
A borítón szereplő fényképen három alvó normann lovag látható; a Temple 
Pyx néven ismert XII. századi bronztöredék feltehetőleg egy urnáról szár- 
mazik. 


ELŐSZÓ 


Angol nyelvterületen a , normann" szóról a legtöbb embernek Hódító Vilmos 
és az 1066-os hastingsi csata jut eszébe, ahol Vilmos legyőzte Harald angol 
királyt. A normann történelem és kultúra szerelmesein, valamint a témával 
foglalkozó kutatókon kívül azonban csak kevesen tudják, hogyan jött létre 
Normandia, vagy hogy milyen szerepet játszottak a normannok Európa egyéb 
térségeiben, különösen Dél-Itáliában és a Földközi-tenger medencéjében. 
E könyv célja, hogy megismertesse az olvasót a normannok történetével - 
mégpedig nemcsak normandiai és angliai, hanem dél-európai jelenlétükkel is 
-, bemutassa a középkori történelemre gyakorolt hatásukat és az abban be- 
töltött helyüket. 

A normannok története első ránézésre meglehetősen egyszerűnek tűnik: a 
vikingek a X. század elején megkapták a később Normandiának nevezett te- 
rületet a Karoling Birodalom nyugati utódállamától, a tartomány pedig a leg- 
erősebb hercegséggé nőtte ki magát Észak-Franciaországban. Határozottsá- 
guk, kegyetlenségük, a közigazgatás megszervezésére és működtetésére való 
képességük révén legyőzték frank szomszédaikat, sőt egyes esetekben a terü- 
leteiket is bekebelezték, továbbá hadjáratot vezettek angol földre, és veresé- 
get mértek a jelentős erőt képviselő angolszász királyságra. Ráadásul a dél- 
itáliai latin és bizánci területeket is leigázták, emellett Szicíliát is megszerez- 
ték amuzulmánoktól, létrehozva a szigetet és Dél-Itáliát magában foglaló Szi- 
cíliai Királyságot, mely egyszersmind. kiinduló bázist jelentett Málta és egy 
hosszú észak-afrikai partszakasz megszerzéséhez. A normandiai és az itáliai 
normannok egyaránt részt vettek az első keresztes háborúban, így a Szent- 
földön is szilárdan megvetették a lábukat, megalapítva az Antiochiai Fejede- 
lemséget. A normann seregek - időnként önállóan, időnként pedig szövetsé- 
gesekkel - a Pireneusi-félszigetre, a Balkánra és az Égei-tengerre is indítottak 
hadjáratokat, sőt a Bizánci Császárság fővárosát, a birodalom szívében talál- 
ható Konstantinápolyt is ostrom alá vették. A normann hódításokat értékel- 

ve egyes történészek nem egybefüggő Normann Birodalomról beszélnek, 
mely nyugat-keleti irányban Walestől Szíriáig, észak-déli irányban pedig 
Skóciától Tuniszig húzódott (1. ábra). 

Röviden ekként összegezhetjük a normann történelem Kr. u. 900 és 1200 
közé eső szakaszát, hozzátéve, hogy a fönti megállapítások mindegyike szá- 
mos kérdést és ellentmondást takar, és ha teljesebb képet szeretnénk kapni a 
normann világ természetéről és sajátosságairól, alaposan körül kell járnunk 
ezeket a kérdéseket. A ,normann" szó a francia nyelvben a , skandináv" szi- 
nonimájának számít, és a vikingek által a X. században megszerzett francia te- 
rület, vagyis a Terra Northmannorum, más néven Northmannia lakóira vo- 
natkozott. Az általános vélekedés szerint a Hódító Vilmossal Anglia elfogla- 
lására érkező normannok lényegében keresztény hitre tért vikingek voltak. 
Ugyanakkor igen figyelemreméltó bizonyítékok vannak arra, hogy a XI. szá- 
zad elején Normandia alapvetően frank hercegség volt, és sok szempontból 
hasonlóságot mutatott a szomszédos tartományokkal. Úgyszintén komoly 
kérdések merülnek föl a korai Normandia viking jellegével kapcsolatban, kü- 
lönösen a skandináv területekről a hercegségbe érkező telepesek számát ille- 
tően. A legújabb kutatások szerint a X. századi hatalomátvételkor viszonylag 
kisszámú skandináv népesség volt a térségben, s bár később folyamatosan ér- 
keztek viking betelepülők Normandiába, e migráció meg sem közelítette a 
korábbi történészek által feltételezett bevándorlás nagyságrendjét. Kevés bi- 
zonyíték utal arra, hogy a viking kultúra a XI. század közepén is jelen lett vol- 
na Normandiában, s bár Hódító Vilmos a Rollo nevű viking hadúr egyenes 
ági leszármazottja volt, a Hastingsnél fényes győzelmet arató lovagjai és kí- 
séretének tagjai közül csak nagyon kevésnek csörgedezett viking vér az erei- 
ben. A frankok lényegében asszimilálták a vikingeket, s az ily módon létrejött 
vegyes kultúrát tekinthetjük normann kultúrának. 

Mindazonáltal kétségtelen tény, hogy Vilmos 1066-ban Hastingsnél le- 
győzte Harald angol királyt (aki életét vesztette az ütközetben), és megsze- 
rezte Anglia trónját. Viszont nem ilyen egyértelmű, hogy a hódításnak hosszú 
távon milyen hatásai voltak. Az angolszászok lakta Anglia normannok általi 
elfoglalása rövid távon drámai, olykor brutális következményekkel járt. A ka- 
tonai hódítás során az angolszász főurak földbirtokai teljes egészében a kon- 
tinensről érkezett lovagok birtokába mentek át. Az 1086-ból származó 
Domesday Book komor, precíz összegzése szemléletes képet fest arról, ho- 
gyan került át Anglia az angolszászoktól a normannok kezébe. A Domesday 
Book alapján első ránézésre úgy tűnhet, hogy a tulajdonátszállás békés kere- 
tek között, zökkenőmentesen ment végbe, a valóság azonban egészen mást 

mutat, az új elit berendezkedése rengeteg erőszakkal, szenvedéssel és zűrza- 
varral járt. 1086-ra a tízezer birtokból alig néhány maradt angolszász kézen. 
Valószínűleg igaz, hogy a szászokból sok esetben majorsági tiszttartók lettek, 
így ,át tudták menteni" hatalmuk egy részét, a valóság azonban politikai és 
katonai tekintetben egyaránt az volt, hogy a normannok diadalmaskodtak, 
és a győztesek mindenre rátették a kezüket. Ugyanez a folyamat játszódott le 
az egyházszervezetben is: a szász egyházi személyek pozícióit a normannok és 
szövetségeseik szerezték meg. Mindamellett a legkisebb társadalmi közössé- 
gek szintjén Angliában még a normandiai viking telepeseknél is kevesebb 
normann betelepülő volt, ráadásul a Vilmossal angol földre érkezett normann 
családok hamar elangolosodtak, és a hódítást követő száz év fejleményeit 
figyelembe véve sokkal közelebb járunk az igazsághoz, he nem normann, ha- 
nem anglonormann Angliáról beszélünk. 

Az angolok még ekkora időtávlatból is nehezen tudják tárgyilagosan meg- 
ítélni a normannokat, a normann hódítással kapcsolatos vélekedésük az el- 
ragadtatás, a csodálat és a hitetlenkedés elegyére épül. Elragadtatásuk annak 

szól, hogy ez volt az utolsó alkalom, amikor egy kontinentális hatalom el tud- 
ta foglalni Angliát, a csodálat a hódítás résztvevőit övezi, a hitetlenkedés pe- 
dig abból a felismerésből fakad, hogy egy nem túl nagy hercegség hadserege 
térdre tudta kényszeríteni a hazai földön harcoló angolokat. 

A hódítás és az azt követő normann uralom megítélése az utóbbi évszáza- 
dokban jelentős változáson ment keresztül. Az angol népi mitológiában ge- 
nerációkon át nagy népszerűségnek örvendett a , normann igáról" szóló teó- 
ria. Sir Henry Spellman (71641) és Sir Robert Cotton (11631) munkái szá- 
mos visszaélést és anomáliát a normannokra és a normann feudális beren-. 
dezkedésre vezettek vissza, egyes XIX. századi szerzők, mint például Charles 
Kingsley és George Burrow pedig lelkesen felkarolták és továbbfejlesztették 
ezt a gondolatot. Véleményük szerint 1066 előtt az angolszászok szabadok és 
egyenlőek voltak, mindennapi életüket népképviseleten alapuló intézmény- 
rendszer szabályozta, és a normann hódítás megfosztotta az angolokat a sza- 
badságjogaiktól, egy idegen király és idegen földbirtokosok zsarnoki uralmát 
teremtve meg ezzel. Majdnem bizonyosak lehetünk abban, hogy az efféle el- 
méletek az egész középkorban felkapottak voltak, s ezek alapozták meg Hit- 
valló Edwardnak (angol király és szent) és Alfréd királynak mint a nemzeti 
függetlenség bajnokainak a népszerűségét. Thomas Paine (1737-1809) ennél 
is tovább ment, és Anglia összes 1066 utáni problémájának felelősségét ,a 
francia fattyúra és haramiáira" hárította. 

A viktoriánus korban pozitívabban kezdtek viszonyulni a normann hódí- 
táshoz, és egyre inkább a tradicionális monarchia kezdeti szakaszának tekin- 
tették. Az 1930-as évekre újabb változás következett be a korszak megítélésé- 
ben: Sayles és követői szerint a normann hódítás csak jelentéktelen epizód 
volt, mely szinte egyáltalán nem érintette az angolszász társadalom és intéz- 
ményrendszer szerves fejlődését. A II. világháború folyamán, a Brit-szigete- 
ket fenyegető kontinentális fenyegetés árnyékában e nézet megszilárdult, és 
olyan történészek is, mint Sir Frank Stenton, akik korábban markáns vízvá- 
lasztónak látták a normann hódítást, a folyamatosság álláspontjára helyez- 
kedtek. Az utóbbi években a nézetkülönbségek egyre inkább a régészek és a 
történészek között húzódnak. A kulturális kontinuitás teóriáját valló, közép- 
korral foglalkozó archeológusok nemigen hajlandók elfogadni, hogy a hódí- 
tás egy szűk rétegtől eltekintve az egész társadalmat érintette. Miközben egyes 
történészek, például Allen Brown, hangsúlyozni igyekeznek a normann tör- 
ténelem európai dimenzióit, mások körültekintőbbek, és a normann társa- 
dalom alkalmazkodóképességét emelik ki, mely Angliában anglonormann, 
Itáliában normann-muzulmán-bizánci vegyes berendezkedést eredménye- 

Zett. Az utóbbi időben a kutatók az , arisztokrata diaszpóra" megjelölést hasz- 
nálják annak a X-XIII. századi európai folyamatnak az eredményére, mely- 
nek során az egykori Karoling Birodalom központi területeiről származó fő- 
urak és lovagok hódításokat vittek végbe és letelepedtek a latin kereszténység 
perifériáján: Angliában, a Pireneusi-félszigeten, Itáliában és görög területe- 
ken. 

Bár az angliai normann hódítás bizonyítékainak nagy része történeti jelle- 
gű, a rendelkezésre álló tárgyi emlékek egyedülálló lehetőséget kínálnak a ré- 
gészeknek arra, hogy a számos fennmaradt írásos emlék figyelembevételével 
folytathassák kutatásaikat az invázióról. Általánosan elfogadott dolog, hogy 
Anglia meghódítása viszonylag kis létszámú, tízezer főt meg nem haladó had- 
erővel történt, s bár a hadi eseményeket követően volt némi népességmozgás 
a kontinentális Európából Anglia irányába, jelentős mértékű áttelepülésről 
nem beszélhetünk. Az élet egyes területein, például a hadviselésben és az egy- 
házszervezetben, gyökeres átalakulásra került sor, másutt azonban, így a vi- 
déki településhálózatban (leszámítva Észak- Angliát, ahol a jelek szerint a hó- 
dítást követően jó néhány falut alapítottak) a hódítás nem hozott észrevehe- 
tő változást. 

És mit mondhatunk a normannok dél-európai térhódításáról? A norman- 
nok dél-itáliai terjeszkedése jelentősen eltért az angliai forgatókönyvtől. A 
hódítás itt normann zsoldoscsapatok vezetésével ment végbe, akiknek első- 
sorban bizánci fejedelmekkel kellett megütközniük. Dél-Itália megszerzése 
igen sok időt vett igénybe, több mint száz évnek kellett eltelnie, hogy Roger-t 
Szicília első királyává koronázhassák. A normann Szicília politikai és kultu- 
rális tekintetben szinte teljesen különbözött az északnyugat-európai normann 
területektől. Míg a szigetországi normannok elangolosodtak, az itáliaiak a 
helyben talált latin, bizánci, sőt muzulmán társadalom szokásait vették át. 
Dél-Európába viszonylag kevés normann telepes érkezett, jóllehet az angliai 
normann hódítás azt vetítette előre, hogy a szicíliai muzulmánok pozícióit 
latin betelepülők foglalják majd el. Az itteni normann hódítás révén több száz 
éves bizánci és muzulmán uralom után Dél-Itália visszatért a nyugat-európai 
vérkeringésbe. 

A normann rendkívül eklektikus népcsoport volt, mely átvette a meghó- 
dított népek szokásait, illetve könnyen alkalmazkodott azokhoz, s ez azt ered- 
ményezte, hogy a világ különböző pontjain fellelhető normann társadalmak 
igen eltérő képet mutattak. Ami azt illeti, a leigázott népek kultúrájának át- 
vételére való képesség miatt egy történész még azt is megkérdőjelezte, hogy 
a normannok rendelkeztek-e egyáltalán saját nemzeti identitással [lásd R. H. 

C. Davis The Normans and Their Myth (A normannok és a normann mítosz) 
című munkáját]. A normannokat leginkább talán afféle katalizátor etnikum- 
nak érdemes tekinteni, akik kulturális érteeemben nem gyakoroltak uralmat 
a velük kapcsolatba került népek társadalma fölött, hanem a jelenlétük révén 
megváltoztatták azt. 

Bár a normannok jelentős hatást gyakoroltak a középkori világra, az egyes 
normann államok és társadalmaik nem voltak hosszú életűek. A normann 
dinasztia Angliában tulajdonképpen már István 1154-ben bekövetkezett ha- 
lálával kihalt, Normandia pedig 1204-ben szűnt meg független hercegség len- 
ni, amikor a francia király legyőzte I. (Földnélküli) János angol király seregét 
és beolvasztotta a tartományt Franciaországba. A Szicíliai Királyságban a né- 
met Hohenstauf-dinasztia vetett véget a normann uralomnak, mely a XII. 
század végén az Hauteville-ház örökébe lépett, az észak-afrikai partszegélyen 
pedig a normann fennhatóság még húsz évig sem tartott. A legtovább a talán 
legkevésbé normannak tekinthető államalakulat állt fönt, a mai Törökország 
és Szíria határvidékén elhelyezkedő Antiochiai Fejedelemség, mely 1268-ban 
bukott el. Bármily rövid ideig tartott is azonban a hatalmuk, kétségtelen, hogy 
a normannok politikai és kulturális téren is jelentős eredményeket tudtak fel- 
mutatni, s hogy a középkori világ nélkülük egészen más lett volna. 


1. 


VIKINGEK, SKANDINÁVOK, NORMANNOK 


A normandiai hercegség abban a térségben kezdte meg felemelkedését a X. 
században, mely a Római Birodalom bukása utáni időszakban a Breton vagy 
Neustriai Határvidék (, March") nevet viselte a hanyatló Frank (Karoling) Bi- 
rodalom északnyugati peremvidékén. A birodalom két jelentősebb egységre 
tagolódott: Neustriára - melynek jelentése kb. , új nyugati országrész" - és 
Austrasiára (keleti országrész). Elsőként Neustria lakói használták a , Fran- 
cia" szót a Karoling Birodalom nyugati utódállamának megnevezésére, a 
,Írank" pedig régi germán szó volt, és a későbbi Franciaország területét el- 
foglaló rajnai törzs tagjaira vonatkozott. A meglehetősen szűkös történelmi 
források alapján megállapítható, hogy Normandia gyökerei közjogi értelem- 
ben911-ig nyúlnak vissza, amikor III. (Együgyű) Károly, a Nyugati-Frank Bi- 
rodalom királya Rouen grófjává nevezett ki egy Rollo (vagy Hrólfr) nevű 
skandináv hadurat, és neki adományozta a Szajna alsó folyása körüli terüle- 
teket. Az ezt megelőző legalább ötven évben a Nyugati-Frank Birodalom 
északnyugati területein már volt példa viking betörésekre, akik kifosztották a 
városokat, a falvakat és a kolostorokat, pontosan oly módon, ahogy a La Man- 
che csatorna túloldalán a Közép- és Kelet- Anglia elleni rendszeres támadása- 
ik alkalmával tették. A szóban forgó időszakból nem könnyű viking letelepü- 
lők nyomaira bukkanni, de valószínűnek tűnik, hogy a régióban már 900 előtt 
is sor került bizonyos skandináv kolonizációra. A frankok a , normand" szó- 
val illették a viking jövevényeket, és a szó hamarosan a Rollo és skandinávjai 
által megszerzett terület szinonimájává vált. 

A KAROLING BIRODALOM 

A Karoling Birodalom nagyjából a mai Franciaország és Németország terüle- 
tén helyezkedett el, és Nagy Károly (Charlemagne) császár uralkodása alatt 
érte el legnagyobb kiterjedését, akiről a nevét kapta. Székhelye a Vesztfáliában 
található Aachen (franciául: Aix-la- Chapelle) városa volt. A Karoling Biro- 
dalom a Római Birodalom jó néhány intézményi struktúráját örökölte, és laza 
kapcsolat fűzte a szóban forgó letűnt államhoz, de a Karoling Birodalom ke- 
leti határai messze a Rajnán, vagyis a római kori Nyugat-Európa tradicioná- 
lis határvonalán túl húzódtak. A VIII. század vége felé úgy tűnt, a Karolin- 
goknak sikerül helyreállítani és újjászervezni az ókori rómaiak egész Európát 
magában foglaló államát, különösen azután, hogy 800 karácsonyán III. Leó 
pápa császárrá koronázta Nagy Károlyt. A ceremónia résztvevői egyúttal ta- 
núi lehettek egy különös, ugyanakkor hosszú életű középkori államalakulat, 
a Német-római Birodalom megszületésének, mely a középkor folyamán a 
széttagolt német világ szervezeti kereteként funkcionált. 

Nagy Károly hódító politikát folytatott, melynek során szász földre, a Pi- 
reneusi-félsziget muzulmán uralom alatt álló részébe (ahol később létrehoz- 
ta a Spanyol Határvidéket), Észak-Itáliába, valamint Kelet-Közép-Európába 
is vezetett hadjáratokat. A frankok mindent megtettek, hogy a lehető legtöb- 
bet szerezzék meg a római hagyatékból, például a Ravennában megismert 
építészeti stílust is meghonosították Aachenben (az észak-itáliai városban a 
késő római császári udvar jóvoltából gazdagabb építészeti és művészeti örök- 
ség volt, mint Rómában). A Karoling Birodalom azonban már azelőtt meg- 
indult a szétesés útján, hogy gyökeret ereszthetett volna. Ilyen nagy kiterje- 
désű, sokszínű birodalmat csak nagyon nehezen lehetett és csak részben si- 
került megfelelően kormányozni, mindamellett az igazgatási struktúrák te- 
kintetében számos használható intézménnyel rendelkezett, melyeket a 
középkori nyugat-európai keresztény utódállamok sikerrel emelhettek be 
kormányzati rendszerükbe. A karoling állam alapjában véve nélkülözte a Ró- 
mai Birodalom katonai potenciálját, és túl nagynak bizonyult ahhoz, hogy a 
földesúri birtokra épülő rurális gazdaság megfelelően tudja , üzemeltetni". 
Nagy Károly 814-ben bekövetkezett halálát követően megkezdődött a fel- 
bomlás jól ismert folyamata, amely a maga idejében minden birodalmat el- 
kerülhetetlenül utolér. 

A Karoling Birodalom fejedelemségek sokaságából épült föl, melyek élén 
hercegek, grófok és várgrófok (vikomtok) álltak, akik kezdetben szoros kap- 
csolatban álltak a császárral, és közvetlenül tőle kapták a hatalmukat. A biro- 
dalomban eleinte csak néhány örökletes hatalommal bíró dinasztia uralko- 

dott, ám a IX. század közepére a hatalmas államalakulatot már nem lehetett 
egyetlen központból kormányozni, így újból háromfelé osztották, mégpedig 
nyugati, keleti és középső részre (ezek többé-kevésbé a mai Franciaország, a 
mai Németország, illetve Lotaringia, Burgundia és Lombardia területét fog- 
lalták magukban). A birodalmat alkotó fejedelemségek rendkívüli hatalom- 
ra tettek szert, és félig autonóm, különálló tartományokká váltak. Egyesek 
közülük, mint például Burgundia, Aguitania és Septimania (a Toulouse kör- 
nyéki területek régies elnevezése), elismerték a császár fennhatóságát, ugyan- 
akkor egyre nagyobb függetlenségre tettek szert. A tartományokat hercegek 
(duces) és fejedelmek (principes) irányították. A X. század folyamán a nagy ki- 
terjedésű hercegségek fokozatosan szétestek az őket alkotó kisebb közigaz- 
gatási egységekre. A Nyugati-Frank Birodalom északi felében a Normandiai 
és a Bretagne-i hercegség mellett az Anjou, a Maine, a Blois és a Flandriai 
grófság jelentősége is megnövekedett. A lényegében a Karoling Birodalom 
maradványait képező, királyi tulajdonban álló földterületek Párizs és Orlé- 
ans vidékére szorultak vissza. 

A széttagolódáson kívül a birodalom utódállamainak északon és nyugaton 
skandináv, nyugaton breton, délen pedig (bár kisebb mértékben) muzulmán 
fenyegetéssel is szembe kellett nézniük. Miután a VIII. század elején a mu- 
zulmánoknak sikerült hídfőállást létesíteniük a Pireneusi-félszigeten, hama- 
rosan csaknem az egész területet elfoglalták, és a Pireneusokon átkelve frank 
földre léptek, ahol végül Martell Károly tudta őket megállítani a 732-ben le- 
zajlott poitiers-i csatában. Ezt követően a muzulmánok kiürítették a Pire- 
neusi-félsziget északnyugati részét és a Pireneusok vonulatától közvetlenül 
délre fekvő területeket, majd visszavonultak Hispánia többi részére, ahol kon- 
szolidálták a hatalmukat. Bár Európa kontinentális területein a muzulmán 
uralom - részben a polgárháborúk következtében - ekkoriban gyengülő fél- 
ben volt, amuzulmánok a Földközi-tenger térségében még mindig rendkívüli 
aktivitást mutattak: az összes jelentős szigeten, így Szicíliában is megőrizték 
fennhatóságukat, mely kiindulási bázisként szolgált a bizánci uralom alatt 
álló, viszonylag gyenge dél-itáliai terültek elleni támadásokhoz és az ide való 
betelepüléshez. Még Fraxinetumnál (középkori település a mai St. Tropez kö- 
zelében) is sikerült megvetniük a lábukat, ahonnét csak 973-ban sikerült őket 
végleg kiszorítani. 


A VIKINGEK 
A birodalomtól északra skandinávok (más néven vikingek) éltek, akik az ún. 


első viking kor idején kitörölhetetlen nyomot hagytak Nyugat-Európa politi- 

kai és demográfiai térképén, mégpedig a leginkább Északkelet-Anglia dán 
megszállásával, illetve a Nyugati-Frank Birodalom északnyugati részén Nor- 
mandia megalapításával. A vikingeket hagyományosan rablókként ábrázo- 
lják, kegyelmet nem ismerő barbárokként, akik egész Nyugat-Európát ki- 
fosztották és felperzselték, kizárólag a pusztításra és a zsákmányszerzésre gon- 
dolva. E mélyen gyökerező közhiedelem a korabeli egyházi krónikások fel- 
jegyzéseire vezethető vissza, akik az ingó vagyontárgyak őrzőiként gyakran 
váltak a viking támadások áldozatává. Megeshet azonban, hogy pusztán arról 
van szó: a vikingek nem szívesen látott új szereplők voltak a politikai élet 
amúgy is zsúfolt színpadán, ahol egyébiránt azelőtt sem hiányzott a kegyetlen 
erőszak, különösen ha pogányokkal szemben kellett alkalmazni (2. ábra). 
Maga Nagy Károly például abbéli igyekezetében, hogy keresztény hitre térít- 
se őket, lényegében elpusztította a szászok földjét, és az efféle előre megfon- 
tolt, tudatos kegyetlenség az egész korszakra jellemző volt. i 


A VIKINGEK ANGLIÁBAN 
A templomok és kolostorok gazdagsága nyilvánvaló volt, és e helyek könnyű 
prédának számítottak a hajón érkező első pogány vikingek számára, akik 793- 
ban kirabolták a northumbriai partoknál fekvő szigeten épült lindisfarne-i 
kolostort. Tudomást szerezve a történtekről, a northumbriai származású tu- 
dós-szerzetes, Alkuin (1804) - aki ekkortájt az általa Nagy Károly számára 
alapított aacheni palota iskolájában tevékenykedett - ekként ad hangot az ese- 
mények fölött érzett rémületének: ,, Atyáink és mi közel 350 éve éltünk e cso- 
dálatos földön, és Angliának még sosem volt része ilyen borzalomban, mint 
amit elszenvedni voltunk kénytelenek egy pogány fajtól, miként azt sem gon- 
doltuk, hogy ilyen támadás érhet bennünket a tenger felől. Alkuin tovább- 
megy, és célzást tesz arra, hogy Nagy Károlynak esetleg váltságdíjat kellene 
fizetnie a , fiúk; vagyis a szüleik által a kolostorba küldött nemesi származá- 
sú ifjak kiváltása érdekében, akiket a támadók magukkal hurcoltak Dániába. 
794-ben egy másik northumbriai kolostort, feltehetőleg a jarrowit is kirabol- 
ták, 795-ben pedig Ilonát dúlták föl. Az első írországi támadásra Dublin kö- 
zelében került sor 795-ben, 799-re pedig a viking kalózok messze délre, Agui- 
tania partjaiig is eljutottak. Bár a skandináv martalócok és gyarmatosítók már 
az V. századtól kezdve zaklatták Nyugat-Európát, a szoros értelemben vett , vi- 
king kor" a VIII. század utolsó évtizedében vette kezdetét. 

A területszerzést gyakran követte fosztogatás és betelepülés: Grönlandot, 
Izlandot és a skóciai szigeteket is így gyarmatosították a IX. század második 
felében. Amikor a vikingek megérkeztek, ezek jórészt lakatlan helyek voltak, 

tenger térségében 


ahol a telepesek csekély ellenállásba ütköztek. Egészen más volt azonban a 
helyzet, amikor Nyugat-Európa kiforrott politikai viszonyokkal és mélyen 
beágyazott kultúrával rendelkező területeit próbálták bevenni. 

A vikingek mindenekelőtt az értékes ingóságok, rendszerint a nemesfémek 
iránt érdeklődtek, ami különösen a templomokat és a városokat tette sebez- 
hetővé, lévén hogy az előbbiek gyakran a környező vidékek kincstáraként is 
funkcionáltak. Épp ezért az Angliába, majd később Normandiába tett első lá- 
togatásaikra óhatatlanul az erőszak nyomta rá a bélyegét. Néhány év eltelté- 
vel ezek az akciók egész Nyugat-Európában a , védelmipénz-szedés" formá- 
ját kezdték magukra ölteni, amikor is egy Danegeld nevű adónemet vetettek 
ki a keresztény királyságokra, mellyel azok megválthatták a biztonságukat. 

A frank és az angol uralkodók ad hoc jelleggel rótták le a kívánt összeget, de 
az Essexben lévő Maldonnál 991-ben elszenvedett angol vereség után a be- 
hajtás Angliában szisztematikusabbá vált. Aethelred király uralkodásának 
második felében hatalmas pénzösszegeket teremtettek elő és fizettek ki a dá- 
noknak, és az egyre növekvő dán igények hatására a geld kivetése és behajtá- 
sa kifinomultabbá és hatékonyabbá vált. A tény, hogy a geldet a viking hajó- 
had felszerelésére és a katonák kiképzésére fordították, kettős jelentést 
kölcsönzött a szónak, de a Danegeld szó az angol köznyelvben egészen a XII. 
század közepéig használatban maradt. 

Egyes kutatók a viking betelepülés pozitívabb aspektusaira is igyekeznek 
rámutatni. Először is viszonylag kevés skandináv érkezett, és a viking offen- , 
zívák későbbi szakaszaira a békés letelepülés volt jellemző. Álláspontjuk alá- 
támasztására gyakran idézik az angliai viking uralom központjánál, Yorknál 
(Jorvik) folytatott ásatások eredményeit, melyből szorgos, gyarapodó, békés 
városi közösség képe bontakozik ki előttünk, aki egész Nyugat-Európával ke- 
reskedelmi kapcsolatokat tartott fönn. Megalapozottan állíthatjuk, hogy a XI. 
századra a skandinávok az elődeikhez képest politikai és katonai téren is 
,konvencionálisabb" módszerekre tértek át, de a kezdeti brutalitásuk miatt 
róluk kialakult negatív imázst nehezebb volt átadni a múltnak. 

Viking haderő először 851-ben próbált áttelelni Angliában, mégpedig 
Kentben, 14 évvel később, 865-ben pedig a , nagy sereg" partra szállt Anglia 
keleti részén, és e dán had kifejezetten területszerzési céllal érkezett. North- 
umbriát és Merciát, két régi királyságot hamar el is foglaltak, és megterem- 
tették a viking fennhatóságot Észak- Angliában, ahol később megszervezték a 
Yorki Királyságot. Hamarosan Kelet-Anglia és Northumbria is dán uralom 
alá került, Merciát pedig felosztották a szászok és a dánok között, így lénye- 
gében csak a dél-angliai Wessex maradt angol kézen. Könnyen lehet, hogy a 
vikingek egész Angliát lerohanták volna, Nagy Alfréd wessexi király (871- 
899) azonban erős ellenállást tanúsított, és 878-ban Edingtonnál (Somerset- 
shire) legyőzte a betolakodókat. A viking hadvezérrel, Guthrummal kötött 
megállapodás után jelentős létszámú viking haderő indult útnak a Nyugati- 
Frank Birodalomba, ami lehetővé tette Alíréd számára, hogy sikeres védelmi 
stratégiát dolgozzon ki, melynek révén Wessex elfoglalta Mercia egyes terü- 
leteit, köztük Londont is. 

Alfréd és az utána következő szász uralkodók védelmi rendszert építettek 
ki a vikingek ellen: először is hajóhadat állítottak föl, másrészt megerősítet- 
ték a folyók átkelőhelyeinél lévő városokat (ún. burh-öket). A várak egy ré- 
szét, például a wallingfordit (Oxfordshire) és a warehamit (Dorsetshire), 

újonnan építették meg, más esetekben, mint a bathi és a winchesteri erődít- 
ményeknél, a rómaiak megmaradt védelmi létesítményeit vették újból hasz- 
nálatba. Tény, hogy a IX. századi burh-ök létesítése közösségi szinten az első 
szervezett védelmi munkálatnak számított a római kor óta. Az Alíréd és utó- 
dai által megerősített városok láncolata biztonságot teremtett a kézműipari te- 
vékenység és a kereskedelem számára, s ezzel hozzájárult a városi életforma 
angliai újjáéledéséhez. 886-ban Alfréd békét kötött Guthrummal, és Alfréd 
fia, Idős Edward a Humber folyótól délre fekvő összes dán területet elfoglal- 
ta. A szászok angliai győzelmei fordulópontot jelentettek a vikingek Nyugat- 
Európához fűződő viszonyában, mivel most először komoly ellencsapás érte 
őket. Ráeszméltek, hogy elérkeztek ahhoz a ponthoz, ahol a hagyományos 
angliai portyázó hadjárataikkal már nem tudnak többet elérni. Az angolok 
ellenállása azt eredményezte, hogy a rabló hadjáratok folytatását kívánó vi- 
kingek a La Manche csatornán átkelve Nyugat-Európára helyezték át a tá- 
madások súlypontját, fokozva a nyomást a frank királyok uralma alatt álló 
területeken. 

Alfréd sikerei nyomán több kísérlet is történt a vikingeknek a nyugat-eu- 
rópai világba való integrálására. A Guthrummal 878-ben megkötött wed- 
more-i szerződésben oly módon próbálták megtalálni velük a modus viven- 
dit, hogy rögzítették: a megszerzett területekért cserébe Guthrum és követői 
nem rúgják föl a békét, és áttérnek keresztény hitre. A kérdéses időszakban az 
ilyen tartalmú kompromisszumos megállapodások bevett gyakorlatnak szá- 
mítottak a viking erők féken tartására, különösen a Nyugati-Frank Királyság 
területén. Az ostrom alá vett helybéli uralkodók számára ezek a szerződések 
jelentős előrelépésnek számítottak, mivel - legalábbis elméletileg - ezzel ki- 
elégíthették a vikingek földéhségét, ugyanakkor területi korlátok közé szorí- 
tották őket. Ráadásul azzal, hogy vállalták a felelősséget a rend fenntartásáért 
az ellenőrzésük alatt tartott területeken, a vikingek kénytelenek voltak át- 
vedleni rablóból pandúrrá. A helyiek azt remélték, hogy a fennálló kor- 
mányzati és egyházi struktúrába való integrálásukkal megzabolázhatják a vi- 
kingeket. 


A VIKINGEK ÉS A KAROLING BIRODALOM 

A vikingek a IX. század második felében egyre inkább a nagy nyugat-európai 
folyók - elsősorban a Rajna, a Somme, a Szajna és a Loire - torkolatvidékére 
irányították figyelmüket, ahonnét az európai kontinens szívébe is eljuthattak. 
Az északi-tengeri partszakaszt ért viking rablótámadások már Nagy Károly 
halála előtt súlyos problémát jelentettek a birodalom számára, s bár a lovas- 

ság megerősödésével az egész frank hadsereg új erőre kapott, a birodalom 
nem volt felkészülve arra, hogy a vízen érkező ellenséggel is sikerrel vegye fel 
a harcot. Az első viking hajók 820 körül tűntek föl a Frank Birodalom partjai- 
nál, és a IX. század közepére a skandinávok már éves rendszerességgel törtek 
be frank területre. Egyes források szerint egy Ragnar nevű viking hadvezér 
már 845 húsvétvasárnapján fölhajózott a Szajnán, hogy támadást intézzen Pá- 
rizs ellen, és II. (Kopasz) Károly császár állítólag 7000 fontnyi ezüstöt fizetett 
neki, hogy a megszerzett hadizsákmánnyal együtt békében távozzon. 

A későbbi Normandia területén akkor kezdődtek a bonyodalmak, amikor 
a vikingek először hajóztak be a Szajna torkolatába. 841-ben kifosztották a 
jumiéges-i és a St Wandrille-i apátságokat, és a feljegyzések szerint az utób- 
bi váltságdíjként 26 fontnyi ezüstöt fizetett a 68 fogoly szabadon bocsátása 
érdekében. Még súlyosabbra fordult a helyzet, amikor a vikingek elsőként 
851-ben átteleltek a Szajna völgyében. Úgy tartják, két bayeux-i püspök, Sul- 
picius (1843) és Baltfrid (1858) is mártírhalált halt a vikingek támadásaiban, 
és 855 táján a skandinávok a régió központját, Rouent is elfoglalták. A Szaj- 
na mentén épült, könnyen sebezhető egyházi intézményeket (melyek a korai 
viking támadások legfőbb krónikásai voltak) ért pusztítás mértékét jól jelzi, 
hogy a IX. század második feléből nem maradtak fönn beszámolók az ese- 
ményekről, mivel magukat a kolostorokat is lerohanták. 

A dánok több mint száz éven keresztül támadták a birodalmat, és nemcsak 
a központtól távolabb eső, gyengébb részeket, hanem a belső területeket: az 
Északi-tengerbe ömlő folyók medencéit és a Loire völgyét is, mely a frank ál- 
lam és kultúra szívének számított. A térségben jóformán egymást érték a ko- 
lostorok, melyek a két évszázados királyi pártfogás idején felhalmozott gaz- 
dagságukkal rendkívül vonzó célpontot jelentettek a vikingek számára. A 
Nagy Károly halála után a császári dinasztia elé tornyosuló nehézségek meg- 
nehezítették az újonnan feltűnt ellenség elleni védelem megszervezését, és 
még az egyébként dinamikus Kopasz Károly is mindössze annyit tudott ten- 
ni, hogy felfogadta az egyik betolakodó egységet a másik ellen. A vikingek 
tengeri hadviselésben mutatott jártassága, rajtaütésszerű támadásaik és az, 
hogy kis létszámú egységekben is eredményesen hadakoztak, igen megnehe- 
zítette a frankok számára az ellenük való védekezést, kivéve helyi szinten, ahol 
az uralkodói hatalom a leggyengébb volt. 

A viking támadások feltartóztatására a frankok nem tettek olyan ellenlé- 
péseket, mint az angolszászok, például kevés bizonyíték van arra, hogy szer- 
vezett keretek között védelmi munkálatokat folytattak volna. Bár sor került 
néhány hosszanti földsánc megépítésére vagy megerősítésére - ilyen többek 

között a Cotentin-félsziget északi részét átszelő Hague Dyke (Hague-i Töl- 
lés) -, és a térségben több nyom is utal védelmi jellegű földmunkákra, a jelek 
szerint a térségben nem volt olyan szisztematikusan kiépített, megerősített 
városhálózat, mint Angliában. A betolakodóknak itt nem kellett szervezett 
ellenállással számolniuk, mint ami a Wessex-i Királyság irányításával a IX. 
század vége felé Angliában kibontakozott. A Karoling uralkodók egy részének 
cnergikus próbálkozásai ellenére a hatékony védekezés megszervezése egyre 
inkább a központi kormányzattól függetlenül zajlott. Arra, hogy a később 
Normandiának nevezett területen létesített erődítmények vonatkozásában ez 
mit jelentett, a csak nemrégiben megkezdett régészeti kutatások hivatottak 
választ adni. A rabló hadjáratok folytatódása és a központi hatalom fokoza- 
tos felbomlása odavezetett, hogy mind a királyok, mind az egyre nagyobb ha- 
talomra szert tevő helyi főurak hasonló kompromisszumos ajánlatokat kezd- 
tek tenni a támadóknak, mint amilyen a wedmore-i szerződésben szerepelt. 

A Loire alsó folyása mentén és Írországban létrejött, embrionális állapot- 
ban megrekedt skandináv , gyarmatok" nem tudtak gyökeret ereszteni, így az 
vurópai szárazföldön létesült kolóniák sorában - melyek közül jó néhány már 
911 előtt is csak vegetált - messze a normandiai volt a legsikeresebb. A szóban 
Iorgó gyarmatok közül a Weser alsó folyásánál lévő kevesebb mint harminc 
évig állt fenn (326-52), egy Walcheren szigetén, Frízföldön létesült másik ko- 
lónia alig több mint negyven évet (841-85) élt meg, a 919-ben Nantes-nál ala- 
pított közösség pedig 937-ben került felszámolásra. Egyedül a nagymértékű 
viking betelepülés következtében létrejött angliai Danelaw volt az a hely, ahol 
a skandinávok jelentős hatást gyakoroltak az ország történelmére, de itt sem 
azért, mert az állam sokáig fönnállt volna mint önálló entitás. Ugyanakkor 
Normandia több politikai és katonai válságot túlélve az egyik legjelentősebb 
leudális tartománnyá nőtte ki magát a régi Frank Birodalomban. 


A BRETONOK 

A birodalmat nyugat felől más veszélyek is fenyegették. Az egyik veszélyfor- 
rás Flandria volt, mely II. Baldwin gróf 883 és 918 közötti katonai expanzió- 
ja folytán jött létre egy számottevően kisebb földterületből, amelyet még Ko- 
pasz Károly király adományaként kapott apja, I. Baldwin, s a megnövekedett 
tartomány egyre inkább potenciális fenyegetést jelentett a birodalom számá- 
ra. Bretonföld azonban még ennél is súlyosabb problémának számított. Tör- 
ténelme során Bretagne majdnem mindig különálló tartomány volt Francia- 
országban, és a Karoling Birodalomba sem integrálódott teljes mértékben. Az 
erős kelta gyökerekkel rendelkező bretonok etnikailag különböztek a fran- 

koktól, mivel azonban a birodalom közvetlen szomszédságában éltek, a frank 
intézményrendszer és szokások jelentős hatást gyakoroltak mindennapjaikra, 
különösen azokéira, akik az önálló királyság keleti részén laktak. A Bretagne- 
tól keletre fekvő ún. Breton, más néven Neustriai Határvidéket a frankok ala- 
pították abbéli - hiábavaló — szándékukban, hogy feltartóztassák az ellensé- 
get, éspedig nem a vikingeket, hanem a bretonokat. Nagy Károly idejében e te- 
rület északon Calais-ig, délen pedig Bretagne határáig húzódott, a IX. század 
folyamán pedig a határai állandóan változtak aszerint, ahogy a szomszédos 
tartományok hatalma növekedett vagy csökkent. 

862-ben Kopasz Károly Erős Róbertnek adományozta a Határvidéket, 
mégpedig kimondottan azzal a szándékkal, hogy gátat vessen a bretonok ter- 
jeszkedésének. E célt azonban nyilvánvalóan nem sikerült elérni, mivel 867- 
ben a bretonok megkapták a Cotentin-félszigetet és Avranchin vidékét a ké- 
sőbbi Normandiából. Fontos megjegyezni, hogy az adományozás alapjául 
szolgáló szerződés figyelemre méltó hasonlóságokat mutat a viking Rollóval 
911-ben kötött megállapodással. Az egyezmény a püspökök kinevezésének a 
jogát leszámítva valamennyi uralkodói felségjogot Róbertre ruházta. A bre- 
tonok később továbbterjeszkedtek kelet felé, és már Bayeux térségében is 
megvetették a lábukat, de nem tudták megszilárdítani hatalmukat a meg- 
szerzett területeken. Körülbelül 850 után a Nyugati-Frank Birodalom nyu- 
gati részén egyre bizonytalanabbá vált a helyzet, és nem csupán a breton, il- 
letve viking nyomás, hanem a hanyatló birodalomban kitört viszályok miatt 
is. E megosztottság lehetővé tette, hogy Bretagne politikailag önálló életet él- 
jen, és uralkodói fölvegyék a királyi címet. Normandia megalapítása kezdet- 
ben nem tartóztatta föl a bretonokat, és II. Alain Barbetorte király (936-52) 
egészen Rouenig szorította vissza a normannokat. Bretonföld egészen a XI. 
század közepéig súlyos fenyegetést jelentett a hercegség számára. 


NORMANDIA LÉTREJÖTTE 

Egy középkori forrás szerint 897-ben III. (Együgyű) Károlyt, a Nyugati-Frank 
Birodalom uralkodóját lebeszélték arról, hogy területeket engedjen át a vi- 
kingeknek, mondván hogy helytelen lenne pogányokkal szövetkezni. Ha így 
is történt, a király hamar meggondolta magát. Károly nem volt ostoba, jóin- 
dulata és becsületessége miatt érdemelte ki ragadványnevét (a latin eredetiben 
simplex, vagyis a magyar fordítás némileg félrevezető). Ám egy Dudo nevű 
krónikás szerint, aki a XI. század elején St Ouentin kanonokja volt, Norman- 
dia 911-es megalapítására azután került sor, hogy Károly Chartres-nál vere- 
séget mért egy Rollo nevű viking hadúr vegyes összetételű seregére. Rollót — 

aki a hagyomány szerint norvég nemesi család leszármazottja volt - rábírták 
arra, hogy békét kössön, áttérjen keresztény hitre, és védelmezze a frank álla- 
mot a Szajna völgyében a vikingekkel és a bretonokkal szemben. 

Rollóról csak igen kevés megbízható információ maradt fönn, személyével 
kapcsolatban erősen Dudo feljegyzéseire kell hagyatkoznunk, aki megírta 
Normandia addigi történetét, mely az első ilyen jellegű ránk maradt króni- 
kának tekinthető. Dudo Rollo legendás elődjének, a szandinávok vezérének, 
Hastingsnek a történetét is ismerteti, ám beszámolóját rendkívül óvatosan 
kell kezelnünk, mivel nagyrészt kitalációnak tűnik. Ugyanakkor tényként 
könyvelhetjük el, hogy 911-ben az egykori Vexin nevű tájegység St Clair-sur- 
Epte nevű településén, Normandia keleti határán Károly és Rollo megállapo- 
dást kötött, melynek értelmében a normannok megkaptak , bizonyos tenger- 
parti körzeteket (pagus) és Rouen városát". Dudo szerint a roueni érsekség- 
hez tartozó normandiai hercegség nagyjából azokat a területeket foglalta ma- 
gában, mint a korábbi gall-római Lugdunensis Secunda provincia. Rouen 
római kori falai még mindig álltak, bár az a tény, hogy a Szajna északi part- 
ján húzódtak, azt jelentette, hogy a város a folyó felől érkező támadásokkal 
szemben mindig is védtelen volt. A kapott földterületért cserébe Rollo ígére- 
tet tett a régió megvédésére, később pedig arról is olvashatunk, hogy ő és em- 
berei megkeresztelkedtek. 

A terület fölött Rollo teljes tulajdonjogot (in alodo et in fundo) szerzett, 
ami kezdettől fogva azt volt hivatott jelképezni, hogy a mindenkori normann 
hercegek igen nagy függetlenséget élveznek a francia királytól. Dudo színes 
beszámolójában egy másik történet is szerepel, mely arról szól, hogy Rollo 
nem volt hajlandó térdet hajtani Károly előtt, és maga helyett az egyik kato- 
náját küldte a ceremóniára, aki abbéli igyekezetében, hogy meghajlás nélkül 
csókolja meg a király lábát, feldöntötte a frank uralkodót, s az hanyatt esett. 
Dudo ugyanakkor azt is feljegyezte, hogy mind Rollo, mind a fia, Hosszú- 
kardú Vilmos hűbéresküt tett a írank királynak, továbbá megemlíti, hogy Rol- 
lo feleségül vette Károly leányát, Gizellát, igaz, ezt egyetlen más forrás sem 
erősíti meg. 

Az eredeti szerződés csak a Szajna-völgy középső szakaszának: a talou-i, a 
caux-i és a roumois-i pagusnak, valamint Vexin és Evrecin egyes részeinek az 
átadásáról rendelkezett, 924-ben azonban Károly utóda, Rudolf király 
Bayeux-t és Maine-t, vagyis Közép- és Dél-Normandiát is Rollónak adta. 933- 
ban Rollo fia, I. Vilmos megkapta , a bretonok tengerparti területeit", vagyis 
Avranchint és Cotentint, amelyeket a bretonok korábban az újonnan létrejött 

3. Normann terjeszkedés a mai Normandia területén a X. században 


Normandiától szereztek meg, így Normandia területe 933-ra nagyjából elér- 
te az 1066-os kiterjedését (3. ábra). 

Mint láthattuk, a Karolingok részéről nem a St Claire-sur-Epte-i szerző- 
dés volt az első kísérlet arra, hogy a vikingek energiáit a birodalom védelmé- 
ben hasznosítsák, s ezzel féken tartsák őket, ugyanakkor a szóban forgó meg- 
állapodás nyomán jött létre a normandiai hercegség. A birtokadományozás 
Rollo és követői részére tipikus válaszlépés volt a nyugat-európai uralkodók- 
tól a viking jelenlétre. A St Calir-sur-Epte-i megállapodás szerződő felei egy- 
részt egy frank király, akinek utódai bármikor felmondhatták az egyezményt, 
másfelől egy viking hadvezér, aki nem garantálhatta, hogy az újonnan érke- 
zőket is kordában tudja tartani. A későbbi normandiai hercegség egy rend- 
kívül instabil társadalom alapjain jött létre, mely éppen mélyreható átalaku- 
láson ment keresztül. Más szóval Normandia létrehozása politikai aktus volt, 
és életre hívói nem tudhatták, hogy az állam fönnmarad-e vagy sem. A nor- 
mann hercegi dinasztia alapítói, Rollo (911-31) és fia, Hosszúkardú Vilmos 
(931-42), fölvették a Rouen grófja címet. Rollo unokája, I. Richárd , a nor- 
mannok őrgrófjának" neveztette és , királysága" urának tekintette magát. 
Mindamellett Richárd fia és utóda, II. Richárd csak 1015-ben neveztette ma- 
gát hercegnek és patríciusnak, igényt formálva az egyház felügyeletére és a 
hierarchiában alatta elhelyezkedő grófok kinevezésére. 

Normandia fejlődését illetően le Patourel professzor két korszakot külön- 
böztet meg: egy ún. , viking" szakaszt, mely a hódítás, fosztogatás és zsák- 
mányszerzés jegyében telt, és az ezt követő, X. század végi , feudális" szakaszt, 
amikor formálódni kezdtek a hercegség intézményei. Az első , hercegek" ve- 
reséget mértek a rivális telepescsoportokra, száműzetési jogukkal élve eltá- 
volították ellenlábasaikat, s jelentős földterületekre és vagyonra tettek szert, 
ugyanakkor a Karoling kori grófi hatásköröket is megszerezték, illetve fel- 
élesztették, így a vadászat, a pénzverés, a várépítés és az adóztatás jogát is ma- 
gukhoz ragadták. 

Az új hercegségnek megalapítása pillanatától külső és belső problémákkal 
kellett szembenéznie, különösen nyugaton, ahol mind a bretonok, mind a 
skandinávok nyomás alatt tartották a határt. Ráadásul Bayeux lakói, akik 924- 
ben normann uralom alá kerültek, egy évvel később fellázadtak. A nehézsé- 
gek ellenére a normannok kezdettől fogva aktívak voltak államuk határain 
kívül is, a feljegyzések szerint Rouenból érkezett normannok 923-ban ott har- 
coltak Együgyű Károly oldalán Beauvais térségében. 924-ben a normannok 
kifosztották a tőlük északkeletre fekvő Amiens-t és Arras-t, majd egészen 
Noyonig nyomultak előre keleti irányban, sőt a fellelhető tárgyi emlékek ar- 
ról tanúskodnak, hogy Bretagne-ban is megfordultak. A jelek szerint a nor- 
mann uralkodók elsőként azokra a területekre terjesztették ki hatalmukat, 
melyeket le tudtak igázni, és később Hódító Vilmos is ezt a politikát alkal- 
mazta Walesben. 925-ben Rollo vereséget szenvedett Eu-nál, ott, ahol utóbb 
a tartomány keleti határa húzódott. Rollo 931 körül halt meg, és fia, Hosszú- 
kardú Vilmos (931-42) lépett az örökébe. A keresztény hitre való áttérés a X. 
század első felében gyakran felszínes aktus volt, és nem elégítette ki a vikin- 
gek földéhségét. Érthető hát, hogy halálos ágyán Rollo a keresztény templo- 
moknak is juttatott adományokat, és emberáldozat bemutatására is igényt 
tartott. A tömeges megkeresztelkedés akkora méreteket öltött, hogy a roueni 
érsek (aki Reims érsekének a segítségét is igénybe vette) 23 szövegváltozatból 
álló, különleges kézikönyvet használt a szertartásokhoz. 

Úgy tűnik, 933-34-ben egy Rioul nevű jómódú skandináv férfiú vezetésé- 
vel felkelés tört ki, amelyet azonban Vilmosnak sikerült levernie. A dinasztia 
második uralkodójáról viszonylag keveset tudunk, az viszont nyilvánvaló, 
hogy uralma idején felgyorsult a frank szokások átvétele. Vilmos keresztény 
nőt vett feleségül, mégpedig Lutegarde-ot, II. Herbert, Vermandois grófjának 
a leányát, akivel afféle hozomány gyanánt frank szokások érkeztek. A roueni 
pénzverde ismét új érméket bocsátott ki, pontosan úgy, ahogy a Karoling kor- 
ban, ám eltűntek róluk a frank királyokra tett utalások, s helyükre Vilmos neve 

került. Vilmos rabszolga munkaerő alkalmazásával egy vár építésébe is bele- 
fogott Fécampnál, ugyanúgy, ahogy a térség többi frank fejedelme. 

A X. század első felében a Karoling egyházszervezet több intézményét is 
visszaállították. Az egyház visszakapta a földek egy részét, emellett újjászer- 
vezték a bayeux-i püspökséget, és egy Cluny-ből (melyet 909-ben alapítot- 
tak) érkezett apátot tettek meg a vezetőjének. St Ouen, Jumiéges és Mont St 
Michel új földadományokban részesült. A restauráció következő lépéseként 
újjáalapították a roueni St Ouen-kolostort, visszaszolgáltatták neki az erek- 
lyéket, továbbá a vikingek által korábban elfoglalt földbirtokait. Hosszúkar- 
dú Vilmos személyesen felügyelte a jumiéges-i kolostor helyreállítását, I. Ri- 
chárd idején pedig Mont St Michel, St-Wandrille és Fécamp került vissza- 
adásra. 

942-ben Flandriai Arnulf megölette Vilmost, ami káoszba taszította a rö- 
vid múltra visszatekintő hercegséget. Utóda kiskorú fia, I. Richárd lett (942- 
96), akit breton szeretője szült neki. 942 és 946 között Normandiának ugyan- 
azokkal a nehézségekkel kellett szembenéznie, mint amelyek más viking fe- 
jedelemségek bukását okozták. Skandináv fegyveres alakulatok heves táma- 
dásokat intéztek Normandia ellen, és egy bizonyos Haroldnak sikerült is 
független hatalmi bázist kiépítenie Bayeux-nál, a keresztény hitre való töme- 
ges áttérésre adott válaszként pedig felkelés tört ki egy Turmod nevű pogány 
normann vezetésével. Ráadásul időről időre a frank királyok - különösen IV. 
(Tengerentúli) Lajos - is kísérletet tettek a tartomány visszafoglalására, ám 
ezek az akciók rendre kudarcba fulladtak, mégpedig javarészt a Nyugati- 
Frank Birodalmat megosztó erős rivalizálás miatt. Más konfliktusok is adód- 
tak, de ezek többnyire a helyi normandiai felkelések és a külhoni frankok 
elleni támadások következményei voltak. 965 után, egy Rouen ellen Flandri- 
ából és Anjouból indított koncentrált támadást követően Richárd a jelek sze- 
rint felhagyott a frank uralkodók elleni akciókkal, és Normandia megerősí- 
tésére összpontosította erőit, olyan politikát folytatva, mely kétségkívül nagy- 
ban hozzájárult a hercegség fennmaradásához. Az ifjú Richárd túlélte ural- 
kodása kezdeti szakaszának zűrzavarát, és a X. század hátralévő részére 
sikerült olyan kormányzatot kiépítenie, mely majdnem mindvégig viszony- 
lag stabilan működött. 


A VIKING ÖRÖKSÉG 

A frank területre történő X. századi viking betelepülés nagyságrendjét illetően 
számos vélemény látott napvilágot. Bár a településnevek azt jelzik, hogy egyes 
vidékeken a bevándorlás jelentős méreteket öltött, Normandia lakosságának 

nagy részét kétségkívül továbbra is a frankok tették ki. Rollo és követői mind 
a közigazgatás tekintetében, mind kulturális téren hamar asszimilálódtak a 
frank viszonyokhoz. A hatalomgyakorlással kapcsolatos szavak - pl. regnum, 
dux, comes és fidelitas - , átöröklődtek" a Karoling korból. A normannok ma- 
gukhoz vonták az egykor a Karoling uralkodók által gyakorolt jogokat, és a 
maguk javára használták fel őket; e jogok érvényesítése révén teremtették meg 
a hercegi hatalom pénzügyi alapjait. A hagyomány szerint az új normann elit 
tagjai szívesen házasodtak a helybéli frankokkal. Rollo Poppát, a bayeux-i 
frank gróf leányát vette nőül, Hosszúkardú Vilmos pedig egy másik frank gróf 
lányával lépett frigyre. A skandináv kormányzati rendszer lényegi elemének 
számító regionális gyűlés soha nem honosodott meg normann földön. Noha 
az intézményrendszer tekintetében jelentős mértékű folytonosság is megfi- 
gyelhető, az elit köreiben számottevő változások is történtek. 

A skandináv nyelv az Angliában létrejött Danelawban tovább fennmaradt, 
mint Normandiában, amihez a nagyobb létszámú viking betelepülés, vala- 
mint az angolszász és a skandináv nyelv hasonlatossága is hozzájárult. Nor- 
mandiában az újonnan érkezettek rákényszerültek a Írank nyelv használatá- 
ra, és kezdett alakot ölteni a francia korai változata. Egy ismert történet sze- 
rint Hosszúkardú Vilmos Bayeux-be küldte fiát, hogy elsajátítsa a skandináv 
nyelvet, mivel azt Rouenban már nem beszélték, és úgy gondolták, hogy ott 
ez a , hivatalos" nyelv. Bizonyos skandináv hagyományok azonban tovább él- 
tek: a hercegeknek a XI. században is jogukban állt száműzetésbe vetni vala- 
kit (ullac), kizárólagos hatalmuk volt a halálbüntetés kiszabására és a hábo- 
rúindításra, fennmaradt a hajózással kapcsolatos szabályozás (így a hajótö- 
résekre vonatkozó rendelkezések), az örökösödési jogban továbbra is a meg- 
oszthatóság elve érvényesült, és a normann politikai berendezkedés erősen 
autoriter jellege is változatlan maradt, ami a harcosok és a földművesek kö- 
zötti markáns megkülönböztetésen alapult. Noha Normandia egy részében 
még a XII. században is skandináv nyelven beszéltek, kulturális értelemben a 
normannok hamar frankká váltak, a mindennapi élet során pedig olyan nyel- 
vet használtak, melyben északi és helyi elemek egyaránt helyet kaptak. 

A normandiai településnevek etimológiai vizsgálata azt sejteti, hogy a köz- 
vetlenül Skandináviából érkezőkön kívül olyan betelepülők is voltak, akik át- 
menetileg más vidékeken éltek. Például az angolszász elemeket is tartalmazó 
Pays de Caux-i helységnevek olyan skandináv kolóniák bevándorlására utal- 
nak, melyek azelőtt angol földön laktak, a Cotentin-félsziget északi részén lé- 
tesült települések kelta neve pedig ír-skandináv migrációt jeleznek, mely né- 
pességmozgás hasonlóságot mutat az Írországból Észak-Angliába történő be- 

településsel. Gyakoriak a vegyes gyökerű nevek, például skandináv előtagú, 
ville-re végződő személy-, illetve településnevek, mint a Tocgueville (, Toki 
városa") vagy az Auberville ( Osbert városa"). A helységnevekben szintén 
gyakori a skandináv eredetű bec (patak) szócska. Skandináv gyökerű telepü- 
lésnevekkel a Cotentin-félszigeten és Felső-Normandia tengerparti részén ta- 
lálkozhatunk a leginkább (4. ábra). A helységnév-etimológia azt mutatja, hogy 
a part menti területsávban már hamar erőteljes kolonizáció folyt, ugyanakkor 
azt is megtudhatjuk, hogy a skandinávok javarészt már meglévő települése- 
ken rendezkedtek be és vették át a hatalmat, nemigen alapítottak új falvakat. 
A bayeux-i térség településneveinek vizsgálata során arra a következtetésre 
juthatunk, hogy a skandináv betelepülők elsősorban a még szűz területeket, 
nem pedig a sűrűn lakott övezeteket részesítették előnyben. A jelek szerint a 
viking betelepülés első hulláma után a kolonizáció viszonylag kisebb mérté- 
kű volt. A skandináv eredetű névvel rendelkező települések száma még azok- 
ban a térségekben sem haladja meg a frank helységekét, ahol egyébként nagy 
számban fordulnak elő (ilyen például a Cotentin-félsziget vagy a Pays de 
Caux). Másrészt viszont a skandináv személynevek népszerűvé váltak, és még 
azután is fennmaradtak, hogy magát a nyelvet már nem beszélték többé. Még 
a XI. századból is akad példa arra, hogy normann arisztokratáknak egyszer- 
re skandináv és francia nevük is volt, például a Thorsteinn és a Richard. A 
Dél-Itáliát meghódító normannok közül sokan viseltek skandináv nevet (pl. 
Toroldus, Torstenns, Osmundus és Osbernus), de a következő generáció ál- 
talában már nem használta ezeket. 

A normannok azonban nem feledkeztek meg teljesen skandináv gyökereik- 
ről. Egy beszámoló megemlékezik arról, hogy amikor Rollo Rouen grófja lett, 
átvette a hatalmat a királyi birtokok fölött, és hozzálátott, hogy pusztasággá 
változtassa a kapott földet, majd átadta azokat az embereinek. 935-ben egy 
hadjárat alkalmával a vikingek Rouennál készülhettek föl a hadjáratra, mely- 
nek során kifosztották Therouanne környékét, és a X. századból számos más 
példát találhatunk arra, hogy a normannok megengedték a vikingeknek a sa- 
ját ellenőrzésük alatt álló kikötők használatát, melyek kiinduló bázist jelen- 
tettek az angliai célpontok elleni támadásokhoz. Ennél is több bizonyíték van 
arra, hogy a normannok sok esetben vikingeket fogadtak zsoldjukba a hadjá- 
rataikhoz. Egy feljegyzés szerint egy therouanne-i támadás alkalmával a Rudolf 
király vezette frank sereg közeledtének hírére a skandináv martalócok meg- 
fojtották foglyaikat, és igyekeztek gyorsan elmenekülni. A normann uralkodók 
egészen 1025 tájáig megengedték a viking fosztogatóknak, hogy támaszpont- 
ként használják Rouen városát, és jelentős haszonra tettek szert a szóban for- 

gó alakulatok ellátásából, jóllehet már 1000 táján felhagytak a roueni rabszol- 
gapiacon való kereskedéssel. A rabszolgapiacra tett utolsó utalás a X. század 
végéről származik, ahol is ,a martalócok piactereként" említik a várost. 

A kapcsolat az északon fekvő skandináv területekkel hosszú ideig fenn- 
maradt. II. Richárd gróf (996-1026) szerződést kötött I. (Villásszakállú) Sven 
dán királlyal, hogy a Svennek Tanácstalan Aethelred fölötti győzelmét köve- 
tő angliai invázió hadizsákmányát megosztják egymás között. Körülbelül 
ugyanebben az időben normann harcosok vettek részt a skandinávok oldalán 
az 1014-es clontarfi (Írország) csatában, és egy ír férfiú, akit a northumbriai 
Corbridge-nél eladtak rabszolgának, hosszú utat követően a normandiai Le 
Vaudreuil-nél találta meg a feleségét. 

A 911-ben az Epte folyónál Rollónak juttatott hűbér egy új politikai egység 
csíráját jelentette a Nyugati-Frank Birodalom északi részén. Ha meg akarjuk ér- 
teni a régió X. és XI. századi történelmét, kulcsfontosságú tisztáznunk, milyen 
hatást gyakoroltak a skandináv létesítésű telepek az adott terület társadalmára. 
A másfél évszázadon át agresszív politikát folytató viking társadalomról szóló, 
félrevezető elképzelés túlzottan leegyszerűsítő magyarázattal szolgál az 1020 
utáni normann expanzióra, a társadalmi és politikai változások ennél sokkal 
összetettebbek voltak. A 911 és 1066 közötti 155 éves periódus bonyolult idő- 
szak volt, amelynek során a skandináv betelepülők felhagytak a vikingekkel kö- 
zös szokásaik nagy részével, és egy területi alapon szerveződött, jól működő 

hercegség lakóivá váltak. A frank kultúra mind teljesebb átvételével maguk a 
normannok is egyre inkább frankként határozták meg magukat, jóllehet még 
987-ben, Capet Hugó francia királlyá történő noyoni kikiáltása alkalmával is 
dánokként utaltak rájuk. A feltehetőleg az 1070-es években szőtt bayeux-i fali- 
szőnyeg egyik csatajelenete alatt ellenben a következő szöveg olvasható: , Itt es- 
tek el az angolok és a frankok a csatában." A XI. század közepére a normannok 
hadviselési stílusa olyannyira átalakult, hogy ekkor már nem rendelkeztek em- 
lítésre érdemes flottával, így az Anglia elleni támadáshoz hajókat kellett építe- 
ni, illetve rekvirálni. Néhány évvel később Guilbert krónikás arról ír, hogy Dél- 
Itália ura, Boemund fÍrank származású, lévén hogy Normandiából érkezett, 
, amely a Frank Birodalom része". 

Rollónak és utódainak az ekkori európai példákkal ellentétben nem a saját 
embereivel, hanem leginkább a korábbi hűbéresekkel gyűlt meg a baja, akik 
tőlük függetlenül jelentős hatalomra tettek szert. A X. század végétől a her- 
cegség militarizálódásának jeleként egyre több vár épült Normandiában, és a 
nemesség szervezettségének növekedtével a viszonylag erős uralkodói hata- 
lom ellenére megszaporodtak a magánháborúk. 

A normann hercegség a X. században a skandináv beütésektől eltekintve 
nem sokban különbözött a szomszédjaitól. Ebből a korszakból viszonylag ke- 
vés írásos, régészeti és építészeti emlék maradt az utókorra, és a belőlük levont 
következtetések alapján nem sok jele volt annak, hogy Normandia a XI. szá- 
zadban páratlan politikai és katonai sikereket fog felmutatni. Ami a hatalmi 
erőviszonyokat illeti, Normandia továbbra is folyamatosan változó szövetsé- 
gi rendszerek keretei között vett részt a nemzetközi kapcsolatokban, és a szö- 
vetségeket sokszor más északi frank tartományok uralkodócsaládjaiba való 
beházasodással szentesítették. E tekintetben különösen a Capeting-ház kirá- 
lyaival létesített dinasztikus kapcsolatoknak volt rendkívüli jelentősége. 

Normandia történetének a X. századi forrásai viszonylag szűkösek, de 
ahogy átlépünk az új évszázadba, kifejezetten gazdag forrásanyagra támasz- 
kodhatunk, ami önmagában is jelzi a társadalmi körülmények megváltozását. 
Az ezredforduló idején Normandia meglehetősen visszamaradott állam volt, 
melyet vagyonos uralkodók kormányoztak, egy olyan egyházzal, amelyet a 
reformmozgalmak szelei - melyek más régiókban jelentős változásokat hoz- 
tak - alig érintettek meg, és egy olyan arisztokráciával, amelyet a Frank Biro- 
dalom egyéb részein bekövetkező strukturális átalakulások elkerültek. Nor- 
mandia egy olyan XI. századba érkezett meg, amelyben az egykori Karoling 
területek urai voltak a domináns erők, akik a X. század vége felé szilárdítot- 
ták meg függetlenségüket egy rendkívül harcias, igen brutális kor hajnalán. 


NORMANDIA A XI. SZÁZAD ELSŐ FELÉBEN 


A XI. század folyamán Normandia végleg megszakította a Skandináviával 
fennálló erős kulturális és politikai kapcsolatokat, és egyre inkább Dél-Euró- 
pa, illetve a Földközi-tenger irányában kezdett tájékozódni, A normannok 
dél-itáliai katonai jelenlétéről először 1018-ból vannak feljegyzések, és Roger 
le Tosnynak a muzulmánok ellen a Pireneusi-félszigeten indított hadjárata is 
nagyjából erre az időpontra tehető. Az északi kapcsolatoknak a jelek szerint 
Angliának Villásszakállú Sven és fia, Nagy Kanut (Knut) általi meghódítása 
vetett véget, amikor a normannok Aethelred király, vagyis az angolszászok 
mellé álltak. Az események után az angol trónkövetelő, a későbbi Hitvalló Ed- 
ward II. Richárd herceg normandiai udvarában keresett menedéket. 

A X. század végére Normandia kormányzati struktúrája már számos ha- 
sonlóságot mutat a korabeli frank államalakulatokéval. A Karoling kor szá- 
mos kormányzati intézménye és közigazgatási egysége túlélte a viking kort, 
legalábbis ezt állítják a történészek, akik arra a következtetésre jutottak, hogy 
a hercegség első normann uralkodói éppoly céltudatosan törekedtek a fenn- 
álló frank intézményrendszer átvételére, mint tették azt később Angliában és 
a Földközi-tenger térségében. 

Az ezredfordulóra a Karoling Birodalom utódállama darabokra bomlott, 
de a Capeting-dinasztiából való, Párizsban székelő új király továbbra is igényt 
formálhatott az uralkodói titulusra. A Nyugati-Frank Birodalom északi ré- 
szén több, lényegében önálló tartomány - Flandria, Ponthieu, Maine, Bre- 
tagne és Normandia - jött létre, tőlük keletre pedig a Capeting koronabirto- 
kokból álló, embrionális állapotban lévő állam feküdt, mellyel az említett her- 
cegségek és grófságok időről időre szövetségre léptek. Az egyes tartományok 

elvileg hűséggel és engedelmességgel tartoztak a francia koronának, a való- 
ságban azonban a legtöbbjük ekkoriban erősebb volt a monarchiánál. A XI. 
század első felében Normandia erős hadsereggel rendelkező, jól szervezett ál- 
lammá nőtte ki magát. A haderő ütőképessége lehetővé tette, hogy a normann 
hercegek aktívan részt vegyenek az északnyugat-európai politikában, s hogy 
a diplomácia terén és katonailag is beavatkozzanak más tartományok ügyei- 
be. A XI. században ily módon Normandiában lényegében a Karoling korból 
származó demográfiai és intézményi keretek között új és erőteljes arisztok- 
rácia, egyházszervezet, szerzetesi rendszer és kultúra jött létre. , A normannok 
új államot és új társadalmat hoztak létre, mely már nem tartozott a skandináv 
kultúrkörhöz, ugyanakkor élen járt a franciák katonai és kulturális fejlődésé- 
ben" (Ralph Davis). 

I. Richárd hosszú uralkodása 996-ban ért véget, utódja fia, II. Richárd lett, 
az első olyan normann uralkodó, aki hercegnek neveztette magát: a cím fel- 
vételével Richárd csatlakozott a frank hercegek szűk körű, elit csoportjához. 
Figyelmet érdemel azonban, hogy Franciaország Capeting királyai nem vol- 
tak hajlandók elismerni e méltóságot egészen 1204-ig, amikor ők maguk vet- 
ték föl a , Normandia hercege" titulust. II. Richárd herceg (996-1026) I. Co- 
nannak, Bretagne hercegének a lányát, Juditot vette feleségül, és a dinasztikus 
házasság révén szövetségre lépett a régi ellenséggel. Richárd mind világi, mind 
egyházi ügyekben újító szellemű uralkodónak bizonyult. Normandia III. Ri- 
chárd uralkodása idején (1026-27) nyerte el az angliai invázió idején jellem- 
ző arculatát, a herceg azonban férfi örökös nélkül halt meg, amit néhány egy- 
korú megfigyelő gyanús körülményként értékelt. 

A szintén reformernek számító III. Richárdot öccse, Róbert (1027-35) kö- 
vette a trónon, akit Nagy Kanut király lányával jegyeztek el, ám Róbert, útban 
visszafelé egy jeruzsálemi zarándoklatról, meghalt a kis-ázsiai Niceában. Rö- 
vid uralkodása és Normandiától való hosszú távolléte idején politikai és ka- 
tonai jellegű problémák jelentkeztek, ráadásul Róbert az egyházzal is össze- 
rúgta a port, és a helyzet utódja, házasságon kívül született fia, II. Vilmos ural- 
kodásának (1035-87) első éveiben tovább romlott. Vilmosnak végül a külső 
és a belső ellenséget is sikerült térdre kényszerítenie, így kiépíthette Európa 
egyik legerősebb hercegségét. Voltaképpen e három XI. századi herceg ural- 
kodása idején öltött alakot az a Normandia, mely le tudta győzni és uralma 
alá tudta hajtani Angliában az angolszászokat. Az első két hercegről viszony- 
lag keveset tudunk, és - némileg talán meglepő módon - ahhoz képest, hogy 
kulcsszerepet játszott a XI. századi Európa történelmében, Vilmosról sem 
maradt fönn túl sok feljegyzés. 


32 


A NORMANN HADSZERVEZET 

Normandia felemelkedésével egy időben szomszédai: Anjou, Bretagne és 
Flandria is hasonló utat jártak be. Mindhárom államkezdemény uralkodója 
erődítményeken és új hatalmi központokon alapuló erős infrastruktúrát épí- 
lett ki, így Normandia és szárazföldi szomszédai a XI. század első felében lát- 
szólag nem sokban különböztek egymástól. Bár e hatalom megteremtésében 
a polgári közigazgatás és az egyházi intézmények újjászervezése is fontos lé- 
pésnek számított, Normandia igazi ereje az erős hadseregben rejlett. A haté- 
kony hadszervezet jelentőségét a korabeli frank viszonyok között nem szabad 
alábecsülni, a normann hercegek nagyrészt a hadseregnek köszönhették ha- 
talmukat. A hadsereg elsődleges fontosságáról az 1066-os invázió előkészüle- 
leit ábrázoló bayeux-i faliszőnyeg ábrái alapján is meggyőződhetünk. A szőt- 
les képein igen nagy hangsúlyt kap a hadfelszerelés és az ellátmány: sisakok, 
páncélingek, kardok, lándzsák, csatabárdok, boroshordók- és tömlők, de az al- 
kotó a kivételesen rövid idő, mindössze nyolc hónap alatt felállított inváziós 
Ilotta megépítését és gyülekezését sem felejtette el bemutatni (1. kép). 

A viking gyökerek ellenére Normandia XI. századi hadviselése nagyrészt a 
szárazföldi seregre épült, ebből adódóan a szomszédos tartományokkal foly- 
latott állandó háborúskodás során a flotta csak korlátozott szerephez jutott. 
Széles körben elfogadott nézet, hogy a lovasság nagyban hozzájárult a has- 
lingsi diadalhoz, mint ahogy az is közismert, mekkora becsben tartották a 
normannok a lovaikat. Mindez a bayeux-i faliszőnyeg lovasjeleneteiben is 
visszaköszön. A normann sereg lóállományát ún. destrier-k alkották, melyek 
állítólag nehézpáncélos lovasokkal a hátukon is fürgén mozogtak, és jó né- 
hány hadjáratban bevetésre kerültek. Nemcsak arról volt szó, hogy a beido- 
míitáskor háborús körülményekhez szoktatták a lovakat, hanem harci méne- 
ket is hozattak a Pireneusi-félsziget muzulmánok lakta részéről, valamint 
Iiszak-Afrikából, és kifejezetten tenyésztési célra karámokat alakítottak ki szá- 
mukra (5. ábra). 

A X. század folyamán Normandia egy gróf és a kísérete irányítása alatt ál- 
lott, amikor azonban II. Richárd fölvette a hercegi címet, egy sor neki alá- 
rendelt grófot nevezett ki a katonailag fontos vidékek kormányzására. Ilyen 
volt például a Cotentin-félszigeten fekvő Avranches, mely a breton határsza- 
kaszt őrizte, a blois-chartres-i grófságban található Ivrey, illetve a flandriai 
határon Eu. A herceg nem a helyi arisztokraták közül választotta ki e grófi 
tisztségek betöltőit, hanem kivétel nélkül közvetlen rokonságából válogatta 
őket. Ez nagymértékben hozzájárult a normandiai politikai egység megte- 
remtéséhez, bár ebben a herceg kiterjedt földbirtokaiból befolyó jövedelem és 

kengyelvas is tartozik. 


az egyház fölötti teljes kontroll - ami a püspökök kinevezési jogában és az 
apátságok alapításának jogában nyilvánult meg - is jelentős szerepet játszott. 

A X. század végétől kezdődően a normannok rendszeresen fogadtak a 
zsoldjukba hadviselésben jártas katonákat a tartomány határain kívülről. Hó- 
dító Vilmos csak az elődei által megkezdett politikát folytatta, amikor Bre- 
tagne-ból, Flandriából, Artois-ból és Pikárdiából jött lovagokkal egészítette ki 
az angliai invázióra készülő seregét, a normann hercegek szolgálatában állt 
például a frank származású Tosny és Belléme család, valamint az Anjou-ból 
érkezett Taison família. Számos ilyen , idegen" lovag hamar asszimilálódott 
a normann arisztokráciába, sőt ami azt illeti, az angol-normann konfliktus- 
ban oly fontos szerepet játszó nagy bárói családok közül csak kevés akad, mely 
már 1030 előtt is rendelkezett normandiai földbirtokokkal. A XI. század kö- 
zepén már alig, vagy egyáltalán nem volt normann báró, akinek az ereiben a 
viking vér föl ne hígult volna az elődök házasságai folytán, mi több, sok főúr 
egyáltalán nem rendelkezett viking felmenőkkel. Sok kutató azon az állás- 
ponton van, hogy Normandiában a XI. században tulajdonképpen vérfrissí- 

tés történt, amit javarészt a más francia vidékekről és kívülről érkező nagy 
hatalmú, befolyásos emberek megjelenése eredményezett. Egy ezzel ellenté- 
tes teória elismeri ugyan, hogy a demográfiai átalakulásban az újonnan érke- 
zőknek is volt szerepe, ám azt is állítja, hogy a XI. századi tekintélyes főúri 
családok már a X. században jelen voltak Normandiában, csak az írásos em- 
lékek szűkössége miatt ennek nem nagyon vannak nyomai. 


A NORMANN EGYHÁZSZERVEZET 

A normann uralkodók a kormányzat egyik hatalmi szerveként tekintettek a 
hercegség területén meglévő egyházszervezetre. A hadsereg mellett az egy- 
ház volt az a tényező, amely a leginkább hozzájárult a normannok sikereihez. 
Ugyanúgy, ahogy a normann arisztokrácia XI. századi újjászervezése mo- 
dellként szolgált az Angliában folytatott későbbi politikához, a normann egy- 
házszervezet megreformálása is példát jelentett az angol-normann intéz- 
ményrendszer kialakításához. Mivel az egyházi és a világi dolgok közti hatá- 
rok jórészt elmosódtak, a normandiai viszonyok megfelelő alapot jelentettek 
az egyház és az állam összeolvadásához. Az egyház megerősítése a XI. század 
elején együtt járt az addigi kívülállók egyházszervezetbe történő integrálásá- 
val, aminek következtében a XI. századi Normandia papjai jelentős reforme- 
ri hírnévre tettek szert, felkészültségüket egész Európában elismerték. 

Bár a skandináv népek keresztény hitre tértek, és hozzáláttak az alig né- 
hány évvel korábban épp általuk feldúlt kolostorok újjáépítéséhez, a X. szá- 
vadi normann egyház nem volt túl jó állapotban. A Normandia és Bretagne 
határán található Mont St Michel szerzetesi közösségét leszámítva - ahol 
figyelemre méltó kódexgyűjtés és -másolás folyt -, a X. századi Normandia 
sem a művészet, sem az építészet területén nem tudott jelentős eredménye- 
ket felmutatni, mi több, visszalépésre utaló jelek is vannak. Orderic Vitalis 
anglonormann történetíró például feljegyezte, hogy az első dán származású 
normandiai papok a fegyverek és az ágyasok rabjai voltak, és az egyházi re- 
formok bevezetése idején könnyebben le tudtak mondani az előbbiről, mint 
az utóbbiról. 

990-re helyreállították a roueni egyházkerületet, melyhez hat püspökség 
tartozott: az avranches-i, a coutances-i, a bayeux-i, a sees-i, a lisieux-i és az ev- 
reux-i, a tartomány nyugati szegletében lévő Coutances püspökei azonban 
csak évtizedekkel később tudták birtokba venni székhelyüket. A normann 
egyházszervezetben 1001-ben következett be döntő változás, amikor II. Ri- 
chárd herceg a Normandiától délre fekvő Burgundia egyházi reformjain fel- 
buzdulva elhatározta, hogy szerzetesi közösséggel helyettesíti a fécamp-i vi- 


35 


lági hivatalnokokat. Fécamp volt a herceg felső-normandiai hatalmi bázisa, 
ahol már kastéllyal is rendelkezett. A herceg a birodalom határain kívül né- 
zett segítség után, és sikerült is Normandiába csalogatnia az ismert egyházi 
újítót, egy Volpianói (vagy Dijoni) Vilmos nevű itáliai férfiút, aki ekkoriban 
rendfőnöki tisztet töltött be a dijoni St Benign-apátságban. Vilmos a hírcs 
cluny-i bencés apátságban sajátította el a teológiai ismereteket, ahol korábban 
ő vezette be a radikális reformokat. Miután berendezkedett Fécamp-ban, a 
helyi apátságot használta kiindulási pontnak az egyház megerősítéséhez a 
hercegség területén. II. Richárd herceg számos falusi templomot rendelt Fé- 
camp-hoz, továbbá széles körű privilégiumokkal ruházta föl, például kivon- 
ta a külső hatalmi szereplők, vagyis mind a herceg, mind az egyház jogható- 
sága alól. A fécamp-i apátságnak emellett joga volt a papszentelés megszer- 
vezésére, s ez lehetővé tette, hogy az intézmény papneveldeként és misszió- 
ként is működjön. Ezt megelőzően maga Richárd is próbált papokat hozatni 
Fécamp-ba Cluny-ből, de nem járt sikerrel, sőt kezdetben Volpianói Vilmos 
is tétovázott, arra hivatkozva, hogy úgy értesült, a normannok inkább hajla- 
mosak az Úr hajlékainak lerombolására, mint felépítésére. 

Vilmos legfőbb normandiai segítőtársa egy Thierry nevű férfiú volt 
(11027), aki állítólag a Montgomery családdal állt rokonságban, mely az 1030- 
as és "40-es években felemelkedő új arisztokráciához sorolható. Thierry, akit 
kineveztek Fécamp perjelének, 1017 óta Jumiéges, 1023-tól kezdődően pedig 
Mont St Michel apátja is volt. Thierry közreműködött a bayeux-i és a co- 
utances-i püspökségek újjászervezésében, mégpedig azzal, hogy jövedelmet 
biztosító földbirtokokat szerzett számukra, plébániatemplomokat alapított a 
falusi közösségeknek, és új kolostorokat hozott létre (7. kép). Tevékenysége je- 
lentős hatással volt a normadiai egyház hitéletének fellendülésére, és növelte 
az egyház befolyását a hívek közössége fölött. Normandia 1000-ben mind- 
össze öt kolostorral rendelkezett, 1066-ban ellenben már több mint har- 
minccal, s ezek közül több mint húszat állítólag Volpianói Vilmos alapított. 

A normann egyházhoz Vilmoson kívül további külhoni hírességek is ér- 
keztek, köztük egy Lanfranc nevű, másik itáliai pap, aki kiemelte az ismeret- 
lenség homályából és Európa egyik leghíresebb egyházi intézményévé tette a 
bec-i apátságot. Lanfranc 1005 táján született Paviában, és 1039 körül tele- 
pült le Normandiában, ahol először iskolát alapított Avranche-nál, majd há- 
rom évvel később a bec-i apátságba került, melynek 1045-ben a perjele lett. 
Bec egész Európából vonzotta a tanulni vágyókat, leghíresebb növendékei 
közül két itáliait érdemes kiemelni: Luccai Anzelmet (a későbbi II. Sándor 
pápát) és Aostai Anzelmet. Az utóbbi a kora középkor egyik legragyogóbb 

intellektusának számított, Lanfranc után ő töltötte be a canterburyi érseki 
posztot 1093 és 1109 között, jóllehet angliai főpapi ténykedése II. Vilmos (Ru- 
fus) és I. Henrik idején is ellentmondásos volt. 

Más normandiai kolostorok is idegenből jött rendfőnökök irányítása alá 
kerültek, az Itáliából érkezett Fruttuariai János Fécamp-ban, Fruttuariai Sup- 
po pedig Mont St Michelben lett apát, Isembard Teutonicust pedig a Szent- 
háromság apátság irányításával bízták meg. Normandia székhelye, Rouen 
nagy tekintélyre tett szert, gazdasági, egyházi és oktatási központtá vált, köz- 
vetlen kapcsolatban állt Burgundia és Észak-Itália legjelentősebb kolostorai- 
val, sőt magával Rómával is. Lanfranc Vilmos herceg megbízottjaként közre- 
működött a püspökség megszervezésében és megerősítésében, illetve abban, 
hogy a hatalom szolgálatába állítsa azt. Lanfranc a herceg jelöltjeit iktatta be 
a főpapi posztokra, így például 1049-ben Bayeux püspökévé nevezte ki a her- 
ceg féltestvérét, Odót, aki ekkoriban még szinte kisfiúnak számított, így jócs- 
kán a püspöki beiktatás előfeltételének számító 30 éves korhatár alatt volt, és 
szintén Lanfranc volt az, aki kinevezte Hugót Lisieux (1049), Gottfriedet pe- 
dig Coutances (1048) püspökévé. Személyi döntéseivel ellenőrzést gyakorol- 
hatott a püspökök, s ezzel közvetett módon a birtokaik fölött is. Egy feljegy- 
zés azt is megemlíti, hogy Lanfranc közbenjárt a pápaságnál Vilmos Matil- 
dával fennálló, vitatott házassága ügyében, ám a gyakran idézett történetnek, 
mely szerint Lanfranc Rómába ment, hogy előadja a herceg álláspontját, a je- 
lek szerint nincs valóságalapja. 

Később, a cacni Szent István-apátság perjeleként (1063-70) Lanfranc fon- 
tos szerepet játszott abban, hogy Vilmos hatalmának növelése végett Caecnt 
Rouen ellensúlyát jelentő, alternatív városi hatalmi központtá léptessék elő. 
Az 1050-es és "60-as évekre új apátsági templomok épültek Mont St Michel- 
ben, Rémy-ben, Jumiéges-ben és Caenban. Bár ezek az új templomok dön- 
tően burgundi építőmesterek munkái voltak, építészetileg új, sajátos nor- 
mann stílus előfutárainak számítottak (8. kép). A püspökség jelentőségének 
növekedtével a kolostoralapítás nagyságrendjéhez mérhető katedrálisépítési 
hullám kezdődött, ezt követően pedig plébániatemplomokat emeltek vagy 
rekonstruáltak az új , normann" román stílusban (9. kép). A , normann" mint 
önálló stílusra vonatkozó szó a hódítástól a nagyjából 1200-ig terjedő idő- 
szak angliai építészeti stílusának jelölésére szolgál, normandiai megfelelője 
pedig a ,román" stílus, csakúgy mint Nyugat-Európa nagy részén, ahol a szó- 
ban forgó építészeti stílus meghonosodott. Franciaországban a román jelzőt 
többnyire a normann stílus XIX. századi újjáéledésének megjelölésére, to- 
vábbá - ami még fontosabb - Viollet le Duc francia építész és író (1814-79) 

munkáira használták: az ő nevéhez fűződik többek között Carcassonne bel- 
városának és a roueni St Ouen-bazilikának a helyreállítása. 


A NORMANN TÁRSADALOM 

A Karoling és a normann korszak közötti átmenet a Beaumont, Bohun, Wa- 
rennes és egyéb családokból álló új arisztokrácia felemelkedését hozta. A XI. 
század közepére az újonnan berendezkedett uralkodó elit már a földbirtok- 
rendszeren alapuló feudalizmus keretei között gyakorolta a hatalmát. A XI. 
század középső évtizedeiben, II. Vilmos herceg (akit a hastingsi csata előtt a 
slörvénytelen" ragadványnévvel illettek) uralkodása alatt Normandia és a 
normann társadalom átvette a Nyugati-Frank Birodalom utódállamainak 
nagy részére jellemző feudális struktúrákat. A jobbágyok a földbirtokhoz vol- 
tak kötve, a hűbérbirtokok örökölhetővé váltak, és a kapott birtokért cserébe 
a bárók, püspökök és apátok meghatározott számú fegyveres lovagot voltak 
kötelesek kiállítani a herceg számára, akik évente akár negyven napot is kö- 
telesek voltak az uralkodó szolgálatában tölteni. 

Normandiában messze a herceg volt a leggazdagabb ember, aki nagyobb 
befolyással rendelkezett saját alattvalói és vagyonuk fölött, mint bármely eu- 
rópai uralkodó. Ügyelt arra, hogy a bárók ne növelhessék meg földbirtokai- 
kat, a főurak még föld- és palánkvárakat, valamint egyéb védelmi létesítmé- 
nyeket is csak hercegi jóváhagyással építhettek a saját birtokaikon, felkérés 
esetén pedig a herceg rendelkezésére kellett ezeket bocsátaniuk. A hadsereg 
szervezése, az uralkodói jövedelmek beszedése és a rendfenntartás minden 
grófságban egy várgróf (vikomt) felügyelete alá tartozott, aki közvetlenül a 
hercegtől kapta megbízatását. 

A feudalizmus térnyerése ellenére - amely elvileg szorosabbra fonta a kap- 
csolatot a föld és művelői között - az Európában megfigyelhető nagyobb mo- 
bilitás a XI. századi frank társadalomra is jellemző volt. A népességmozgás- 
ból a normannok is alaposan klvették részüket, mégpedig elsősorban az 1025 
utáni zavaros viszonyok miatt, amikor a normandiai főurak egymással riva- 
lizáló csoportjai hadban álltak egymással. E csatározások ugyanúgy, mint más 
frank tartományokban, a feudális átalakulás jellegzetes kísérőjelenségeinek 
számítottak, mely folyamat együtt járt egy várépítési hullámmal és a koráb- 
ban szabad státusú bérlők alávetésével. A kialakult helyzetben migrációs hul- 
lám indult a hercegségből Dél-Európa irányába, különösen Itália felé. A XI. 
század első évtizedeiben még csak bűnözői elemek, elégedetlenkedő lovagok 
és zarándokok keltek útra nem túl nagy számban, később azonban igen sok 
másodszülött ifjú kerekedett föl kíséretével együtt a távoli országokban meg- 

szerezhető zsákmány igézetében. Ezek az apró államok állandó konífliktus- 
ban álltak szomszédaikkal, és igen gazdag prédával kecsegtettek. 

Hódító Vilmos a zavaros időszak lezárását célzó rendteremtési kísérletei 
során igyekezett elérni, hogy a normann bárók inkább a szomszédos államok 
elleni hadviselésben kamatoztassák katonai erejüket. A normannok saját, lo- 
vasságon és várakon alapuló harcászati stílusukat honosították meg az újon- 
nan megszerzett területeken, mely fejlettebbnek számított a helyi népek had- 
viselésénél. Bármerre kalandoztak is Európában, mindenüvé magukkal vitték 
a lordság intézményét, amely biztosította a kohéziót a hódításban részt vevő 
harcosok között. A lord a terület birtokbavételét követően a megszerzett föld 
nagy részét majdnem mindig szétosztotta vazallusai között katonai szolgálat 
tejében. Ez a típusú feudalizmus lehetővé tette Vilmos számára, hogy meg- 
szerezze a főhatalmat Normandiában, és sűrű időközönként tudja mobilizál- 
ni a hadsereget. 


VÁROSFEJLŐDÉS 

Az északnyugati frank régió gazdasági és politikai fejlődésének egyik jellem- 
ző sajátossága volt a városok fejlődése. Normandia városai közül Rouen volt 
a legnagyobb és leggazdagabb; ami azt illeti, a későbbi Franciaország terüle- 
tét alapul véve fontosság tekintetében a XI. század első felében alighanem csak 
Párizs előzte meg. Tekintettel arra, hogy Rouen a jól hajózható Szajna partján 
fekszik, Párizzsal és a belső régiókkal is éppúgy összeköttetésben állt, mint 
Normandia partvidéki területeivel és az azon túli részekkel. Amellett, hogy 
önmagában is jelentős város volt, a normann világ egyházi és világi központ- 
jának is számított. A településen egy Karoling-korban alapított pénzverde is 
működött, a X. században pedig itt volt a viking rabszolgapiac központja. 
Ugyanakkor épp ezek a fejlődést előmozdító tényezők azok, melyek egyúttal 
sebezhetővé is tették. Rouen védtelen volt a folyó felől érkező támadásokkal 
szemben, így erre válaszul a normann hercegek alternatív hatalmi központo- 
kat is kiépítettek: Fécamp-ot és Caent. 

A XI. század közepe táján Rouenban és a püspökségi székhelyeken - me- 
lyek közül a legtöbb már a római korban is megvolt - pezsgő városi élet folyt, 
és e települések közigazgatási és kereskedelmi központokká fejlődtek. Hódí- 
ló Vilmos kifejezetten törekedett a Bayeux és Rouen között, az Orne és az 
Odon folyók egybetorkollásánál képződött szigeten épült Caen megerősíté- 
sére. Vilmos katonai bázissá akarta kiépíteni Caent, mivel stratégiai szem- 
pontból sokkal ideálisabb volt Rouennál. Egyik legfőbb előnyének számított, 
hogy a régi fővároshoz viszonyítva kevésbé volt sebezhető. Ráadásul Caen a 

Jura-kori mészkőhegység keskeny vonulatának kellős közepén feküdt, így ki- 
váló nyersanyagforrást jelentett a várakhoz, templomokhoz, kolostorokhoz és 
világi épületekhez: a hely egész Normandiát ellátta kövekkel, később pedig 
még Angliába is szállítottak innen építőanyagot (11. kép). 

Uralkodása kezdeti szakaszában, különösen az 1047-es Val-és-Dunes-i csa- 
táig Vilmos nem rendelkezett szilárd hatalommal Normandia teljes területe 
fölött. Egy időre még a főváros, Rouen fölötti fennhatóságot is elvesztette, és 
kénytelen volt az alsó-normandiai Caenre támaszkodni. 1025 táján a későb- 
bi Caen helyén még csak néhány egymáshoz közel fekvő település állt, de a 
hely jelentőségét jól mutatja, hogy 1047-ben ide hívták össze azt a tanácsko- 
zást, melyen treuga deit (, Isten békéje") hirdettek. Ettől kezdve Vilmos, aki 
tisztában volt a hely katonai és kereskedelmi jelentőségével, számos intézke- 
dést tett a város megerősítésére és fejlesztésére: körülvette kőfallal, várat épít- 
tetett és az egyik legfőbb szálláshelyévé tette. A Caenban található két impo- 
Záns apátsági templom ma is hűen tükrözi a város egykori nagyságát és Vil- 
mos gondoskodó törődését, miként az is jelzésértékű, hogy elődeitől eltérően 
Vilmost nem Fécamp-ban vagy Rouenban, hanem a caeni Szent István-apát- 
ságban temették el. A vártól nyugatra található magaslaton fekvő Szenthá- 
romság apátságot (Abbaye-aux-Dames) Vilmos felesége, Matilda számára 
építették, és a hercegnét utóbb itt helyezték örök nyugalomra (10. kép). A vá- 
rosképet uraló két apátság nagyban hozzájárult, hogy Caent , Észak Athénja- 
ként" emlegették, de a II. világháború során majdnem teljesen lerombolták 
mindkettőt. Noha Caen nem volt püspökségi székváros, Vilmos uralkodása 
alatt Normandia második legjelentősebb városává nőtte ki magát, kezdeti nö- 
vekedése és gyarapodása a leginkább Hódító Vilmosnak köszönhető. Caen 
fejlődése szimbolikus kifejeződése annak, hogy Vilmos milyen eredményesen 
keresztül tudta vinni akaratát, valamint hogy sikerült Alsó- és Felső-Nor- 
mandiát egységes állammá kovácsolnia. 


[. VILMOS HERCEG (1035-87) 

II. Vilmos - vagy ahogyan a hastingsi csata után nevezték: Hódító Vilmos - 
a Caentól mintegy 30 km-re délkeletre található Falaise-ban született 1027- 
ben vagy 1028-ban, I. Róbert herceg (közismertebb nevén: Nagylelkű Róbert) 
és egy Herléve nevű nő (aki állítólag egy cserzővarga lánya volt) törvénytelen 
gyermekeként (21. kép). I. Róbert 1035-ben, egy zarándokútról visszatérőben 
meghalt, és halála zavaros politikai helyzetet idézett elő. Vilmos ekkor még 
kiskorú volt, egyedül semmiképp nem tudta volna Normandiát irányítani, és 
nem sok esély volt arra, hogy a nagykorúság eléréséig meg tudja őrizni her- 

cegi címét. Hűbérura, I. Henrik francia király, valamint nagynénje mostoha- 
fia, V. Baldwin flandriai gróf (aki egyúttal a francia uralkodó sógora is volt) vé- 
delme alatt túlélt egy merényletkísérletet, melyben három testőre is életét vesz- 
tette, és uralkodásának első 12 évét majdnem állandó anarchia jellemezte. 
Mindamellett az ifjú uralkodó nagy hasznát látta a hatalom közelében eltöl- 
tött hosszú tanulóéveknek. 1047-ben, amikor először vezette személyesen a 
hadseregét, a Val-és-Dunes-i csatában aratott győzelmével - ahol I. Henrik 
támogatását is maga mellett tudhatta - leverte a normandiai főurak utolsó je- 
lentős lázadását, s ezzel kiterjesztette hatalmát egész Normandiára. 

Bár az ütközet fordulópontnak számított Normandia történelmében, és az 
erős hercegi hatalom korszakának a nyitányát jelentette, azonkívül, hogy 
egyik oldalon sem volt kiemelkedő hadvezéri teljesítmény, és hogy az ütkö- 
zet különálló lovas egységek elszigetelt összecsapásaiból állt, a csata lefolyá- 
sáról viszonylag kevés információ maradt ránk. A lázadók élén Nigel, a Co- 
tentin-félsziget várgrófíja és Ranolf, bessini várgróf állt, akikhez elsősorban 
alsó-normandiai nemesek csatlakoztak, különösen a Caen és Falaise között 
lévő Cinglais környékéről való főurak. Igen jelentős lázadásról volt szó, mely 
Normandia létét fenyegette. Hódító Vilmos életrajzírója, Jumiéges-i Vilmos 
rövid beszámolójában így ír a történtekről: , A király és a herceg nem retten- 
ve meg az ellenséges haderő nagyságától, megütközött azzal. A lovas egysé- 
gek közötti összecsapások után hatalmas mészárlást rendeztek az ellenség ka- 
tonái között, akiken végül pánik lett úrrá és megfutamodtak, belevetve ma- 
gukat az Orne vizébe." A XII. századi normann költő, Wace így érzékelteti a 
vérontás nagyságát: , A rengeteg holttest miatt leálltak a borbilloni vízimal- 
mok kerekei." 

A nyugati főurak fölött Val-és-Dunes-nél aratott győzelem döntőnek bi- 
zonyult Vilmos herceg pályafutása szempontjából. 1047 októberében egyhá- 
zi tanácskozás kezdődött Caen mellett, ahol Vilmos és a legtöbb normandiai 
főpap is jelen volt. Az összejövetelen meghirdették Isten békéjét a hercegség 
területére, mely Karoling eredetű jogintézmény volt, de Normandiában 
korábban még nem került alkalmazásra. A jelenlévők megfogadták, hogy tart- 
ják magukat a megállapodáshoz, amit a szent ereklyék - köztük St Ouen püs- 
pök Rouenból külön e célra átszállított maradványai - fölött elmondott es- 
küvel erősítettek meg. Az egyezmény értelmében szerda estétől hétfő regge- 
lig, továbbá advent, nagyböjt, húsvét és pünkösd idején tilos volt magánhá- 
borút viselni. Az említett szabályok már Franciaország számos régiójában 
hatályban voltak. Figyelmet érdemel azonban, hogy a Caenban kötött meg- 
állapodás szerint a francia király és a normandiai herceg a köz érdekében ez 

engedélyezett időpontok között is hadba szállhatott, és e célból a csapatait is 
megtarthatta. A szerződés egyike volt azoknak a tényezőknek, melyek hoz- 
zájárultak Vilmos hatalmának kiépítéséhez és ahhoz, hogy meghirdesse a pax 
ducist (hercegi béke), amelyet annak rendje és módja szerint a fennhatósága 
alá tartozó összes területen életbe léptetett. 

A következő évben (1048) Vilmos Henrik királlyal szövetségben sikeres 
hadjáratban vett részt a Maine-be betörő II. Martel (, Kalapács") Geoffroi, 
Anjou grófja ellen. Az itt megvillantott hadvezéri tehetsége és a hercegség irá- 
nyításában mutatott jártassága láttán Baldwin gróf alkalmas férjjelöltnek 
találta az ifjút leánya, Matilda számára, IX. Leó pápa azonban megtiltotta 
a házasságot, és kiközösítette a párt az egyházból. A formális indok szerint a 
házasulandók között túl szoros rokoni kapcsolat állt fönn, ám a jelek szerint 
ez csak ürügy volt, ugyanakkor a pápai ellenkezés valódi oka nem világos. 
A frigyre vonatkozó pápai tilalmat csak 1059-ben oldották föl, amikor Vilmos 
vezeklés gyanánt ígéretet tett a két nagy caeni apátság felépítésére, ekkorra 
azonban I. Henrik francia király megvonta támogatását Vilmostól, és szö- 
vetségre lépett egykori ellenségével, Martel Geoffroi-val Normandia vissza- 
szerzésére és a túl nagy hatalomra szert tett, koraérett herceg elpusztítására. 
Az újonnan létrejött szövetség seregei 1053-ban megtámadták a hercegséget, 
1058-ban pedig újra próbálkoztak, de az argues-i, mortemer-i és varaville-i 
csatákban Vilmos legyőzte a támadókat és kiűzte őket a hercegségből. 

E győzelmeket követően Vilmos számos sikeres és a krónikák elmondása 
szerint véres hadjáratot indított, amivel Maine egész területét normann fenn- 
hatóság alá vonta, így a , Maine grófja" titulust is hozzáadhatta címeihez. Ez- 
után Bretagne-t is megszerezte és hűbérbirtokává nyilvánította. Az Angol- 
szász Krónika bölcs és erős férfiúként ábrázolja Vilmost, aki , kedves a jó em- 
berekhez, és szereti Istent", ugyanakkor , módfelett könyörtelen azokhoz, akik 
ellenszegülnek akaratának". Az 1050-es években Vilmos megszilárdította ha- 
talmát, emellett a hadvezetés és a politika terén is figyelemre méltó jártasság- 
ra tett szert, amit később Angliában is nagyszerűen kamatoztatott. Bár ennek 
az időszaknak az első részéből sajnálatos módon alig maradtak fönn forrás- 
emlékek, a feudális struktúra kiépülése együtt járt a hercegi adminisztráció 
színvonalának általános emelkedésével, különösen a katonai igazgatás terü- 
letén, aminek eredményeként a normandiai herceg Európa egyik legütőké- 
pesebb hadseregével rendelkezett. A várak különösen fontos szerepet töltöt- 
tek be Vilmos hadászati koncepciójában, jó néhányat építtetett belőlük a ha- 
tár menti veszélyeztetettebb zónákban és más stratégiailag fontos helyeken, 
miközben ragaszkodott azon jogához, hogy helyőrséget telepítsen a leghatal- 

masabb főurak váraiba. 1066-ra ily módon Vilmos az egykori Gallia észak- 
nyugati részének az ura lett, befolyásos európai uralkodóvá vált, aki egyedül 
a királyi címet nem birtokolta. Az angliai invázió előestéjére Vilmos példa 
nélkül álló hatalomra tett szert Normandiában. A normann történelem elis- 
mert szakértője, D. C. Douglas történész ekként fogalmaz: 


Az angliai hódítást megelőző évtizedekben az arisztokrácia hatalmának kié- 
pülése és az egyházszervezet fejlődése II. Vilmos herceg uralkodása alatt egyet- 
len politikai programmá kapcsolódott össze és ennek megfelelően ment végbe. 
Ezt leginkább talán azzal a példával érzékeltethetjük, hogy 1065-ben az ember 
anélkül kelhetett át a hercegség egyik végéből a másikba, hogy bármikor is ki- 
került volna egy szűk csoportnyi, egymással kapcsolatban álló család, illetőleg 
közvetve főhűbéresük, a herceg egyházi vagy világi joghatósága alól. 


Az 1066-os történések előestéjén Vilmos nemcsak Normandiában rendelke- 
zett páratlan hatalommal, hanem a hercegség határain túl is sikeresen leszá- 
molt a lehetséges ellenlábasokkal. Bekebelezte Maine és Anjou grófságokat, 
hatalmát Bretagne-ban is elismerték, Franciaországban pedig - melyet ko- 
rábban legyőzött — viszonylag gyenge királyok uralkodtak. A Normandiától 
délnyugatra és nyugatra elterülő tartományokban nyugalom honolt, a tőle 
északra fekvő Flandria pedig a Matildával kötött házasság révén szövetsége- 
sévé vált. A katonai erőviszonyok Északnyugat-Európára ekkoriban jellemző 
változékonysága folytán nem lehetett arra számítani, hogy a Vilmos számára 
kedvező körülmények sokáig fennmaradnak. Vilmos maximálisan kiaknázta 
a helyzetben rejlő lehetőségeket - mely helyzetet nem kis részben maga ala- 
kította -, és amikor erre alkalom kínálkozott, meg is szerezte az angol trónt. 
Valószínűnek tűnik, hogy Anglia elfoglalására csak olyasvalaki pályázhatott si- 
kerrel, akiben megvolt Vilmos energiája, ambíciója és kormányzásra való al- 
kalmassága. Kétségtelen, hogy az ellenfelek semlegesítésének képessége, va- 
lamint Normandia és szomszédai erőforrásainak mozgósítása rendkívüli je- 
lentőséggel bírt a sikerekben. 


NORMANDIA 1066-BAN 

Miután tudomást szerzett arról, hogy Harald elfoglalta Anglia trónját, Vilmos 
formálisan ís kifejezte tiltakozását a szigetországban, és kinyilvánította Ang- 
lia elfoglalására és a korona megszerzésére vonatkozó szándékát, amit véle- 
ménye szerint neki ígértek. A normann herceg ezután követséget menesztett 
Rómába, hogy támogatást kérjen a Vatikántól, s bár a pápai kúriában akadtak 

néhányan, akik indokolatlannak tartották az inváziót, végül a nagy reformer 
főesperes, Hildebrand [a későbbi VII. Gergely pápa (1073-85)] és a norman- 
nokkal szimpatizáló II. Sándor pápa érvei diadalmaskodtak. A pápa úgy te- 
kintett az istenfélő hercegre, mint akiben meg lehet bízni az egyházi reform 
támogatását illetően, és vissza tudja téríteni Angliát és szakadárnak tartott 
papságát a római egyház kebelére. A pápa támogatásáról biztosította a hadjá- 
ratot, és megszentelt zászlót küldött Normandiába. A korabeli történetírók 
több okból is kritikával illették az angol egyházat. A valamivel később élt Or- 
deric Vitalis például azt állította, hogy Angliában nincs szigorú kolostori fe- 
gyelem, és a szerzetesek életstílusa alig különbözik a novíciusokétól. A hódí- 
tás előtti Anglia szerzetesei ellen felhozott egyik vádja az volt, hogy nem vi- 
selnek csuhát, és nem tesznek szerzetesi fogadalmat, ugyanakkor dőzsölnek, 
és tulajdonuk is lehet. Hozzá hasonlóan Malmesbury Vilmos is keményen os- 
torozta az angliai papság tudatlanságát és kicsapongó életmódját. A pápai hoz- 
zájárulás értékes fegyvernek számított, mely ráerősített Vilmos állításaira, és 
segített megszerezni más uralkodók támogatását, akik közül sokan remény- 
kedtek abban, hogy az angliai , keresztes hadjárat" erősen leköti majd a ve- 
szedelmes herceg figyelmét, sőt esetleg ki is elégíti szemmel láthatóan mér- 
téktelen területszerzési ambícióit. 

Vilmosnak az angol trón megszerzésére irányuló tervei rendkívül alapos 
politikai és katonai tervezést és előkészítést igényeltek. Lényeges volt, hogy 
távolléte idejére jelentős létszámú haderő maradjon Normandiában a her- 
cegséget érő esetleges támadások elhárítására. A tervezett hadjárat nem volt 
igazán népszerű a főurak körében, jelentős ösztönzésre volt szükségük, hogy 
rászánják magukat a Csatornán túlra indítandó akcióban való részvételre, 
melynek kimenetele korántsem volt bizonyos. Ráadásul a hercegségben nem 
volt meg a kellő emberlétszám az angliai hadműveletekhez szükséges másik 
hadsereg felállításához. Így Vilmos követeinek nemcsak zsoldosokat kellett 
fogadniuk Franciaország többi vidékéről, hanem a vonakodó főurakat is meg 
kellett nyerniük a megszerezhető földterületek, a pénz és a gazdag hozo- 
mánnyal rendelkező angol nők ígéretével. Lassan sikerült is őket jobb belá- 
tásra téríteni, és a tavasz folyamán összeállt Vilmos seregének normann mag- 
ja. A kikötőkben szállítóhajók gyülekeztek, a hadsereg bárkákat rekvirált, és 
új hajók is készültek. Sorra érkeztek a zsoldosok, és nemcsak azokból a gróf- 
ságokból - például Maine-ből és Bretagne-ból -, ahol Normandia erős poli- 
tikai befolyással bírt, hanem Poitou-ból, Anjou-ból, Aguitaniából, Flandriá- 
ból is, sőt még a távoli Aragóniából és a dél-itáliai normann kolóniákról is 
jöttek katonák. A francia kontingensek egy részét tekintélyes főurak, például 

Boulogne-i Eustache, vezették, de a zsoldosok többsége a föld nélküli kalan- 
dorok közül került ki, akiknek nem volt túl sok veszítenivalójuk, és oly sok 
normannhoz hasonlóan a megszerezhető zsákmány reményében kockáztat- 
ták életüket, így az Anglia elleni támadás színtiszta , normann" vállalkozásnak 
ígérkezett. 


ANGLIA MEGHÓDÍTÁSA 


ANGLIA ÉS A KONTINENTÁLIS EURÓPA KAPCSOLATAI 

A közvélekedésből kiindulva az embernek gyakran támadhat az a gondolata, 
hogy az angolszászok lakta Anglia a kontinentális Európához képest mind 
politikai, mind kulturális tekintetben elmaradottabb volt, és a normann hó- 
dítás hosszú évszázadok után az első valódi kapcsolatfelvételt jelentette Ang- 
lia és a szárazföldi Európa között. Ez nyilvánvalóan nem igaz, így Vilmos ang- 
liai hódítását is a két térség között hosszú ideje fennálló, tartós kapcsolatok 
összefüggésében kell értékelnünk. Ami azt illeti, a XI. század elején Anglia 
politikai érteeemben közelebb volt Európához, mint a római kor óta bármikor. 
A VŰI. század végétől kezdődően a viking hódítások fontos szerepet játszot- 
tak Anglia életében. A skandinávok angliai beavatkozása egy időben olyan 
méreteket öltött, hogy az újonnan egyesült Anglia trónján a XI. században 
négy dán király is volt, és Nagy Kanut király uralkodása idején Angliát és Dá- 
niát egy ideig egységes királyságként kormányozták. Anglia és a skandináv 
világ szoros összefonódása az irodalmi művekből is kiolvasható. A Beowulf 
című angolszász eposz például egy skandináv hősről szól, Hitvalló Edward, a 
legkevésbé dán angolszász uralkodó pedig állítólag régi szandináv mcséket 
mondott, és minden húsvétkor megosztotta testőreivel , minden királyok leg- 
nagyobbikának; Olafnak a történetét. 

A kontinentális Európa ügyeibe való angolszász beavatkozásokról több- 
nyire igen kevés írásos emlék maradt fönn, de a feljegyzések arról tanúskod- 
nak, hogy a szászok már a X. század közepén folytattak hadműveleteket a 
Frank Birodalom területén. Aethelstan a száműzött breton hercegnek, Alain- 
nek a keresztapja és patrónusa volt, és ez az Alain volt az, aki 937-ben visz- 

szaszerezte örökségét a Loire vidékén megtelepedett vikingektől. Két évvel 
később, amikor Aethelstan megtudta, hogy unokaöccse, IV. Lajos a part men- 
ti területsávot fenyegeti, hajókat indított Flandriába, és utóda, Edmund ki- 
rály is ugyanezt tette 946-ban. Aethelred negyedik, 1000 tájáról származó tör- 
vénykönyve, mely a vám londoni beszedését taglalja, Normandiából, Fland- 
riából, a Nyugati-Frank Birodalomból, Lotaringiából és német földről érke- 
zett kereskedőkről tesz említést. Kelet felől bors és egyéb fűszerféleségek 
érkeztek az országba, melyekért angol gyapjúval fizettek, az Ottók császársá- 
gából pedig német ezüst került a szigetországba, emellett Anglia a jelentős 
hasznot hajtó európai rabszolga-kereskedelemben is érdekelt volt. Az angol- 
szász kereskedők a Szajna és a Rajna torkolatvidékénél is kiépítették pozíciói- 
kat, ugyanúgy, ahogy a kontinensről érkezett ellenlábasaik a Temzénél vetet- 
ték meg a lábukat. 

1054-ben Hitvalló Edward III. Henrik német-római császár udvarába küld- 
te Aelredet, Worcester püspökét; a legújabb liturgikus könyvek és az egyhá- 
zi reformelképzelések ilyen látogatások alkalmával kerültek át a kontinensről 
Angliába. Amikor Emma, majd később Hitvalló Edward özvegye, Edit befo- 
lyásolni próbálta a közvéleményt, flamand papokhoz fordult. Hitvalló Ed- 
ward angliai földeket adományozott egy normandiai kolostornak, de ebben 
is csak Nagy Kanut példáját követte: az előbbi Fécamp-nak, az utóbbi Mont 
St Michelnek juttatott hűbért. Talán figyelmet érdemel az a tény, hogy mind- 
két földbirtokhoz stratégiai fontosságú kenti kikötő tartozott, lehetséges, hogy 
Edward részben azért szorgalmazta az efféle kapcsolatok kiépítését a konti- 
nenssel, hogy nyitva hagyhassa a trónutódlás kérdését. 

Ami a Normandiával való diplomáciai kapcsolatokat illeti, Aethelred király 
XV. János pápa kérésére 991-ben írásba foglalt megállapodást kötött I. Ri- 
chárd normandiai gróffal. A szerződésről nem maradtak fönn részletek, de 
alighanem egyházpolitikai intézkedéseket tartalmazott, és a reimsi érseki cím 
betöltése körüli nézeteltéréseket igyekezett rendezni, nem pedig védelmi kér- 
désekkel foglalkozott. Aethelred úgy vélte, a skandináv veszély elsősorban 
észak és nyugat felől, az írországi és man-szigeti skandináv kolóniákon ke- 
resztül fenyeget, így ebbe a térségbe koncentrálta a katonai válaszcsapáshoz 
szükséges erőket, ám az ezredfordulót követően már inkább az ország déli, 
délkeleti része tűnt sebezhetőbbnek. Lehetséges, hogy ez a felismerés állt 
Aethelred kezdeményezése mögött, amikor szorosabb kapcsolatot akart kié- 
píteni II. Richárd herceggel, akinek 1002-ben feleségül vette Emma nevű test- 
vérét (6. ábra). Jumiéges-i Vilmos szerint nem sokkal ezután Aethelred ha- 
jókat küldött a Cotentin-félszigeten berendezkedett skandináv martalócok 

megregulázására, ami a jelek szerint a normann uralkodó hozzájárulása nél- 
kül történt. 


ANGLIA A XI. SZÁZADBAN 

Az újonnan egyesült Angol Királyság politikai viszonyai a XI. században rend- 
kívül bonyolultak voltak. Két különösen fontos téma állandóan napirenden 
volt: az egyik a skandináv dominancia az angol királyi trónon, illetőleg a skan- 
dinávok folyamatos, markáns katonai jelenléte és aktivitása Angliában, a má- 
sik pedig az a feltartóztathatatlan folyamat, melynek során az angol és a skan- 
dináv politika a század előrehaladtával egyre jobban összefonódott. 

A XI. század elején Angliát két jelentősebb viking támadás érte. Egy bizo- 
nyos Tostig irányítása alatt álló, jelentős létszámú flotta 1006 júliusában meg- 
érkezett Sandwich kikötőjéhez, és amerre csak végigment, legénysége min- 
dent elpusztított, többek között a Wight-szigetet is, melyet 1006-7 telén ki- 
indulóbázisként használt a további wessexi hadműveletekhez. Aethelred bé- 
kéért folyamodott, és 1007-ben 36 000 font hadisarcot fizetett a viking 
seregnek, így az beleegyezett, hogy visszatér oda, ahonnét jött. Két évvel ké- 
sőbb egy jelentős dán martalócsereg tűnt fel Sandwich partjainál Magas Thor- 
kell a vezetésével, és fosztogatni kezdett Dél-Angliában. A hadjárat Canter- 
bury 1011-es ostromával érte el csúcspontját, melynek során Aelfheah érsek 
is fogságba esett, és 1012. április 19-én mártírhalált halt Greenwichnél. Ezután 
48 000 font hadisarcot fizettek a viking sereknek, mely a korábbi példának 
megfelelően szétszéledt. Thorkell Aethelred szolgálatába szegődött, ám 1015- 
ben közreműködött Kanut Anglia elleni támadásában, aki megtette őt Kelet- 
Anglia grófjának, sőt 1019-ben, amikor Kanut nem tartózkodott az ország- 
ban, Thorkell helyettesítette őt helytartóként. 

Villásszakállú Sven dán király vezetésével 1013 nyarán újabb flotta érke- 
zett Sandwichhez, majd a sereg előrenyomult észak felé és a Danelaw terüle- 
tére lépett, ahol Sven segítséget szerzett és végül sikerült magát királynak el- 
ismertetnie, rákényszerítetve Aethelredet, hogy 1013-14-re átmenetileg nor- 
mandiai száműzetésbe vonuljon a felesége után. Elképzelhető, hogy II. Ri- 
chárd normandiai herceg ekkor már valamiféle szövetségben állt Svennel, aki 
1013-ra egyértelművé tette, hogy az Aethelred fennhatósága alatti összes te- 
rületet meg akarja szerezni. Sven 1014 februárjában bekövetkezett váratlan 
halála a szövetségi kapcsolatok újragondolására késztette Richárdot, és a 
száműzött király tízéves fia, a későbbi Hitvalló Edward - legalábbis névleges 
- bevonásával tárgyalásokat folytatott Aethelreddel, aki ezután visszatért 
Angliába. 

6. A nagy hatalmú Emma királynét 
megajándékozzák élete történetével. 
Jobboldalt két férje, Aethelred és 
Kanut, valamint Aethelredtől született 
fia, a későbbi Hitvalló Edward látható, 
A XI. század közepéről származó 


miniatúra. 


Két év múlva azonban Aethelred is meghalt, és hamarosan legidősebb élő 
fia, Vasbordájú Edmund is távozott az élők sorából, akit valószínűleg Kanut 
utasítására gyilkoltak meg. Kanut, Sven másik fia Northumbria egykori gróf- 
jának, Aelfhelmnek a leányát, Aelgifut vette feleségül, és végül Anglia kirá- 
lyává vált. A házasság fontos szerepet játszott a megbékélésben, kifejezésre 
juttatva az egységet angolok és dánok között, ám 1017-ben Kanut nőül vette 
Aethelred özvegyét, Emma normann királynét, amivel bigámiát követett el, 
mivel előtte nem taszította el angol feleségét. Aethelred Emmától született 
két fia visszatért Normandiába, ám Emma révén Kanut megerősítette Aethel- 
red normannokkal kötött szövetségét. Nem sokkal később fönnállt a veszély, 
hogy Vasbordájú Edmund két fia is beavatkozik a zavaros helyzetbe, 1017- 
ben azonban még túl fiatalok voltak ahhoz, hogy megpróbálják érvényesíte- 
ni az angol királyi trónra vonatkozó igényüket, ehelyett menedéket kerestek 
II. Henrik német-római császár udvarában. E két angolszász , Atheling" (va- 
gyis herceg) létezése és Kanut uralmának kontinentális dimenziói szolgáltat- 
ták az alapot arra, hogy Anglia a XI. század kezdetén uralkodói ambíciók 
homlokterébe kerüljön az európai szárazföldön. 

Fivére, Harald dán király halála után 1019-ben Kanut visszatért Dániába, 
hogy bejelentse igényét a trónra; uralkodása hátralévő részében a két állam- 
nak egyazon királya volt. A tárgyalt időszakban állandó flottát kellett felállí- 
tani és a beszedett adókból fenntartani, hogy az Északi-tenger által elválasz- 
tott két országot kormányozni lehessen. Ideje nagy részét Kanut Dániában 
töltötte, ám új támogatókat toborzott Angliában: közéjük tartozott például 
Godwin, akit kinevezett Wessex grófjának. Amikor 1035-ben Kanut meghalt, 
az angliai trónutódlást illetően finoman fogalmazva is zűrzavaros helyzet állt 
elő. Négy jelentkező is pályázott a trónra: Kanut első, angol feleségétől szár- 
mazó fia, Nyúllábú Harald, Kanut Emmától született fia, Hardeknut, vala- 
mint Emma és Aethelred közös gyermekei: Edward és Alfréd. Emma vissza- 
hívta két idősebb fiát Normandiából, de néhány hét elteltével Alfréd gyilkos- 
ság áldozata lett, mire fivére, a későbbi Hitvalló Edward sietve visszatért a 
hercegségbe. 1037-ben, a helyzet rosszabbodásával maga Emmais kénytelen 
volt menedéket keresni Flandriában. Ráadásul unokaöccse, Róbert normann 
herceg 1037-ben bekövetkezett halála tovább gyengítette abbéli reményeit, 
hogy beleszólhat a trónutódlás kérdésébe. A hercegség az ifjú Vilmosra szállt, 
amivel - legalábbis egyelőre - alaposan megcsappant az esélye annak, hogy 
Normandia aktívan jelen legyen az angliai politikában. 

1039-ben Hardeknut vezetésével dán hajóhad tűnt föl a flandriai Bruges- 
ben, de az Anglia ellen tervezett támadást Nyúllábú Harald 1040-ben bekö- 
vetkezett halála meghiúsította. Beletörődve az elkerülhetetlenbe, az angolok 
küldöttséget menesztettek Bruges-be, hogy elismerjék Hardeknutot kirá- 
lyuknak. Az Angliába érkezett új uralkodó népszerűsége azonban rögtön je- 
lentős csorbát szenvedett, mivel helyre akarta állítani apja angol-dán biro- 
dalmát, és magas adót vetett ki, hogy finanszírozni tudja a flotta fenntartását. 
1041-ben Edward csillaga emelkedőben volt, hazahívták őt Normandiából, 
és amikor a következő évben Hardeknut meghalt, ő követte a trónon. Az egy- 
mással rivalizáló, gyakran rövid életű trónkövetelők és uralkodók konfliktu- 
sai, illetve az ezek következményeként a kontinensre száműzött királyi le- 
származottak sora nem kis érdeklődést váltott ki az angliai trónutódlás vo- 
natkozásában. 

Edward uralmának kezdeti szakaszában a kontinentális kapcsolatok szi- 
lárdabbá váltak, és amikor ő visszatért Normandiából Angliába, számos nor- 
mann egyházi személyt és kormányzati tisztviselőt vitt magával, többek kö- 
zött Róbert jumiéges-i apátot, aki 1044-ben London püspöke lett. 1049-ben 
Edward Dorchester püspökévé nevezte ki a környezetéhez tartozó UIf nor- 
mann papot, 1051-ben pedig, amikor Jumiéges-i Róbert Canterbury érseke 

lett, Edward egy másik papja, Vilmos követte őt London püspöki méltóságá- 
ban. A király normann nemeseket is hívott, akiknek hűbérbirtokokat jutta- 
tott a walesi határvidéken és az ország stratégiai fontosságú egyéb térségeiben. 
Sokan közülük magánvárakat építtettek, ami az akkori Angliában többé-ke- 
vésbé ismeretlen jelenségnek számított. 

Hitvalló Edward 1051-ben feleségül vette Godwin leányát, Editet, ám az- 
tán nyilvánvalóan normann ösztönzésre eltávolíttatta apósát a hatalom kö- 
zeléből, és törésre akarta vinni vele a dolgot. Godwin válaszul meglehetősen 
hamvába holt felkelést szított a király ellen, mely elbukott, neki és családjá- 
nak pedig - így Edit királynénak is - menedéket kellett keresnie Flandriában. 
A Godwin család és Flandria kapcsolata 1051 táján szorosabbra fonódott, lé- 
vén hogy Godwin fia, Harald féltestvére, Tostig nőül vette a flandriai gróf lá- 
nyát. A következő évben a wessexi gróf jobban felkészült a küzdelemre, és 
erős támogatást tudott szerezni Angliában. Ütőképes hadsereg élén vissza- 
tért a szigetországba, s ezúttal a normannok voltak azok, akik megfutamod- 
tak, Edward pedig kénytelen volt kibékülni meddő feleségével. A távozó nor- 
mannok közt volt Róbert is, akinek korai távozása a canterburyi érseki poszt- 
ról nagy vihart kavart, mivel Edward jelöltjét, Stigandot a normannok bitor- 
lónak tartották, akit ráadásul több pápa is kiátkozott. Ulf püspök sem maradt 
hivatalában, Vilmos ellenben egészen haláláig London püspöke maradt. 
Mindeközben Eustache boulogne-i gróf 1051-ben ellátogatott Angliába, és 
frigyre lépett Edward megözvegyült testvérével, Godgifuval. Az Eustache-sal 
létesített kapcsolat segíthetett megvédeni a La Manche csatornát és Anglia 
déli részét a skandináv hajóhadaktól, ugyanakkor nem Edward volt az egyet- 
len, aki összeköttetést keresett a La Manche-on túli hatalmi tényezőkkel. Vil- 
mos herceg 1051-ben, egy politikailag meglehetősen bizonytalan időszakban 
állítólag szintén felkereste Angliát, bár az erről szóló bizonyítékok nem túl 
meggyőzőek. 

1052-ben Edward kénytelen volt Godwin grófot újból a kegyei közé fo- 
gadni, ám a trónutódlás kérdése továbbra is nyomasztó teher maradt. Bár 
közvetlenül a La Manche túlpartján is számos hercegi trónkövetelő akadt, 
Edward figyelme egyre inkább régen elveszett vérrokona felé fordult, aki több 
mint harminc évvel korábban keresett menedéket a Német-római Császár- 
ságban. Mindamellett a király nem tudta pontosan, hol érdemes kerestetnie 
Edward herceget (Vasbordájú Edmund gyermekét) és fiát. Az uralkodó Köln- 
be küldte Aelred püspököt a felkutatásukra, és 1057-ben a család vissza is tért 
Magyarországról Angliába, ám nem sokkal később a herceg meghalt, mielőtt 
bármilyen eredményt elért volna a politika színpadán. Lánya, Margit 1057-ig 

Edward udvarában maradt, ekkor azonban Skóciába költözött, és feleségül 
ment a skót királyhoz. Az uralkodó mindeközben hivatalosan is , hercegnek" 
neveztette az elhunyt Edward herceg kiskorú fiát, Edgart. Apjával ellentét- 
ben azonban Edgar herceg nem volt királyi sarj, noha később több évtizeden 
át az angol politika fontos mellékszereplője volt. 


VILMOS ÉS AZ ANGOL TRÓN 

Hitvalló Edward 1051 táján tett vitatott ígéretén kívül Vilmos elsősorban 
nagyapja testvérének, Emmának a személyére alapozta az angol trónra vo- 
natkozó igényét, aki két egymást követő angol királynak, Aethelrednek és Ka- 
nutnak is hitvese volt. Emma, II. Richárd herceg (996-1026) húga, Hitvalló 
Edward anyja fontos szerepet játszott abban, hogy normannok érkeztek az 
angol udvarba, ahol meghonosították a normann szokásokat. Rögtön azután, 
hogy trónra lépett, Kanut nőül vette Aethelred özvegyét, aki nem sokkal ez- 
után megszülte a skandináv birodalom törvényes trónörökösét, Hardeknu- 
tot. Szintén ő volt az, aki korábban életet adott Hardeknut követőjének, Hit- 
valló Edwardnak. Emma természetesen nem formálhatott igényt az angol 
trónra, ám 1002-ben kötött első házasságától 1051-ben bekövetkezett halálá- 
ig az angliai politika fontos szereplője volt. Már tekintélyes idős hölgynek szá- 
míitott, amikor első fia, Hitvalló Edward arra hivatkozva, hogy anyja felhal- 
mozott javai és befolyása fenyegetést jelent hatalmára, kénytelen volt Win- 
chesterbe menni és elkobozni az asszony vagyonát. Emma furcsa mód saját fi- 
ával szemben Magnus norvég királyt támogatta az angol királyi címért folyó 
küzdelemben. A történtek után az asszonyt lényegében egészen a haláláig házi 
őrizetben tartották Winchesterben. Csökönyös személyisége ismeretében ne- 
héz azt hinnünk, hogy Emma normann érdekeket igyekezett volna érvénye- 
síteni Angliában, vagy hogy diplomatikus módszerekkel az angol érdekeket 
próbálta érvényre juttatni Normandiában, ténykedése mindazonáltal jól tük- 
rözi, hogy a XI. századi angol uralkodók felismerték: kénytelenek számolni 
Normandiával. 

Edward a fél életét normandiai száműzetésben töltötte, uralkodása első 
éveiben politikai és hadászati kérdésekben is normann bizalmasai tanácsaira 
hallgatott, és egész életében szoros személyi kapcsolatokat ápolt a hercegség- 
gel. Elképzelhető, de nem valószínű, hogy a francia krónikás beszámolója, 
mely szerint az 1050-es évek elején Hitvalló Edward Vilmost jelölte trónörö- 
kösnek, helytálló. Normann feljegyzések szerint Harald Godwinson 1064-es 
normandiai útja, mely a bayeux-i faliszőnyegen részletesen is meg van örö- 
kítve, a megállapodás megerősítésére szolgált. Harald hajótörést szenvedett 

Normandia északi partjainál, és Guy ponthieu-i gróf közreműködésével át- 
adták őt Vilmos hercegnek, és a faliszőnyeg tanúsága szerint az események fo- 
lyamán Vilmos hűbérese lett. Azon állítás, mely szerint Edward azért küldte 
Haraldot Normandiába, hogy odaígérje Vilmosnak a trónt, ellentmond a 
francia krónikaírók azon megállapításának, mely a véletlen számlájára írja 
Harald Normandiában való megjelenését. Sokkal valószínűbb, hogy miután 
tudomást szerzett Vilmos angol koronára vonatkozó ambícióiról, Harald 
maga is megfogalmazta igényét a trónra. Harald trónutódlásáról valószínű- 
leg már Edward halála előtt megegyezés született; ami azt illeti, olyan hamar 
megválasztották, hogy alapos okunk van ezt feltételezni. Hitvalló Edward 
1066. január 5-én távozott az élők sorából, és halálos ágyán elismerte Haral- 
dot utódjának. Másnap hajnalban pedig már el is temették az általa újonnan 
építtetett Westminster apátságban, amelyet alig nyolc nappal korábban szen- 
teltek föl (32. ábra). Még ugyanezen a napon délelőtt a tanács (witan) királlyá 
választotta Haraldot, akit az apátságban ünnepélyes szentmise keretében meg 
is koronáztak. Miután tudomást szerzett Edward haláláról és Harald trónra 
kerüléséről, Vilmos herceg Normandiában hozzálátott az angliai invázió dip- 
lomáciai és katonai előkészítéséhez. 

Mivel Angliában a királyi méltóság betöltése választás útján történt, a ko- 
rábbi király ígérete a legjobb esetben is csak arra szolgáltathatott alapot, hogy 
a ,kedvezményezettet" figyelembe vegyék a jelöltek között. Vér szerinti örök- 
lés szempontjából a legesélyesebb jelölt a 12 éves Edgar herceg volt, Hitvalló 
Edward másodunokaöccse, aki apjával együtt 1057-ben tért vissza Angliába. 
Mindazonáltal a witan a legnagyobb hatalommal rendelkező trónkövetelő 
megválasztására hajlott, akinek a legtöbb esélye volt a királyság egyben tartá- 
sára, vagyis jelen esetben Haraldot részesítette előnyben. Miután a tanács 
megválasztotta, Harald Anglia törvényes királyává vált. Európában azonban, 
ahol Vilmos a saját jogosultságáról igyekezett meggyőzni a hatalmi szereplő- 
ket, nem ismerték az angol közjogi hagyomány e sajátos intézményét, így Ha- 
rald igénye nem talált meghallgatásra. I 

Mint láttuk, Vilmos mellett számos nagy hatalmú trónkövetelő is pályá- 
zott a királyi címre, akik valamennyien Edward jog szerinti utódjának tekin- 
tették magukat. Lehetséges, hogy Harald királlyá választásának gyors lebo- 
nyolításában az új király azon feltételezése játszott szerepet, hogy hamarosan 
kihívás éri és meg kell védenie hatalmát. Kanut unokaöccse, Sven dán király 
azt állította, hogy amikor Edwardot megválasztották, neki ígérte az angol 
trónt. Harald Hárdrada norvég király szerint - aki már összegyűjtötte sere- 
gét egy angliai invázióra -— a gyermek nélküli Hardeknut ígéretet tett Harald 

Hardrada elődjének, Magnusnak az angol trón öröklésére, s ezzel ő maga, 
Harald Hardrada lett a trón jogos várományosa. Ráadásul Harald Godwinson 
féltestvére, Tostig összeveszett az akkor még életben lévő Hitvalló Edwarddal 
és Harald herceggel, még Edward halála előtt elmenekült a kontinensre, és 
sereget toborzott Flandriában trónigénye érvényesítésére. 


A BAYEUX-I FALISZŐÖNYEG 

Anglia meghódításának egyik legfőbb forrásemléke a bayeux-i faliszőnyeg. 
A szőttesen szereplő, latin feliratú képsorozaton az ismeretlen mintatervező 
képregényszerű, figurális ábrázolások útján számol be Harald Godwinson 
wessexi gróf és Vilmos normandiai herceg angol trónért folytatott küzdelmé- 
ről. A szőnyeg alsó és felső peremén madarakról és egyéb állatokról készült áb- 
rák, mítoszokból merített feldolgozások láthatók, alkalmanként pedig az ese- 
ményekről szóló csípős kommentárok olvashatók. Bár az alkotás faliszőnyeg- 
ként vonult be a köztudatba, valójában egy színes gyapjúcérnával hímzett, 
50 cm széles, 70 m hosszú lenvászon anyagról van szó (1-6. kép). Ez az egyet- 
len jelentős ránk maradt kézimunka a középkorból, s mivel a nehezen értel- 
mezhető ábrázolásokat tartalmazó gobelin majdnem teljes egészében fenn- 
maradt, tudósok egész generációi próbálták megfejteni mondanivalóját. A fa- 
liszönyegen szereplő épületek és fák segítenek keretbe foglalni az egyes rész- 
cselekményeket és életképeket: lakomákat, tengeren közlekedő hajókat, királyi 
és hercegi palotákat, lovas csatajeleneteket a hastingsi ütközetből, templomo- 
kat, házakat, illetve a mindennapi élet megannyi történését. A gobelin szélein 
elszórtan Aeszópusz állatmeséiből vett jelenetek és egyéb képek láthatók, me- 
lyek témája illeszkedik a főblokk mondanivalójához. A minták és ábrázolások 
következetessége erősen arra utal, hogy egyetlen mintatervező ötlete került 
feldolgozásra, bár a hímzésben számos kéz közreműködött. Noha nincs rá 
megdönthetetlen bizonyíték, általánosan elfogadott vélekedés, hogy a hatal- 
mas művet szinte bizonyosan férfi tervezte, az elkészítésében pedig férfiak és 
nők egyaránt részt vettek. 

A faliszőnyegen bemutatott eseménysor azzal indul, hogy Hitvalló Edward 
közelebbről meg nem nevezett okból átküldi Haraldot a La Manche túlolda- 
lára. A tengeri út végén, a kontinensen való partraszállás közben Guy, Pon- 
thieu grófja foglyul ejti Haraldot. Vilmos normandiai herceg kifizeti érte a 
váltságdíjat, megmenti Haraldot és a roueni hercegi palotába viszi, ahonnan 
a két férfiú hadjáratra indul a Breton Határvidékre. A gobelin ábrázolása sze- 
rint normann és angol csapatok gyülekeznek Mont St Michelnél, majd az 
egyesült sereg támadást intéz a rennes-i, nantes-i és doli breton várak ellen 

(2. kép). A hadjárat lezárultával Vilmos teljes páncélzatot adományoz Ha- 
raldnak, és ami rendkívül fontos: Harald megesküszik a szent ereklyékre, 
hogy Hitvalló Edward halála esetén Vilmos örökli majd a trónt (3. kép). Ha- 
rald ezután visszatér Angliába, beszámol útjáról, és amikor Edward meghal, 
megszegve esküjét elfoglalja az angol trónt (4. kép). Mindamellett úgy tűnik, 
hogy közvetlenül a halála előtt Hitvalló Edward visszavonja Vilmosnak tett 
ígéretét, és Haraldot ismeri el utódjául. Vilmos válaszul flottát állít fel, átha- 
józik Angliába, és a hastingsi csatában legyőzi Haraldot. Maga Harald is meg- 
hal, a csata vége felé szemen találja egy nyílvessző. Valószínű, hogy a falisző- 
nyeg eredetileg hosszabb volt, és a bemutatott eseménysor Vilmos London- 
ba való diadalmas bevonulásával, valamint 1066 karácsonyán történő meg- 
koronázásával zárul. 

A faliszőnyeg keletkezési időpontjáról és származási helyéről erősen meg- 
oszlanak a vélemények, abban azonban egyetértés mutatkozik, hogy a hódí- 
tás utáni 25 éven belül készült; valószínűleg 1077-re lett kész, amikor fel- 
szentelték Bayeux új székesegyházát. A közvetett bizonyítékok arra utalnak, 
hogy a gobelin Vilmos féltestvére, Odo bayeux-i püspök támogatásával ké- 
szült, aki számos hűbéresével együtt jó néhány alkalommal szerepel az alko- 
táson. Széles körben elfogadott nézet, hogy a stílusjegyek alapján a falisző- 
nyeget a Canterburyben lévő Szent Ágoston-apátságban készítették; Odo 
nagy kiterjedésű földbirtokokkal rendelkezett Kentben, ami erősíteni látszik 
azt a feltételezést, hogy a gobelin innen származik. 


AZ 1066. ÉVI INVÁZIÓ 

Miután hírét vette, hogy Harald elfoglalta az angol trónt, Vilmos hozzálátott 
az inváziós haderő felállításához. A flotta és a szárazföldi sereg a Dives-sur- 
Mer-i kikötőben gyülekezett, az Orne folyó torkolatában, közel Caenhoz, el- 
érhető közelségben Alsó-Normandia normannjaihoz. Harald ebből a térség- 
ből várta a normann flotta érkezését, és a támadás megelőzése végett május- 
tól szeptemberig a Wight-sziget közelében tartotta az angol haderőt. Vilmos 
flottája augusztusra - ha korábban nem is - készen állt a kihajózásra, de va- 
lamennyi forrás egyetért abban, hogy a kedvezőtlen széljárás (ellenszél) miatt 
kénytelen volt a kikötőben vesztegelni. Úgy tűnik, Haraldnak a tengeren és a 
dél-angliai szárazföldön lévő védelmi egységei eltántorították Vilmost attól, 
hogy vitorlát bontson Southampton és Winchester felé, ahogyan Hitvalló Ed- 
ward 1051-ben. Amikor a flotta végül mégis útra kelt, lassan észak felé tartott 
a normann partok mentén, hogy a felső-normandiai hajók és katonák is csat- 
lakozhassanak, így nagyobb létszámú hajóhadat lehessen bevetni. Az egyik 

forrás szerint a normann flottát a szél észak felé sodorta, egy másik ellenben 
úgy tudja, Vilmos megszakította útját egy kis időre fécamp-i váránál, s aztán 
továbbindult a Somme folyó torkolatához. Valamilyen módon sikerült egyben 
tartani a felduzzadt hadsereget, a hercegség területén kívül fekvő St Valéry- 
sur-Somme-ba augusztusban és szeptemberben megtett út pedig legalább az 
aktív cselekvés látszatát keltette, és könnyített az ellátmánnyal kapcsolatos 
problémákon, amelyet a flotta útjába eső forrásokból lehetett beszerezni. 
Július folyamán Harald király gyülekezőt rendelt el az essexi fyrdnek a part 
mentén, ő maga és flottája pedig Wight szigeténél állomásozott, hogy feltar- 
tóztassa a tenger felől érkező támadókat. A fyrd helyi szerveződésű haderő- 
nek számított, melynek elvileg az angolszász Anglia minden szabad státusú 
férfija tagja volt. A fyrd csak ritkán harcolt annak a grófságnak a határain kí- 
vül, ahol összehívták. Harald és emberei számára egész augusztus várakozás- 
sal telt, miközben a sereg készletei megcsappantak, a rossz időjárási körül- 
mények között folytatott állandó part menti járőrözésben pedig a hajók fo- 
lyamatosan vesztettek tengerbiztosságukból. Végül szeptember 8-án, miután 
a szélirány továbbra sem változott, és úgy tűnt, vége a nyárnak, Harald elbo- 
csátotta dél-angliai katonáit, hogy betakaríthassák terményeiket, a Temzére 
küldte a flottát a hajók kijavítására, ő maga pedig testőreivel együtt visszatért 
Londonba. Az angol királynak eközben egy másik küszöbönálló támadással 
is szembe kellett néznie, mégpedig északon, ahol a norvégok ugyanolyan nagy 
veszélyt jelentettek országára, mint délen Normandia. Harald Hardrada nor- 
vég uralkodó - aki az 1064-ben megkötött szerződésig rendszeresen feldúlta 
Dánia északi részét, fiatalabb korában pedig a bizánci császár varég testőrsé- 
gének parancsnokaként részt vett az Itália, Szicília, Észak-Afrika és Szentföld 
elleni hadjáratokban - mintegy 300 drakkarból (kb. 45 m hosszú viking ha- 
dihajó) álló flottát gyűjtött. Harald angol király mégis inkább délre koncent- 
rálta erőit, a skandináv veszély elhárítását pedig Edwinre és Morcarra, az észa- 
ki területek grófjaira bízta. A király alig több mint egy hete volt Londonban, 
amikor megtudta, hogy saját fivére, Tostig a skóciai partoknál csatlakozott 
Harald Hardradához, partra szálltak a Humber folyó torkolatánál, és York 
felé tartanak. Az angol király sietve sereget toborzott London környéki har- 
cosokból, és megindult észak felé, de túl későn ahhoz, hogy csatlakozhasson 
Edwin és Morcar erőihez, akik szeptember 20-án a fulfordi csatában súlyos 
vereséget szenvedtek a skandinávoktól. Mindamellett korábban megérkezett, 
mint ahogy a norvégok számították, és szeptember 25-én Stamford Bridge- 
nél sikerült meglepnie a skandinávokat. A Stamford Bridge-i csata elsöprő 
angol győzelmet hozott, ahol Harald Hardradát, Tostigot és jóformán az ösz- 

szes katonájukat lemészárolták. Az egyik forrás szerint az ütközetet formáli- 
san is lezáró fegyverszünet után mindössze annyi norvég túlélő maradt, 
amennyi az eredeti flottából 24 drakkar hazakormányzásához volt elegendő. 

Legalább egy írásos emlék arról tanúskodik, hogy Harald Godwinson a 
Stamford Bridge-i csatában a támadáshoz és az üldözéshez is lovas- és 
íjászcsapatokat vetett be. A Heimskringla (a norvég királyok életéről szóló 
írásmű) szerint az angolok minden irányból rájuk rontottak, dárdaesőt és 
nyílzáport zúdítva rájuk. Egy másik forrás úgy tudja, a csata akkor fejeződött 
be, amikor Harald Sigurdsson (Hardrada) meghalt, miután egy nyílvessző át- 
fúrta a torkát. Fölmerül a kérdés, ha az angol lovasság Stamford Bridge-nél 
ilyen jól szerepelt, akkor a hastingsi csatában miért nem került bevetésre? 
A válasz valószínűleg abban rejlik, hogy Haraldnak sietve délre kellett távoz- 
nia Vilmos feltartóztatására. 

Miután tudomást szerzett arról, hogy az angol királynak milyen súlyos ki- 
hívással kell szembenéznie északon, Vilmos kihasználta a szélirány kedvező 
változását, kihajózott Anglia felé, és szeptember 28-án a normann hajóhad 
akadálytalanul partra szállt a sussexi partoknál található Pevensey-erődnél. 
A rómaiak által a IV. században a szász kalózok távol tartására épített erőd 
mintegy három hektár kiterjedésű területen feküdt, és történetünk idején sok- 
kal közelebb volt a parthoz, mint jelenleg. A partraszállás után Vilmos csa- 
patokat helyezett el a megmaradt római kori védművekben. Vilmos azonban 
még mindig bizonytalan volt a helyzetet illetően, ugyanakkor közvetlen kap- 
csolatban kellett maradnia a flottával, ezért szeptember 29-én elindult kelet 
felé, Hastings irányába, mely jó kikötőhellyel rendelkezett. Vilmos itt várat 
emeltetett, melynek építési munkálatai a bayeux-i faliszőnyegen is meg van- 
nak örökítve (5. kép). Hastingsi tartózkodása idején Vilmos serege fosztogat- 
ni kezdte a vidéket, hogy ellátmányt szerezzen, s egyúttal megfélemlítse az 
angolokat. A bayeux-i faliszőnyegen, közvetlenül a hastingsi csatát ábrázoló 
jelenetek előtt, a környék feldúlására utaló képek is szerepelnek. Az egyiken 
normann katonák felgyújtanak egy házat, ahonnan egy anya a gyermekével 
együtt menekülni kénytelen, egy másikon pedig normann katonák élelem- 
nek valót zsákmányolnak (6. kép). f 

A Stamford Bridge-nél aratott elsöprő angol győzelem ellenére Harald ki- 
rály serege súlyos emberveszteséget volt kénytelen elkönyvelni, ami a nor- 
mann invázió előestéjén alaposan megcsappantotta a sereg állományát. A ha- 
gyomány szerint Harald épp a skandinávok elleni diadalt ünnepelte a York- 
ban tartott győzelmi lakomán, amikor egy lóhalálában érkezett futár tájé- 
koztatta, hogy Vilmos partra szállt Pevensey-nél. A második invázióról 

értesülve Harald minden hadra fogható embert maga köré gyűjtve megin- 
dult dél felé, és a történelem egyik legismertebb erőltetett menete után októ- 
ber 7. és 11. között megérkezett Londonba. Harald és katonái több mint 400 
kilométert tettek meg, ami még lovasegységektől is lenyűgöző teljesítmény- 
nek számít, ám a király számára végzetes módon gyalogosai nem bírták az 
iramot. Valószínűleg íjászai is így jártak, akik annak ellenére, hogy jórészt 
szegények voltak, általában saját fegyvereikkel harcoltak, de nem voltak lovaik 
vagy pónijaik egy efféle erőltetett meneteléshez, így őket hátrahagyták. Ed- 
win és Morcar grófok szintén nem tartottak a királlyal, nekik egy másik se- 
reget kellett felállítaniuk északon a normannok ellen. 

Mindössze ötnapos londoni pihenő után, mely alig volt elegendő ahhoz, 
hogy újabb harcosokat toborozzon, Harald elindult a déli partszakasz felé. 
Bár azt tanácsolták neki, hogy várja meg az északi és a nyugati fyrd egységeit, 
Harald eltökélt volt abban, hogy az első adandó alkalommal megtámadja a 
normannokat, és október 13-án este felállította alakulatait egy Senlac-domb 
nevű magaslaton. A két sereg létszáma nagyjából egyenlő volt, mindkettő kb. 
7000 főre rúgott, páncélzatuk is szinte teljesen egyforma volt, fegyverzetük 
és harcmodoruk azonban különbözött egymástól. A szászok gyalogosan, har- 
ci bárdokkal és dárdával harcoltak, a normannok ellenben - akiknek rövid, 
kerekre nyírott, latin stílusú hajviseletük volt, emiatt megindult a szóbeszéd, 
hogy Vilmos szerzetesekből álló sereggel szállt partra — lovasságot, gyalogsá- 
got és íjászokat is bevethettek. 


A HASTINGSI CSATA 

Október 13-a éjszakáján Vilmos felállította seregét annak a dombnak a tövé- 
ben, ahol Harald és emberei táboroztak. Harald meglepetésszerű támadást 
akart intézni a normannok ellen, Vilmos hadmozdulata miatt azonban vé- 
delmi hadállást volt kénytelen felvenni seregével, melyet mintegy fél mérföld 
hosszúságban felsorakoztatott a magaslaton, hogy a szászok hagyományos 
páncélfaltaktikájával fogadja a normannok rohamát. Az angolok leszálltak a 
lovaikról, behúzódtak a pajzsokból rakott védőfalak mögé, és készenlétbe he- 
lyezték hatalmas dán csatabárdjaikat, hogy a hagyományos harcmodorban 
megküzdjenek az ellenséggel. 

Vilmos három fő részre tagolta, és így állította hadrendbe seregét: az első 
sorokban íjászok és íjpuskások voltak, mögöttük nehézfegyverzetű gyalogo- 
sok kaptak helyet, akiket csatalovakon ülő páncélos lovagok támogattak. 
E felállás mozgékonyságot és teljes mozgásszabadságot tett lehetővé, az aktív, 
könnyen átcsoportosítható íjászok terén mutatkozó fölény révén pedig Vil- 

mos egyértelműen előnyben volt Haralddal szemben. Ha Vilmosnak és em- 
bereinek további motivációra volt szükségük, mindössze emlékeztetni kellett 
őket arra, hogy vagy sikerrel járnak, vagy valamennyien ott pusztulnak a hely- 
színen. Nem Harald, hanem Vilmos volt az, aki idegen földön harcolt, gya- 
korlatilag elvágva mindenféle utánpótlástól, így két lehetőség állt előttük: győ- 
zelem vagy megsemmisülés. 

A középhadat a Vilmos vezette normannok alkották, a jobbszárnyon fran- 
cia és flamand, a balszárnyon pedig breton alakulatok vártak bevetésre, Reg- 
gel 9 óra táján Vilmos előrerendelte az íjászokat, és amikor azok semmilyen 
eredményt nem értek el a testőrök pajzsaival szemben, támadást vezényelt a 
gyalogságnak. Az angolok dárdaesőt zúdítottak a balszárnyon elhelyezkedő 
bretonokra, mire a bretonok sorai felbomlottak, és visszavonultak a domb 
tövébe, ahol beleütköztek saját íjászaikba és lovasaikba, akik elakadtak az in- 
goványban. Mielőtt a bretonok rendezhették volna soraikat, az angol jobb- 
szárny néhány egysége nyomukba eredt és követte őket a domb tövéig. Ész- 
lelve, hogy az oldalszárnyat veszély fenyegeti, Vilmos gyalogságának a többi 
alakulata is visszavonult. Fivére, Odo és Eustache gróf társaságában Vilmos 
kilovagolt, hogy lelket öntsön a középhadba és a jobbszárnyba. Amikor ismét 
sikerült ezeket hadrendbe állítania, Vilmos leválasztotta normann lovagjai 
egy részét és átirányította őket a balszárnyra, ahol azok súlyos veszteségeket 
okoztak a bretonokat támadó angol kontingensnek. Miután az oldalszárny 
rendezte a sorokat, Vilmos támadást vezényelt a lovasságnak. Lovagjai elju- 
tottak az angol vonalakig, egy ideig eredménytelen küzdelmet folytattak a 
pajzsokból emelt fal ellen, míg végül a középen elhelyezkedő normannok las- 
san hátrálni kényszerültek. Néhány angol egység újból üldözőbe vette az el- 
lenséget, ám oldalszárnyuk egy lovasroham következtében ismét súlyos vesz- 
teségeket szenvedett, Az ütközet után a normannok azt állították, hogy visz- 
szavonulásaik szándékosak voltak, s bár a hadtörténészek egy része kétségbe 
vonja ezt az állítást, tény, hogy a színlelt visszavonulás a breton és a normann 
taktika szerves részét képezte. A bretonok az ezt megelőző két évszázad során 
számos alkalommal folyamodtak ehhez a manőverhez, amelyet idővel a nor- 
mannok is átvettek, és többször is sikerrel alkalmaztak, legutóbb az 1053. évi 
argues-i csatában. 

Az ellentámadások idején elszenvedett veszteségek miatt az angol sereg lét- 
száma annyira lecsökkent, hogy kénytelenek voltak lerövidíteni vonalaikat, 
így az arcvonal mindkét végén hézag keletkezett a szárnyak és a mocsár kö- 
zött, ahol szilárd volt a talaj. Hogy kicsikarja a győzelmet, Vilmos még alko- 
nyat előtt egész seregét támadásba dobta. Harald serege az arcvonal mindkét 

végéről középre húzódott, s közben felmorzsolódott, míg végül a normann 1o- 
vagoknak sikerült áttörniük a testőrök felé, és lekaszabolniuk a zászlaja alatt 
harcoló királyt, aki a bayeux-i faliszőnyeg tanúsága szerint ekkor már meg- 
sebesült az egyik szemén (12. kép). A legyőzött fyrd megmaradt egységei a 
győzedelmes normannokkal a nyomukban menekülni kezdtek, mégis az ül- 
dözőket érték komoly veszteségek, lévén hogy a Malfosse nevű mély árokban 
számos normann lovag lelte halálát. A normann krónikások büszkén kons- 
tatálták, hogy a leghíresebb normann harcosok közül többen is elestek 
Hastingsnél, ám az angolok voltak azok, akik elveszítették a királyukat és 
arisztokráciájuk nagy részét. Egy elismert szaktekintély értékelése szerint a 
hastingsi csata , a VII. és a XI. századi harcmodor összecsapását hozta". A ha- 
gyományos angolszász harcmodor kimúlásában lényegében ez volt a legfon- 
tosabb, egyben utolsó felvonás. 

Vilmos a csata után azt várta, hogy az angol arisztokrácia megmaradt tag- 
jai behódolnak neki. Amikor az életben maradt angol vezetők öt nap múlva 
sem jelentkeztek, Vilmos a part mentén megindult északkelet felé, megtá- 
madta az útjába eső kikötőket és helyőrséget telepített mindegyikbe, hogy 
biztosítsa a La Manche utánpótlási vonalait. Dover bevétele után, ahol nor- 
mann erősítést kapott a csatornán túlról, a szárazföld belseje, Canterbury ér- 
seki székhely felé vette az irányt. Amerre elhaladt, a normann sereg kirabol- 
ta a vidéket, a földdel téve egyenlővé a falvakat és gazdaságokat. A normann 
pusztítás mértékéről nem maradtak fönn közvetlen források, az 1086-ból 
származó Domesday Book azonban számos dél-angliai uradalomról tesz em- 
lítést, melynek értéke lecsökkent, mégpedig feltehetőleg Vilmos hadseregének 
és martalócbandáinak köszönhetően. A jelek szerint Vilmos seregének észa- 
ki előrenyomulása egy vérhasjárvány miatt késedelmet szenvedett, de a jár- 
vány elcsitultával folytatták útjukat a Temze partján fekvő, a London Bridge- 
től délre található Southwark felé. Itt nem várt esemény történt: összetűzés- 
be keveredtek a kevés angol trónkövetelő egyike, Edgar herceg által vezetett 
londoniakkal. Vilmos ekkor jól láthatóan nem érezte magát elég erősnek Lon- 
don elfoglalására, így beérte annyival, hogy felgyújtatta Southwarkot, és nyu- 
gat felé haladt a Temze völgyében, hogy elszigetelje az angol fővárost. Útja 
során egyre több angolszász fogadott neki hűséget, akik biztosra vették, hogy 
ő lesz Anglia következő királya. Hitvalló Edward özvegye, Edit már viszony- 
lag hamar átengedte neki Winchester várát és az angol államkincstárt, Sti- 
gand érsek pedig Wallingfordból Londonba utazott, hogy hűséget fogadjon 
Vilmosnak. Vilmos ezután keletnek vette az irányt, végighaladt a Chiltern- 
hegység lábánál, és tábort ütött Londontól északra, Berkhamstednél. 

A Vilmos kacskaringós menetelése során véghezvitt szisztematikus pusz- 
títás miatt éhínséggel fenyegetett, elszigetelődött, védtelenné vált London 
megadta magát. A Berkhamstednél állomásozó Vilmos találkozott , Aldred 
érsekkel, Edgar herceggel, Edwin és Morcar grófokkal, valamint London ösz- 
szes főemberével... akik a nagy pusztítás után behódoltak és túszokat adtak, 
Vilmos pedig megígérte, hogy könyörületes hűbérúr lesz". 1066 karácsonyán 
Vilmost Anglia királyává koronázták a Westminster apátságban, miközben 
London utcáin zendülések törtek ki. A , három király éve" végül a norman- 
nok végleges győzelmével zárult. 


A NORMANN HATALOM MEGSZILÁRDULÁSA 

A koronázás után Vilmos hozzálátott a rend helyreállításához az általa meg- 
hódított országrészekben. Megtiltotta a további fosztogatásokat, emellett ki- 
váltságlevelet adományozott Londonnak, melyben megerősítette a város ko- 
rábbi privilégiumait. Megígérte, hogy elviselhető mértékű váltságdíjat fog kö- 
vetelni, és kegyelmet ajánlott mindazon szászoknak, akik nem harcoltak Ha- 
rald mellett. A gesztusra válaszul számos közép- és észak-angliai főúr érkezett 
Londonba, hogy hűségesküt tegyen Vilmos főhadiszállásán (amely ekkoriban 
Barkingban volt), Poitiers-i Vilmos normann krónikás szerint Edwin és Mor- 
car gróf is így tett. Az egykorú forrásokból az olvasható ki, hogy Vilmos szí- 
vélyesen fogadta őket, sőt arra is célzást tett, hogy Edwinnek feleségül kelle- 
ne vennie az ő egyik lányát. A grófok magas rangú vendég fogolyként a kirá- 
lyi udvarba kerültek, és amikor a király 1067 tavaszán visszatért Normandiá- 
ba, Edgar herceggel, Stigand érsekkel és számos más gróffal együtt ők voltak 
Vilmos legfontosabb túszai. Vilmos Normandiában tett körútja diadalmenet 
formáját öltötte. 

Vilmos király kihajózott Pevensey-ből, az őszi partraszállás helyéről, és elő- 
ször Normandia fővárosába, Rouenba látogatott, majd a Fécamp-ban talál- 
ható hercegi palotát és kolostort kereste föl, melynek gazdag adományokat 
juttatott. Innen Jumiéges-be ment, ahol részt vett az új apátsági templom fel- 
szentelésén, és hűbérként annak adományozta a Hayling-szigetet. Vilmos jó 
néhány, az angol államkincstárból és templomokból hozott kincset is köz- 
szemlére tett. Jumiéges-i Vilmos beszámol a nézőközönség elragadtatásáról, 
amikor megpillantották az Angliából hozott arany- és ezüstedények, ötvös- 
művészeti remekművek, hímzések gazdagságát, sőt a szerző párhuzamot von 
Vilmos herceg és Julius Caesar angliai hódítása között, ami a későbbi nor- 
mann krónikaszerzők körében népszerű, alaposan körüljárt témának számí- 
tott. Talán ily módon próbálták felmagasztalni Vilmost. 

Amikor távozott Angliából, Vilmos a féltestvérére, Odo püspökre bízta 
Dél-Anglia kormányzását, akit kinevezett Kent grófjának, a Temzétől észak- 
ra elterülő területek fölötti hatalmat pedig régi barátjára és honfitársára, 
Guillaume Fitz Osbernre, Hereford új grófjára ruházta. Vilmos távolléte alatt 
a nagyhatalmú kormányzók ízelítőt kaptak az angol ellenállásból. Hereford- 
ban felkelés tört ki az újonnan épített vár körül, a kenti lázadók pedig alig hi- 
hető módon Eustache boulogne-i gróffal szövetségben (aki kétségkívül fel 
volt háborodva, mivel hastingsi szolgálataiért cserében nagyobb jutalmat várt) 
ostromgyűrűt vontak a doveri vár köré egészen addig, míg Eustache a hely- 
őrség első kitörésére faképnél nem hagyta őket. E problémák ellenére, amikor 
1067. december elején Vilmos visszatért Angliába, megkapta Aldred yorki 
érsek támogatását. A magas rangú egyházi személy tekintélyes angol támo- 
gatói kört szervezett, és Vilmost tartotta az egyedüli alkalmas uralkodónak, 
aki képes fenntartani a rendet a királyságban. A következő év elején Vilmos 
nyugodtan távozhatott a békés délkeleti régióból, és Wessex legtávolabbi ré- 
szei felé vehette az irányt, ahol Harald anyja és törvénytelen fiai menedéket 
találtak az , angol ügyhöz" hű főurak között, akik csak azért maradtak ki Ha- 
rald hastingsi hadjáratából, mert a néhai király túl gyorsan leért délre. Sere- 
gével, melyben az általa felfogadott francia zsoldosok mellett most először 
szász katonák is szolgáltak, Vilmos ostrom alá vette Exetert. A város 18 nap 
után elesett, de Harald családjának ekkorra már sikerült elmenekülnie, és a 
következő két év során a volt uralkodó fiai Írországban felállított hajóhadaik- 
kal többször is támadást intéztek Anglia nyugati partjai ellen, ám ezek csak ki- 
sebb kellemetlenségek voltak, nem jelentettek valódi fenyegetést. 

Exeter eleste után Devonshire és Cornwall is behódolt, majd Gloucester és 
Bristol is követte példájukat, ám amikor Vilmos a délnyugati területek meg- 
hódítása után pünkösdkor visszatért Londonba, az a hír fogadta, hogy észa- 
kon jelentős felkelés bontakozott ki ellene. Magas rangú túszai közül három 
is megszökött: Edwin és Morcar Merciában igyekezett sereget toborozni, egy 
Gospatric nevű szász férfiú - akinek Vilmos korábban eladta az északon fek- 
vő Berniciai grófságot - pedig Northumbriában próbált felkelést szítani Ed- 
gar herceg érdekében. Ezek azonban előkészítetlen, szárnyaszegett próbálko- 
zások voltak, és Vilmos közeledtének hírére a merciai főurak visszatértek ott- 
honaikba. Amikor a király megérkezett Yorkba, Gospatric és Edgar menedé- 
ket keresett III. Malcolm Canmore skót királynak, Macbeth legyőzőjének 
udvarában. 

Fölénye ellenére Vilmost továbbra is aggasztotta az angolok vezetőik irán- 
ti megmaradt lojalitása, ugyanakkor arra törekedett, hogy ne teremtsen már- 

tírokat; akiknek az emléke zendüléseket válthatna ki, épp ezért Edwinnek és 
Morcarnak is megbocsátott. A két gróf mozgástere azonban a kényszermun- 
ka alkalmazásával sietve felhúzott északi normann várak, valamint az egykor 
önálló grófságok területén hűbérbirtokokat kapó, kontinensről érkezett pa- 
rancsnokok tevékenysége miatt jelentősen beszűkült. Miután helyőrséget 
létesített Yorknál, és megjelent az itt felépítendő vár alapjainak lerakásánál, 
Vilmos délnek vette az irányt, és újabb várak építését rendelte el az útjába eső 
helyeken. Az északi és nyugati területek alávetése a jelek szerint sokkal köny- 
nyebben ment, mint remélte. Nyugatról való visszatértében elég biztonsá- 
gosnak ítélte a helyzetet ahhoz, hogy Matilda is át tudjon jönni Normandiá- 
ból, akit Winchesterben királynévá koronáztatott. Ám míg az 1068-as felke- 
lések előkészítetlenek és erőtlenek voltak, a következő év sokkal súlyosabb ki- 
hívásokat tartogatott. 


ÉSZAK-ANGLIA FELDÚLÁSA 

Az 1069-es esztendő első felkeléseinek nem voltak jelentős következményei, 
de az északi országrész normann parancsnoka, Robert de Commines és ka- 
tonái által véghezvitt, válogatás nélküli mészárláson feldühödve a northumb- 
riaiak egy éjszaka megrohamozták a normann harcosok durhami szálláshe- 
lyét, legyilkolták az alvó katonákat, felgyújtották a püspök házát, és magával 
Roberttel is végeztek. A yorkiak ezután csatlakoztak Edgar herceg északról 
érkezett kis seregéhez, és ostrom alá vették a várat. A hír hallatán Vilmos új- 
ból megindult észak felé és meglepte az ostromlókat, mire Edgar ismét Skó- 
ciába menekült. Miután kiadta a parancsot egy másik várnak a yorki város- 
falakon kívül történő felépítésére, Vilmos visszatért délre. 

A Vilmos uralma alatti legjelentősebb lázadásra szintén ebben az évben ke- 
rült sor. Az északkelet-angliai felkelők magától értetődő módon rokonszen- 
veztek a skandinávokkal, és titokban megbeszéléseket folytattak Sven dán ki- 
rállyal, aki augusztus végén bejelentette igényét az angol trónra. Egy a hírek 
szerint 240 drakkarból álló dán flotta Sven fivérének és fiainak az irányítása 
alatt fölhajózott Anglia keleti partja mentén a Humber torkolatáig, ahol csat- 
lakozott hozzá Edgar herceg, Gospatric, Waltheof huntingdoni gróf és számos 
korábban normann párti főúr. A térség angolszász lakossága is föllázadt, így 
támogatni tudta a nemesek ügyét. Szeptember végén kifosztották és porig 
égették Yortol, lerombolták az újonnan épített normann várak tekintélyes 
részét, a normann helyőrségek életben maradt tagjait pedig foglyul ejtették és 
elhurcolták a dán hajókra. Ráadásul a normannokat egy másik csapás is érte, 

lévén hogy Aldred érsek, Vilmos egyik leghatalmasabb észak-angliai szász 
szövetségese időközben elhalálozott. 

A lázadás hírére délnyugaton is felkelések törtek ki, ám ezek leverését Vil- 
mos alárendelt parancsnokaira bízta, ő maga pedig - immár harmadik alka- 
lommal - északnak vette az irányt. A dánok és szövetségeseik visszavonultak 
Yorkból a Humber folyóhoz, de amikor Vilmos megindult, hogy leszámoljon 
velük, megtudta, hogy tőle délnyugatra a merciaiak is fellázadtak. Féltestvé- 
rét, Robertet egy kisebb sereggel a Humbernél hagyta, hogy tartsák szemmel 
az ellenséget, ő pedig Merciába vonult, és Staffordnál vereséget mért a zen- 
dülőkre. A Humberhöz való visszaút során megkapta Robert figyelmezteté- 
sét, mely szerint az angol-dán sereg ismét úton van York felé. Vilmos meg- 
próbált még előttük eljutni Yorkba, ám egy másik csoport angol lázadó meg- 
hiúsította törekvését, mivel lerombolták az Aire folyón átívelő egyetlen hi- 
dat, s ezzel három hét késedelmet okoztak neki, míg végül sikerült találnia 
egy nem védett gázlót. A Londonnál bevált stratégiát alkalmazva Vilmos se- 
rege végigmenetelt York körül és letarolta a vidéket, ami ismét meghozta a kí- 
vánt eredményt. Az elszigetelt, védtelen romok körüli gazdaságok kiürültek, 
a korábban színültig telt magtárak helyén pedig csak hamu maradt. Tudván, 
hogy nem lesznek képesek kibírni egy hosszú ostromot, a dán parancsnokok 
kivonták a derékhadat a városból, amíg nem késő, és békekötési szándékkal 
követeket küldtek Vilmoshoz. 

Miután visszafoglalta azt, ami Yorkból megmaradt, Vilmos ismét nagylel- 
kűen bánt a lázadók vezetőivel: amikor behódoltak neki, valamennyi angol 
parancsnoknak megbocsátott, és nem indult Edgar üldözésére, aki újból Skó- 
cia felé menekült. Még ahhoz is hozzájárult, hogy a dán hajók a Humberön 
teleljenek át, ám tudva, hogy azok állandó veszélyt jelentenek, pénzt fizetett 
nekik semlegességükért. Mindazonáltal a harmadik, egyben legveszélyesebb 
felkelés után mindenképpen biztosra akart menni a tekintetben, hogy az észa- 
ki országrész nem lázad fel újból ellene, ezért november és december legna- 
gyobb részét katonái azzal töltötték, hogy szisztematikusan elpusztították a 
York és Durham közötti falvakat és gazdaságokat, s lekaszabolták az útjukba 
kerülőket. A karácsonyt Yorkban töltötték, majd ugyanilyen büntetőakcióra 
indultak Stalford, Derby és Chester ellen. , Észak feldúlása" - ahogy később 
e rendkívül kegyetlen epizódot nevezték - végül elérte célját, az észak-angliai 
lázadásoknak vége szakadt. 

A XI. századi hadviselés majdnem mindig együtt járt a kegyetlenkedéssel, 
ám széles körben elterjedt az a nézet, hogy a Vilmos által az Észak- Anglia alá- 

vetésére alkalmazott taktika kivételesen brutális volt, amire még a körülmé- 
nyek sem adhatnak felmentést. Orderic Vitalis ezt írja: 


Kiválósága okán számos alkalommal felmagasztalhattam Vilmost, de nem di- 
csérhetem őt egy olyan tettéért, amellyel pusztító éhínséget idézett elő, mely- 
nek jók és rosszak egyaránt áldozatul estek... Sokkal jobban sajnálom ezeket a 
szerencsétlen embereket balsorsuk és szenvedésük miatt, mint hogy vállaljam 
azt a reménytelen feladatot, hogy hazug hízelgő módjára védelmembe vegyem 
azt az embert, aki bűnös ebben a szörnyű mészárlásban. Kijelentem továbbá, 
hogy az efféle barbár vérontás nem maradhat büntetlenül. 


Egy másik korabeli szerző, Durhami Simeon részletesebben is beszámol a 
pusztításról, felidézve az Anglia útjai mentén szétszórtan heverő, oszlásnak 
indult, rothadó testek látványát. A vérfürdő után járvány tört ki, és Eveshami 
Aloist leírja, ahogy az ínségtől halálra gyötört menekültek beözönlöttek a vá- 
rosba. Orderic Vitalis odáig megy, hogy azt sugallja, Vilmos a halálos ágyán 
bűnbánatot gyakorolt és a következőket mondta: , Túlzott szigorral bántam a 
királyság meghódított népével, mindenkit elnyomtam, sokukat igazságtala- 
nul megfosztottam jogos örökségétől, a háború és éhínség révén pedig ezrek 
halálát okoztam, különösen Yorkshire-ben? Nem világos azonban, hogy Or- 
deric a saját képzeletén kívül milyen forrásra hagyatkozott, amikor ezt leírta, 
a jelenetről ugyanis egyetlen korabeli beszámoló sem tesz említést. 

A délnyugaton kítört lázadásokat Vilmos parancsnokainak sikerült lever- 
niük, és amikor húsvétkor visszatért Winchesterbe, Vilmos kifizette a legtöbb 
zsoldost. Kelet- Angliában azonban továbbra is maradt egy ellenállási góc, 
melynek emléke inkább a legendába illő történések, mint a valós sikerek miatt 
maradt fenn. Amikor a lázongó kelet-angliai térség (az. ún. Fen) peremén 
fekvő Peterborough-ban 1069-ben megüresedett a rendfőnöki poszt, Vilmos 
Malmesbury apátját, Fécamp-i Turoldot jelölte a tisztségre, aki nemcsak ki- 
tűnő egyházfi volt, hanem korábban katonai erényeket is csillogtatott, Kine- 
vezésének hírére helyi lakosok egy csoportja behívta a dánokat, hogy legye- 
nek segítségükre az apát harcos elleni küzdelemben. Amikor a dánok igent 
mondtak a felkérésre, egy Száműzött Hereward nevű főúr keresztülvezette 
őket a lápvidéken. Ám a dánok nem védték meg Peterborough-t, hanem ma- 
gukhoz vették az apátság kincseit, és amikor Turold kevéske lovagja élén, 
akikkel nem gondolhatott támadásra, a helyszínre érkezett, engedte, hogy 
zsákmányukkal együtt békében elvonuljanak. 

Miután szövetségeseik elhagyták őket, ők pedig biztosak lehettek abban, 
hogy a lázadásért büntetésben lesz részük, Hereward és támogatói Ely szige- 
tére, egy megerősített táborhelyre menekültek, és egészen 1071-ig kitartot- 
tak, amikor Edwin és Morcar távozott Vilmos udvarából, hogy csatlakozzon 
hozzájuk. Miközben sereget próbált gyűjteni, saját támogatói meggyilkolták 
Edwint, Morcar azonban egy kisebb sereg élén eljutott Ely-be. Vilmos elég 
jelentősnek ítélte a lázadást, így ő maga akarta elfojtani, és több véres össze- 
csapás után végül sikerült is elfoglalnia a zendülők fészkét. Morcar fogságba 
esett és élete végéig szoros őrizetben tartották, Hereward azonban megszö- 
kött, s bár a jelek szerint szabadlábon maradt, többé nincs nyoma a történel- 
mi forrásokban. A Hereward ezt követő, regényes kalandjairól szóló történe- 
tek a legendák birodalmába tartoznak, ugyanakkor angol hős vált belőle, és a 
róla szőtt mesék és balladák a következő századokban is fennmaradtak. 


VILMOS, A , HÓDÍTÓ" 

Vilmos az eltökéltségének köszönhette Anglia meghódítását, jóllehet ez lehe- 
tetlen feladatnak ígérkezett. Sikerében emellett az események kivételesen sze- 
rencsés alakulása és az állhatatosság is szerepet játszott, miként az ellenfél 
megosztottsága és hozzá nem értése is fontos tényezőnek számított. 1072-re 
egyedül az jelenthetett fenyegetést hatalmára, hogy az ország északi határain 
túl Malcolm király igyekezett rábírni Margitot a vele való házasságra, mely 
frigy magában hordozta annak lehetőségét, hogy a skót király nagyobb meg- 
értést mutat majd sógora, Edgar törekvései iránt. Egy megelőző jellegű erő- 
demonstrációt követően - amikor is Vilmos seregével együtt a Forth folyó 
torkolatához vonult - a két király szerződést kötött a Tay folyónál fekvő Aber- 
nethy-nél. Malcolm földbirtokokat kapott Észak- Angliában (és hűbéresküt 
tett értük), legidősebb fiát, Duncant túszként átadta Vilmosnak, valamint ígé- 
retet tett Edgar herceg Skóciából történő kiutasítására. 

Edgar végül békét kötött Vilmossal, aki megkegyelmezett neki, sőt járadé- 
kot is biztosított a számára. Vilmos megengedhette magának, hogy nagyvo- 
nalú legyen: az ifjú szász trónkövetelő az északi felkelések idején csak a báb 
szerepét töltötte be, országos ismertsége pedig túl alacsony volt ahhoz, hogy 
jelentős támogatást tudjon szerezni. Az egyetlen férfiú, akinek kellő tekinté- 
lye és befolyása volt ahhoz, hogy egyesíteni tudja zászlaja alatt az angolokat, 
elesett a hastingsi csatában. Anglia legnagyobb részén a szászok azért harcol- 
tak Haraldért, mert ő és a vele együtt meggyilkolt, illetve fogságba esett fő- 
nemesek az uraik voltak, Merciában és Northumbriában pedig az tartotta 
életben a harci kedvet, hogy az itteni grófok a néhai király szövetségesei vol- 

tak. Harald halála után azonban már nem volt olyan vezér, aki élére állhatott 
volna egy felkelésnek. A felkelők. provinciális önérdekből harcolhattak ugyan 
a grófságukért, vagy kötelességérzetből egy-egy főnemesért, de egy olyan or- 
szágban, ahol a grófok rivalizálása csak a megosztottságot növelte, az ango- 
loknak még meg kellett tanulniuk, hogy hogyan küzdjenek állhatatosan Ang- 
liáért. 


ANGLIA ÉS NORMANDIA 
A XII. SZÁZADBAN 


ANGLIA A HÓDÍTÁS UTÁN 

1072 után az angol lakosság viszonylag passzívan viselkedett, és uralkodása 
utolsó 15 évét Hódító Vilmos nagyrészt Normandiában töltötte: ami azt ille- 
ti, 1077 és 1080 között majdnem három teljes évig volt távol Angliától. Hosszú 
normandiai tartózkodásai idejére Vilmos kormányzókra bízta az újonnan 
megszerzett királyság irányítását, emellett Lanfranc érsek (7. ábra) is a király 
angliai erős emberei közé tartozott. Miután elfoglalta Angliát, Vilmos nem 
terjesztette ki a hadműveleteket Britannia többi részére, bár ehhez megfelelő 
ürügyet szolgáltatott volna, hogy a walesiek segítették a kelet-angliai lázadó- 
kat, az írek támogatták Harald fiait, a skótok pedig többször is betörtek az 
északi grófságok területére, Vilmos visszafogottan reagált a provokációkra. 
A walesi határvidéken Shropshire és Hereford grófjai a maguk ütemében tol- 
ták előre a normann határokat, ám később, a skót támadásokra válaszul 1080- 
ban Odo püspök serege egészen Falkirkig nyomult előre. Ám igazából sem 
Wales, sem Skócia elfoglalására nem történt valódi kísérlet, és a következő 
száz év nagy részében Írország sem került az anglonormann hadműveletek 
hatókörébe. 

Uralmának hátralévő részében a király európai kontinensen fekvő terüle- 
tei a különféle lázadások következtében feldarabolódtak. Az egyik felkelés- 
ben legidősebb fia, egyben örököse, Robert Curthose (, Rövidnadrágos Ró- 
bert") is részt vett, ráadásul Normandia határait a Flandriai grófság, az An- 
jou grófság és a francia koronabirtokok is veszélyeztették. Vilmosnak így nem 

7. Lanfranc érsek egy XII. századi 
okirat-ábrázoláson 


sok választási lehetősége maradt, mint hogy megszilárdítsa hatalmát az újon- 
nan elfoglalt területeken, és alapvetően védekezésre rendezkedjen be. Nem 
engedhette meg, hogy megossza katonai erejét a felsorolt ellenségek elleni fel- 
lépés és egy újabb angliai offenzíva között. A Flandriával kötött szövetség már 
1071-ben felbomlott, a kibontakozó konfliktusban pedig nagyra becsült al- 
királya, Guillaume Fitz Osbern is életét vesztette. Nem sokkal ezután Anjou 
grófja, Fulk támogatásával Maine-ben tört ki felkelés, melynek során elűzték 
a Le Mans-i normann helyőrséget, nyugaton pedig a bretonokkal gyűlt meg 
Vilmos baja, és az ellenségeskedés 1086-ig tartott, amikor Alain, Bretagne 
grófja feleségül vette Vilmos Constance nevű leányát. 

Vilmosnak egy angliai normann felkeléssel is szembe kellett néznie. A hó- 
dítást követő években a normannok megmaradása Angliában az egységtől és 
a parancsnokuk iránti hűségtől függött, ám Vilmos elvárásait néhány báró 
annyira túlzottnak tartotta, hogy Herefordi Roger és Ralph norfolki gróf 1075 
elején, amikor Vilmos Normandiában tartózkodott, puccsot szervezett elle- 
ne. A lázadók ígéretet kaptak a támogatásra Dániából, az angol trón odaígé- 
résével pedig rávették az utolsó tekintélyes angol főurat, Waltheof hunting- 
doni grófot a csatlakozásra. A konspirációra hamar fény derült, Rogert és 
Waltheofot pedíg árulás vádjával bíróság elé állították, ahol a normandiai és 
angliai jog eltérései miatt más-más büntetést szabtak ki rájuk, Roger élete hát- 
ralévő részét börtönben töltötte, Waltheofot ellenben kivégezték, így ő lett a 
normannok keze által mártírsorsra jutott kevés angol egyike. Az angol láza- 
dó sorsa afféle hasznos figyelmeztetésként szolgált, ezután már csak a saját 
családjából származó főurak merészeltek szembeszállni a királlyal. 

II. VILMOS (RUFUS) URALKODÁSA (1087-1100) 

Hódító Vilmos 1087-ben hunyt el Rouenban, miután halálos sebet kapott az 
I. Fülöp francia király elleni hadjárat alatt aN Norman Vexinben található Man- 
tes-nál. A királyt a caeni Szent István-apátsági templomban helyezték örök 
nyugalomra (24. kép), mely részben síremléknek épült, részben a pápa felé 
tett gesztusként a házassága miatti vezeklés gyanánt. Vilmos a szigetország 
meghódítása után az apátságnak adományozta az angol koronát, a lándzsát 
és a jogart. Halála után Normandia legidősebb fiára, Robert Curthose-ra 
szállt, az angol trónt pedig második életben lévő fia, Vilmos Rufus örökölte. 
Nem egészen világos, hogy a két ország miért került felosztásra az utódok kö- 
zött, ám valószínű, hogy Vilmos meg akarta büntetni idősebbik fiát a nor- 
mandiai felkelésben játszott szerepéért, sőt számos jel utal arra, hogy Vilmos 
Normandiától is meg akarta fosztani Robertet. Mindamellett lehetséges, hogy 
Vilmos Rufus egyáltalán nem tudta volna megszerezni az angol trónt, ha Lanf- 
ranc érsek nem lép közbe és nem akadályozza meg, hogy Robert elorozza a fi- 
vére elől. Orderic Vitalis az alábbi jellemzést adja Robertről: 


Robert személy szerint derék, igen bátor férfiú volt, szellemes társalgó és meg- 
nyerő személyiség, ám sokszor meggondolatlanul cselekedett, emellett szóban 
és tettben is gyakran túlzásokba esett, így elfecsérelte a vagyonát és gyakran 
tett bőkezű ígéreteket, ám ezeknek nem lehetett sok hitelt adni. 


Robert vonzerejéhez és bátorságához kevés kétség férhet. Az első keresztes 
hadjárat idején is derekasan helytállt, amikor állítólag sem a keresztények, 
sem a pogányok nem tudták őt kiütni a lova nyergéből. Ítélőképességének hiá- 
nyosságai a leginkább talán 1078-ban ütköztek ki, amikor a Normandia fölötti 
hatalom megszerzése érdekében lázadást szított, és sikertelen ostromot inté- 
zett Rouen ellen. Ráadásul amikor Robert töltötte be a hercegi tisztet, az apja 
által Normandiában kiépített hatalom nagyrészt elenyészett. Ugyanakkor kér- 
dés, hogy Hódító Vilmos vajon miért nem zárta ki őt végképp az örökségből? 
Valószínű, hogy Robert számos normann báró támogatását is maga mögött 
tudhatta, akik korábban hűségesküt tettek neki. Normandia csak a tinchebrai-i 
ütközet (1106) után egyesült újra Angliával, amikor I. Henrik legyőzte Ro- 
bertet, és az angol király ismét megszerezte a normann hercegi titulust. 

II. Vilmos trónra lépése ismét felszínre hozta Angliában a trónutódlás kö- 
rüli nézeteltéréseket. Robert támogatói az elsősorban Shrewsbury-i Roger és 
a durhami püspök nevével fémjelzett normann nemesi körből kerültek ki, 
akik egységes irányítás alatt szerették volna látni az elhunyt uralkodó anglo- 

normann területeit. 1088-ban ostrom alá vették a durhami várat (14. kép), és 
számos királyi erődítményt sikerült elfoglalniuk, köztük az egyik legerőseb- 
bet, Bristolt, mely Gottfried coutences-i püspök és unokaöccse, Mowbray-i 
Robert northumbriai gróf birtokába került. A lázadók között ott találjuk Hó- 
dító Vilmos féltestvérét, Bayeux-i Odót is, aki jelentős, sőt talán döntő szere- 
pet játszott Anglia elfoglalásában és az azt követő konszolidációban, ugyan- 
akkor 1082-ben lázadást szervezett I. Vilmos ellen, aki a halálos ágyán vona- 
kodva bár, de szabadon engedte őt. Odo végül megadta magát a rochesteri vár 
mellett. Jellembéli hiányosságai ellenére Vilmos Rufus kiváló hadvezér híré- 
ben állt, aki uralkodása alatt számos lázadást vert le. 

II. Vilmos 1090-ben és 1091-ben Normandiában vezetett hadjáratokat, 
1092-ben azonban Cumberland nyugati részére és Westmorlandre irányí- 
totta figyelmét, melyek még mindig a skótok uralma alatt álltak. Várat épít- 
tetett Carlisle-ban (1092), és anglonormannokat kezdett telepíteni az észak- 
nyugati országrészbe. II. Vilmos uralkodásának hátralévő részére az udvari 
intrikák, a viták és a külső fenyegetettség nyomta rá bélyegét. Válaszul meg- 
szilárdította az angliai normann uralmat, valamint katonai expedíciókat in- 
dított Skóciába és Walesbe, és a király mindkét stratégiai jellegű programja al- 
kalmával számos várat építtetett. Amikor 1096-ban Robert normandiai her- 
ceg keresztes hadjáratra indult, tízezer márka ellenében elzálogosította a her- 
cegséget, ám nem sokkal Vilmos Rufus 1100 augusztusában bekövetkezett 
halála után visszatért, és visszavette a hatalmat. Apjához hasonlóan Vilmos 
Rufus is terjeszkedő politikát folytatott, a halála körüli időkben kinyilvání- 
totta szándékát a kontinensen mélyebben fekvő néhány terület, elsősorban 
Aguitania elfoglalására. Egy feljegyzés szerint éppen azon a napon, amikor 
az Új-erdőben szervezett vadászaton halálos sebet kapott, megkérdezték tőle, 
hol tölti majd a karácsonyt, mire ő azt felelte, hogy Poitiers-ben. Egy későb- 
bi angol király a XII. században valóban elérte ezt a célt, de csak azután, hogy 
az Anjou-ház lépett a normann dinasztia örökébe. 

A legtöbb forrás egyetért abban, hogy II. Vilmos nem számított népszerű 
uralkodónak: az egyházat lényegében puszta jövedelemforrásnak tekintette, 
és feszült viszonya Anzelm érsekkel odáig fajult, hogy 1097-ben elkoboztat- 
ta a főpap birtokait. Az Angolszász Krónika úgy jellemzi II. Vilmost, mint 
akit , majdnem minden alattvalója gyűlölt", és lehetséges, hogy a király végül 
merénylet áldozata lett - egyesek tudni vélték, hogy fivére és utódja, Henrik 
parancsára gyilkolták meg. 

I. HENRIK (1100-35) 

Rufust Hódító Vilmos legfiatalabb fia, I. Henrik követte a trónon. Jelenléte az 
Új-erdőben Rufus Vilmos halálakor lehetővé tette, hogy rátegye kezét a Win- 
chesterben lévő államkincstárra, mialatt fivére, Robert - aki egyébiránt meg- 
ragadhatta volna az alkalmat, hogy bejelentse igényét az angol trónra — még 
mindig keresztes hadjáraton volt. Henrik angol érzelműbb volt két normann 
elődjénél. Első felesége Matilda angolszász hercegkisasszony volt, Edgar her- 
ceg unokahúga (a második pedig Louvaini Adelaide). Henrik uralma a nor- 
mann jog- és intézményrendszer megerősödését hozta; ennek egyik eleme az 
erdőkre vonatkozó szabályozás, mely az ő uralkodása idején volt a legszigo- 
rúbb. Ugyancsak Henrik teremtette meg a törvényi kereteket és a pénzügyi 
alapokat annak az országnak a kormányzásához, melyet a hódítás óta gya- 
korlatilag erőszak alkalmazásával irányítottak. Különösen nagy horderejű az 
az intézkedéssorozat, melynek révén főbírája, Salisbury Roger közreműködé- 
sével növelte az államkincstár szerepét. A főbíró azon tehetséges, ám alacsony 
származású tisztviselők egyike volt, akiket Henrik nevezett ki fontos hatalmi 
pozíciókba, hogy ellensúlyozza a főurak hatalmát. A király az 1100-ban kia- 
dott Koronázási Oklevélben garantálta a magánszemélyek jogait a bírói túl- 
kapások ellen, a Leges Henrici Primi (I. Henrik törvénykönyve) pedig átfogó 
képet nyújt a korabeli szokásjogról. 

Henrik uralma idején nem került sor jelentősebb zavargásokra, de a poli- 
tikai természetű problémák Angliában és a kontinensen is megmaradtak, s 
ezeket a király újabb katonai válaszlépésekkel igyekezett rendezni. Henrik 
arra törekedett, hogy Angliából Normandiába száműzze a potenciális felfor- 
gatókat, ám ez csak oda vezetett, hogy fórumot teremtett egy esetleges Ang- 
lia elleni támadáshoz az olyan ellenséges érzületű bárók számára, mint Robert 
de Belléme és Guillaume de Mortain. 1101-ben Robert herceg sikertelen tá- 
madást intézett a szigetország ellen, amely alighanem ráébresztette Henriket 
a hercegség fölötti kontroll megszerzésének fontosságára, még ha az állam el- 
foglalása nem is jöhetett szóba. 

1105-ben, nem sokkal húsvét előtt Henrik ütőképes haderő élén partra 
szállt a Cotentin-félszigeten azzal a szándékkal, hogy közvetlen irányítása alá 
vonja Normandiát. Bár porig égette Bayeux városát, és megvesztegetés útján 
elérte, hogy Caen megadja magát, a falaise-i erődítményt nem sikerült elfog- 
lalnia, és augusztusban visszatért Angliába. Közel egy éven át itt tartózkodott, 
s közben külön-külön fivére, Robert herceg és Robert de Belléme is látogatást 
tett nála békekötési céllal. 1106 júliusában azonban Henrik a seregével együtt 
ismét Normandia földjére lépett, és szeptemberben ostrom alá vette Guil- 

laume de Mortain városát, Tinchebrai-t. Szeptember 28-án - vagyis pontosan 
negyven évvel azután, hogy Hódító Vilmos partra szállt Angliában - egy nor- 
mann király vezette angol sereg normann földön támadást intézett egy nor- 
mann haderő ellen, melynek parancsnoka az angol trón megszerzésére áhí- 
tozott. Az alig több mint egyórás ütközetben - melyről a jelek szerint egyik 
fél sem tartotta fontosnak bővebb leírást adni - Henrik teljes győzelmet ara- 
tott. Normandia és Anglia ismét egyetlen uralkodó fennhatósága alá került. 
A király leromboltatta az összes felhatalmazás nélkül emeltetett várat, visz- 
szavette a Hódító Vilmos halála óta adományozott birtokokat, és ugyanolyan 
szigorú pénzügypolitikát vezetett be a hercegségben, mint korábban Angliá- 
ban. A csata után Guillaume de Mortaint megvakították és élete hátralévő ré- 
szére fogságba vetették. Edgar herceget, Robert herceg közeli barátját, aki 
maga is részt vett a csatában, szabadon engedték, és 1125-ben bekövetkezett 
haláláig nincs nyoma a krónikákban. Robert herceget fogolyként Devizes- 
be, majd Cardiffba szállították, itt halt meg 1134-ben. 

Normandia megszerzése után Henrik arra összpontosította erőforrásait, 
hogy védműveket létesítsen a Csatorna partján, valamint a skót és a walesi 
határ mentén, illetve megerősítse a már meglevőket. Kővárakat építtetett stra- 
tégiai fontosságú helyeken, és több várost is - például Carlisle-t — fallal vett 
körül. A Csatornát átszelő hajózási útvonal odébb tolódásával (nem sokkal 
I. Henrik megkoronázása után a korábbi helyett egyre inkább a Purbeck és a 
Cotentin-félsziget közötti szakaszt kezdték használni) hatalmas erődítmé- 
nyeket építettek Corfe-nál, Warehamnél, Portchesternél és Carisbrooke-nál 
az újonnan fontossá vált partszakasz védelmére. 

Henrik utolsó évei a trónutódlási problémák jegyében teltek, miután egyet- 
len törvényes fia, Vilmos herceg odaveszett a flotta ékköve, a Fehér Hajó el- 
süllyedésekor. 1127-ben Henriknek sikerült elérnie, hogy bárói hűségesküvel 
tegyenek hitet lánya, Matilda szolgálatára, de mikor elérkezett az idő, a főurak 
nem tartották magukat fogadalmukhoz. 1135-ben, amikor a király a Rouen- 
tól délre fekvő lyons-i erdőkben vadászgatott, belázasodott. Betegségét állí- 
tólag orsóhal okozta, melynek fogyasztását az orvosa határozottan megtiltot- 
ta, és a király december I-jén, a vadászházában jobblétre szenderült. Számos 
törvénytelen gyereke közül egyedül Gloucesteri Róbert volt mellette. Az ural- 
kodó holttestét 1136. január 4-én szállították át Angliába, és a Readingben 
általa alapított hatalmas cisztercita kolostorban helyezték örök nyugalomra. 

AZ ANARCHIA KORA 

Henrik utódja a királyi trónon Hódító Vilmos Adela lányától született uno- 
kája, Blois-i István lett (1135-54), Mortain és Boulogne grófja, több mint 2000 
km? földterület ura Lincolnshire-ben és Kentben. István a Gottfried Anjou- 
kapcsolatait ellenző normann főurak és az egyház segítségével szerezte meg a 
koronát, ám erélytelensége hamar elidegenítette korábbi támogatóit, és 1138- 
ben Róbert gloucesteri gróf, Matilda féltestvére átpártolt az ellentáborhoz és 
felkelést szervezett a király ellen. Nem sokkal ezután skót csapatok törtek be 
angol területre, s bár a northallertoni csatában vereséget szenvedtek, elfoglal- 
ták Northumbriát és Carlisle-t, később pedig Durhamet is. 1139-ben egy se- 
reg élén maga Matilda is angol földre lépett, és nemsokára Nyugat-Anglia 
nagy részét az ellenőrzése alá vonta. 

István uralkodása , az anarchia kora" néven vonult be Anglia történelmé- 
be, amikor is kisebb megszakításokkal 19 éven keresztül polgárháború dúlt a 
király és Matilda hívei között. Egy krónikás arról panaszkodik, hogy az ország 
tele van várakkal, de csak kevés van közülük, melyeket a király építtetett. Az 
anarchia idején az ostromlók által végrehajtott nagyszabású építési munká- 
latokkal párhuzamosan a templomokat és a kolostorokat is megerősítették. 
A szerzeteseket kiűzték a bridlingtoni és a coventryi kolostorokból, valamint 
a romsey-i apátságból, illetve falat vontak a templomok köré Ípl. Merring- 
tonban (Durham grófság), a Tours-i Szent Mártonról elnevezett doveri ko- 
lostornál vagy Thetfordban)], a readingi kolostor szomszédságában pedig vá- 
rat emeltek. 

Uralkodása idején jó néhány olyan vár került ki István fennhatósága alól, 
melyet még elődei építtettek. Ezek vagy Matilda ellenőrzése alá kerültek, vagy 
olyan főurak birtokába jutottak, mint Ranulf chesteri gróf, aki megkaparin- 
totta Lincoln várát. A polgárháború nagyszerű alkalmat kínált a főnemesek 
számára, hogy megerősítsék befolyásukat azokban az országrészekben, ahol 
eleve nagy kiterjedésű birtokokkal rendelkeztek. Így szerezte meg Baldwin de 
Redvers Exetert, Miles de Gloucester Herefordöt, Simon de Senlis North- 
amptont, Hugh Bigod pedig Norwichot. 1143-ig még a londoni Tower (15. 
kép) is Geoffrey de Mandeville ellenőrzése alatt állt, aki évente változtatott 
oldalt a küzdelemben. A feljegyzések szerint a főurak , a birtokaikon igénybe 
vett kényszermunkával alaposan próbára tették az ország teherbíró képessé- 
gét". Az erődítmények fölötti királyi hatalom megrendült, és mindenfelé si- 
etve felhúzott, nem engedélyezett várak nőttek ki a földből. 

Noha nem számított többé az ország kizárólagos urának, István koránt- 
sem volt tehetségtelen hadvezér, s bár jó néhány királyi várat elvesztett, sike- 

rült helyettük újakat elfoglalnia. Például 1136-ban megszerezte Exetert Bald- 
win de Redvers-től, akitől Carisbrooke átadását is kierőszakolta. 1138-ban a 
bedfordi várat vette be Miles de Beauchamp-tól, valamint Shrewsburyt 
Guillaume Fitz Alantől. 1139-ben rákényszerítette Rogert, Salisbury püspö- 
két az általa megerősített malmesburyi, sherborne-i, devizes-i és salisburyi 
várak átadására, továbbá Alexander lincolni püspököt Newark és Sleaford át- 
engedésére. Egyedül Nigel ely-i püspök nem engedelmeskedett, de miután 
István átkelt a lápvidéken, nem sok erőfeszítésébe került, hogy elfoglalja a vá- 
rat, és a saját lovagjaiból helyőrséget telepítsen oda. 1144-ben csaknem 80 
munkását gyilkolták le, akik éppen ideiglenes földvárat építettek a lincolni 
vár mellett. 1139-ben földből készült erődítményrendszert építtetett szem- 
közt a corfe-i várral, mely , István gyűrűje" néven vált ismertté, s mint Sir Ho- 
ward Colvin megjegyzi, , nem érdemtelenül vált egy olyan király mementó- 
jává, aki alighanem mestere lehetett az efféle átmeneti jellegű, földből készült 
védművek helyének megválasztásához, illetve azok felépítéséhez". 

1141-ben István fogságba esett Lincolnnál, és több hónapon át volt rab- 
ságban, míg végül kicserélték Gloucester grófjával, miután Matilda erői ve- 
reséget szenvedtek Winchesternél, ahol ostrom alá vették a királypártiak bir- 
tokában lévő Wolvesey-kastélyt. István 1145-ben Farringdonnál aratott győ- 
zelme fordulópontot jelentett, és Matilda - akinek saját népszerűtlensége és 
a gloucesteri gróf 1147-ben bekövetkezett halála jelentősen meggyengítette a 
pozícióit - 1148-ban visszavonta erőit. István uralkodásának utolsó évei vi- 
szonylagos békében teltek, ugyanakkor vitába keveredett az egyházzal, és fiát, 
Eustache-t sem sikerült elismertetnie trónörökösnek. Az 1153. november 6- 
án megkötött winchesteri szerződés formálisan is véget vetett a polgárhábo- 
rúnak. A megállapodás értelmében a trónt I. Henrik unokája, Matilda és An- 
jou Gottfried fia, Plantagenet Henrik örökli majd, István egyetlen életben lévő 
fia, Vilmos surrey-i gróf pedig busás kárpótlást kapott. 


AZ ANGLIAI NORMANN URALOM ALKONYA? 

Egy év sem telt el a winchesteri szerződés megkötése után, és István halott 
volt, s vele a normann dinasztiának is magva szakadt. II. Henrik (1154-89), 
az első Anjou-házból származó angol király hamar helyreállította a rendet 
mind Angliában, mind Normandiában, ahol már 1150 óta magáénak mond- 
hatta a hercegi titulust. II. Henrik újjáélesztette a régi jogintézményeket és 
kormányzati szerveket, s beépítette őket egy olyan igazgatási rendszer keretei 
közé, mely vetekedett a rómaival; a házasság útján, diplomáciai eszközökkel 
és fegyverrel megszerzett területek révén pedig a normann trón Anjou-házi 

örököse a Cheviot-hegységtől a Pireneusok vonulatáig terjedő nyugat-euró- 
pai területsáv urává vált. 

Henrik szakértőkből álló hivatalnoki kart hozott létre, és számos figyelemre 
méltó reformot hajtott végre. Az 1166-os clarendoni határozattal megterem- 
tette a bírósági rendszer alapjait, a birtokjogi ügyekkel foglalkozó törvény- 
székek (Possessory Ássize, illetve Grant Assize) felállítása pedig nagyban hoz- 
zájárult a központosításhoz, és mérföldkövet jelentett a jogszolgáltatás fejlő- 
désében. II. Malcolm skót király hűbéresküt tett Henriknek, emellett vissza- 
szolgáltatta Northumbriát, Westmorelandet és Cumberlandet Angliának. 
II. Henrik a walesieket is leigázta, és az ír királyok is behódoltak neki. Ural- 
kodását azonban erősen beárnyékolták azok a tragikus események, melyek 
Becket Tamás canterburyi érsekké történő kinevezése (1162) nyomán követ- 
keztek be. Az egyház és az állam viszonyával kapcsolatos nézeteltéréseik oda 
vezettek, hogy Becketet száműzték, majd a Canterbury székesegyházban meg- 
gyilkolták. 1172-ben Avranche-ban a pápai legátus feloldozta az őszinte bűn- 
bánatot gyakorló Henriket, akinek uralmát ezután civakodó fiai 1173-74-es 
lázadása nehezítette meg: a fiúk az elégedetlenkedő bárók és a skót főurak tá- 
mogatásával apjuk ellen fordultak. II. Henrik 1189-ben vereséget szenvedett 
fiától, Richárdtól és a vele szövetséges II. Fülöp Ágost francia királytól, s nem 
sokkal ezután meghalt Tours-ban. 

Egyes történészek nagy jelentőséget tulajdonítanak ennek a történésnek, 
és az angliai normann uralom idő előtti lezárulásaként aposztrofálják, ám a 
normann kormányzati struktúra tovább élt. Talán különösnek tűnhet szá- 
munkra, hogy mind az angliai, mind a szicíliai normann dinasztia fonto- 
sabbnak tartotta a család fennmaradását, mint a vérvonal tisztaságát, épp 
ezért más európai uralkodóházakkal együtt ők is kívánatosnak tartották a más 
dinasztiákkal való összeházasodást, Lehetséges, hogy csak a történelmi múlt- 
ba visszatekintő, az uralkodói családok nemzedékrendjét elkülöníteni igyek- 
vő történész bukkan olyan cezúrákra, melyek nem feltétlenül léteznek. Meg- 
győződéssel állíthatjuk, hogy az Anjou királyok az elnevezésüket leszámítva 
lényegében normannok voltak. Elég egy pillantást vetnünk a második Anjou 
király pályafutására, hogy észrevegyük az európai ügyek tekintetében végbe- 
ment hangsúlyeltolódást, mely a normann hódítás óta volt megfigyelhető. 
I. (Oroszlánszívű) Richárd (1189-99) nemzeti hős volt és maradt, de király- 
ként mindössze kétszer járt Angliában: először három, később pedig két hó- 
napot töltött a szigetországban. Richárdnak I. Henrik volt a dédapja, és a déd- 
unoka úgy uralkodott, ahogy egy normann királyhoz illett: keresztes volt, és 

aktív külpolitikát folytatott, aki számára az államhatárok nemigen jelentettek 
akadályt. 

E rövid politikai áttekintést azzal a megállapítással érdemes zárni, hogy 
1200 táján Anglia és Franciaország ügyei olyan szinten kapcsolódtak össze, 
ami az 1066-os hódítás nélkül elképzelhetetlen lett volna. Ironikus módon - 
legalábbis ha figyelembe vesszük, hogy közös gyökerekkel rendelkeztek - a 
normann hódításnak az volt az egyik legmesszebb ható következménye, hogy 
jelentősen meggyengítette az Anglia és Skandinávia közötti kapcsolatokat, 
melyek az angolszász kor kései szakaszában oly szorosak voltak. A francia- 
angol kapcsolatok jelentőségét jól mutatja, hogy amikor I. Richárd keresztes 
hadjáratra indult, többek között Guillaume Longchamp-t, Ely püspökét és 
Coutances-i Waltert, Rouen érsekét bízta meg Anglia kormányzásával. 

A XII. században Angliát szoros, ugyanakkor ambivalens jellegű politikai 
és kulturális kapcsolat fűzte a francia kultúrkörhöz tartozó területekhez. A 
normann hódítás óta Anglia a Csatornán átívelő államalakulat része volt, ahol 
a normandiai hercegi dinasztia uralkodott. Az angol arisztokráciát megfosz- 
tották birtokaitól, és egy másik elit foglalta el a pozícióit, mely normannak, 
vagy , jobb esetben" anglonormannak tartotta magát. A társadalmi beren- 
dezkedés tekintetében Anglia és a francia nyelvterület északi része közelebb 
került egymáshoz, mint korábban bármikor. A király és a nemesség egyetlen 
közös államnak tekintette a két részt, és amikor Hódító Vilmos 1087-ben be- 
következett halála után a két terület átmenetileg különvált egymástól, azon 
voltak, hogy újraegyesítsék őket. Ugyanakkor a fejlődés paradox következ- 
ményeként az idegen szabályrendszer bevezetése, illetve az angol hagyomá- 
nyok és szokások normann részről való figyelmen kívül hagyása elősegítette 
az angol identitás fokozatos újjáéledését. Kulturális értelemben Anglia és 
Normandia a XII. század folyamán a szétválás útjára lépett. Az angolok újból 
rátaláltak saját angolszász múltjukra, és büszkeséget éreztek iránta, a konti- 
nens normannjai pedig egyre inkább a Capeting Párizs vonzásába kerültek. 
I. (Földnélküli) János uralkodása idejére a két államban meglehetősen eltérő 
identitás alakult ki. E tekintetben a tényt, hogy János király 1204-ben elvesz- 
tette a hercegséget (mely a franciákhoz került), úgy is értékelhetjük, hogy az 
esemény pusztán betetőzése volt annak az elkülönülési folyamatnak, mely 
már legalább fél évszázada tartott. 

1200-ra Angliában - és kisebb mértékben Walesban - bizonyos fokú kon- 
junktúra bontakozott ki, mindenütt dinamizmus és igyekezet nyomaira buk- 
kanhatunk. Az ekkori intenzív építőmunka lenyomatai napjainkban is meg- 
figyelhetők mind a falvakban, mind a városokban. De vajon a normannok 

nélkül is terjeszkedni tudtak volna-e ezek a városok, és megváltozott volna- 
e az arculatuk? Újjáépültek volna-e a templomok, székesegyházak és kolos- 
torok, s vajon épült volna-e több száz új vár? Kétségtelen, hogy a változások 
egy része akkor is végbement volna, ha más uralkodó elit van hatalmon. Az 
azonban bizonyosnak tűnik, hogy a normannok eléggé különböztek az an- 
golszászoktól ahhoz, hogy , hódítóként" és gyarmatosítóként tekintsenek ma- 
gukra, s ennek megfelelően lépjenek föl. A XI. és a XII. században jó néhány 
változtatásra kerülhetett sor abból kifolyólag, hogy a normannok elég gazda- 
gok, energikusak és kegyetlenek voltak ahhoz, hogy új arculatot adjanak egy 
régi országnak. És mi történt volna a normannokkal, ha Hastingsnél ők tá- 
voznak vesztesen a csatamezőről? Nem kétséges, hogy ugyanazt az utat jár- 
ták volna be, mint az egykori Frank Birodalom területén létrejött királyságok 
és hercegségek, emellett hamarabb olvadtak volna be a feltörekvő Francia Ki- 
rályságba, mint ahogyan történt. Valószínűleg nem lenne túl sok sajátosság, 
ami megkülönböztetné őket más népektől, kivéve talán a Szicíliában és Dél- 
Itáliában található bámulatos építészeti alkotásaikat. Anglia meghódítása ak- 
kora hírnevet és elismerést szerzett a normannoknak, amilyenre egyébként 
nem tehettek volna szert. 

Különösen hangzik, hogy bár a normannok minden vonatkozásban angol 
földön érték el a legnagyobb sikereiket, Anglia elfoglalása hosszú távon an- 
gollá változtatta őket. Noha az új normann arisztokrácia kezdetben mélysé- 
gesen megvetette az angolokat és szokásaikat, lényegében az angol társadal- 
mi lét keretei között élte mindennapjat. Az angol hagyományok és intézmé- 
nyek fennmaradtak, mivel a normannok olyan mértékben integrálódtak az 
angol társadalomba, hogy végül az angolok voltak azok, akik , asszimilálták" 
normann uraikat. 


NORMANDIA BUKÁSA 

Noha az angliai normann dinasztia 1154-ben kihalt, az angol királyok továb- 
bi ötven évig uralkodtak Normandiában, ám e fél évszázad során állandó 
konfliktusban álltak a Francia Királysággal. A helyzetet módfelett elmérgesí- 
tették azok a viták, melyek az Anjouk hatalomra jutása és II. Henrik Aguita- 
niai Eleonórával kötött házassága (1152) révén angol ellenőrzés alá került 
francia területek birtoklása körül robbantak ki. Rouen a Pireneusok és Had- 
rianus fala közt elterülő, hatalmas kiterjedésű anglonormann terület köz- 
igazgatási központjává vált. A normann főváros jelentőségét mindenütt elis- 
merték, lévén hogy a XII. században az angol királyokat a Westminster apát- 
ságban megtartott koronázási szertartás után a roueni székesegyházban ik- 

tatták be a normann hercegi tisztségbe. A területszerzések után Nyugat- és 
Közép-Franciaország tágas vidékei angol érdekszférának számítottak, ami 
óhatatlanul konfliktushelyzetet eredményezett a francia koronával. Az Ang- 
lia és Franciaország között a kontinens különböző pontjain keletkező problé- 
mák súlya egyre inkább a francia koronabirtokok szomszédságában fekvő 
Normandiára nehezedett. 

1173-ban mind Angliában, mind Normandiában jelentős szervezkedés in- 
dult meg Henrik ellen, melyben részt vett az ekkorra már elhidegült felesége, 
Eleonóra, a fiai és VII. Lajos francia király, de a lázadást még ugyanebben az 
évben sikerült levernie, miután ellenfelei sikertelen támadást intéztek Rouen 
ellen. Mindazonáltal II. Henrik és utóda, I. Richárd is magas adókat volt kény- 
telen kivetni Angliában a franciaországi háborúk finanszírozására. Az 1190- 
es években rakományszámra érkeztek a kincsek a Csatorna túlpartjáról a 
gyorsan csökkenő normandiai bevételek pótlására. 1196-ban Hubert Walter 
canterburyi érsek azt állította, hogy a megelőző két esztendőben a franciaor- 
szági háborúhoz való hozzájárulás gyanánt 1 100 000 ezüstmárkát adott át a 
királynak. 

I. Richárd és II. Fülöp Ágost francia király a harmadik keresztes hadjárat 
idején váltak ellenséggé, s mialatt Richárd fogságban volt, a francia király ki- 
használta az alkalmat és megtámadta a Norman Vexint, majd elfoglalta Gi- 
sors-t, a fontos határvárost. Ezután Rouen ellen vonult, de a város Robert 
leicesteri gróf irányításával állta az ostromot, és a támadók kénytelenek vol- 
tak elvonulni. Richárd öccse, a későbbi János király alig várta, hogy kihasz- 
nálva bátyja szorult helyzetét kiüsse őt a hatalomból, ezért hűségesküt tett a 
francia királynak. Beleegyezett abba, hogy feleségül veszi Fülöp Ágost testvé- 
rét, Alizt, majd visszatért Angliába, hogy lázadást szítson Richárd ellen. Any- 
ja, a nagyhatalmú Eleonóra királyné elejét tudta venni a felkelésnek, de csak 
azután, hogy János feláldozta Fülöp Ágost normandiai és touraine-i területeit 
(1194). 

Azután, hogy kiszabadult a németországi fogságból, 1194. május közepén 
Richárd száz hajóból álló flotta élén hazafelé tartott a Csatornán keresztül, 
hogy hosszú küzdelembe kezdjen, mely egészen öt évvel később bekövetke- 
zett haláláig tartott. Miután visszaszerezte a Normandián kívüli elvesztett 
francia területeket, Richárd Les Andelys-nél hozzálátott a Cháteau Gaillard 
nevű erőd, vagy ahogy emlegette: , az ő sziklán épült gyönyörű vára" meg- 
építéséhez. Richárd személyesen felügyelte a Szajna egyik kanyarulatánál, 
stratégiai fontosságú helyen emelt, a táj fölé magasodó erődítmény építési 
munkálatait, melynek során az általa a Közel-Keleten megismert legújabb 

nermann katonai előkészületek a 
baveux-i faliszőnyeg ábrázolásán. 


2. Vilmos herceg és Harald herceg 
egyesült seregei támadást intéznek 
Conan doli vára ellen a Breton 
Ilatárvidéken - bayeux-i falisző- 
nyeg. 


. 3. Harald hűségesküt tesz Vilmos 
. hercegnek, a helyszín valószínűleg 

4. Stigand érsek királlyá koro- 
názza Haraldot. A bayeux-i 
gobelin következő jelenetsorán 
a Halley-üstökös látható, mely- 
nek feltűnését baljós jelnek te- 
kintették. 


5. A bayeux-i faliszőnyegen a 
hastingsi vár építése is meg van 
örökítve. A munkálatokat a bal 
kezében pápai zászlót tartó Vil- 

6. Normann katonák fosztogatnak Hastings környékén a csata előtt. Bayeux-i gobelin. i 


7. A Caen közelében talál- 
ható Thaon plébánia- 
templomának gazdagon 
díszített külső fala (XII. 
század). 


5. A normandiai Cerisy- 
I.1-Forét XII. században 
épült apátsági temploma. 


9. A XI. században épült jumiéges-i 
apátsági templom maradványai, Az 
épület egyidős a Hitvalló Edward által 
emeltetett Westminster apátsággal. 


10. A caeni Szentháromság 
apátság (Abbaye-aux-Dames), 
melyet Anglia meghódítása 
előtt építettek Vilmos felesége, 
Matilda számára. 


11. A caeni vár megmaradt 
masszív falai: a munkála- 
tok még Hódító Vilmos ide- 
jén kezdődtek, és a falakat 
később többször is átalakí- 
tották. 


12. A battle-i apátság főol- 
tárának a helye, a krónikák 
szerint itt halt meg Harald 
király. 


13. Anglia egyik leggazdagabb 
hasonló jellegű intézménye, a 
romseyi apácakolostor román 
stílusú falkiugrása. Ebből a zár- 
dából érkezett I. Henrik felesé- 
ge, Edit. 


14. Légi felvétel a normannok 
által épített durhami (Észak- 
Anglia) erődről. Középen a 
hatalmas székesegyház, jobb- 
ra a vár látható. 


15. A londoni Towerről ké- 
szült légi felvételen szépen ki- 
rajzolódnak a tudatosan ki- 
alakított védőgyűrűk. 


16. Légi felvétel Totnesről (Devons- 
"ire). Jól látható, hogy az utcaháló- 
zat jellegét egészen a kép felső részén 
húzódó folyóig a vár (lent középen) 
határozza meg. 


17. A battle-i apátság. A normann 
alapzatból kevés maradt meg, a 
szerzetesrendek feloszlatása után 
pedig az apátsági épületek egy ré- 
szét lakóházzá alakították, mely 
jelenleg iskolaként működik. A fel- 
vétel középső részén az a terület 
látható, ahol Harald király felso- 
rakoztatta az angol sereget, mi- 
előtt a normannok támadást in- 
téztek volna ellene (balra lent). A 
kép felső részén a normann város- 
tervezés egyik példája, Battle vá- 
rosa látható, mely az apátság be- 
járata előtt terül el. 


18. A kilpecki templom (Here- 
fordshire) XII. század közepéről 
származó, román stílusban épült, 
finom kidolgozású, faragott bejá- 
rata. 


19. Balra lent Román stílusú, rit- 
kaságszámba menő négyszög ala- 
kú keresztelőmedence Norfolkból. 


20. Jobbra lent I. Boemund antio- 
chiai fejedelmet ábrázoló pénzér- 
mék. 


21. Fent Hódító Vilmos királyi pecsétnyomója. 


22. Jobbra Normann sakkfigura Dél-Itáliából. 
A harcos páncélinget, kerek pajzsot és széles 
kardot visel. 


23. Lent Kúfi (arab írásmód) mozaikfelirat a 
palermói Palatinus-kápolnában. 

.  HUJUS CE DOMUS, 24. Balra Hódító Vilmos sírköve a caeni Szent Ist- 
) . CONDITOR, ván apátsági templomban. Az itt látható kőlap a 

áj új XIX. századból származó utánzat, mivel az ere- 
. GULOBNT ANNO detit a XVI., majd a XVIII. században is eltörték. 


M I.XXXVII 


25. Fent Miniatúra Antiochia ostromáról. 


26. Egzotikus növényeket és állat- 
okat ábrázoló mozaik a palermói 
királyi palotából. 


27. Krisztus ráhelyezi a koronát Ro- 
ger szicíliai király fejére. A palermói 
Martorana templom mozaikábrá- 
zolásán Roger a bizánci császárok 
palástját viseli. 

29. A Mindenható Jézus ábrázolása a 


vofalúi székesegyház kupoláján. 

31. A palermói székesegyház keleti oldala. 


33, Metszet a XVIII. századi Antiochiáról. A normann korból egyedül a városfal és a 
bástyák maradtak fönn. 


35. A Wye-folyó torkolata közelében épült chepstow-i (Dél- Wales) erőd, 
Guillaume Fitz Osbern főhadiszállása. 


36. A Remete Szent János apátsági temp- 37. A Cotentin-félszigeten található Hau- 
iom Palermóban. Bár az épületnek keleti-  teville-la-Guichard település, a Dél-Itáliát 
es jellegű kupolái vannak, a kerengő nyu- és Szicíliát a XI. és XII. században uraló 
xat-európai stílusban épült. Hauteville-dinasztia származási helye. 


is. A cefalúi székesegyház nyugati homlokzata a két hatalmas ikertoronnyal. 


39. A palermói normann palota. 


40. A monrealei (Szicília) székesegy- 
házhoz tartozó díszes kerengő. 


műszaki-technikai megoldásokat alkalmazták. Élete hátralevő részében ez a 
vár lett a király főhadiszállása és kedvenc tartózkodási helye, noha megépíté- 
se és fenntartása hatalmas összegeket emésztett föl; például egyedül 1197-98- 
ban 49 000 fontot költöttek a védelmi munkálatokra. Normandiában folyta- 
tódtak a harcok, és 1198 folyamán, illetve 1199 áprilisában Richárd vissza- 
foglaltaa Norman Vexin nagy részét, többek közt Gisors-t is, mely 1198 szep- 
temberében adta meg magát. Az ostromot követő fejveszett menekülésben a 
feljegyzések szerint ,akkora tolongás támadt Gisors kapuinál, hogy a híd 
leszakadt a tömeg alatt, és maga a francia király is... ivott a folyó vizéből". 
Annak az összecsapásnak, mely Richárd életébe került, semmi köze nem volt 
a normandiai eseményekhez. A király Chálus várának ostr" mánál kapott ha- 
lálos sebet, amikor meg akart büntetni egy limousini bárót egy kincslelet kap- 
csán támadt vita során. Egy nyílvessző Richárd vállába fúródott; a sebesülés 
végzetesnek bizonyult, és a király 1199. április 6-án távozott az élők sorából. 

Richárd halála után vitatott körülmények között az elhunyt király anyja, 
Eleonóra közreműködésével a kiskorú Bretagne-i Artúrt igyekeztek trónra 
ültetni. János figyelemre méltó határozottsággal rátette kezét a Chinonban 
lévő királyi kincstárra, majd Rouenba ment, ahol április 25-én beiktatták a 
normann hercegi tisztségbe. Ezután áthajózott Angliába, és május 27-én a 
Westminster apátságban angol királlyá koronázták. A francia királlyal vívott 
háború azonban folytatódott, és egy fegyverszüneti megállapodás ideje alatt 
Fülöp Ágost Cháteau Gaillard és az Evreux-i grófság kivételével visszasze- 
rezte a Vexint. 

A francia seregek folytatták előrenyomulásukat nyugat felé, és Normandia 
fokozatosan feldarabolódott. 1203-ban János különösebb ok nélkül vissza- 
vonult Angliába, de ekkorra Kelet-Normandia nagyrészt már kikerült a fenn- 
hatósága alól. Fülöp Ágost seregei több helyen is mélyen benyomultak a her- 
cegség területére. János király várnagyai feladták a délen fekvő Alencont és a 
Rouenhoz vezető vízi utat felügyelő Vaudreuil-t, de a hercegségnek az Eure 
és a Risel között elterülő nagy része is francia kézre került. Egyedül a Cháteau 
Gaillard tudott komoly ellenállást kifejteni, és hat hónapon át, 1203 szep- 
temberétől 1204 márciusáig Roger de Lacy chesteri várkap .ány vezérletével 
sikerült feltartóztatnia a franciákat. Az erőd 1204. március 8-án végül meg- 
adta magát, s a kapituláció lényegében a normandiai anglonormann uralom 
végét jelentette. Miután Fülöp Ágost bevette a Szajna partján épült hatalmas 
várat, a normann bárók nem sok ellenállást tanúsítottak vele szemben: 
Falaise, Caen, Bayeux, Cherbourg és Barfleur is harc nélkül adta meg magát. 
Mialatt Fülöp Ágost keleti irányból nyomult be a hercegség területére, a bre- 

tonok nyugat felől támadtak, és előretörésük közben elfoglalták Mont St Mi- 
chelt és Avranches-t. Rouen ostromára nem is volt szükség, mivel a város tel- 
jesen el volt szigetelve. 1204-ben, Szent Iván napján Rouen két másik erődít- 
ménnyel, az északon fekvő argues-i várral és az attól délre található verneu- 
. il-i erőddel együtt megadta magát a francia királynak. Az egykori normandiai 
hercegségből egyedül a Csatorna-szigetek maradtak angol fennhatóság alatt. 
A francia győzelmet követően nem került sor a hercegség formális anne- 
xiójára, János és az utána következő angol királyok pedig fenntartották Nor- 
mandiára vonatkozó igényüket. Fülöp Ágost elrendelte azon normannok 
földjeinek az elkobzását, akik Angliában tartózkodnak és egy meghatározott 
időpontig nem térnek haza. Földnélküli János hasonló tartalmú rendelet ki- 
adásával válaszolt, mely a Fülöp Ágost mellé állt normannok földbirtokait 
érintette. Azoknak a főuraknak, akiknek Angliában és Normandiában is vol- 
tak birtokaik, le kellett tenniük a voksot valamelyik ország mellett, és le kel- 
lett mondaniuk a másikban lévő területeikről, vagyis lényegében arról kellett 
dönteniük, hogy angollá vagy franciává válnak-e. Kevés kivételtől eltekintve 
(közéjük tartozott például Guillaume le Maréchal) nem őrizhették meg mind- 
két identitásukat. Bár a franciák továbbra is külön tartományként tekintettek 
Normandiára, melynek megvannak a maga normann törvényei és szokásai, 
minden jel arra mutat, hogy Ralph Davis megállapításával élve: 


Amikor az angol és a francia király arra kényszerítette Normandia báróit, hogy 
válasszanak a két ország között, senki sem tiltakozott arra hivatkozva, hogy ő 
sem nem angol, sem nem francia, hanem normann. Ellenkezőleg: az angolok 
még angolabbá váltak, a franciák pedig még franciábbá, a történelem színpa- 
dáról megismert normannok pedig eltűntek. 


Az 1259. évi párizsi szerződésben III. Henrik angol király cserében Gascogne 
birtokáért lemondott a Normandiára vonatkozó angol igényekről. I. Edward 
uralkodása idején és a százéves háború során az angolok visszafoglalták Nor- 
mandiát és Nyugat-Franciaország nagy részét, de a hercegség politikai auto- 
nómiája a mondott időszakban megszűnt. 


AZ ANGLONORMANN ANGLIA 
ÚJ ARCULATA 


Anglia meghódítását a normannok legnagyobb politikai és katonai teljesít- 
ményeként tartják számon. A hastingsi csata után Angliának új uralkodói di- 
nasztiája, új arisztokráciája, új egyházszervezete, új művészeti és építészeti stí- 
lusa és - legalábbis az udvari körökben - új nyelve lett. A normannok, akiket 
egy istenfélő keresztény vezetett, rendkívül magabiztosak és fennhéjázóak vol- 
tak; ez volt az első és egyetlen alkalom, hogy egy keresztény haderő el tudta 
foglalni Angliát. A normann hódítás Angliára és angolokra gyakorolt hatásá- 
nak természetéről és mértékéről hosszú ideje figyelemre méltó vita zajlik. 
A normann hatalomátvétel következményei helyenként nyilvánvalóak: ilyenek 
például a gyarmati építkezés minden önfelmagasztaló stílusjegyét magukon 
viselő erődítmények és székesegyházak. Más, például a nyelvben, az iroda- 
lomban vagy a helységnevekben bekövetkezett változásokat ellenben sokkal 
nehezebb nyomon követni. 

Közvetlenül a hódítás után a normannok igyekeztek megbékíteni a legyő- 
zött angolokat, az 1066 utáni években Vilmos formailag és tartalmilag is Hit- 
valló Edward kormányzati struktúrájának fenntartására törekedett, és meg- 
próbált vezető szász személyiségeket bevonni a királyi udvarba, a hadsereg- 
be és az egyházszervezetbe. A normann hatalomgyakorlás csak 1070-től, egy 
sor jelentős felkelést követően vált elnyomóbbá, a katonai jellegű megtorló 
akciók mellett a feudalizmus kontinentális változatának szabályrendszerét is 
szigorúbban kezdték alkalmazni. A király és a hűbérbirtokkal rendelkező fő- 
urak közötti kapcsolat egyre inkább a katonai szolgálaton alapult. A had- 

szervezetet is megreformálták, Normandiához hasonlóan Angliában is im- 
már a jól képzett lovasság adta a hadsereg gerincét. 


AZ ANGLONORMANN SZIGETORSZÁG ARCULATÁNAK 
MEGVÁLTOZÁSA 

1086-ra a Domesday Book lapjain elénk táruló Angliában a 180 legnagyobb 
földbirtokos illetve nagyhűbéres közül csak egy maroknyi volt angol etniku- 
mú, a becslések szerint az új földtulajdonosok 4-5000 szász főurat szorítottak 
ki birtokaikról. A földek egyötöde királyi tulajdonba került, a fennmaradt te- 
rületek nagy része pedig egy szűk nemesi kör, Hódító Vilmos kegyeltjei bir- 
tokába jutott, akik részt vettek Anglia meghódításában, illetve később csatla- 
koztak hozzá francia területről vagy Németalföldről. Az ország anyagi javai és 
a hatalom egy szűk normann elit kezében összpontosult, úgy becsülik, hogy 
az angol földterületek kb. fele egy nem több mint tíz emberből álló csoport el- 
lenőrzése alatt állt, akik jórészt Vilmos rokonságából kerültek ki. A régi rend 
felbomlásával az egykori grófságokra épülő hatalmi szervezet is a múlté lett, 
melynek helyén Vilmos egy új, a feudalizmus kontinentális változatának meg- 
felelő földbirtok-hierarchián alapuló modellt igyekezett meghonosítani. El- 
vileg minden föld a király tulajdonát képezte, még a legnagyobb főurak is csak 
nagyhűbéresek lehettek, akik katonai szolgálat ellenében birtokolhatták föld- 
jeiket; a katonai szolgálat mint jogviszony arra terjedt ki, hogy e főurak meg- 
határozott számú lovagot voltak kötelesek kiállítani, akiknek évente legfeljebb 
40 napra a király rendelkezésére kellett állniuk, Ezzel a megoldással Vilmos 
fenntartotta magának a jogot arra, hogy kizárólagos földtulajdonos legyen, 
egyúttal tapasztalt, megbízható lovas hadtestekkel helyettesítette a szász fyrd- 
rendszert (népfelkelés). 

A katonaállítási kötelezettség mindazonáltal nem jelentett súlyos terhet a 
nagyhűbéresek számára, akiknek nagy része a kértnél több katonát tudott ki- 
állítani. Kötelezettségüknek a kisebb nemesek és lovagok hűbéri láncolata ré- 
vén tudtak eleget tenni, akiknek a szolgálatért cserébe uradalmat juttattak. 
Ráadásul a földbirtokkal nem rendelkező, a főnemesek állandó kíséretét al- 
kotó főállású lovagok segítségével - akik a normann hódítás legfontosabb 
örökségét jelentő földesúri várak katonai személyzetét alkották - az új birto- 
kaikon élő őshonos angolszász lakosságot is féken tudták tartani. Számos an- 
gol főúr és szabad státusú lakos vált bérlővé és fizetett meghatározott meny- 
nyiségű járadékot mezőgazdasági terményeiből a normann nemesnek annak 
fejében, hogy megtarthassa volt saját tulajdonú földbirtokai egy részét. 

A walesi határ mentén található palotagrófságok urai, vagyis Chester, 

Shrewsbury és Hereford grófjai számos rájuk ruházott királyi kiváltsággal és 
hatáskörrel rendelkeztek, ám a királyság többi részében Vilmos még annál is 
nagyobb hatalommal bírt, mint Normandiában (8. ábra). Minden grófság- 
ban ő volt a legnagyobb földbirtokos, a grófságok (melyek megőrizték régi 
szász formájukat, de a korábbi , shire" megnevezéssel szemben egyre inkább 
a ,county" szót használták rájuk) kormányzásá j edig újonnan kinevezett 
tisztviselőkre, ún. sheriffekre bízta. Hivatali idejü c idején a sheriffek a királyi 
birtokon éltek, és a normandiai várgrófok össze.; hatalmi jogkörét a magu- 
kénak tudhatták. A világi igazságszolgáltatás fölötti ellenőrzés joga visszake- 
rült a koronához. Kirekesztette a grófokat a grófságok bírósági fórumairól, 
ahol a sheriffek gyakran egyedül, a püspökök nélkül bíráskodtak, sőt még a 
földesúri magánbíróságok működését is különleges tisztviselők felügyelték, 
akik az összes világi ítélőszék tevékenységét ellenőrizhették, és minden gróf- 
ságban ők vetették ki a királynak járó adókat. 


A NORMANN VÁRÉPÍTÉS ANGLIÁBAN 

A hódítás után Vilmos legelső feladatai közé tartozott, hogy mind politikai, 
mind katonai értelemben szilárd hatalmi bázist építsen ki Angliában. Koráb- 
ban már láthattuk, hogy e célkitűzése eléréséhez a várépítést választotta a leg- 
alkalmasabb eszköznek. A várépítés legkorábbi, 1066 és 1071 közötti szakasza 
lényegében ugyanolyan séma szerint zajlott, mint a Britanniának a rómaiak ál- 
tal a Kr. u. I. században történt meghódítása utáni erődítési munkálatok. El- 
mondhatjuk, hogy amennyiben a lovasság döntötte el a hastingsi csatát, a vár- 
építés bizonyult a megszállás legfontosabb tényezőjének. A szigetország déli 
partszakaszán, Exeter és Dover között egymás után nőttek ki az erődök a föld- 
ből, de az ország belsejében, a Lincolnig és Yorkig húzódó területen is épült 
néhány vár. Anglia nyugati részén és a walesi hat irvidéken sűrűbben követ- 
ték egymást az erődítmények; ebben a térségben é szaknyugaton a chesteri vár 
volt az utolsó ilyen jellegű építmény, délen pedig a Wye folyó torkolatánál 
épült chepstow-i erőd (35. kép) jelentette a végpontot. Az északnyugati véd- 
műláncolat lényegében egybeesett az ún. Icknield Street vonalával, amelyet a 
rómaiak eredetileg az elfoglalt britanniai területek északnyugati határvona- 
lának szántak. Az 1070-es évek elején több várat is építettek az említett vo- 
naltól északra, főleg azokon a területeken, ahol lázadások törtek ki a nor- 
mannok ellen, emellett minden egyes grófság székhelyén is sietve felhúztak 
egy-egy erődítményt, ahonnan a normann hatóságok elláthatták igazgatási 
feladataikat, s melyek hadászati szempontból is eleget tettek funkciójuknak. 
1086-ra már legalább ötven olyan vár volt Angliában, melyről vannak bizo- 

nyítékaink, de kétségtelen, hogy ennél lényegesen több ilyen építmény lehe- 
tett, ám róluk nem maradtak fönn feljegyzések az egykorú dokumentumok- 
ban (9. ábra). 

A városokon kívül, falvakban és vidéken emelt várakat abból a célból épí- 
tették, hogy helyi és regionális szinten biztosítsák az új normann arisztokrá- 
cia hatalmát; ezek különösen a problémás országrészekben - például a walesi 
és a skót határvidéken - fordultak elő nagyobb számban. A várakat elsősor- 
ban földből és fából építették, és motte and bailey néven vonultak be a köz- 
tudatba: a normann-francia motte szó földvárat jelent, míg a bailey a hozzá 
kapcsolódó körülzárt udvarrészre utal. Ezek hamar felépíthető, a kéznél lévő 
anyagokból is elkészíthető építmények voltak, melyeket ha leromboltak, gyor- 
san újjá lehetett építeni. Az itt elhelyezett lovasság ellenőrzése alatt tudta tar- 
tani a környéket, és a földvár biztos menedéket kínált a normannoknak, ami- 
kor a helyzet rosszabbra fordult. A várak kiválóan ellátták feladatukat, vagyis 
Anglia elfoglalását és alávetését, később pedig Wales déli részének és Íror- 
szágnak a leigázásában is kulcsszerepet játszottak. A flandriai Merchamnál 
épült várról készített, XII. század elejéről származó leírás értékes információk- 

V/a.ngforde 
Windsor e 


9. Angliai erődök 
1086-ban 


kal szolgál ezekről az építményekről, alátámasztva az ekkortájt készült vá- 
rakban folyó régészeti feltárások eredményeit: 


Az itt élő nemeseknél az a szokás..., hogy az ellenségeik elleni védekezéshez 
minél magasabb dombot emelnek, melyet olyan széles és mély árokkal vesz- 
nek körül, amilyennel csak lehet. A magaslat csúcsát megmunkált cölöpökből 
készült, igen masszív fallal övezik, amelyre őrtornyokat építenek aszerint, hogy 
milyen anyagi lehetőségekkel rendelkeznek. A fal által elkerített részen építik 
fel a házat (domus) vagy a vártornyot (arx), ahonnét az egész környéket látni le- 
het. Az erődbe csak egy hídon keresztül lehet bejutni, mely a sáncárok külső fa- 
lát köti össze a belső rész peremével, s melyet két, esetenként három pillér tart 


(agger). 


Amikor a normann hatalom a XII. század első felére megszilárdult, a várak 
nem annyira az őshonos angolszász lakosság féken tartásában, mint inkább a 
normann elit egymással folytatott küzdelmeiben, különösen a Blois-i István 
és a Matilda hívei között dúló polgárháborúban játszottak szerepet. A helyi 

hadviselésre használt földvárakat kővárakkal helyettesítették, vagy kiürítet- 
ték. A XII. század során mind elterjedtebbé vált a kőből készült vártorony, 
amit francia nyelvterületen donjonnak neveztek (a dominium szóból, mely a 
középkori latinban , uralom" jelentéssel is bírt). Nincsenek pontos ismereteink 
afelől, hogy a kőből készült vártorony honnan terjedt el, de lehetséges, hogy 
a X. és XI. századi Nyugat-Európa köőtornyai konstrukciójukat tekintve a bi- 
zánci és közel-keleti hasonló jellegű építményekből eredeztethetők. A legko- 
rábbi utalás francia területen épült kővárra a Doué-la-Fontaine-i erődre vo- 
natkozik, melyet Blois grófja építtetett a 950-es években, de Anjou grófja is a 
kővárak mellett tette le a voksot, amikor 990 táján a Touraine-ben található 
Langeais-nál kétszintes tornyot építtetett. Elképzelhető, hogy az első nagy ang- 
liai kőtornyok, például a ric:hmondi (Yorkshire) tervezéséhez I. Richárd rou- 
eni erődje szolgáltatta a mintát, mely ugyan már régóta nem volt meg, de a 
bayeux-i faliszőnyegen megörökítették. Ugyanígy a chepstow-i vár igen korán 
épült kőtornya (35. kép) is, melyet még Guillaume Fitz Osbern kezdett épít- 
tetni, valószínűleg normann hercegi várak építészeti megoldásait tükrözi. 

A várak a normann megszállás jelképei voltak, az angolszász lakosság gör- 
be szemmel tekintett rájuk. A helyiek kezdetben szinte afféle titkos fegyvert 
láttak bennük, de az erődítmények fokozatosan az anglonormann minden- 
napok nélkülözhetetlen részévé váltak. 


A király az ország összes távoli vidékét felkereste, és a stratégiai fontosságú he- 
lyeken erődítményeket építtetett az ellenség támadásai ellen. Mivel a norman- 
nok által emeltetett várak az angol tartományokban meglehetősen ismeretlenek 
voltak, az angolok - noha szerettek harcolni és bátran küzdöttek - csak gyen- 
ge ellenállást tudtak kifejteni az ellenségeikkel szemben. (Orderic Vitalis) 


NORMANN VÁROSÉPÍTÉSZET ANGLIÁBAN 

A várral rendelkező város sajátos normann találmány volt, ami Normandiá- 
ban erős városi központok kialakítását tette lehetővé (ilyen például Caen). 
A topográfiai bizonyítékok és régészeti leletek arra utalnak, hogy a várak fel- 
építése több esetben is számottevő rombolással járhatott. A Domesday Book 
szemléletesen ábrázolja ezt a folyamatot, melynek során már meglévő épít- 
ményeket kellett felszámolni ahhoz, hogy egyes grófságok székvárosaiban 
(például Shrewsburyben, Oxfordban és Lincolnban) helyet csináljanak a fel- 
építendő erődnek. Yorkban a vár felhúzásához föl kellett áldozni a Domesday 
Bookban szereplő hét városnegyed egyikét; Lincolnban 160, Shrewsburyben 
pedig 51 házat bontottak le, de - igaz, kisebb mértékben - Cambridge-ben, 

Canterburyben, Gloucesterben, Huntingdonban, Stanfordban, Wallingford- 
ban és Warwickban is alkalmaztak ilyen , városrendezési" megoldásokat. Pél- 
dául Wallingfordnál a szász burh területén létesített nagy erőd alighanem egy 
nagy kiterjedésű beépített terület lerombolását tette szükségessé. Más burhök, 
például Wareham (Dorsetshire), Worcester, Tamworth (Staffordshire) és 
Hereford topográfiai jellemzői is hasonló sémára utalnak, amikor is az új vá- 
rat a régi szász város területén vagy annak közvetlen szomszédságában épí- 
tették föl. 

Az első 25 normann alapítású település közül 18 egy vár mellett épült, egyi- 
kük pedig, a Tyne folyónál létesített város magáról az új várról kapta a nevét 
(Newcastle). A mai Windsornál a régi szász települést, Old Windsort figyel- 
men kívül hagyva mészkő hegyfokra építették a várat, mely az egyetlen erőd 
a Temze völgyében London és Wallingford között. New Windsort (a jelenle- 
gi város helyét) később hozzácsatolták a várhoz. 

Old Sarum (Wiltshire) esetében a normannok egy történelem előtti korból 
származó földsáncot használtak a várépítéshez, mely jelenleg is Anglia leg- 
látványosabb régészeti emlékei közé tartozik. A normann vár belső védmű- 
vét képező, kör alakú földsánc egy magaslatot fog közre, melyet széles, mély 
árok vesz körül. Az építők az eredeti földsáncot és az alját megmagasították, 
illetve kimélyítették, s lényegében ezt tették meg a koncentrikus kialakítású 
vár külső udvarának, melynek talaját az árok kimélyítésekor kitermelt nagy 
mennyiségű mészkővel tették egyenletessé. Osmund püspök a terület észak- 
nyugati részén építhette meg az új székesegyházat, amikor a püspöki székhe- 
lyet Sherborne-ból 1075 és 1078 között ideiglenesen Salisburybe helyezték át. 
A katedrálishoz tartozó területet kelet felől töltés határolta. A jelek arra mu- 
tatnak, hogy közvetlenül a hódítás után volt itt egy város, ám ennek pontos 
helyéről nincsenek információink. Nyilvánvaló, hogy az erődítmény belsejé- 
ben nem volt hely egy nagy kiterjedésű város számára, de a külső védművek 
mellett, mely a legkézenfekvőbb helynek számíthatott, vannak városépíté- 
szetre utaló nyomok. 

Devizes-nél (Wiltshire) a vár és a város közötti kapcsolatnak sokkal nyil- 
vánvalóbb jelei mutatkoznak. A település eredeti neve (burgus de devisis) jel- 
zi, hogy a város két uradalom, Bishop"s Canning és Potterne határán épült, 
melyek egyaránt Roger salisburyi püspök hűbérbirtokát képezték. Tudjuk, 
hogy a püspök 1120 körül várat építtetett itt a régi helyén, melyet 1113-ban 
romboltak le. Devizes az egyik legjobb példája annak a városépítészeti filo- 
zófiának, amikor a vár meghatározó szerephez jut a városkép és az úthálózat 
megtervezésekor. A jellegzetes, félkörívben kanyarodó utcák a vár védelmi 

rendszerének a vonalával párhuzamosan haladnak. A város két külön piac- 
térrel rendelkezik, melyek egymás mellett fekszenek és ívesen elkanyarod- 
nak, szintén aszerint, ahogy a település magját képező vár határvonala fut. 
A kettő közül a külső piactér a korábbi építésű, a belső a későbbi kolonizáció 
eredményeként jött létre a várhoz tartozó udvaron. 

Pleshey falujának (Essex) az arculata szintén hasonló vonásokat mutat. 
1174-ben Guillaume de Mandeville engedélyt kapott II. Henriktől, hogy vá- 
rat építsen közvetlenül a Chelmer folyó felső völgyénél, hét mérfölddel észak- 
nyugatra a későbbi Chelmsfordtól. A vár megnevezését (Pless) a földsáncon 
belül létrejött városra is alkalmazni kezdték, A fal hurok alakban futott végig 
a vár mellett, félkör alakú második várudvart képezve, Bár a településről nem 
maradt fönn kiváltságlevél, a polgáraira tett XIII. századi utalások azt jelzik, 
hogy Pleshey-nek városi ambíciói voltak. A település sosem terjeszkedett túl 
az eredeti határain, napjainkban pedig szabályos elrendezést mutat. Devizes 
és Pleshey mellett Richmondban (Yorkshire), Launcestonban (Cornwall), 
Wisbechben (Cambridgeshire), Totnesben (Devonshire, 16. kép), Eye-ban 
(Suffolk) és Plymptonban (Devonshire) is félkör alakú utcahálózatot találunk, 
melyek elrendezését az adott vár védelmi rendszere szabja meg. New Bucken- 
hamben (Norfolk) a város utcái a második várudvar alakjához igazodva négy- 
zetháló alakban kerültek kiépítésre. 

E várral megerősített városok egy része eleve halva született, vagy csak né- 
hány nemzedéken keresztül tudott fennmaradni. Napjainkra sokszor jelen- 
téktelenségbe süllyedt község maradt belőlük, mint például Richards Castle 
és Kilpeck Herefordshire-ben, vagy Caus Shropshire-ben, ahol alig, vagy 
egyáltalán nem maradtak házak, az egykori városfalak és épületek emlékét 
pedig mindössze néhány földsánc őrzi. Egyes helyeken a város alig foglalt el 
nagyobb területet, mint a vár külső udvara, a walesi határon található vissza- 
fejlődött városok közül jó néhányban - például Cefnllysben, Dryslwynben, 
Dolforway-ban, Huntingdonban, Old Dynevorban, Bere-ben, Skenfrith-ben 
és Whitecastle-ben - nem sok jel mutat arra, hogy valamikor városi jogállá- 
suk volt. 


VÁROSTERVEZÉS 

A középkor folyamán Angliában és Walesben számos új várost alapítottak. 
Beresford professzor 1967-ben kiadott, úttörő jellegű munkájában, a New 
Towns of the Middle Ages (Újonnan alapított városok a középkorban) című 
monográfiájában kimutatta, hogy közvetlenül a normann hódítás után rend- 
kívül megnövekedett a városalapítások száma. E jelenség már a hódítás előt- 

ti Normandiában is megfigyelhető, ahol 1066 előtt legalább 12 új várost hoz- 
tak létre. Maga Vilmos két várost is alapított Caennál, közel a hercegi szék- 
helyhez, és ugyanígy járt el, amikor Mancroftot hozzáépítette Norwichhoz. 
Ami azt illeti, a Domesday Bookban fellelhető novus burgus kifejezés Nor- 
wichra vonatkozik, az egyetlen másik település, ahol használják, a shropshi- 
re-i Ouatford. Mivel itt semmi nyoma városépítésnek, az utalás meghiúsult 
városalapítást tükrözhet, vagy ami valószínűbb, Bridgnorthra vonatkozik, 
mely néhány mérfölddel feljebb, a Severn folyó mentén épült. 

Egy másik shropshire-i város, a walesi határvidék keleti peremén fekvő 
Ludlow az egyik legsikeresebb új alapítású középkori városok közé tartozik. 
St John Hope 1909-ben megjelent Ancient Topography ofthe Town of Ludlow 
(A régi Ludlow városának topográfiai jellemzői) című tanulmánya óta Lud- 
low a normann városalapítás klasszikus példájaként vonult be a köztudatba. 
A települést Roger de Lacy építtette a Teme-folyó partján, nagy kiterjedésű 
földesúri birtoka, Stanton Lacy határán a XII. század kezdetén. A várost há- 
rom oldalról a Teme határolja; e természetes védvonalat homokkő hegygerinc 
egészíti ki, mely északon és nyugaton csaknem 30 m magas meredek szikla- 
falban végződik. Dél és délkelet felé a vidék szelíden belesimul a Teme völ- 
gyébe: a megtervezett középkori település utcáit ezeken a lejtőkön alakították 
ki. A várost uraló erődöt nem sokkal a hódítás után kezdték építeni, s való- 
színűnek tűnik, hogy az első utcákat már nagyjából tíz éven belül kijelölték. 
Száz évvel később, 1199-ben már egy nagy templom állt a jelenlegi Szent Lő- 
rinc-plébániatemplom helyén. 

1200-ra a városalapítás és -fejlődés folyamata alaposan előrehaladt. Két- 
ségtelen, hogy az európai távolsági kereskedelem megélénkülése a norman- 
nok nélkül is elérte volna Angliát, ám lehetséges, hogy az urbanizáció nélkü- 
lük nem öltött volna ilyen jelentős méreteket. A normann városok a politikai 
hatalom, a közigazgatás és a gazdasági élet fontos centrumai voltak. A nor- 
mannok elég rugalmasnak tervezték őket ahhoz, hogy a hátországukat is el- 
lenőrzésük alatt tarthassák, ugyanakkor gazdaságilag is kiaknázhassák a vi- 
dékben rejlő lehetőségeket. Az eredetileg politikai és katonai központnak 
szánt városokat később alkalmassá tették arra, hogy jelentős kereskedelmi 
csomóponttá lépjenek elő (10. ábra). 


FRANCIA KOLÓNIÁK 

Számos korai alapítású városnál megfigyelhető, hogy francia városrészek vagy 
francia kereskedőkolóniák épültek az angol városnegyedek szomszédságában. 
Egyes településeken a franciák már meglévő városrészekben települtek le (pél- 

10. Az acre-i vár és a körülötte 
elterülő város alaprajza 


dául Stamfordban, Nottinghamben és Herefordban). Herefordba Guillaume 
Fitz Osbern hívott francia telepeseket, aki megadta nekik azt a privilégiumot, 
hogy a Breteuil sur [Iton-i (Eure) szokásjog szerint intézzék ügyeiket, míg a 
város angol lakossága továbbra ís a régi városjog szerint élte mindennapjait, 
A breteuil-i jogot később Nyugat-Anglia és Wales városai is széles körben át- 
vették. Herefordban a jelek szerint a két közösség kezdetben területileg is el- 
különült egymástól és külön vásárteret használt, ám az angol és francia szo- 
kások később fokozatosan egybeforrtak. Jó néhány más városban, például 
Pontefractban, Ludlow-ban és Richmondban (Yorkshire) is létesültek , fran- 
cia kerületek" 

Hódító Vilmos Nottinghamnél egy már létező angol-skandináv település 
mellett építtette föl a várat és a várost. A francia kerület — a városrész a to- 
vábbiakban ezt a nevet viselte - afféle toldalékát képezte az angol negyednek, 
de saját védművekkel, utcákkal és templommal rendelkezett. A mintegy 50 
hektárnyi területet határoló új védelmi vonalon belül a szász burh északi és 
nyugati falát nem őrizték többé, 1086-ra pedig a sáncárkot is betemették és 
beépítették, de az elkülönülés a közigazgatás terén az egész középkorban 
fennmaradt, lévén hogy a két kerületnek külön sheriffje és bailiffje volt. A két 
városnegyed az öröklési jog tekintetében is igen eltérő gyakorlatot követett: 
az angol negyedben a szokásos elsőszülötti örökléssel szemben továbbra is az 
a szokásjog maradt érvényben, melynek alapján az ingatlant a legfiatalabb 

gyermek örökli. A nottinghami városrendezés jól tükrözi Vilmos gondolko- 
dásmódját és stratégiáját. Nottingham és környéke nagy jelentőséggel bírt a 
király számára, nem utolsósorban azért, mert igen közel feküdt a sherwoodi 
erdőhöz. Először is, a vár és a város felépítésével Vilmos meghatározóvá kí- 
vánta tenni a normann befolyást a térségben. Másodsorban: bár a régi angol 
várost leválasztották és részben kibővítették, nem rombolták le teljesen, így 
Vilmos igénybe vehette az óváros nyújtotta kényelem áldásait. Harmadrészt: 
a király kiaknázhatta az abban rejlő lehetőségeket, hogy Nottingham a hódí- 
tás előtt a központja volt egy öt településből álló laza szövetségnek egy olyan 
országrészben, mely jelentős volumenű kereskedelmet bonyolított a skandi- 
návokkal. j 


AZ ANGLONORMANN EGYHÁZSZERVEZET 

1070 és 1087 között, Hódító Vilmos uralma idején jelentős változások követ- 
keztek be az angol egyházszervezetben, melyek részben a korábbi roueni egy- 
házszervezeti átalakítások sémáját követték. Rögtön a hódítás után szoro- 
sabbra fonták az angol és a francia egyház kapcsolatait; Vilmos Valér pikárdiai 
szentnek adott hálát, amiért a hastingsi csata előtt kedvező szelet támasztott 
az Angliába való áthajózáshoz, és hálából a Valér-kolostornak adományozta 
az Essexben található tackleyi uradalmat. A következő évben a király a ju- 
miéges-i szerzetesek rendelkezésére bocsátotta a Hayling-szigeteket, hogy 
még emlékezetesebbé tegye új apátsági templomuk felszentelését. Vilmos a 
hastingsi csata színhelyén megalapította a battle-i apátságot (17. kép), mely- 
nek főoltára pontosan ott áll, ahol Harald király elesett az ütközetben. A ha- 
gyomány szerint az apátság egy fogadalomnak köszönheti létét: Vilmos her- 
ceg a csata előtt állítólag megesküdött, hogy amennyiben Isten segedelmével 
övé lesz a győzelem, kolostort építtet, mely nem áll püspöki fennhatóság alatt. 
Valószínűbb azonban, hogy Vilmos 1070 körül tett fogadalmat, abban az év- 
ben, amikor a pápai legátus formálisan is újra megkoronázta, és a pápai ha- 
tóságok súlyos penitenciát szabtak ki a normannokra az angliai hódításkor és 
rendteremtéskor rendezett vérfürdők miatt. Az apátságba kezdetben a Loire 
menti Marmoutier-ből telepítettek át szerzeteseket. Mivel az egyenetlen tere- 
pen az építési munkálatok lassan haladtak, a kolostor felszentelésére csak 
1094-ben került sor. Hódító Vilmos úgy rendelkezett, hogy halála után a batt- 
le-i szerzetesi közösség kapja meg királyi palástját, ereklyegyűjteményét és a 
hadjárataiban használt hordozható oltárát. E hagyatéki tárgyaknál azonban 
fontosabbak voltak az apátságnak adományozott földbirtokok - melyek ré- 
vén a battle-i az ország egyik leggazdagabb kolostorává vált -, valamint a vi- 

lági joghatóság alóli széles körű mentesség. A hódítás utáni évtizedben ösz- 
szesen mintegy harminc normann apátság kapott uradalmakat, ingatlanokat, 
templomokat és tizedszedési jogot Angliában. 

Jóllehet a normannok félelemmel vegyes tisztelettel tekintettek az angol 
egyházra és annak hagyományaira, gyakran szkeptikusak voltak a szertartá- 
saival és a szokásaival kapcsolatban, ugyanakkor a vagyonára is szerették vol- 
na rátenni a kezüket. Idegenkedtek régimódinak gondolt római katolikus 
szertartásrendjétől, idejétmúltnak tartott épületeitől és érthetetlen tanításai- 
tól. A normannok kezdetben nem sok tiszteletet mutattak az angol szentek 
iránt, Lanfranc érsek például ezt írja: , Az angolok, akik között élünk, bizo- 
nyos szenteket kreáltak maguknak, akiket nagyra becsülnek. De amikor időn- 
ként végiggondolom a róluk szóló beszámolókat, erősen kételkedem szent- 
mivoltukban." Lanfranc rokona, Pál apát nem volt ennyire visszafogott, és 
összetörette St Albans korábbi rendfőnökeinek a sírjait, akiket nemes egy- 
szerűséggel , műveletlen féleszűeknek" nevezett. Abingdon új apátja meg- 
próbálta kitörölni az általa , angol bugrisnak" tartott St Aethelwood emlékét, 
Walter apát (1077-1104) Eveshamben pedig tűzpróbának vetette alá a szen- 
tek ereklyéit, s csak azokat tartotta eredetinek és hitelesnek, melyek túlélték 
a próbát. Az angol szentekkel szembeni ellenségesség az első generáció le- 
tűntével oldódott, az egykorú krónikások ezután sokat tettek a leghíresebb 
szentek tekintélyének visszaállításáért, az egyház pedig kezdte felismerni, mi- 
lyen anyagi lehetőségek rejlenek a szász ereklyék iránti érdeklődés nyomán 
szerveződő zarándokutakban. 

Vilmosnak olyan püspökökre volt szüksége, akikben teljesen megbízhat, 
és akik afféle alkormányzói tisztet tölthetnek be az újonnan meghódított or- 
szágban. Alig néhány év elteltével gyökeres személyi változtatásokat hajtott 
végre az angol egyházban; figyelemmel az egyháziak észak-angliai felkelések- 
ben játszott szerepére, a király hozzálátott az angolszász egyházi hierarchia 
legmagasabb tisztségeit érintő szisztematikus személycserékhez. 1069-ben vé- 
gül leváltották a normannok által oly durván támadott szász Stigandot a can- 
terburyi érseki posztról, ahová Vilmos barátját és bizalmasát, Lanfrancot ne- 
vezték ki. Ezt követően a papi tisztségek megüresedésekor következetesen 
normann, illetve a kontinensről érkezett egyháziakkal töltötték be ezeket a 
posztokat, akiket nem annyira teológiai felkészültségük, mint inkább köz- 
igazgatási jártasságuk érdemesített a megtiszteltetésre. A jövevények térhó- 
dítása az angol intézményrendszerben annyira teljes volt, hogy Malmesbury 
Vilmos 1125-ben ekképp jellemezte a helyzetet: , Anglia az idegenek lakhe- 
lyévé és tulajdonává vált. Jelenleg nincsenek angol származású grófok, püs- 

pökök és rendfőnökök, mindenfelé csak Anglia gazdagságán és javain élős- 
ködő idegenek vannak." A hódítás félig vallási jellege , magában foglalta a 
szász egyháznak a szerencsétlenül járt Harald királlyal kapcsolatban megfo- 
galmazott kritikáját, és hozzájárult ahhoz, hogy a normann hódítás nemcsak 
politikai, hanem spirituális téren is teljes legyen". Vilmos és közvetlen utódai 
nemcsak a tekintetben folytattak szigorú és következetes politikát, hogy nem 
angolokat neveztek ki az érseki, püspöki és rendfőnöki posztokra, hanem az 
egyházszervezetet is radikálisan átalakították. Az egyházi bíráskodás, melyet 
a püspökök és főesperesek korábban csak a világi törvényszékeken keresztül 
gyakorolhattak, újonnan felállított egyházi bíróságokon zajlott, melyek a zsi- 
nat fennhatósága alá tartoztak. Az angol egyház és a Lanfranc hivatali ideje 
alatt rendszeresen ülésező zsinat a jogalkotás és az ítélkezés tekintetében 
ugyanolyan függetlenségre tett szert, mint amilyet Franciaországban élvezett. 
Canterburyi érseki megbízatása idején Lanfranc kiemelkedő diplomáciai, 
kormányzási és politikusi tehetségről tett tanúbizonyságot, melyek legalább 
annyira figyelemre méltóak voltak, mint hitszónoki képességei. Minden áhí- 
tatossága, szerzetesi buzgalma és Rómának való ösztönös engedelmessége el- 
lenére Vilmoshoz való hűsége végül erősebbnek bizonyult, mint a pápaság 
iránti elkötelezettsége. Vilmos VII. Gergely pápához (aki 1073-ban, II. Sán- 
dor halála után került a Pápai Állam élére) fűződő viszonyát alaposan meg- 
terhelte a papi nőtlenség kérdése, a püspökök beiktatási jogának visszavoná- 
sa és az, hogy a pápa kinyilvánította az egyház felsőbbrendűségét Vilmos ha- 
talmával szemben. Lanfranc Vilmos melletti fellépése gyakorlatilag azt jelen- 
tette, hogy a király figyelmen kívül hagyhatta ezeket a pápai rendelkezéseket, 
és amikor háború tört ki a Pápai Állam és a Német-római Császárság között, 
Anglia semleges maradt. 

Túl azon, hogy rátermett politikusnak számított, Lanfranc komoly egy- 
házfi és elkötelezett egyházújító volt. Számos tanítványát és munkatársát vit- 
te magával Angliába a bec-i és a caeni kolostorból, a legtöbbjüket magas egy- 
házi tisztségekbe szánta. Köztük volt Pál nevű unokaöccse, akit St Albans 
apátjának neveztek ki, Gundulf, aki Rochester püspöke lett, s királyi megbí- 
Zottként ő felügyelte a londoni Tower építési munkálatait is, valamint Gil- 
bert Crispin, akiből westminsteri rendfőnök vált. Tíz évvel a hódítás után a 
worcesteri kivételével az összes angliai egyházmegyében a kontinensről ér- 
kezett papok töltötték be a püspöki méltóságot. 

Vilmos és Lanfranc érsek egyetértett egy szigorú hierarchián alapuló egy- 
házszervezet kiépítésében, s mindketten ragaszkodtak Canterbury vezető sze- 
repéhez, mégpedig nemcsak Anglia, hanem az egész Brit-szigetek vonatko- 

zásában. 1072-ben a windsori zsinat úgy rendelkezett, hogy a vidéken lévő 
összes egyházmegyei székhelyet át kell helyezni az adott egyházmegye egyik 
nagyobb városába. A döntés több fontos következménnyel járt, főleg amiatt, 
hogy a régi központok a köztudatban sokszor szorosan összekapcsolódtak a 
szentek ereklyéivel. A püspökségi székhely a Temzénél fekvő Dorchesterből 
átkerült Lincolnba, a sherborne-i Old Sarumbe, a selséyi Chichesterbe, az 
elmhami Tehtfordon át Norwichba, a wellsi Bath-ba, a lichfieldi pedig Ches- 
terbe. Bár nem sokkal ezután történtek bizonyos kiigazítások - I. Henrik egy- 
egy új egyházmegyét alapított az érsekségek területén: Ely-t Canterburyben és 
Carlisle-t Yorkban -, a zsinati határozatok több évszázadra meghatározták 
Anglia egyházmegyei térképét. A püspökök utasításba kapták, hogy alkalmas 
személyeket nevezzenek ki egyházi tisztviselőkké, az egyházmegyéket fő- 
esperesi kerületekre osztották, az utóbbiakat pedig még tovább tagolták es- 
perességekre, kialakítva ezzel az egyház közigazgatási struktúráját a refor- 
mációig és azon túl. Míg Normandia területén a rómaiak létesítettek köz- 
igazgatási központokat, melyek egészen a francia forradalomig fennmaradtak, 
Angliában a normannok voltak azok, akik létrehozták az egyházszervezeti 
hálózatot. 

Az évszázados egyházszervezet átalakítása ellenére Szent Dunstan X. szá- 
zadi, alapvetően klastromi reformjai túlélték a hódítást, és elősegítették annak 
a sajátosan brit megoldásnak a térnyerését, hogy a püspöki székhelyeket a ko- 
lostori templomokba helyezik. A normann püspökségek közül nyolcnál ta- 
lálkozhatunk azzal a szervezeti modellel, hogy az apátsági templom jelenti a 
püspöki székhelyet, a püspök a rendfőnöki tisztséget is betölti, a perjel pedig 
a kolostor működtetéséért felelős. Az átszervezés azonnali hatásai többek közt 
abban mutatkoztak meg, hogy az új egyház immár olyan léptékű építkezé- 
sekbe foghatott, mint a nagy bencés kolostorok, a székesegyházak pedig épí- 
tészeti eredményeiket tekintve versenyre kelhettek a nagy kolostori templo- 
mokkal. 

A kulturális hasonlóság az anglonormann uralkodó elit és a francia anya- 
ország között (ahonnan a szerzetesség intézményeinek és reguláinak a nagy 
része származott) azzal járt, hogy a kontinentális Európa szokásai Angliában 
is hamar meghonosodhattak. Az 1066 utáni jelentős birtokadományozás 
anyagi tekintetben kiváló lehetőséget kínált a szerzetesség terjedésére. A hó- 
dítás következményeként jelentős birtokállomány és gazdagság halmozódott 
föl egy szűk normann réteg kezén. A megszerzett javaknak köszönhetően a 
helyi uradalmi nemesek egyik napról a másikra mágnásokká váltak, és azt ta- 
pasztalhatták, hogy lényegesen nagyobb bevételeik vannak annál, mint ami- 


96 


hez korábban hozzászoktak. Mivel természetüknél fogva kegyesek voltak, és 
volt érzékük a diplomáciához, a többletbevétel bizonyos hányadát templo- 
mok és székesegyházak javadalmazására fordították, és a fölösleges földek egy 
részét is - leginkább azokat, melyek az adományozás időpontjában mező- 
gazdasági szempontból csak marginális jelentőségűek voltak — könnyű szív- 
vel az újonnan alapított kolostorok rendelkezésére bocsátották, hogy bizto- 
sítsák helyüket a mennyországban. 

A templomalapítás és -építés első hullámának eredményeként új székes- 
egyházak létesültek Worcesterben, Rochesterben és St Albansben, de kez- 
detben viszonylag kevés kolostor épült, ami alól Battle, Lewes és Shrewsbury 
jelenti a figyelemre méltó kivételt. A hódítástól számított ötven éven belül 
több száz kisebb szerzetházat és plébániatemplomot kezdtek építeni, melye- 
ket sok esetben főnemesi uradalmak vagy várak közvetlen szomszédságában 
alapítottak. 1066 után a templomok dedikációja terén óriási változás követ- 
kezett be: a szász személyiségek gyakorlatilag eltűntek a képzeletbeli névadá- 
si listáról, s helyüket egyre inkább a kontinensen ismert szentek nevei vették 
át, a templomokat az angolszász és kelta szentek helyett Katalin, István, Mi- 
hály és egyéb szentek oltalmába ajánlották. Emellett a hódítás utáni nagyjá- 
ból száz év során számos már meglévő szász templom esetében , kicserélték" 
a korábbi szentet olyanra, aki ismerősebb volt a normannok számára. 


KIRÁLYI ERDŐK 

Az egykorú krónikások és az utókor történészei által a normann királyokat ért 
bírálatok egy része az Anglia nagy kiterjedésű területein életbe léptetett, drá- 
kói szigorúságú erdőtörvényekre vonatkozik. Az Angolszász Krónika az 1087- 
es esztendővel kapcsolatban fontosnak tartotta kiemelni, hogy , Vilmos király 
szigorú védelemben kívánta részesíteni a szarvasokat, épp ezért törvénybe ik- 
tatta, hogy aki elpusztít egy szarvasbikát vagy szarvasünőt, vakíttassék meg... 
Annyira szerette a nemes járású szarvasokat, mintha az apjuk lett volna. 
A XII. században volt egy időszak, amikor a normann erdőtörvények hatálya 
Anglia nem kevesebb mint egyharmad részére terjedt ki. Ez a fajta törvényi 
szabályozás meglehetősen eltért az anglonormann szokásjogtól, 

A vadászat már a normann kor előtti angol királyoknak is kedvelt időtöl- 
tése volt, akik vadrezervátumokat létesítettek a célra, bár e területek jogi ér- 
telemben nem számítottak erdőnek. Egy XII. századi hamis okirat Kanutnak 
tulajdonítja az erdőtörvényeket, hogy azok szász eredetét bizonygassa, s ami 
azt illeti, Kanut valóban súlyos bírságot helyezett kilátásba azoknak, akik az 
ő saját kedvtelése céljából elkülönített területen vadászni mernek, emellett 

Hitvalló Edward erdőgondnoki hálózatot is működtetett. Vagyis jóllehet a 
szászoknál az erdő nem kapott hangsúlyos szerepet, a királyi erdők koncep- 
ciója létezett. A kenti erdőségben található Kingswood (, Királyerdő") már a 
szász éra középső szakasza óta ezt a nevet viselte, és bizonyos területek - ilyen 
például Woodstock Chase Oxfordshire-ben - a szász királyoknak voltak fenn- 
tartva. 

Az erdőtörvények a XII. század folyamán fokozatosan szigorodtak, és csak 
1216 után kezdtek enyhülni, amikor a korona már nem tudta mederben tar- 
tani azt a mély ellenérzést, amelyet a törvény és a végrehajtásáért felelős tiszt- 
viselők váltottak ki az alattvalókból. Mindazonáltal kétséges, hogy az erdő- 
törvények valaha is annyira szigorúak lettek volna, mint ahogy az egykorú 
leírásokból kiolvasható, sőt bizonyosnak látszik, hogy a XIII. században már 
meglehetős rugaimassággal alkalmazták ezeket a szabályokat. A jog megsér- 
téséért kirótt pénzbüntetés sok esetben nem volt több az éves bérleti díjnál, a 
fakitermelésért kiszabott büntetések pedig valójában a kereskedelem egyik 
formáját takarták. 

Hódító Vilmos halálakor (1087) épp csak elkezdődött a királyi erdők in- 
tézményi kereteinek megteremtése, a mondott időpontra a későbbi királyi 
erdők alig egynegyedénél tették meg a szükséges lépéseket. A Domesday 
Bookban leltárba vett 25 ilyen státusú erdőnél ugyan már ekkor is több volt, 
de a számadat világosan jelzi, hogy a folyamat épp csak elkezdődött. Számos 
erdőről, például a sherwoodiról és az eppingiről csak a XII. században törté- 
nik először említés (1154-ből, illetve 1130-ból), és a jelek szerint I. Richárd 
idején is volt egy vadászterületté alakítási hullám (immár a harmadik), való- 
színűleg az elsőként 1221-ben említett neroche-i erdőt (Somersetshire) is ek- 
kor vonták be a királyi erdők rendszerébe. 

A Hampshire-ben található Új-erdő arról vált nevezetessé, hogy példátla- 
nul kiterjesztették az erdészeti bíráskodás illetékességi területét. A közhiede- 
lem szerint Hampshire jelentős részéről az újonnan betelepített szarvasok ké- 
nyelme érdekében kitelepítették a lakosságot, ám számos elismert szaktekin- 
tély vitatja ezt, azt állítva, hogy csak viszonylag csekély mértékű beavatko- 
zásról lehetett szó. A feljegyzések alapján egészen a hódítástól nyomon 
kísérhetjük a windsori erdő közigazgatási értelemben vett kiterjesztésének 
folyamatát. 1066-ban a jelek szerint még csak Windsor környezete tartozott 
hozzá, ám amintaz a Domesday Book számos bejegyzéséből kitűnik, Vilmos 
1086-ra jelentősen kijjebb tolta a határait. A XII. század közepére már Berk- 
shire, Buckinghamshire, Oxfordshire, Middlesex és Surrey nagy részére is ki- 
terjedt, a XII. századra pedig egészen Hampshire-ig ért. Ám egy 1225-ben 

végzett erdőfelmérés eredményeként - mely azt volt hivatott megállapítani, 
mely részeket kellene az erdőtörvény hatálya alól kivonni - csak a Windsor 
környéki eredeti terület maradt meg királyi erdő státusban. 

Területét tekintve az Új-erdő állt az első helyen, mely mintegy 325 km?-nyi 
erdőséget és tisztást foglalt magában, a második legnagyobb, a sherwoodi ren- 
geteg pedig kb. 200 km?-en terült el. Jó néhány erdőt, például a weybridge- 
it (Huntingdonshire) vagy a hatfieldit (Essex), alig 4km?-nyi csalitos alkotott, 
míg mások (például a chute-i Wiltshire-ben) mindössze elszórt facsoportok- 
ból álltak, és nem volt megkülönböztethető magjuk. Durva becslések szerint 
a királyi erdők legnagyobb kiterjedése idején az erdőtörvények hatálya - a ki- 
rályi és privát jogalkalmazás tekintetében - az ország területének egyharma- 
dára terjedt ki, miközben a XII. században Anglia területének alig több mint 
1596-át borították erdőségek. 

Kora középkori erdőségekről írott, figyelemre méltó munkájában Oliver 
Rackham legalább 142 angliai erdőséget különböztet meg, melyek egy részé- 
ről - például az ardeni erdőről Warwickshire-ben - nem sok dokumentum 
áll rendelkezésünkre. A 142 erdőből 86 állt a király felügyelete alatt. Az erdők 
birtoklása a legnagyobb nemesi családok hatalmának legfőbb státusszimbó- 
lumát jelentette; közéjük tartoztak például Richmond grófjai, az egyháziak 
közül ugyanakkor csak Durham és Winchester püspökei kaptak erdőre vo- 
natkozó tulajdonjogot. Cheshire-ben a wirrali, delamere-i, mondremi és 
macclesfieldi erdők mind grófi tulajdonban voltak. Mindazonáltal megjegy- 
zést érdemel, hogy az okiratokban használt , chase" (vadászterület) szót kö- 
vetkezetlenül alkalmazták a korona és az alattvalók által használt erdők meg- 
jelölésére. 

Egyes vélemények szerint a normann uralkodók nemcsak amolyan királyi 
kedvtelésnek tekintették a vadászatot, hanem nélkülözhetetlen tevékenység- 
nek is az udvar élelemmel történő ellátására, s ez indokolta a különleges vad- 
védelmi törvények bevezetését. A kora középkori királyi udvarok élelmezése 
nagyban függött az erdei vadak mennyiségétől, és az uralkodók készek voltak 
arra, hogy a birtokukban lévő földterületek nagy részét afféle rezervátummá 
nyilvánítsák, ahol a vadak biztonságban lehetnek. Az udvari útleírások tanú- 
sága szerint a királyokat és udvartartásukat erősen foglalkoztatta, hogy útjuk 
során közel maradjanak a királyi vadállományhoz. Annak ellenére, hogy a 
normann királyok szenvedélyes vadászok hírében álltak, meglepően kevés 
utalást találhatunk arra, hogy személyesen vették volna üldözőbe a vadat, a 
szarvas elejtése rendes körülmények között a hivatásos vadászok feladata volt. 
A XII. század közepétől vezetett kincstári számadások (az ún. Pipe Rolls) je- 

lentős mennyiségű vad elejtéséről számolnak be, emellett megtudhatjuk be- 
lőlük, hogy a húst sózás útján tartósították, s hogy miként szállították. 

A normannok dámszarvasokat hoztak a Közel-Keletről, hogy ily módon 
fedezzék hússzükségletüket az alacsony húshozamot biztosító angliai tája- 
kon. A hasonló , történeti háttérrel" rendelkező nyúl- és fácánállomány be- 
telepítése szintén a normannok vállalkozó szellemét dicséri, akik a növény- 
termesztés és a szarvasmarha-tenyésztés mellett így próbáltak alternatív éle- 
lemforráshoz jutni a mezőgazdasági szempontból nem jövedelmező térsé- 
gekben. Az Angolszász Krónikának az 1087-es esztendőről szóló bejegyzései 
között, Hódító Vilmos nekrológjában nem olvashatunk arról, hogy a dám- 
szarvas a király kedvenc állatai közé tartozott volna. A feltételezések szerint 
e kérődzők először a XI. század elején jelentek meg a szigetországban a má- 
sodik vadaskert- és erdőlétesítési hullám részeként, elképzelhető, hogy az ál- 
latok a szicíliai normann kapcsolat révén kerültek Angliába. Szicíliának az 
1060-as években történt meghódítása után a normannok megismerkedtek a 
vadállatok karámban való tartásának muzulmán és klasszikus hagyományai- 
val. Bárhonnan hozták is őket, a dámszarvas nagyon hamar meghonosodott 
Angliában. 

A királyi erdők a XII. század vége felé érték el legnagyobb kiterjedésüket, 
a XIII. század közepére azonban, amikor megszaporodtak az egyes erdőkről 
szóló feljegyzések, területük már csökkenőben volt. Bár az erdőknek a tör- 
vény hatálya alóli kivonása több évszázados, egészen a XIX. századig tartó fo- 
lyamat volt, és az adminisztratív rendelkezések közül jó néhány az egész kö- 
zépkorban érvényben maradt, a valódi királyi erdők csak viszonylag rövid 
életű jogintézményt jelentettek Anglia történelmében. Egyedül a normann 
királyok, és ők is csak a hatalmuk csúcsán tudták e rendszert felállítani és mű- 
ködtetni, épp ezért a királyi erdőt mint jelenséget a normann kori Anglia sa- 
játosságának kell tekintenünk. 


6. 


AZ ANGLONORMANN TÁRSADALOM 


A normann kori világ bizonyos értelemben kozmopolitább volt a jelenkorinál. 
Az államok és fejedelemségek határai folyamatosan változtak, és csak ritkán 
őrizték őket, ami azzal járt, hogy az emberek mozgását nemigen korlátozták 
etnikai vagy politikai megfontolásokból. Az európai társadalmak nemzetkö- 
zi jellege különösen udvari szinten volt megfigyelhető, ahol a különböző ural- 
kodói dinasztiák közötti házasságkötés nemcsak bevett szokás, hanem egye- 
nesen elvárt dolog volt. Ennek megfelelően a XI. és XII. századi élet számos 
aspektusa, különösen a zenei és irodalmi alkotások, illetve műfajok sem kor- 
látozódtak egyes országokra, hanem egész Európában elterjedtek, igaz, helyi 
változatokban. 

A társadalmi szokások tekintetében a normannokat , durva és némileg bar- 
bár népként" tartották számon. Valószínűleg igaz lehet Stenton megállapítá- 
sa, miszerint a normannoknak , a művészet és az irodalom terén kevés olyan 
alkotásuk volt, mely egy lapon lenne említhető egy angol munkájával". Ám az 
anglonormann társadalom az őshonos angol lakosság szokásainak és a kon- 
tinens kulturális hagyományainak összeolvadása folytán figyelemre méltó 
művészi és irodalmi teljesítményeket volt képes felmutatni. Az Itáliából ér- 
kezett egyházi személyek, Lanfranc és Anzelm (13. kép) tevékenysége külö- 
nösen jól példázza a hitélet területén végrehajtott, külhoni minták alapján 
véghezvitt változtatásokat. Ami az anyagi kultúra luxustermékeit és vívmá- 
nyait illeti, a legtöbb normann bárónak majdnem ugyanolyan volt az életvi- 
tele, mint angolszász elődeinek, legfeljebb valamivel fényűzőbbek voltak, 
mindamellett nem sok jel mutat arra, hogy a normann főurak első generációja 
különösebben pazarló életmódot folytatott volna. 

ANGOLSZÁSZOK ÉS NORMANNOK 

A szilárd normann fennhatóság ellenére a hódítás után viszonylag kevés, va- 
lószínűleg nem több mint ötvenezer normann volt Angliában, szemben az it- 
teni lakosság mintegy kétmilliós tömegével. A normann dominancia ennek 
megfelelően jórészt a társadalom felső rétegeire volt jellemző. Bár valóban ér- 
keztek francia telepesek a szigetországba, akik jó néhány városban alapítottak 
kolóniákat, a népességmozgás mértéke még a skandinávok X. századi nor- 
mandiai betelepülésének nagyságrendjét is jócskán alulmúlta, és semmiképp 
nem volt mérhető a római kor utáni germán bevándorlás volumenjéhez. Ami 
azt illeti, a normandiai településnevek nemrégiben elvégzett vizsgálata arra 
enged következtetni, hogy a hódítás után nem túl nagy számban ugyan, de 
angol telepesek érkeztek Normandiába, emellett az angolok zarándokként és 
zsoldosként is képviseltették magukat a déli és keleti irányú migrációban. 
A hódítást követően az angolok igen távoli helyekre is eljutottak, többek kö- 
zött Konstantinápolyban is ott találjuk őket, ahol kisebb száműzött-kolóniát 
hoztak létre. 

A Vilmossal érkezett harcosok többnyire Rouen környékéről származtak, 
de voltak köztük bretonok is (akik elsősorban Anglia délnyugati részén és a 
Richmondi Honorbirtokon települtek le), emellett a Cotentin-félsziget is kép- 
viseltette magát, miként egyes hatalmasságok (például Bayeux-i Odo) bérlői 
is jelen voltak. A franciák és angolok közti különbségtétel tovább szélesítette 
a társadalmi szakadékot, mivel a normann jog a társadalmi státus tekinteté- 
ben nagyobb védelmet biztosított a franciáknak, mint az angoloknak. A nor- 
mann szabályozás szerint a lovag és a jobbágy között sokkal nagyobb volt a 
távolság, mint a szászoknál a lovag és a gróf között, a hűbéri berendezkedés 
átalakulása a feudalizmus szigetországban történő kiépülését jelezte. A király 
hűbérbirtokokat adományozott a báróknak, akik viszont lovagokat fogadtak 
szolgálatukba. A földesúri udvarház által összefogott hűbérbirtokot szétosz- 
tották a katonai szolgálatot teljesítő bérlők között, akik között szintén létre- 
jött egy hierarchikus viszony. A társadalom alsóbb rétegeihez tartozókat egy- 
ségesen villanusoknak (jobbágy) nevezték, mely szónak kezdetben nem, csak 
a XII. század közepétől volt negatív kicsengése. 

A szolgastátusúak alighanem kevesebb hasznot hajtottak, mint , szabad" 
paraszt társaik, akik kemény robotszolgáltatással (vagyis munkavégzési kö- 
telezettséggel) tartoztak uruknak, így - talán némi meglepetésre — a normann 
Angliában eltörölték a rabszolgaságot. A Domesday Book összesítései szerint 
1086-ban a népesség 1296-a volt rabszolgának tekinthető. Angliában számos 
rabszolgapiac működött; közülük talán a bristoli a legismertebb, mely virág- 

zó kereskedelmet folytatott Írországgal. A XII. század végére a rabszolgák 
gyakorlatilag eltűntek a feljegyzésekből. Az egyház az 1120-as években még 
olyan rendeletet adott ki, mely a társadalmi státusban való visszavetéssel bün- 
tette az egyháziak ágyasait. Lehetséges, hogy a formális rabszolgastátus je- 
lentősége azért csökkent, mert a normann nemesek sajátjuknak tekintették a 
bérlőiket, és a birtokaikon élő összes ember fölött rendelkeztek bizonyos jo- 
gokkal. A tendencia az volt, hogy az összes mezőgazdasági termeléssel fog- 
lalkozó személyt egyre inkább jobbágynak tekintették, ami jól tükrözi, hogy 
a legtöbbjük lefelé csúszott a társadalmi ranglétrán. Ráadásul a normann 
feudalizmus idején a szabad státusúak legfontosabb privilégiumai, vagyis a 
katonáskodási jog és azon lehetőség, hogy eskü alatt tanúskodhattak bírósá- 
gok előtt, szintén csorbát szenvedtek. 


A NŐK HELYZETE AZ ANGLONORMANN KORBAN 

A hódítást követően a nők mind a jogok tekintetében, mind az egyházban 
alacsonyabb státusba kerültek, mint az angolszász érában voltak. Az anglo- 
normann feudális jog bevezetése mellett a kánonjog fejlődése és kodifikáció- 
ja is a nők törvényes jogainak megnyirbálását hozta. A nők jogi státusát min- 
den társadalmi réteg esetében a családi állapot határozta meg, vagyis az, hogy 
férjnél voltak-e vagy sem. Az özvegyek és a hajadonok ugyanolyan jogokkal 
rendelkeztek, mint a férfiak, a házasságkötéssel azonban a nő jogai megszűn- 
tek, és személye, csakúgy mint vagyona, földjei és ingóságai, a férj ellenőrzé- 
se alá került. A nő csak ura halála esetén kaphatta vissza javait és hozomá- 
nyát, emellett még élete végéig a férj birtokainak egy részére is igényt tartha- 
tott. 

A primogenitúra elvének (vagyis azon jogi megoldásnak, hogy a vagyont a 
legidősebb fiú örökli) az uralkodóvá válása az öröklési jog terén egyre inkább 
azt eredményezte, hogy a nemesi származású asszonyok a hozományt leszá- 
mítva minden családi vagyontól elestek. A városban élő nők és a parasztasz- 
szonyok jogait ugyanakkor nem korlátozták ilyen szigorú öröklésjogi ren- 
delkezések. Minden társadalmi rétegről, elsősorban pedig a nemességről el- 
mondható, hogy a gazdag özvegyasszonyok sokszor jelentős cselekvési sza- 
badsággal rendelkeztek. Jogosultságaik ellenére ugyanakkor a nők nem 
viselhettek hivatalt, illetve nem voltak közhatalom-gyakorlási jogaik. A csa- 
ládjogi és öröklésjogi szabályozást egyaránt tartalmazó kánonjog azt az egy- 
házi felfogást tükrözte, hogy a nő alacsonyabb rendű a férfinál, ezért férfiúi 
fennhatóság alatt van a helye. Mindazonáltal rögzítette a nők azon jogát, hogy 
maguk választhassák meg házastársukat, s megtiltotta, hogy a gyerekeket a 

törvényes kor betöltése (lányoknál 12, fiúknál 14 év) előtt házasságkötésre 
kényszerítsék. A kánonjog a végrendelet-készítést is következetesen bátorí- 
totta, még férjes asszonyok esetén is, akiknek pedig férjük beleegyezése nél- 
kül erre jogilag nem volt lehetőségük. 

A mindennapi életben azonban a dolgok sokszor máshogy működtek, mint 
ahogy azt a törvényi szabályozás előírta. A feudális nemes gyakran volt távol 
otthonától, a feleségnek ilyenkor hatalmas udvartartást kellett irányítania, 
melyhez számos hivatalnok, lovag és felfegyverzett katona tartozott, emellett 
birtokperekben is képviselnie kellett az igazukat, és a megfelelő katonai erőt 
is biztosítania kellett a vár, illetve az uradalomhoz tartozó épületek megvé- 
déséhez. 

A városok gyors fejlődése és lélekszámuk erőteljes növekedése a XII. szá- 
zadban szintén új lehetőségeket teremtett a városlakó nők számára, akik előtt 
a legtöbb kézműves céh megnyitotta kapuit. A kereskedelmi törvények rög- 
zítették a nők azon jogát, hogy saját nevük alatt üzleti tevékenységet folytas- 
sanak, még akkor is, ha férjnél vannak. 

Az angliai apácazárdák nem voltak olyan népszerűek és gazdagok, mint a 
férfiak számára létesített szerzetházak, de elfogadható alternatívát kínáltak a 
házassággal szemben a felsőbb társadalmi rétegek számára. Egyes zárdák, pél- 
dául az amesburyi, a shaftesburyi és a romseyi kolostor, a bőkezű királyi párt- 
fogásnak köszönhetően vonzották az arisztokrata hölgyeket. Az arisztokraták 
egy része arra a következtetésre jutott, hogy inkább választja az apácalétet, 
mint hogy akaratuk ellenére hozzáadják őket egy normann főúrhoz, így az 
apácák számában a hódítás után mérsékelt emelkedés volt megfigyelhető (13. 


kép). 


TELEPÜLÉSNEVEK ÉS NYELVHASZNÁLAT A NORMANN KORI 
ANGLIÁBAN 

Nincs sok jele annak, hogy a hódítás utáni Angliában teljesen új, normann 
alapítású települések jöttek volna létre, eltekintve az új falvaktól, amelyeket az 
észak elleni megtorlások és a Vilmos Rufus északnyugati hadjáratai idején el- 
pusztított térségekben alapítottak. Épp ezért csak kevés teljesen új normann 
településnévvel találkozhatunk, jóllehet a normann francia nyelvi alkotóele- 
mek általánosnak számítanak. A településnevek etimológiai elemzése azt mu- 
tatja, hogy ugyanolyan , kereszteződés" ment végbe, mint a X. századi Nor- 
mandiában. A már meglévő angolszász településnevekhez normann család- 
neveket kapcsoltak, így keletkeztek az olyan helységnevek, mint Cleobury 
Mortimer (Shropshire), Langton Maltravers (Dorsetshire) vagy Ascot DOilly 

(Oxfordshire). Normann tulajdonosaik gyakran adtak francia nevet váraiknak 
és uradalmaiknak, a normann szerzetesek pedig a monostorok és kolostori 
majorságok esetében alkalmazták ezt a gyakorlatot. E nevek sokszor utalást is 
tartalmaztak, például a Beau (Belle) igen gyakori előtagnak számított, többek 
között a Beaumont (, gyönyörű hegy") és a Belvoir (gyönyörű kilátás") név- 
ben is szerepel, a Riveaulx (Yorkshire) pedig a Ryedale francia megfelelője 
(.Rye-völgy"). 

Őshonos nyelvként az angol is fennmaradt, de a hódítás után számos fran- 
cia és latin jövevényszóval gazdagodott. Az irodalom nyelve is megváltozott, 
az óangol helyett a latinra tértek át. Az Angolszász Krónikát Hitvalló Edward 
idejében mintegy fél tucat kolostorban vezették, és a munkát a legtöbb he- 
lyen a normannok bejövetele után is folytatták, bár a latin hamar teret hódí- 
tott a nemzeti nyelvvel szemben. 1100 táján az Angolszász Krónika egyik pél- 
dányáról kétnyelvű másolatot készítettek a Canterburyben található Szent 
Ágoston-apátságban. A Krónika egy másik, a Christchurch székesegyházban 
(szintén Canterbury) vezetett példánya 1100-ig angol nyelven íródott, ettől 
kezdve viszont latinul, néhány angol nyelvű bejegyzés közbeiktatásával. Az 
eleinte a Szent Ágoston-apátságban, később Peterborough-ban szerkesztett 
másik évkönyv nyelve pedig egészen 1154-ig, II. Henrik királlyá koronázásá- 
ig az angol maradt. 

A latin a XII. századra az egyház, a tudomány, a kormányzat és a jog nyel- 
vévé vált, ugyanakkor itteni változatában jó néhány francia és angol szóval is 
találkozhatunk. Mindazonáltal a latint csak az írástudók használták szívesen, 
a papok és az állami hivatalnokok; a normann királyi udvar a franciát része- 
sítette előnyben, a lakosság elsöprő többsége pedig angolul beszélt. Az okira- 
tokat alkalmanként két nyelven állították ki, jó példa erre II. Henrik Anzelm 
püspöknek címzett leirata, mely megerősítette London kiváltságait. Egyes he- 
lyeken a földbirtokok határmezsgyéit még II. Henrik uralkodása idején is an- 
gol jelöléssel látták el, és a XII. század első évtizedeiben a grófsági bíróságo- 
kon is még mindig az angolt alkalmazták. 

Kétségtelen, hogy az angol használatban maradt, még a normann arisz- 
tokraták udvartartásában is. Sok normann angol feleséget választott, s joggal 
feltételezhetjük, hogy a társadalom igen széles rétegei, köztük a nemesség is, 
kétnyelvűek voltak. A főpapok közül sokan angolul beszéltek és hirdették az 
igét, úgy tartják, , az angol prózának a szószék volt a bölcsője". Való igaz, az 
anglonormann korban a nemzeti nyelvű vallásos irodalom volt az, mely to- 
vábbvitte az angol próza hagyományait. Worcesterben Wulfstan angol püs- 
pöknek köszönhetően - aki 1095-ig töltötte be e tisztséget, s pályafutásáról 

egy worcesteri szerzetes írt angol nyelvű életrajzot - a vallási témájú művek- 
ben az őslakosok nyelve különösen markánsan élt tovább. A worcesteri apát- 
ságban a XII. század során is folyamatosan másolták a prédikációgyűjtemé- 
nyeket, angol nyelvre átültetett bibliarészleteket, misekönyveket és szentek 
életéről szóló munkákat. Az ófrancia azonban a szerelmi költészet, a keres- 
kedelem és az építészet terén hamar az angol fölé kerekedett. 

Az angolszász személynevek kimentek a divatból, s egyre inkább norman- 
nokkal helyettesítették őket, melyek elsősorban fÍrancia vagy kontinentális né- 
met gyökerekkel rendelkeztek, a szülők pedig később bibliai neveket válasz- 
tottak gyermekeiknek, ami korábban, a szász korban ritkaságszámba ment. 
Winchesterben például a normann nevek nem sokkal a hódítás után már túl- 
súlyba kerültek, mivel az anglonormann lakosság széles körben átvette őket. 


AZ ANGLONORMANN IRODALOM 

Az anglonormann irodalom fejlődését és hatását a Normandia és Anglia kö- 
zötti szélesebb kulturális kapcsolatrendszer viszonylatában érdemes vizsgál- 
nunk, mely már a hódítást megelőző évtizedekben kiépülőben volt. A kap- 
csolat kétirányú: a normann művészetben és szobrászatban angol stílusjegyek 
fedezhetők föl, Hódító Vilmos pedig gondoskodott arról, hogy olyan külön- 
böző területeken, mint amilyen a pénzverés és a hímzés, a felhalmozott angol 
szaktudás ne vesszen kárba. Az angolszász Anglia nemzeti nyelvű, színvona- 
las irodalma kiemelkedő teljesítményeket tudott felmutatni, melyekkel egyet- 
len európai ország irodalma sem vetekedhetett. Ezzel szemben normann iro- 
dalomról jóformán nem is beszélhetünk, noha a hódítás után a normann szer- 
zők tanulmányozni kezdték az angolszász irodalmat, jogrendszert és kultu- 
rális hagyományokat, hogy ihletet merítsenek és információkhoz jussanak. 
Az angolszász írások között a normannok rengeteg, az arisztokraták tanítására 
és szórakoztatására szolgáló, igényes irodalmi alkotást találhattak, melyek 
nemzeti nyelven íródtak. 

A hódítás utáni Angliában háromnyelvű kultúra bontakozott ki. A nor- 
mann királyok az angol helyett az egyház és a tudomány egyetemes nyelvé- 
nek számító latint tették meg a kormányzás nyelvévé. A franciát az uralkodó 
elit és az előkelőségek használták, de a szigetországi francia egyre jobban el- 
távolodott a kontinentálistól, az angol pedig gyakorlatilag ahharmadik helyre 
szorult. A hódítás utáni időszakban az anglonormann nyelven író szerzők 
angol, latin és talán walesi nyelvű forrásmunkákat használtak, míg az ango- 
lul író későbbi szerzők francia vagy latin anyagokból merítettek. A nyelv meg- 
választásakor a célközönség vagy a patrónus ízlését vették figyelembe, vagy 

pedig a választott téma jellege volt a döntő. Meg kell jegyeznünk, hogy a nyel- 
vet ekkoriban még nem tekintették a nemzeti identitás részének. Előfordul, 
hogy a szerző ugyanazon a kéziraton, sőt ugyanazon a versen belül is köny- 
nyedén átvált egyik nyelvről a másikra. E rugalmasságot az újlatin szavak an- 
golba történő, az egész anglonormann korban megfigyelhető tömeges be- 
áramlása is jól mutatja, melyek ily módon az irodalmi nyelv integráns részét 
képezték, nem pedig az elkülönülést erősítették. Az anglonormann irodalom 
fejlődése inkább a latinra, mint az angolra adott válasz eredménye volt, és 
sokszor hozzájárult a tudományos igényű latin írások népszerűbbé válásá- 
hoz. 

A hódítás utáni száz évben kevés irodalmi mű született, ám színvonal te- 
kintetében ezek jóval előrébb jártak a kontinensen keletkezett alkotásoknál. 
Az anglonormann elbeszélő irodalom már a kezdeteitől fogva ellátta az ang- 
lonormann Anglia egyházi és világi vezetőit az általuk irányított országról 
szóló írásokkal. E nézőpont elsőként a XII. század elején élt angliai és nor- 
mandiai krónikaírók, például Malmesburyi Vilmos, Huntingdoni Henrik és 
Orderic Vitalis munkáiban érhető tetten. 1155-ben Wace normann költő be- 
fejezte Roman de Brut című eposzát, az angolok történelméről szóló, igen 
nagy hatású verses művet, melyet később angolra is lefordítottak. A szerző 
ezután a normann történelem feldolgozásához látott hozzá, ám kevésbé is- 
mert Roman de Rou című műve, melyet 1160 és 1170 között írt, nem sikerült 
ilyen jól. 

Az anglonormann irodalom II. Henrik uralkodása idején élte virágkorát, 
amikor az Anjou királyi udvar önmagát tartotta az európai irodalom legfon- 
tosabb fellegvárának. Az Anjou-dinasztia trónra jutása és Aguitania öröklés 
útján történő megszerzése révén Anglia egy a walesi határvidéktől a Pireneu- 
sokig terjedő birodalom részét alkotta, ami lehetővé tette, hogy e területek 
kulturális sokszínűsége mindenhol érvényre juthasson. AZ új irodalmi alko- 
tások közül Britanniai Tamás anglonormann nyelven írt Tristanja váltotta ki 
a legnagyobb visszhangot. A szenvedélytől fűtött, ám kudarcra ítélt szerelmi 
kaland rokonszenvező ábrázolása és a legtöbb középkori írásműnél általá- 
nosnak mondható ítéletalkotás hiánya azt eredményezte, hogy a mű igen ne- 
gatív kritikákat kapott a kortársaktól, igaz, a történeti forráskritika sokkal ke- 
gyesebb volt. A következő évtizedekben keletkezett jelentősebb elbeszélő köl- 
temények egy részét a Tristanban fölvetett etikai problémákra adott válasz- 
kísérletként értelmezik. Mindazonáltal Trisztán és Izolda története nagy 
népszerűségre tett szert, és a szenvedélyes szerelem egyik emblematikus pél- 
dájává vált az európai irodalomban. 

Az első irodalmi alkotásokat nagyrészt a kozmopolita királyi udvar legfel- 
ső köreinek írták, ezzel egy időben azonban a főúri patrónusoknak szóló re- 
gények írása is fellendülőben volt. Az utóbbiakat provinciálisabb közönség- 
nek szánták, és nagy műgonddal ábrázolták bennük az úgynevezett , angliai 
lovagregények ügyét", melyek részben eredeti angolszász vagy skandináv le- 
gendákon alapultak. E műfaj legkiemelkedőbb alkotásai közé tartozik a nagy- 
részt fikcióra épülő Haveloc the Dane (Haveloc, a dán) és a Romance of Horne 
(Horne regénye). A Boeve de Haumtone és a Guy de Warewic egyértelműen 
az arundeli vár birtokosai, illetőleg Warwick grófjai törekvéseinek az igazo- 
lására született. Később mindkét művet lefordították angolra, hogy szélesebb 
közönség is hozzáférhessen. E regények cselekményében az újonnan hata- 
lomra került feudális dinasztiák dicső tettei és ambíciói kerülnek ábrázolás- 
ra: a főhős az örökösnővel kötött házasság révén földbirtokokra tesz szert, 
derekasan állja a sarat az uralkodó központosító törekvéseivel szemben, mel- 
lesleg pedig a legitimitás megteremtése végett kölcsönveszi Anglia földrajzi és 
személyneveit. 

A világi témákat feldolgozó írások mellett a szentek életéről szóló írásmű- 
vek is terjedőben voltak. E történeteket szerzeteseknek és a választékosabb 
modorú világi olvasóközönségnek szánták, mely érdeklődést mutatott a hó- 
dítás előtti Anglia szentjeinek történetei iránt, akiknek az új székesegyházak- 
ban saját kápolnáik voltak. Az egymást követő királynék pártfogásával a 
XII. században olyan alkotások jöttek létre, mint Benedeit-nek a kelta szent 
legendás útjáról szóló, Voyage of St Brendan (Szent Brendon vándorlása) 
című műve, illetve Denis Pyramis Life of St Edmund (Szent Edmund élete) 
című munkája. Ugyanebben a században a dráma is fejlődésen ment keresz- 
tül, az egyházi témákat bemutató színdarabok, a Jeu d Adam (Ádám: a szín- 
darab) és a Seinte Resurrection (A Megváltó feltámadása) egyaránt magas 
szintű íráskészséget és színpadtechnikai szakértelmet tükröz. 

Az angol nyelvű történetírás a XII. század végén és a XIII. században is to- 
vább élt, mégpedig a Brut által kijelölt keretek között, ebben a korban is ele- 
ven beszámolók születtek az aktuális történelmi eseményekről. Ide sorolhat- 
juk Jordan Fantosme Chronigue-ját (Krónika) és a The Scottish Wars of Henry 
II (II. Henrik skóciai háborúi) című művet, az Írország meghódítását bemu- 
tató színművet és az I. Richárdról szóló népszerű életrajzi munkát. Az ang- 
lonormann irodalmi hagyomány természetesen az Anjou-Plantagenet- 
dinasztia hatalomra kerülésével sem szakadt meg, egészen a XV. századig 
folytatódott. A királyi udvar Chaucer koráig, sőt még azon túl is lépést tartott 
a franciaországi irodalmi irányzatokkal, de e körön kívül, az angliai főúri kas- 

télyokban, uradalmi kúriákban és kolostorokban a krónikairodalom fejlődé- 
se és a szentek életéről szóló alkotások biztosították a nemzeti nyelvű iroda- 
lom hagyományainak továbbélését. 


A NORMANN HÓDÍTÁS HATÁSAI A ZENEI KULTÚRÁBAN 

A normann uralom idején a liturgia jelentős befolyással volt a zenei életre. 
A misézéshez és a többi egyházi szertartáshoz kapcsolódó normann liturgiai 
rend elsősorban a clunyi apátságban kialakult hagyományokra épült, ame- 
lyeket a normannok az általuk meghódított országokba is magukkal vittek. 
A liturgikus színmű és a világi zene, illetve a dalok - akár önmagukban, akár 
vonós, pengetős, ütő- vagy fúvós hangszerekkel kísérve — fontos szerepet ját- 
szottak a normannok életében, különösen arisztokrata körökben. A dalszö- 
vegek angol nyelvű volta hűen tükrözi a hódítók és a meghódítottak kuültúr- 
ája közti keveredési folyamatot, mely pontos lenyomata a hódítás és az asszi- 
miláció normann útjának. Az élet oly sok területéhez hasonlóan a zene vilá- 
gában is megfigyelhető az a jelenség, hogy a normannok hatást gyakoroltak 
az általuk meghódított országra, ugyanakkor az adott terület kultúrája is be- 
folyással volt a megszállókra. E kölcsönhatási folyamat jelentősen hozzájárult 
a zenei stílusoknak a nyugati zenetörténet ezen szakaszában megfigyelhető 
viszonylagos homogenitásához. 

Az egyházi zene - a szentmisére és az egyéb szertartásokra írt feldolgozá- 
sok formájában - a Clunyben, vagyis a , helyes" liturgiai rend elfogadott szár- 
mazási helyén kidolgozott sémákat követte. Amikor a normannok elfoglaltak 
egy országot, mind a világi, mind az egyházi intézményekben leváltották a 
helyi tisztviselőket, és saját embereikkel helyettesítették őket. Például ,a hó- 
dításnak a liturgikus zenére gyakorolt legnagyobb hatása (Angliában) abból 
adódott, hogy a kolostorok korábbi tisztviselőinek jelentős részét normann 
szerzetesekkel váltották föl, ami a szertartásrend és az egyházi énekek terén is 
a normann hatás erősödését hozta, különösen a clunyi és a bec-i liturgiai rend 
térnyerése volt megfigyelhető. Ám amellett, hogy magukkal hozták saját szo- 
kásaikat, a normannok a helyi gyakorlatból is vettek át elemeket. Az angliai 
normann hódítás erre is jó példával szolgál: , A XI. századi angol és normann 
szerzetesek továbbvitték a bencések X. századi hagyományait az irodalom és 
a zene területén: angolszász szenteket dicsőítő egyházi énekeket, himnuszo- 
kat és rímes zeneműveket alkottak." Emellett , egy átdolgozási hullám során, 
mely arra irányult, hogy hozzáigazítsák a zeneműveket a helyi szükségletek- 
hez és ízlésvilághoz, jó néhány, a kontinensen használatos tropust (meglévő 

miseszövegbe magyarázatként beillesztett, járulékos szövegrész) dolgoztak át 
mind a szöveg, mind a Zene vonatkozásában". 


LITURGIKUS ZENE 

A miséken és szertartásokon felcsendülő zenék - melyek szövege egyébiránt 
mindig latin nyelvű volt - többnyire egyszólamúak voltak önálló dallamve- 
zetéssel, de két- vagy akár többszólamú zeneművekre is akad példa. Később, 
a normann uralom idején a liturgikus zenére a párizsi Notre Dame székes- 
egyház zenei iránymutatása és repertoárja volt hatással. Az egyházi év min- 
den jelentősebb ünnepén kétszólamú zeneműveket adtak elő, melyeket a Le- 
onin által az 1170-es években és az 1180-as évek elején összeállított Magnus 
Liberben felsorolt alkotások közül választottak ki. A normannok és leigázott- 
jaik alighanem hallhatták a miséken és egyéb alkalmakkor játszott műveket, 
miként a Jézus születése és feltámadása tiszteletére előadott liturgikus drá- 
mákat is. Az üres sír bibliai történetére és a feltámadott Jézus hollétére vo- 
natkozó guem guaeritis? (Kit kerestek?) kérdésre épülő zenedarab rendsze- 
rint váltakozó dallamra és szólamra íródott, és a reggeli ima záró dicsérete 
előtt számos észak-franciaországi kolostorban előadták. Emellett a más té- 
májú, elsősorban a karácsony és a húsvét eseményeit feldolgozó liturgikus 
drámák is népszerűek voltak. Szövegüket szabályos rímképlet szerint írták, 
zenéjüket partitúra rögzítette, s e műfajban jól ötvöződött a költészet és a tisz- 
ta dallamvilág. A liturgikus drámák átmenetet képeztek a tisztán liturgikus, la- 
tin nyelvű zene és a nem liturgikus, alkalmanként nemzeti nyelvű középkori 
énekek között; kétségtelen, hogy a normann korban már ez utóbbi műfaj is je- 
len volt. 


NEM LITURGIKUS ZENE 

A normann korra jellemző nem liturgikus zenét az imádságos énekek, a kvá- 
zi vallásos énekek, a világi dalok és a hangszeres darabok alkották. A dalszö- 
vegek nemzeti nyelven születtek, és vizsgálatukból az derül ki, hogy a nor- 
mannok jelentős hatást gyakoroltak a meghódítottakra és vice versa. Mert bár 
Lefferts megállapítását idézve , létezett egy szélesebb körű, az anglonormann 
Angliára és Észak-Franciaországra kiterjedő zenei kultúra; az idő múlásával 
, az anglonormann nyelv távolabb került a kontinensen beszélt francia dia- 
lektusoktól, mely folyamat a politika, a képzőművészet, az építészet és a zene 
területén is megfigyelhető volt? Angliában , a normann uralom első száz évé- 
ben a társadalom legmagasabb köreiben meghonosodott egy új nemzeti nyelv, 
melynek a világi szórakoztató zene területén megvoltak a maga saját hagyo- 

mányai. Idetartoztak az anglonormann és középangol nyelven előadott verses 
krónikák, epikus költemények és románcok. Ezzel párhuzamosan egyszóla- 
mú áhítatos latin énekek is keletkeztek, például az 1170-es évek végén a Can- 
terbury Szent Tamás tiszteletére írott, rímbe szedett breviáriumi énekek to- 
vábbvitték a mondott zenei stílus és a latin nyelvűség hagyományát. Miköz- 
ben a legtöbb nem liturgikus imádságos ének továbbra is latin nyelvű volt, az 
arisztokraták a hódítás utáni Angliában az egymás közötti társadalmi érint- 
kezéskor a franciát használták, így a mindenhol népszerű trubadúrénekek- 
nek Normandiában és a szigetországban is francia vagy anglonormann szö- 
vege volt. A dalokat kísérőzene nélkül, illetve pengetős és/vagy vonós hang- 
szerekkel (pl. hárfával vagy a lant korai változatával és/vagy violával, síppal 
és dobbal) kísérve adták elő. 

Az angliai normann uralom idején a normannok az egyházi és a világi zene 
terén is számos különféle zenei stílus közül válogathattak, a misék, szertartá- 
sok és liturgikus drámák latin nyelvű énekeivel jóformán bárki kapcsolatba 
kerülhetett. A felsőbb társadalmi rétegek, illetőleg az arisztokrácia a latin 
és/vagy angol nyelvű világi és imádságos dalokat is kedvelte, emellett a hang- 
szeres zenét is előszeretettel hallgatta. Az ekkori idők zenéje viszonylag egy- 
szerű volt: a dalokat többnyire egy szólamban, hangszeres kíséret nélkül ad- 
ták elő. A zenei alkotások nagyrészt énekhangra íródtak, a dallamvonalat és 
a ritmust pedig a szöveg határozta meg, mely túlnyomórészt egyházi témájú 
volt, vagy az áhítatról szólt. Ugyanakkor a liturgikus drámák és egyéb műfa- 
jok zenéje valamelyest összetettebbnek számított, mivel itt hangszeres kíséret 
is volt (pengetős és/vagy húros hangszerek, fúvósok, ütősök), a műveket pe- 
dig két vagy több szólamra írták, melyek egyszerre vagy felváltva szólaltak 
meg. Ami a világi énekeket illeti, ezek jórészt angol! nyelven születtek, témá- 
juk pedig igen távol állt a liturgikustól. A felsőbb társadalmi rétegek tisztán 
hangszeres Zenét is hallgattak, és a hozzá kapcsolódó táncokat is kedvelték. 
A normann élet egyéb vonatkozásaihoz hasonlóan a zenéről is elmondható, 
hogy kétirányú, átadás-átvételi folyamat játszódott le, mindenekelőtt pedig 
asszimiláció ment végbe. 


ÉPÍTÉSZET 

A normann hódítás alighanem az építészet terén eredményezte a legnagyobb 
változásokat. A normann korban soha nem látott mennyiségű székesegyház 
és apátság épült, amennyi Angliában addig még sohasem. Az új épületek a 
kontinentális román stílus jegyeit viselték magukon, de a későbbiek folyamán 
angolszász és skandináv építészeti megoldások is teret nyertek, s ezek ötvö- 

ződése jellegzetes anglonormann román stílus kialakulásához vezetett. Egy 
elismert szaktekintély megállapítása szerint , a román stílus északi vonulatá- 
nak valamennyi ága közül fejlettség és progresszivitás tekintetében talán az 
anglonormann tehető az első helyre" (A. W. Clapham). 

A normann építőmesterek az újjáépítés során annyira alapos munkát vé- 
geztek, hogy a hódítás előtti angliai székesegyházakból és apátságokból talaj- 
szint fölött lényegében semmilyen építészeti emlék nem maradt az utókorra. 
Az Anglia-szerte újonnan emelt több ezer plébániatemplom, csakúgy mint a 
normann urak által az uradalmi kastélyaik vagy váraik közelében alapított 
számos kisebb szerzetház, az új , normann" stílus jegyében épült. E stílus meg- 
oldásait a világi építményeknél is ugyanilyen előszeretettel alkalmazták, és 
nem kizárólag a nagyobb várak és kastélyok, hanem az angol lakosság váro- 
si épületei és jó néhány vidéki kúria esetében is. Olyan mérvű építkezési hul- 
lám kezdődött, amilyenre ezt megelőzően csak a római hódítás után, ezt kö- 
vetően pedig csak a viktoriánus korban volt példa. Nagyon szerencsésnek 
mondhatjuk magunkat, hogy Anglia és Wales területén ilyen sok XI. és XII. 
századi építészeti emlék maradt ránk, ugyanakkor ha pontos képet akarunk 
alkotni a normann építészeti forradalom nagyságrendjéről, azt is figyelembe 
kell vennünk, hogy az elmúlt kilenc évszázad során vajon hány és hány nor- 
mann kori épületet építettek át vagy romboltak le! 

A román stílus normann változata a XI. század közepe táján került át a 
kontinensről a szigetországba. E stílus előzményeit az Észak-Itáliában és né- 
met földön emelt római stílusú, illetve ezt utánzó épületeknél kell keresnünk. 
Az itteni építészeti stílus aztán a XI. század elején Burgundiában is megho- 
nosodott - melynek egyik legszebb példája a clunyi apátság -, s aztán papi 
személyek, például Volpianói Vilmos közreműködésével került át Angliába. 
Mindamellett kétségtelen tény, hogy a román stílus már a hódítás előtt is je- 
len volt Angliában, elég csak a Hitvalló Edward idejéből származó West- 
minster apátságra (11. ábra) gondolnunk, de talán ide sorolhatjuk a waltha- 
mi apátságot is, amelyet Harald még Wessex grófjaként kezdett építtetni. 
A Westminster apátsághoz a jelek szerint a Szajna partján épült Jumiéges 
szolgáltatta a mintát, ahonnan Róbert canterburyi érsek is érkezett, aki Hit- 
valló Edward idején töltötte be e tisztséget (1 1. ábra). Jumiéges masszív rom- 
jait szemlélve fogalmat alkothatunk arról, hogy hogyan nézhetett ki Hitvalló 
Edward apátsága, amelyet , a temetkezési helyének szánt". Az Edward által 
emeltetett apátságot a XIII. században gótikus stílusban átépítették, és a ko- 
lostori épületekből csak kevés normann építésű rész maradt meg, de a század 

11. A Hitvalló Edward által Westminsterben emeltetett apátság alaprajza a 
jelenlegi épülettel összevetve 


elején végzett régészeti feltárások egyértelműen kimutatták a Jumiéges és 
Westminster közötti kapcsolatot. 

A jelen munka, mely a normannok európai és ázsiai történelmének be- 
mutatására törekszik, nem vállalkozhat a normann román építészeti stílus 
részletes ismertetésére. A lényeget talán abban foglalhatjuk össze, hogy e stí- 
lusra a félköríves árkádok gyakori használata jellemző. A központi helyen 
épült főárkád fölött kapott helyet a trifórium nevű második szint, mely egy ol- 
dalkarzati részt alkotott, ahová ablakokat vághattak. Az anglonormann épí- 
tészet meglehetős virtuozitással váltogatta e szintek arányait. Szintén igen 
kedvelt megoldásnak számított a csupasz falhoz épített, tartóoszlopot és bolt- 
ívet is magában foglaló álboltozat, amellyel a gloucesteri székesegyháznál 
(1089-1100), a worcesteri katedrális 1125 előtt épült káptalani tanácskozó- 
szobájában és a wenlocki szerzetház gyűléstermében (XII. század közepe) is 
találkozhatunk. A korábbi építészeti megoldásokhoz képest a normann ro- 
mán előnye abban nyilvánult meg, hogy nagyobb boltozati fesztávot tett le- 
hetővé, ami viszont szélesebb és magasabb épületek kialakítását eredmé- 
nyezte. A román stílusban alkotó építészek egyéb újításokat is bevezettek: ide 
sorolhatjuk a fedett körfolyosóval határolt szentélyt és a kápolnák sugaras el- 
helyezését a templom keleti apszisánál. A konstrukciónak köszönhetően job- 

ban közszemlére tehetett tenni az ereklyetartókat és tartalmukat, a zarándo- 
kok tömegei kényelmesebben szemügyre vehették csodálatuk tárgyát. 

Az anglonormann építészet a tetőboltozat fejlődéséhez is jelentősen hoz- 
zájárult, mely a késő középkori építészet jellegzetes ismertetőjele volt, és sze- 
repet játszott a gótika kialakulásában. Ami azt illeti, aromán stílusú templo- 
moknak nagyon vastag falaik voltak, hogy elbírják a kőből készült boltozat 
hatalmas súlyát, és a csúcsív kialakulása tette lehetővé a különféle alátámasz- 
tási technikák bevezetését, amikor is támpillérekkel és oszlopokkal válthatták 
ki a vaskos falakat. 

A XI. és XII. századi normann templomi építészet sajátosságai alig külön- 
böztek a katonai célokat szolgáló és a polgári építészet stílusjegyeitől. Ide tar- 
tozott a félkörív, a masszív alátámasztás, a nehéz és vaskos falak, valamint a 
kifinomult díszítőmotívumokat nélkülöző, egyszerű kidolgozás. Az efféle, ke- 
vés figuratív domborművet használó díszítési mód a Karoling vagy szub- 
klasszikus stílusra volt jellemző. A XII. század első felében egyértelmű ötvö- 
ződési folyamat figyelhető meg a normann, a szász és a viking motívumok 
között mind a díszítőelemek, mind a tervezés terén. Nagyjából 1130-tól kez- 
dődően lehetünk tanúi a cikornyás díszítőfaragást alkalmazó angol román 
stílus térhódításának, melynek a cikcakkvonalban haladó díszítőelem volt a 
központi motívuma, ami a XII. század során egyre kidolgozottabbá vált. 

. A késő normann korból több száz gazdagon díszített ajtónyílás, diadalív, ár- 
kádsor, ablak és keresztelőmedence maradt az utókorra (19. kép). A normann 
román stílus képviselői többféle forrásból meríthettek ihletet, köztük iniciá- 
lékból, ötvösművészeti munkákból, elefántcsont-faragásokból és fából készült 
szobrokból. A mesterek sokirányú felkészültségét a művészek számára készí- 
tett kézikönyv, az 1100 tájáról származó Diversis Artibus is mutatja, melyből 
kiderül, hogy az anglonormann alkotók a művészet számos területén igen 
nagy szakértelemmel rendelkeztek. 

A román stílus a művészet és az építészet terén túlnyomórészt egyházi jel- 
legű volt, de világi témájú alkotások is születtek - többnyire nyers vagy hu- 
moros, de alkalmanként bizarr és groteszk képek is -, mégpedig mitikus ál- 
latok ábrázolása formájában. A XII. századi anglonormann iniciálék tanul- 
mányozásakor számos különféle mintával és ábrával találkozhatunk. A bib- 
liai jeleneteket és a szentek életéből vett eseményeket bemutató, eleven 
ábrázolásokat magukban foglaló, ugyanakkor a mindennapi élet jelképeit és 
az állatövi jegyeket sem nélkülöző iniciálék időnként rendkívül túldíszítettek 
voltak. 

A stílus tekintetében jelentős területi eltérések mutatkoztak, az egyes szob- 

rásziskolák munkái jól megkülönböztethetők. Az egyik legismertebb közü- 
lük a herefordi iskola, melynek az utókorra maradt alkotásai a kilpecki (He- 
refordshire) templomban láthatók (18. kép). A herefordin kívül más irány- 
Zatok is léteztek, melyek közül a kelet-angliait és az északit érdemes kiemel- 
nünk. A XII. század második felében az igen túldíszített román stílusú szob- 
rászat egyre inkább átadta helyét a méltóságteljesebb gótikus stílusnak, mely 
az Íle de France-on keresztül érkezett Burgundiából Angliába, ahol , korai 
angol" stílusként aposztrofálták, s térnyerése pontosan egybeesik a normann 
uralom végével. 


7. 


A NORMANNOK DÉL-EURÓPÁBAN 


A normannok európai jelenléte messze a hercegségük határain túl is érzékel- 
hető volt, s ez már a X. század utolsó szakaszáról is elmondható. A XI. század 
első felében normann kontingensek tartózkodtak a Pireneusi-félszigeten, Dal- 
máciában, Kis-Ázsiában és Itáliában. A nagyfokú mobilitás részben vallási, 
részben katonai, részben politikai okokra vezethető vissza, esetenként pedig 
e három tényező együttese szolgáltatta az alapot. A normannokat már a szent 
helyekre igyekvő első zarándokok között is ott találjuk, ily módon jutottak el 
a Pireneusi-félszigetre, Itáliába, Kis-Ázsiába és a Szentföldre. Az észak-euró- 
pai zarándokok elsősorban azokat a helyeket részesítették előnyben, melyek 
erősen kötődtek Krisztus személyéhez, így különösen Jeruzsálemet kedvel- 
ték. A normannok a többi zarándokkal együtt más fontos kegyhelyeknél, pél- 
dául a római Szent Péter-székesegyháznál és az Apuliában található Garga- 
no-hegynél is (mely már a római kor óta szent helynek számított, s ahol egy 
Mihály arkangyal tiszteletére emelt szentély áll) megszakították útjukat. A za- 
rándokok a biztonságuk érdekében sokszor felfegyverkezve, csoportosan uta- 
ztak, így gyakorlatilag nem lehetett őket megkülönböztetni a zsoldos lova- 
goktól, főleg ha figyelembe vesszük, hogy útjuk során szükségszerű módon 
milyen gyakran keveredtek fegyveres összetűzésekbe. A normann lovagok vi- 
tézségüknek köszönhetően kezdettől fogva , keresettek" voltak, a dél-európai 
kisebb-nagyobb konfliktusok résztvevői szívesen igénybe vették szolgálataikat, 
s a lovagok Itáliában találták meg a legjobban jövedelmező hadszínteret. 

A X. században Itáliának több irányból is fenyegető veszéllyel kellett szem- 
benéznie. A félszigetet a Frank Birodalom déli részén fekvő Fraxinetum sza- 
racénjai fenyegették, de a Garigliano folyó (mely Capua érintésével a Tirrén- 

tengerbe ömlik) torkolatánál állomásozó társaik is veszélyt jelentettek rá. 
Liutbrand cremonai püspök szerint a muzulmánok olyannyira korlátlan urak 
voltak a partvidéken, hogy s egyetlen északról vagy nyugatról érkezett zarán- 
dok sem juthatott el Rómába elmondani imáját a szent apostolok előtt lebo- 
rulva anélkül, hogy ezek az emberek fogságba ne ejtsék, és csak tekintélyes 
váltságdíj ellenében engedjék szabadon". 915-ben az egyesült lombard-gö- 
rög-pápai erőknek sikerült megszüntetniük a Garigliano folyó torkolatánál 
létesült szaracén táborokat, és 973-ban a fraxinetumi bázis is a felszámolás 
sorsára jutott. A dél-itáliai szaracén veszély, illetve azon tény, hogy a helyi 
erők nem tudták őket kiűzni (különösen Szicíliából), jó ürügyet jelentett a 
normann kalandorok számára a katonai beavatkozáshoz. 982-ben II. Ottó 
német-római császár Salernótól dél felé menetelve kinyilvánította, hogy ,a 
keresztény lakosságot jött megvédelmezni". Bár akciója katasztrófába tor- 
kollott, az ifjú uralkodó pedig egy évvel később, a stilói vereséget követően 
meghalt Rómában, a hadjárat mintegy kijelölte az irányt az északiak későbbi 
betörései számára. 

A Pireneusi-félsziget északnyugati részén található Compostelai Szent Ja- 
kab-szentély növekvő népszerűsége a X. századi zarándokok körében végül 
oda vezetett, hogy a frankok is bekapcsolódtak a hispániai muzulmánok el- 
leni hadműveletekbe. Egy forrás már 1020 tájáról említést tesz arról, hogy 
egy Roger de Tosny nevű normann a muzulmánok elleni hispániai harcok 
során emberevésre ragadtatta magát, igaz, a Burgundiából és az egykori Frank 
Birodalom délnyugati területeiről érkezett lovagok általában jelentősebb sze- 
repet játszottak ezekben az összecsapásokban, mint normandiai társaik. Bár- 
hogy is, a normann gyarmatosításnak igen szigorú korlátot szabott, hogy az 
újonnan visszafoglalt Hispániában berendezkedő keresztény hatalmak erős 
ellenállást tanúsítottak az északiak területszerzési ambícióival szemben, és 
Kis-Ázsiában is ez volt a helyzet, ahol a bizánciak gátolták a betelepülést. 
1071-ben például Roussel de Bailleul - aki mielőtt a görögök szolgálatába sze- 
gődött volna, Roger szicíliai gróf seregében harcolt - hatalmas területet szer- 
zett Anatóliában, melyre azonban a bizánci császár azonnal bejelentette az 
igényét. Nem sokkal ezelőtt, 1065-ben Robert Crespin sikertelen hadjáratot 
indított Hispániában válaszul a , szaracénok gyűlöletes cselekedeteire". Egy 
kezdeti részsikert követően Crespin helyőrséget hagyott Barbastro városá- 
ban, ő maga pedig visszatért északra, hogy nagyobb sereget gyűjtsön és foly- 
tassa a harcot s feltehetőleg a hispániai kolonizációt is. Montecassinói Ama- 
tus (Amatus Casinensis), a normannok dél-európai hadműveleteinek króni- 
kása feljegyzi, hogy , Krisztus haragra lobbant, mivel a (normann) lovagok 

átengedték magukat a hírnév csábításának. Épp ezért bűneik miatt elveszí- 
tették azt, amit megszereztek, és a szaracénok kiűzték őket." 

A déli irányú migrációs hullám kialakulásához a I. Richárd herceg által 
Normandiában kezdeményezett politikai változások is hozzájárultak. Az ural- 
kodó reformjai a kisebb nemesek hatalmának csökkenését eredményezték, 
akik emiatt időről időre fellázadtak a hercegi hatalom ellen. E nemesek, akik 
zendüléseikkel magukra vonták a herceg haragját, sokszor jobbnak látták, ha 
elhagyják Normandiát és délnek veszik az irányt. Ráadásul a herceg egyre 
gyakrabban élt a száműzetés jogával, így próbálva eltávolítani a lázadókat és 
a bűnözői elemeket, és sokan közülük dél felé keresték a boldogulást. Hugh 
Burnell, Mabel de Belléme grófnő gyilkosa fivérével együtt 1077-ben Itáliába, 
innen pedig Konstantinápolyba menekült, ám itt sem érezték magukat biz- 
tonságban a hercegtől, s állítólag a szaracénok között telepedtek le, , elsajátítva 
nyelvüket és szokásaikat". A távozók egy része, többek közt Robert de Grand- 
mesnil és a St Evroult-i szerzetesek, valamint Guillaume Werclerc, Mortain 
egykori grófja az otthoni ellenséges politikai légkör elől menekült délre. Má- 
sok a szerzésvágytól ösztönözve választották ezt a lehetőséget: Guillaume de 
Montreuil, aki 1050 körül indult útnak, és Guillaume de Grandmesnil, aki 
1080 táján hagyta ott Normandiát, egyaránt hatalmas zsákmányra tett szert, 
sőt az utóbbi még Guiscard Róbert leányának a kezét is elnyerhette. Egyesek 
elővigyázatosabbak voltak a távozást illetően, az 1094-ben útra kelő Hugh the 
Clerk például felkészült az esetleges visszatérésre, és biztos tudomásunk van 
arról, hogy a távozók nem kis része később hazatért Normandiába. 

Egy kortárs krónikaíró, bizonyos Cloriclus azt sugallja, hogy az átlag nor- 
mann számára a Földközi-tenger térségei az eldorádót jelentették, a vándor- 
lás résztvevőinek a személynevei pedig arra utalnak, hogy a déli irányú né- 
pességmozgásban túlnyomórészt az alsóbb és a középrétegek képviseltették 
magukat. A névelemzések arra is rávilágítanak, hogy a normannok nem vol- 
tak egyedül, jó néhány francia vidékről is érkeztek hozzájuk, elsősorban észa- 
ki területekről, s létszámuk még délen is gyarapodott. Guiscard Róbert tettei- 
ről írott munkájának híres passzusában Apuliai Vilmos beszámol arról, hogy 
, a normannok itáliaiakat fogadtak soraikba, megtanították őket a nyelvükre, 
és megismertették velük szokásaikat". Az Orderic Vitalis által a résztvevők- 
ről adott felsorolás - amit az okiratok is alátámasztanak - arra enged követ- 
keztetni, hogy a kivándorlás főképp Normandia déli határvidékét és az azon 
túli területeket érintette, ahol rendkívül bizonytalan volt a politikai helyzet. 
Orderic leírásából egyértelműen kiderül, hogy a dél-itáliai út lehetősége von- 
zó perspektívának számított, éspedig olyannyira, hogy még apácák is vissza- 

léptek a fogadalmuktól, hogy csatlakozhassanak a már délen letelepedett csa- 
ládtagjaikhoz. Orderic egy Reginald Benedict nevű egyházi személy történe- 
tét is ismerteti, aki kétszer is megtette oda-vissza a Normandia és Dél-Itália 
közti utat, hogy pénzt gyűjtsön a gazdag rokonoktól. 


A NORMANNOK DÉL-ITÁLIÁBAN 

A normannok legfigyelemreméltóbb teljesítménye Dél-Európában az volt, 
ahogy a Bizánci Birodalom, a Német-római Császárság, a muzulmánok és a 
Pápai Állam törekvései ellenében átvették a hatalmat Dél-Itáliában és Szicíliá- 
ban (12. ábra). Amikor a normannok megjelentek a térségben, Itália kelet és 
nyugat határterületének számított. A félsziget számos kisebb államalakulatra 
tagolódott, melyek szövetségi viszonyai igen változatos képet mutattak. Apu- 
lia és Calabria bizánci megszállás alatt állt; az ókorban a Dél-Itáliát és Szicíliát 
magában foglaló területet Magna Graeciának nevezték, és e részek kulturális 
tekintetben még mindig inkább görögnek, mint itáliainak voltak tekinthetők. 
Az itteni lakosok többsége görögül beszélt, a templomok és kolostorok az or- 
todox liturgia szerint működtek és a konstantinápolyi pátriárka fennhatósá- 
ga alá tartoztak. Gaeta, Nápoly és Amalfi apró, független köztársaságként él- 
ték mindennapjaikat, míg Benevento, Capua és Salerno lombard területnek 
számítottak és a Német-római Császárság hűbéres államai voltak, Szicília pe- 
dig arab kézen volt. 

A görögök kezdettől fogva különleges figyelmet szenteltek Szicíliának, és a 
VII. század közepén rövid időre Siracusa lett a Bizánci Birodalom fővárosa 
Konstantinápoly helyett. A IX. században a muzulmánok - akik jó ideje zak- 
latták a szigeteket birtokló bizánciakat - észrevették, hogy lehetőség kínál- 
kozik a terület tartós megszállására. Amikor a bizánci helytartó császárrá nyil- 
vánítva magát lázadást szított, az arabokhoz folyamodott segítségért, akik vá- 
laszképpen partra szálltak és rohammal bevették Palermót, amelyet megtet- 
tek fővárosnak, majd folytatták a sziget meghódítását. Siracusa 878-ban 
történt elvesztése után a bizánciak elismerték vereségüket, és a sziget összes 
jelentős városa a muzulmánokhoz került. A muzulmán uralom alatt Paler- 
mo, illetve Szicília az Észak-Afrikával folytatott jelentős volumenű kereske- 
delem központjaként szépen fejlődött. A település kozmopolita lakosságát 
jellemzően a Földközi-tenger minden szegletéből érkezett kereskedők alkot- 
ták, akik közül igen sokan Itália tengerparti városaiból származtak. Az arab 
uralom idején új mezőgazdasági technikákat honosítottak meg, a Palermót 
övező területen, az ún. Conca dOrón pedig zöldellő díszparkokat és ligete- 
ket létesítettek. Arab földrajztudósok arról számolnak be, hogy mocsarakat 

csapoltak le, öntözőcsatornákat ástak, egzotikus növényeket, papiruszsást és 
cukornádat telepítettek és termesztettek, mely utóbbi fontos kiviteli cikknek 
számított. 

Az arabok Apulia és Calabria egyes részeit is elfoglalták, s bár 1000-re töb- 
bé-kevésbé sikerült őket kiszorítani a félszigetről, több hídfőállást is megtar- 
tottak, melyek Szicíliával együtt örökös fenyegetést jelentettek az itáliai ke- 
resztény államok számára, egyúttal pedig állandó frusztráció forrásai voltak. 
Ebben a környezetben jelentek meg a vallási buzgalomtól fűtött normannok, 
akik a keresztes mozgalommal járó összes veszedelmet rászabadították ke- 
resztény társaikra. 

Itália túl messze volt a Bizánci Birodalom konstantinápolyi központjától 
ahhoz, hogy vissza tudja verni az akár északról, akár délről fenyegető táma- 
dásokat, a félsziget politikai széttagoltsága pedig még sebezhetőbbé tette Itá- 
liát a hhódításokkal szemben. Anglia elfoglalásával ellentétben Dél-Itália nor- 
mann meghódítása zsoldos katonák közreműködésével, apránként ment vég- 
be a XI. század egészén átívelő folyamat keretében. A normann Roger de 
Hauteville-nek, aki grófi, majd hercegi címet szerzett Itáliában, elsőként a 
honfitársai körében kellett elismertetnie hatalmát, ám végül 1130-ban fiát, 
Roger-t királlyá koronázták, mely tisztség elnyerése több mint egy évszázad- 
ba került. Ezzel szemben Hódító Vilmos, aki Normandia hercegeként szilárd 
hatalmi bázisra támaszkodhatott, a hastingsi csata után kevesebb mint négy 
hónappal már Anglia királya lehetett. 

Itália meghódításában viszonylag alacsony származású személyek vettek 
részt. Tekintélyes részük helyi nemesek nem elsőszülött fiai közül került ki, 
akik előtt odahaza nem sok lehetőség kínálkozott. Mások politikai mene- 
kültként jöttek Normandiából, és sokuk elszegényedett, mire Itália földjére lé- 
pett. Amatus színes leírást közöl a normannokról, amint vidáman vágtatnak 
nát a mezőkön és ligeteken, boldogok, és tele vannak életörömmel, ide-oda 
fickándoznak lovaikkal". Amatus azt is hozzáfűzi, hogy , Venosa városának a 
lakói látták ezeket az ismeretlen lovagokat, elcsodálkoztak rajtuk, és féltek tő- 
lük". És nem ok nélkül, tehetnénk hozzá! A krónikás állítása szerint Salerno 
érsekének látomása volt, ahol megjelent neki Szent Mátyás, és ezt mondta 
neki: 


Isten színe előtt elrendeltetett, hogy a normannok mindenkit megfutamítanak 
aki ellen mer állni nekik: mindannyian meghalnak vagy más súlyos csapásban 
lesz részük. Isten e földet korábbi lakóinak a romlottsága miatt a normannok- 
nak adta, az Isten és a normannok közötti atyai kapcsolat, Isten igazságos aka- 
rata juttatta azt nekik. Mind az Isten, mind a Birodalom törvényei azt diktál- 
ják, hogy az apa jussát a fiú örökölje. 


A távolban regnáló hatalom (melynek erői a bolgár földre vezetett hosszú had- 
járat miatt amúgy is le voltak kötve) képviselői ellen a bizánci fennhatóság 
alatt álló városokban, például Bariban kirobbant lázadások, valamint az ál- 
landó muzulmán fenyegetés közepette a lombard fejedelmek között kialakult 
nézeteltérések kiváló táptalajt jelentettek a normann lovagi csapatoknak a be- 
avatkozásra, akik kizárólag saját vezéreiknek tartoztak engedelmességgel. A 
források eltérő véleményen vannak a tekintetben, hogy a normannok mikor 

jelentek meg először Dél-Itáliában. Amatus arról ír, hogy normann kereszte- 
sek egy csoportja Jeruzsálemből visszafelé jövet, , az 1000. év előtt" felmentette 
Salernót a szaracén ostrom alól, és ez arra ösztönözte IV. Gaimart, Salerno 
hercegét, hogy Normandiába küldessen újabb lovagokért, akik a szolgálatába 
szegődnének. A jelentkezők között találunk egy bizonyos Gilbert-t is, akit 
I. Róbert herceg el akart fogatni egy várgróf és annak fivérei meggyilkolása 
miatt. Más feljegyzések szerint egy csapatnyi normann menekült 1016 táján 
csatlakozott egy Mello nevű lombard felkelőhöz, aki rabló hadjáratot indított 
a görögök ellen, mígnem 1018 októberében döntő vereséget szenvedett Cal- 
laenál. A legmegbízhatóbb beszámoló arról tanúskodik, hogy 1017-ben nor- 
mannok jártak a Garigliano folyótól délre; a javarészt kisebb csoportokat 
alkotó lovagok nem túl rangos normandiai családok sarjai voltak, és bárkiért 
képesek voltak harcolni, aki részt ígért nekik a zsákmányból. Vagyis a nor- 
mannok nem alkottak egységes haderőt, sőt időnként előfordult, hogy az üt- 
közetekben a szemben álló felek soraiban küzdve egymás ellen harcoltak, mi- 
ként arra is gyakran volt példa, hogy muzulmán vagy bizánci harcosokat 
toboroztak saját alakulataikba. Minden normann nemes a saját érdekei érvé- 
nyesítését tartotta szem előtt, de nem a normannok teremtették meg azt a Za- 
varos helyzetet, amely később lehetőséget teremtett számukra a területi ex- 
panzióra. Miután Mello német földre menekült, a normann erők felbomlot- 
tak, hogy Salerno, Benevento, Capua és Montecassino urainak szolgálatába 
szegődjenek. Az első terület, amelyet a normannok elfoglaltak, Aversa város 
volt, melyet Gilbert fivére, Rainulf 1030 körül vett be. 


AZ HAUTEVILLE-DINASZTIA 

Az első normann kalandorok a helyi bizánci hűbérurak rovására tudták meg- 
vetni a lábukat Dél-Itáliában. A szóban forgó időszak a könnyen változó szö- 
vetségek és a megbízhatatlan ígéretek kora volt, a normannok pedig a prag- 
matista diplomácia és hadviselés régi mestereinek számítottak. Egyik első ve- 
zérük, Vaskezű Vilmos Hauteville-i Tankréd egyik fia volt, aki fivérével, Dro- 
góval együtt 1037 körül jött Itáliába, s az elkövetkező másfél évszázadban az 
Hauteville-ház (olasz szóval: a Tancredik) határozta meg Dél-Itália és Szicília 
politikáját. A család egy Hauteville-la-Guichard nevű, nem különösebben 
megnyerő faluból származott, mely Normandiában, a Cotentin- félszigeten ta- 
lálható Coutances-tól mintegy nyolc mérföldre északkeletre fekszik (37. kép). 
Tankréd, egy kisebb helyi báró egy tízfős, szerény lovagi csoport parancsno- 
ka volt, és II. Róbert herceg szolgálatában állt. Mindössze annyit tudunk róla, 
hogy Muriella nevű első feleségétől öt fia, a másodiktól, Frendesendistől pe- 

dig hét fia és legalább három lánya született. A kis családi birtok nyilvánvaló- 
an nem tudott ilyen sok embert eltartani, ugyanakkor Dél-Itália a sok Haute- 
ville fiú számára kecsegtető lehetőségnek számított. A három legidősebb, Vil- 
mos, Drogo és Humphrey beállt Rainulf seregébe Aversánál. Figyelmet érde- 
mel, hogy az Hauteville-ek ott voltak abban a normann seregben, mely 1038- 
ban csatlakozott a Szicília megtámadására indított nagyszabású bizánci 
hadjárathoz. A Maniakész hadvezér irányítása alatt álló görög sereg - mely- 
ben skandinávok és normannok is szolgáltak - kezdetben sikereket ért el, és 
1040-re Szicília keleti fele visszakerült keresztény uralom alá. Ám egy Sira- 
cusánál aratott nagy győzelmet követően vita robbant ki a bizánciak és a nor- 
mannok között: az utóbbiak azt állították, hogy nem kapták meg a rájuk eső 
részt az elfoglalt városban talált hadizsákmányból, ezért visszatértek a félszi- 
getre. A normannok dezertálása, mely ráadásul egybeesett a hadvezér távo- 
zásával (akit egy másik ügy kapcsán visszarendeltek Konstantinápolyba), tel- 
jesen demoralizálta a görög sereget, és a szicíliai hadjárat összeomlott. 

1042-ben Maniakész - aki időközben visszatért és Dél-Itália kormányzója 
lett, ám ismét kiesett a császár kegyeiből - a katonái által császárrá kiáltotta 
ki magát, és átkelt az Adriai-tengeren, hogy Konstantinápoly ellen vonuljon. 
A bulgáriai Osztrovónál szembetalálta magát egy császári sereggel, és veresé- 
get mért rá, de a csatában ő is elesett, levágott fejét pedig visszavitték Kons- 
tantinápolyba, lándzsára tűzték, és közszemlére tették a Hippodromban. Ma- 
niakész seregében jó néhány normann zsoldos is szolgált, akik a vezér halála 
után Bizánc szolgálatába szegődtek. Ők alkották annak a normann erőnek a 
magját, amely Bizáncban alakult meg, s létszáma az Itáliából érkező kalan- 
dor lovagoknak köszönhetően időről időre felduzzadt. A normannok végül 
a legmagasabb udvari tisztségekbe is eljutottak, egyikük, Roussel de Bailleul 
negyven éven át intrikált és harcolt a Bizánci Birodalomban, sőt egyszer majd- 
nem a császári címet is sikerült megkaparintania. 

Itáliában eközben az Hauteville-ek egykori megbízóik, a bizánciak ellen 
fordultak, s többször is legyőzték őket, mindazonáltal a helyi uralkodók irán- 
ti hűség látszata ekkoriban még fennmaradt. Hauteville-i Vilmost 1042-ben 
normann gróffá választották, aki hűbérurának ismerte el Salerno lombard 
hercegét, Gaimart, Vilmos fivére, Guiscard Róbert pedig feleségül vette 
Sichelgaita lombard hercegkisasszonyt. A normannok azonban hamar tanú- 
jelét adták, milyen ügyesen tudják a maguk javára fordítani mások hatalmi tö- 
rekvéseit. A III. Henrik német-római császár jelenlétében 1047-ben megtar- 
tott capuai gyűlésen megerősítették a normannoknak a dél-itáliai területek- 
hez fűződő jogait. A találkozón lényegében elismerték a normann fennható- 

ságot az általuk megszerzett területeken, és hallgatólagosan azt is elfogadták, 
hogy a jövőben újabb területeket kebeleznek be. Amikor 1047-ben Vilmos 
meghalt, fivére, Drogo vált az apuliai normannok vezetőjévé. 

Miután 1051-ben Drogo gyilkosság áldozata lett, Guiscard Róbert (aki kor- 
társaitól kapta a , ravasz" nevet) állt a normannok élére, aki valószínűleg a 
leghatározottabb volt az Hauteville-ek között. Bár politikai tevékenysége el- 
sősorban a félszigethez köthető, Róbert Szicília elfoglalásában is fontos sze- 
repet játszott, és a Földközi-tenger keleti térségeibe vezetett normann hadjá- 
ratokban is részt vett. Pályafutása kezdetén Guiscard Róbert gátlástalan ban- 
dita volt, a feljegyzések szerint , nem riadt vissza az erőszaktól, és semmi sem 
volt szent előtte, nem tisztelte sem az időskort, sem a nőket, sem a gyereke- 
ket, s ha a szükség úgy hozta, a templomokat és a kolostorokat sem". A nor- 
mannok folytatták terjeszkedésüket, és a növekvő hatalmuk miatt aggódó 
IX. Leó pápa végül a bizánciakkal és a német-római császár szolgálatában álló 
svábokkal szövetségben fegyveres harcra kényszerült ellenük. A Fortore folyó 
partjain lezajlott civitatei ütközetben (1053) a pápa tekintélyes nagyságú, ám 
rosszul kiképzett és felfegyverzett seregével vereséget szenvedett. A csata előtt 
a német egységek sürgették a pápát, hogy , szólítsa fel a normannokat Itália 
elhagyására, tegyék le a fegyvert, és térjenek vissza oda, ahonnét jöttek". Vé- 
gül épp a svábok voltak azok, akik mind egy szálig odavesztek. Leó pápa Ci- 
vitate bástyáiról nézte végig az ütközetet, és azt láthatta, hogy seregének az 
egyik felét megfutamították, a másikat pedig könyörtelenül lemészárolták. 
Az elsöprő győzelem után a normannok elfogták Leó pápát, és kilenc hóna- 
pig tartották fogva Bari mellett. 

Mindezek ellenére az évtized végére Guiscard Róbert a pápai érdekek vé- 
delmezőjévé lépett elő Dél-Itáliában, és az ellensúly szerepét játszotta a né- 
met-római császárral szemben. 1057-ben Róbert Reggio Calabria városát, a 
Szicíliába vezető vízi út félszigeten található hídfőjét veszélyeztette, ám idő- 
közben egy másik Hauteville testvér, Roger is megérkezett Itáliába, aki Mon- 
teleonéban rendezte be főhadiszállását. Róbert és Roger mindjárt az elején 
nézeteltérésbe keveredett, és Roger útonálló életet kezdett élni, amit nagy- 
részt a fivére ellenőrzése alá tartozó területek szenvedtek meg. Guiscard Ró- 
bert végül békét kötött Roger-val, és nekiadta Calabria felét. 1059-ben a nor- 
mannok ismét egyezségre jutottak a Pápai Állammal, pontosabban II. Mik- 
lós pápával, aki a német-római császártól való pápai függés csökkentésére, 
egyszersmind a pápaság vazallus államait fenyegető egyre nagyobb normann 
veszély mérséklésére irányuló politikája részeként 1059 augusztusában ösz- 
szehívta a melfi zsinatot. A zsinaton - mely lényegében legálisnak ismerte el 

a normannok dél-itáliai jelenlétét - Guiscard Róbert és Capuai Richárd hű- 
béresküt tett II. Miklósnak és katonai segítséget ajánlott föl neki, amit a pápa 
arra használt föl, hogy bevonuljon Rómába, és elűzze X. Benedek ellenpápát. 
Ellentételezésként Miklós elismerte Róbertet Apulia és Calabria, valamint jö- 
vőbeli hatállyal Szicília hercegének, Richárdot pedig Capua fejedelmének. 
A pápai elismerés és bátorítás birtokában a normannok folytatták Dél-Itália 
hódoltatását, aminek eredményeképpen a bizánciak 1060-ra csak székváro- 
sukat, Barit és néhány kikötővárost tudtak megtartani, de még nem voltak 
legyőzve. 


BARI OSTROMA 

1060-ban Roger és Guiscard Róbert elfoglalta Tarantót, Brindisit és Reggio 
Calabriát a bizánciaktól. Reggio megszerzése után , ő és fivére, Roger" állító- 
lag , ellenállhatatlan vonzalmat érzett Szicília iránt, de a bizánciak hátukban 
lévő apuliai egységei továbbra is kihívást jelentettek számukra. 1060 és 1071 
között Guiscard túlságosan is belesodródott a bizánciak elleni küzdelembe, 
melyből ugyan győztesen került ki, de az elhúzódó harcok miatt Szicília meg- 
hódításakor csak másodhegedűs lehetett fivére, Roger mögött. 

Az 1060-as években Guiscard Róbert állandó konfliktusban állt a bizán- 
ciakkal Dél-Itáliában, és felőrlő jellegű háborúban fokozatosan leszűkítette a 
bizánci fennhatóság alatt álló területeket. 1068-ban Guiscard győztes csatákat 
vívott Lechiánál, Gravinánál és Obbianónál, s még ugyanennek az évnek a 
nyarán ostrom alá vette az utolsó bizánci erősséget, Barit is. Mivel a városba 
a tenger felől érkezett az ellátmány, akár három évig is állhatta az ostromot, 
ezért a normann hadvezér egymáshoz láncolt csónakokból álló barikádot 
vont az óvárosnál magasodó hegyfok köré. Mivel serege a szárazföldön is kö- 
rülfogta a várost, teljes volt az ostromzár, s ennek fényében különösen meg- 
lepő, hogy a lakók hihetetlenül sokáig kitartottak. A normann flottának vé- 
gül sikerült legyőznie az erősítést hozó bizánci hajókat, majd a védők tárgya- 
lásokba bocsátkoztak Guiscard-ral, és 1071 áprilisában átadták neki a várost. 
Bari megszerzése a bizánciak itáliai uralmának végét jelentette, egyúttal pe- 
dig hatalmas nyereséget Guiscard számára, aki elsőrangú megerősített kikö- 
tőre tett szert Apulia szívében, mely nagyban hozzájárult hatalma fenntartá- 
sához, és kiindulási bázist jelentett az esetleges keleti irányú hadműveletek- 
hez. 

A normannok és a pápaság kapcsolata gyakran feszült volt, és 1074 márciu- 
sában VII. Gergely pápa kiközösítette az egyházból Guiscard-t és a norman- 
nokat. Cencius, a pápával ellenséges római arisztokrácia vezetője ekkor fel- 

ajánlotta, hogy császárrá teszi Guiscard-t, amennyiben segít neki elűzni VII. 
Gergelyt a pápai trónról. A normann vezér azonban átlátta az ajánlat elfoga- 
dásában rejlő veszélyeket, és szövetséget hozott létre a normannok között, 
melyben egykori ellensége, Capuai Richárd alakulatain kívül normann és gö- 
rög kontingensek is helyet kaptak. A jelentős létszámú normann haderő meg- 
indult Salerno és Nápoly elfoglalására. 

1076 májusában Guiscard Róbert serege - melyben görög és muzulmán 
egységek, valamint Capuai Richárd alakulatai is helyet kaptak — ostrom alá 
vette Salernót. A haderőnek végül sikerült megtörnie az egyre gyengülő vé- 
dők ellenállását, és Róbert 1076. decembert 10-én bevonult a városba. A fel- 
legvár ostroma közben egy toronyból lehajított kődarab súlyosan megsebesí- 
tette Róbertet, aki azonban felépült sérüléséből. Az 1078 márciusában meg- 
tartott római zsinaton a pápa újból kiközösítette , a rómaiakat, akik támadást 
intéztek Szent Péter földjei (nevezetesen a fermói határvidék és a Spoletói 
Hercegség) ellen, megostromolták Beneventót, és arra vetemedtek, hogy le- 
tarolják Campaniát, Marittimát és Sabiniát", s megtiltotta apüspököknek és 
egyéb papoknak, hogy engedélyezzék a normannoknak a különféle egyházi 
szertartásokon való részvételt. Miután sikeresen levert egy lázadást, mely bir- 
tokainak jelentős részére kiterjedt, Guiscard, Apulia hercege végül 1080. jú- 
nius 29-én egyezségre jutott a pápával Cepranóban. 

Róbert kapcsolata az egyházi állammal továbbra is viharos maradt, ám 
VII. Gergely (Hildebrand) pontifikátusának utolsó hatalmi válsága idején Ró- 
bert a pápa mellett sorakozott föl IV. Henrik német-római császárral szem- 
ben. Beavatkozása oda vezetett, hogy normann csapatok 1084-ben heves tá- 
madást intéztek Róma ellen, aminek következtében a pápának normann vé- 
delem alatt vissza kellett vonulnia Salernóba (és itt is halt meg 1085-ben). 

Valószínű, hogy a dél-itáliai normann zsoldosok - legalábbis a hódítás kez- 
deti szakaszában -nagyjából ugyanúgy viselkedtek, mint skandináv őseik, ám 
a skandinávokkal ellentétben a normannokkal csak kevés telepes érkezett. 
A jövevények uralkodó elitet alkottak a változatos összetételű (lombard, bi- 
zánci, muzulmán) helyi jobbágyság, tisztviselői réteg és papság fölött, akik 
megtartották szokásaikat és jogrendszerüket. A betelepült normannok első 
generációi átvették az elfoglalt terület politikai és kulturális hagyományait, és 
Dél-Európában a későbbiekben is ezt a gyakorlatot követték (22. kép). 


A NORMANNOK AZ ADRIAI-TENGER TÉRSÉGÉBEN 
Guiscard hosszú ideje elérhető célnak tekintette Konstantinápoly elfoglalá- 


sát, és a maguk részéről a bizánci császárok sem hagyhatták figyelmen kívül 

erős szomszédjukat, s időről időre szövetségre törekedtek vele. 1075 táján a bi- 
zánciakkal folytatott tárgyalások eredményeképpen Guiscard egyik leányát 
eljegyezték VII. Mihály bizánci császár fiatal fiával. 1078-ban azonban Mi- 
hályt békés körülmények között eltávolították a trónról (egyébiránt epheszo- 
szi érsek lett), így a normannokkal való szövetség meghiúsult, Guiscard lá- 
nyát, Helénát pedig zárdába küldték, mielőtt feleségül mehetett volna az ifjú 
herceghez. A tervbe vett házasság jó ürügyet szolgáltatott Guiscard-nak a had- 
üzenetre, amikor 1080-ban elhatározta, hogy kihasználja a Bizánci Biroda- 
lomban kialakult zavaros helyzetet, és megpróbálja megszerezni Konstanti- 
nápolyt. Azzal az ürüggyel, hogy leánya jogainak megvédésére törekszik, Apu- 
lia hercege a trónfosztott császár támogatójaként lépett föl, és hozzáfogott, 
hogy sereget toborozzon Konstantinápoly elfoglalására. Mivel a terv csak mér- 
sékelt lelkesedést váltott ki hűbéresei körében, Guiscard cselhez folyamodott, 
és egy Rector nevű görög ortodox papot léptetett föl az igazi VII. Mihályként, 
akinek elmondása szerint sikerült elmenekülnie egy kolostorból, ahová az 
utódja bebörtönöztette. A normann vezér azt remélte, e színjátékkal sikerül 
majd fellelkesítenie vazallusait, és a görög lakosságot is megbékíti. 

VII. Gergely pápa a támogatásáról biztosította Guiscard-t, aki meggyőzte 
afelől, hogy a tervezett akció voltaképpen keresztes hadjáratnak tekinthető a 
tiszta hitelvektől egyre jobban eltávolodó keleti egyház ellen. E gondolat már 
hosszú évek óta erősen foglalkoztatta a pápát, aki úgy vélte, ezzel meg lehet- 
ne szüntetni a keleti és a nyugati kereszténység közötti egyházszakadást, vagy- 
is helyreállhatna az egység a görög egyházzal. 1080 júliusában az egyházfő le- 
velet intézett Apulia és Calabria püspökeihez, a herceg tervének támogatásá- 
ra buzdítva őket. 1081. május végén Guiscard magához ragadta a kezdemé- 
nyezést, és partra szállt Valonánál, amit fia, Boemund az Adriai-tenger keleti 
partján fekvő számos kikötővároshoz hasonlóan már korábban elfoglalt. Ha- 
marosan Korfu szigete is normann kézre került, majd ezután Durazzót - a 
római kori Dürrhachiont -, Illíria székvárosát és legfontosabb kikötőhelyét 
vették ostrom alá: innen indult ki a rómaiak által épített Via Egnatia, mely 
Makadónián és Trákián keresztül átszelte a Balkán-félszigetet, és Konstanti- 
nápolyba vezetett. A normannok a tengeren eleinte kénytelenek voltak meg- 
hátrálni a velenceiekkel szemben, akiket I. Alexiosz Komnénosz császár fo- 
gadott föl. A velenceiek számos haditechnikai eszközt vetettek be a norman- 
nok ellen, köztük a bizánciak által már régóta használt görögtüzet is. A nor- 
mann krónikaíró, Goffredo Malaterra beszámol arról, hogy , víz alatti 
csöveken keresztül tüzet fújtak ránk, amit görögtűznek neveznek, és vízzel 
nem lehet eloltani, ravaszul felgyújtva ezzel az egyik hajónkat, mely teljesen 

kiégett". Mindamellett a normannok folytatták az illír főváros ostromát, és 
1081. október 18-án vereséget mértek a császár által a város felmentésére kül- 
dött bizánci seregre, melyben jelentős létszámú angol kontingens is szolgált. 
1082. február 21-én a támadók végül sikerrel jártak, és bevették Durazzót. 

1082 tavaszán Guiscard-nak vissza kellett térnie Apuliába. VII. Gergely 
pápa többször is sürgős segítséget kért tőle, mivel fenyegetve érezte magát 
IV. Henrik német-római uralkodó Itáliába vezetett hadjárata miatt. Az új bi- 
zánci császár, Alexiosz Komnénosz pénzzel támogatta a német királyt, ezzel 
egy időben pedig Guiscard Róbert unokaöccsei, Abelard és Herman, sikeres 
felkelést robbantottak ki Apuliában. Boemundra hagyva a bizánciak elleni 
háború folytatását Guiscard visszatért Itáliába, ahol 1082-83 folyamán sike- 
rült helyreállítania hatalmát. 1084 májusában Róma ellen vonult, mely ekko- 
riban az időközben császárrá koronázott Henrik uralma alatt állt. Henrik nem 
várta meg a normannok érkezését és távozott, visszavonulása azonban nem 
akadályozta meg Guiscard-t abban, hogy teljes létszámban bevonuljon a vá- 
rosba. A normann sereg kifosztotta Rómát és kiszabadította VII. Gergelyt, 
akit III. Kelemen ellenpápa hívei korábban ostrom alá vettek. Amint a pápa 
szabad volt, Guiscard Salernóba küldte, hogy biztonságban legyen, ő maga 
pedig haladéktalanul visszatért eredeti célkitűzéséhez, Konstantinápoly el- 
foglalásához. Róma kifosztásakor az arab kontingensekkel kiegészített nor- 
mann csapatok olyan kegyetlenséget tanúsítottak, amilyet a sanyarú sorsra 
jutott város korábban soha nem tapasztalt. 

A fellobbant tüzekben templomok, paloták, ősi szentélyek váltak a lángok 
martalékává. A Capitoliumon és a Palatinuson mindent feldúltak és elvittek, 
de a Colosseum és a Laterán közt elterülő területen is csak alig néhány épü- 
let élte túl a poklot. Számos városlakót a saját házában gyilkoltak le, másokat 
pedig akkor hánytak kardélre a normannok, amikor menekülni próbáltak. 
A támadók foglyokat is ejtettek, akiket később eladtak rabszolgának. 

Apja távozta után Boemund Janinánál és Artánál újabb győzelmet aratott 
a görögök fölött. Ezután elfoglalta Ochridot, Veriát, Serviát, Vodenát, Mog- 
lenát, Pelagoniát, Tzibikont és Trikalát, ám 1083-ban vereséget szenvedett 
Alexiosz Komnénosztól Larissza mellett, s nem sokkal ezután vissza kellett 
térnie Itáliába, hogy pénzt szerezzen, és ki tudja fizetni a katonáit. A Boe- 
mundtól elszenvedett vereségek után a bizánciak rendezték soraikat, ellentá- 
madásba lendültek, és a korábban elvesztett összes területet visszafoglalták a 
normannoktól, köztük Durazzót is. Épp ezért arnikor 1084 őszén Guiscard 
partra akart szállni, az Adriai-tenger keleti partján talpalatnyi hely sem akadt, 
ahol megvethette volna a lábát. Miközben fia, Roger Borsa elfoglalta Avlo- 

nát, a herceg Butrinto felé nyomult előre, és novemberre már ismét Korfunál 
volt. Kassziopé térségében Guiscard kétszer is vereséget szenvedett a velen- 
cei flottától, ám a Korfu városánál aratott elsöprő győzelemmel - mellyel a vá- 
ros birtokába jutott - sikerült revansot vennie. Ezután telelni küldte a haderőt 
a Glycys partjaira, ő maga pedig Bundiciába ment. A tél folyamán kolerajár- 
vány tizedelte a normann sereget, nyár elején pedig kiújultak az összecsapá- 
sok, és Roger útnak indult, hogy megtámadja Kephallénia szigetét. Guiscard 
Róbert csatlakozni akart fiához, de útközben megbetegedett, és arra kény- 
szerült, hogy letáborozzon Artánál, ahol 1085. július 17-én felesége, Sichel- 
gaita és fia, Roger jelenlétében távozott az élők sorából. Noha Guiscard szicí- 
liai normann stílusú, lenyűgöző katedrálist építtetett Salernóban Szent Mátyás 
tiszteletére, kifejezetten azt kérte, hogy fivérei mellett temessék el a venosai 
Santissima Trinitá apátsági templomban. Sírfeliratán ez áll: , Itt nyugszik 
Guiscard, aki rettegésben tartotta a világot." Guiscard halálával vége felé kö- 
zeledett a normann hódítás dél-itáliai hőskora. Boemund a keresztes hadjá- 
ratokra koncentrálta figyelmét és erőforrásait, közvetlen utódai pedig nem 
tudták megőrizni hatalmukat keleten. Felhagytak a birodalom meghódításá- 
nak tervével, mely csak akkor került ismét napirendre, miután Szicília gróf- 
jai megszerezték a királyi titulust, és egy időre helyreállították nagy elődjük 
művét. 


AZ ELSŐ KERESZTES HADJÁRAT 
A normannok afféle nem hivatalos keresztesek voltak annak az évszázadnak 
a nagy részében, amikor a nyugati egyház keresztes hadjáratokat indított a 
Szentföld visszafoglalására. Az első hadjáratot II. Orbán pápa hirdette meg 
1095. november 27-én Franciaországban, a Massif Centralban található Cler- 
mont-Ferrand városában, miután I. Alexiosz Komnénosz bizánci császár ka- 
tonai segítséget kért a kis-ázsiai muzulmánokkal szemben. II. Orbánt a had- 
járat meghirdetésében nem kizárólag a bizánciak megsegítésének szándéka 
vezérelte, hanem Jeruzsálemet is vissza akarta hódítani a kereszténység szá- 
mára, egyúttal pedig hasznos programot kívánt adni Európán kívül a harcias, 
engedetlen lovagságnak (akiknek tekintélyes része frank származású volt), 
hogy megfelelő mederbe terelje fölös energiáikat. A pápa a keleti területek, a 
keleti egyház és az itteni szent helyek felszabadítására szólított fel apogányok 
elnyomása és megbecstelenítése alól, és szenvedélyes szónoklatát deus le vault 
(Isten akarja!) kiáltásokkal fogadták. 

Az első keresztes hadjárat elsősorban a frankok vállalkozásának tekinthe- 
tő, melyben a hercegségből és Dél-Itáliából érkezett normannok is részt vet- 

tek, igaz, a szicíliai normannok távol maradtak. A frank dominancia annyi- 
ra egyértelmű volt, hogy a szaracénok és a bizánciak az összes nyugatról ér- 
kezettet egyformán , frank" névvel illették. A legrangosabb normann részt- 
vevők között Robert Curthose-t, Normandia hercegét kell megemlítenünk, 
aki két sereget állított ki, melyben összesen mintegy ezer lovag plusz a gya- 
logság kapott helyet. A herceghez István Henrik, Blois grófja (aki Adelával 
kötött házassága révén Hódító Vilmos veje volt), valamint Róbert, Flandria 
grófja is csatlakozott, ők 300, illetve 600 lovagot, továbbá gyalogságot vonul- 
tattak föl. A Róbert herceggel tartó normann és anglonormann főurak közt 
a hastingsi csata néhány veteránját is ott találjuk, a leghíresebb közülük Odo, 
Bayeux szélhámos püspöke, Hódító Vilmos féltestvére, aki nem jutott el a 
Közel-Keletre, mivel 1097-ben meghalt Palermóban (itt is van eltemetve); 
Ralph Guadar, Norfolk grófja, akit 1075-ben száműztek Angliából; Guillaume 
de Courcy, továbbá az egykori angol trónkövetelő, Edgar herceg. A sereg Itá- 
lia normann fennhatósága alatt álló részein át akart eljutni a Közel-Keletre, 
és itt telelt át 1096-97 fordulóján, mégpedig Roger Borsa jelenlétében, aki ek- 
kor már Apulia és Calabria hercege volt. A Boemund vezette második nor- 
mann kontingens az itáliai normann területeken verbuválódott: egy nem túl 
nagy létszámú, nagyjából 500 lovagból álló, ugyanakkor ütőképes seregről 
volt szó, melyben a vezető itáliai normann családok, köztük az Hauteville-ek 
is jó néhány taggal képviseltették magukat. 

1097-ben a keresztes sereg Konstantinápolyból kiindulva átkelt Kis-Ázsi- 
án, visszafoglalta Niceát a törököktől, majd a dorülaioni csatában nagy győ- 
zelmet aratott fölöttük. Ezután különböző útvonalakon keresztül a közel-ke- 
leti Antiochia felé vették az irányt, ahová 1097. október 20-án érkeztek meg, 
miután az őszi esőzések idején, hatalmas erőfeszítések árán átkeltek az ana- 
tóliai hegyeken. További hét hónapba telt, mire a keresztesek bevonultak An- 
tiochiába (1098. június 3.), ezután pedig ők maguk kerültek ostromzár alá a 
falakon belül. Antiochia ostroma idején két jelentősebb ütközetre került sor; 
mindkettőt a keresztények nyerték, és Boemund ezeknek a sikereknek kö- 
szönhette, hogy az első keresztes hadjárat legkiemelkedőbb hadvezéreként 
kezdték emlegetni (25. kép). Amikor 1099-ben a latin kereszténység seregei 
továbbindultak Jeruzsálem felé, Boemund, itáliai normannjai nagy részével, 
helyben maradt és fölvette az Antiochia fejedelme címet, megalapítva ezzel a 
heterogén normann , birodalom" legtávolabbi tartományát. 

IV. Rajmund, Toulouse grófja - aki elsőként jelentkezett II. Orbánnak a 
Szentföld visszafoglalására vonatkozó felhívására - úgy vélte, Antiochiát a bi- 
zánci császár birtokába kell adni, I. Boemund azonban magának akarta a vá- 

rost, és elűzte Rajmund helyőrségét. A jelek szerint a hadjárat irányítása ez- 
után Rajmundhoz került át: a sereg az Ő vezérlete alatt masírozott át Jeruzsá- 
lembe, és a gróf kulcsszerepet játszott a város 1099-ben történt elfoglalásá- 
ban. 


A NORMANNOK ANTIOCHIÁBAN 

Antiochia megszerzése mindig is kiemelt fontosságú célnak számított a ke- 
resztesek körében, lévén hogy ez a város volt Szent Péter püspöki székhelye, 
emellett valamikor jelentős keresztény központként tartották számon, ráadá- 
sul a Szentföldet Kis-Ázsiával összekötő út mentén feküdt. Antiochiát erős 
védelmi rendszer óvta a betolakodóktól. A középkori város mostanra csak- 
nem teljesen eltűnt, leszámítva a védelmi vonal egyes szakaszainak romjait, de 
a falak mentén állítólag 360 torony sorjázott, a városba öt kapun, illetve árok- 
ba nyúló várfolyosón keresztül lehetett bejutni, a település déli részén pedig 
hatalmas fellegvár magasodott (33. kép). Az anglonormann kontingens foly- 
tatta útját Jeruzsálembe, ahol részt vett és kitüntette magát a város ostromá- 
ban és elfoglalásában (1099. július 15.), néhány hónappal később azonban se- 
rege megmaradt egységeivel Róbert normandiai herceg hazaindult. 

A hadjárat jelentősen emelte Róbert tekintélyét, aki a hazafelé vezető úton 
megállt Dél-Itáliában, és közvetve benősült az Hauteville családba. Új felesé- 
ge Sibyl Conversana grófjának lánya volt, a gróf pedig Guiscard Róbert uno- 
kaöccse. Bár a normannok továbbra is jelen voltak Jeruzsálemben, az első ke- 
resztes hadjáratban való részvételük legfontosabb örökségének az antiochiai 
szerepvállalás tekinthető. 1104-ben Alexiosz Komnénosz bizánci császár, aki 
Antiochiát a birodalom hűbérbirtokának tekintette, rabló hadjáratot indított 
Boemund területei ellen. 1105-ben a szaracénok, görögök és frankok részé- 
ről fenyegető veszély miatt Boemund Franciaországba ment erősítést szerez- 
ni, ahol feleségül vette I. Fülöp király lányát, Constance-t, majd új hadsere- 
get toborzott, melyet átgondolatlanul Konstantinápoly felé irányított. A Bal- 
kán-félszigeten vereséget szenvedett az egyesült bizánci-velencei erőktől, és 
megegyezésre kényszerült, melynek értelmében a normannok Antiochiában 
maradhattak, de csak Bizánc hűbéri hatalma alatt. Boemund sosem tért vissza 
a Közel-Keletre, Apuliában halt meg 1111-ben, és Canosa di Puglia székes- 
egyházában helyezték örök nyugalomra. Keleties stílusú mauzóleuma - a leg- 
korábbi fennmaradt dél-itáliai normann síremlék - a templom déli fala mel- 
lett, az épületen kívül található. 

A bizánci császárok a XII. század folyamán mindvégig aktívan beavatkoz- 
tak Antiochia ügyeibe. 1136-ban II. Ióannész Komnénosz császár a szicíliai 


132 


normannok elleni hadjárat epizódjaként ostrom alá vette a várost. Antiochia 
fejedelme, Poitiers-i Rajmund kapitulációra kényszerült, és el kellett ismer- 
nie a császárt hűbérurának. Bizánc és a normannok kapcsolata azonban tá- 
volról sem volt ideálisnak nevezhető, és 1144-ben lóannész fia, I. Mánuel 
Komnénosz feldúlta a fejedelemséget, melyet csak a szomszédos keresztes ál- 
lam, az Edesszai Grófság bukása mentett meg attól, hogy a bizánciak teljesen 
átvegyék benne a hatalmat. Ezt követően Antiochia erős frank bázist jelentett 
a térségben az állandó muzulmán fenyegetéssel szemben. 

Antiochia elfoglalását és a normann intézményrendszer 1098 és 1119 kö- 
zötti kiépítését az ún. Normanitas (kb. , normannizáció") fogalmával szokás 
aposztrofálni, és jellegzetes példájául szolgál az arisztokrácia által végrehajtott 
gyarmatosításnak. Antiochia a normann ellenőrzés alatt álló szentföldi terü- 
letek központjává vált. Az állam első két fejedelme, Boemund (1098-1111) 
és Roger (1112-19) uralkodása idején Antiochia a Kilikia és Közép-Szíria kö- 
zött elterülő összes területet elfoglalta. Antiochia azután is a latin keresz- 
ténység védőbástyája volt, hogy Szaladdin 1187-ben elfoglalta Jeruzsálemet, 
és az is maradt egészen 1268-ig, amikor a muzulmán erőknek végül sikerült 
bevenniük, vagyis az összes , normann" terület közül ez maradt fönn a legto- 
vább. Antiochia új normann arisztokráciájának a tagjai, akik szinte teljes egé- 
szében Dél-Itáliából érkeztek, kiszorították vagy alávetették iszlám hitű elő- 
deiket, miközben létszámuk messze alatta maradt a helyi őshonos lakosság lé- 
lekszámának. Csakúgy mint Itáliában, a normannok itt is ügyesen használták 
ki a helyi muzulmánok és keresztények közti megosztottságot. Ám összeha- 
sonlítva az Edesszai Grófság megalapításával, amelyet Boulogne-i Balduin és 
kevéske harcosa jóformán teljesen békés úton vitt véghez, az Antiochiai Fe- 
jedelemség létrehozásához kemény harcokat kellett vívni a pozícióikat ke- 
ményen őrző muzulmán nemesek és az újjáéledő Bizánc ellen. Ennek folyo- 
mányaként szűk katonai arisztokrácia jött létre, mely a helyiekkel való fra- 
ternizálás és alkalmi jellegű érintkezés ellenére lényegében idegen test ma- 
radt. A hercegséget az elit közös identitása és egyfajta rokonságtudata, 
valamint a hűbéri engedelmesség, szolgálat és kötelezettség jelentette kapocs 
tartotta egyben. Az arisztokrácia nem egyszerűen katonai, hanem lovas arisz- 
tokrácia volt. Az idegen katonaság és a lovas arisztokrácia sohasem tudott 
egybeolvadni a helyi őshonos társadalommal, ahogy az a normannokkal Ang- 
liában és Dél-Itáliában történt. A járadék begyűjtése a helybéli jobbágyoktól 
sokszor katonai akció formáját öltötte. A normann arisztokrácia a vidéket 
uraló várakban élt, melyek a főurak hatalmi központjaként funkcionáltak. 
Talán nem véletlen, hogy a keresztes hadjáratok legismertebb tárgyi emlékei- 

nek a keresztesek várai számítanak, ahonnan az urak a rendelkezésükre álló 
emberanyag lehető , leghatékonyabb" felhasználásával ellenőrzésük alatt tart- 
hatták a környéket. 

A normannok egyik legnehezebb feladata az antiochiai egyház latinizálá- 
sa volt, ami csak a bizánci egyház kemény ellenállásának leküzdésével sikerült. 
Amint alkalom kínálkozott rá, a normannok latin püspököket neveztek ki, 
az antiochiai pátriárka pedig szervezeti reformjaival a latin keresztény vona- 
lat igyekezett erősíteni. A szerzetesség szintén rendkívül fontos szerepet ját- 
szott az egyház nyugati mintára történő átalakításában, amennyiben több 
nagy bencés apátságot alapítottak -— a Szent Pál-, Szent György- és Szent Si- 
meon-apátságot -, ahol a görög ortodox helyett nyugatról jött szerzetesek 
kaptak helyet. Ugyanígy a lovagrendek megjelenése (elsősorban a templo- 
mosoké és az ispotályosoké, melyek a XII. századtól kezdődően tekintélyes 
vagyonra tettek szert, ami oda vezetett, hogy ők határozták meg Antiochia 
vallási és politikai irányvonalát) is az antiochiai normann fennhatóság jel- 
legzetes velejárójának számított. Az egyházi reform során emelt épületek jó 
része már nincs meg, így a normannok építészeti tevékenységére a hatalmas 
várak - például Bagrasz, Bourzey, Margat vagy Soane - megmaradt romjai- 
ból következtethetünk. A következő évszázadban Antiochia egyre keletiesebb 
arculatot öltött, bár a legutóbbi kutatások azt bizonyítják, hogy a normann elit 
megőrizte különálló frank identitását (13 ábra). A keresztesek városaiban 
Észak-Itáliából, nevezetesen Velencéből, Genovából és Pisából érkezett ke- 
reskedőközösségek is éltek, miképp a templomosok és ispotályosok képvise- 
lői is jelen voltak. A normann fennhatóság alatt álló területek közül Antiochia 
bukott el legutoljára, amikor I. Bajbarsz egyiptomi szultán muzulmán serege 
1268-ban brutálisan kifosztotta. Antiochia, illetve még ugyanebben az évben 
Jaffa eleste a közel-keleti frank uralom hanyatlásának kezdetét jelezte. 


A MÁSODIK ÉS A HARMADIK KERESZTES HADJÁRAT 

A második keresztes hadjáratot azután hirdették meg, hogy a muzulmánok 
1144-ben elfoglalták a keresztesek által alapított Edesszai Grófságot. A had- 
járatot - mely teljes kudarccal végződött - VII. (Ifjú) Lajos francia király ve- 
Zette. Csakúgy mint az első hadjárat idején, a szicíliai normannok ezúttal sem 
vettek részt közvetlenül az eseményekben, mégpedig nagyrészt azért, mert a 
muzulmánok még mindig fontos szerepet töltöttek be a kormányzásban. Ek- 
korra már Dél-Itália korábban még el nem foglalt részei is Roger király fenn- 
hatósága alá kerültek, így Apuliában egyetlen Boemund-kvalitású hadvezér 
sem volt, aki fölvette volna a keresztet. Mindazonáltal Roger - talán valami- 


134 


RUMI SZULTÁNSÁG 


KIL(KIAI ÖRMÉNY KIRÁLYSÁG 


EDESSZAI GRÓFSÁG 


eEdessza 


e Ant:ochia 
9 Cursat 


Tripot; 
R d zzz ) GRÓFSÁG 


eDamaszkusz 


JERUZSÁLEMI KIRÁLYSÁG 


Fi md 100 kilométer 


Agaba 


SZÍRIA 


13. Az Antiochiai Fejedelemség és a többi közel-keleti keresztes államalakulat 
a XII. században 


135 


lyen hátsó szándékkal - fölajánlotta, hogy átszállítja a kereszteseket a Szent- 
földre. Amikor ajánlatát elutasították, elhatározta, hogy Antiochiai György 
vezetése alatt hadjáratot indít a Földközi-tenger keleti medencéjébe, amit bi- 
zánci krónikaírók a kereszténység elárulásaként értékeltek. Roger lépése szö- 
vetségbe forrasztotta a bizánci és a német-római császárt, valamint a velen- 
ceieket az itáliai normannok ellen. 

1147 őszén a normannok kivitorláztak Otrantóból, és harc nélkül elfoglal- 
ták Korfut. Ezután megkerülték a Peloponnészoszi-félszigetet, helyőrségeket 
hagyva a stratégiai fontosságú part menti helyeken, és a félsziget keleti part- 
szakasza mentén fölhajóztak Euboia szigetéig. A jelek szerint ekkor támadást 
intéztek Athén ellen, majd Antiochiai György ugyanazon az úton, amelyen 
jött, visszahajózott, de csak miután megtámadta a Jón-szigeteket és feldúlta 
a Korintoszi-öböl partján fekvő városokat. Mint Koniatesz Niketasz írja, 
olyan volt, , mint egy tengeri szörny, mindent elnyelt, ami az útjába került". 

A György által partra küldött portyázó csapatok egyike egészen Thébáig, a 
bizánci selyemmanufaktúrák központjáig nyomult előre a szárazföldön. Túl 
azon, hogy hatalmas mennyiségű selymet zsákmányoltak, számos zsidó se- 
lyemszövő nőt is foglyul ejtettek, akiket átszállítottak a palermói palota szö- 
vőműhelyébe. Théba után a fosztogatók Korintosz felé vették az irányt, me- 
lyet kiraboltak, sőt Szent Tódor földi maradványait is magukkal vitték. Ni- 
ketasz beszámol arról, hogy sa szicíliai hajók a zsákmányolt holmi súlyától 
olyan mélyen belemerültek a vízbe, hogy inkább tűntek kereskedelmi, mint 
kalózhajóknak, amik valójában voltak". 

1149-ben a bizánciak visszafoglalták Korfut, de Antiochiai György, az emí- 
rek emírje negyven hajóból álló flottával átkelt a Hellészpontoszon (a Dar- 
danellák régi elnevezése) és a Márvány-tengeren, s lehorgonyzott Konstanti- 
nápoly falai alatt. Egy sikertelen partraszállási kísérletet követően a szicíliaiak 
följebb hajóztak a Boszporuszon és fosztogatni kezdtek, módszeresen végig- 
rabolva a part menti gazdag villákat, hogy még viking elődeik is elégedetten 
csettintettek volna. E Földközi-tenger keleti medencéjébe vezetett hadjárat- 
tal lezárult Roger tengeri kalandozásainak sora, mellyel jóformán az összes je- 
lentős keresztény hatalmat magára haragította, ugyanakkor sikeresen elejét 
vette a normann királyság elleni esetleges koncentrált támadásoknak. Öt év 
múlva már sem II. (Nagy) Roger, sem Antiochiai György nem volt az élők 
sorában, és a normann expanzionizmus kiemelkedő időszaka véget ért. 

1174-ben II. (Jó) Vilmos király újjáélesztette a normann terjeszkedő poli- 
tikát, amikor hadjáratot indított Szaladdin ellen Egyiptomba. Az akcióra egy 
szövetség keretein belül került sor, és bukása azt eredményezte, hogy a nor- 

mannok egy ideig nem vezettek újabb hadjáratokat Szicíliából. Legközelebb 
1180-ban és 1182-ben vállalkoztak efféle hadműveletekre, mégpedig a Ba- 
leári-szigeteken, melyek szicíliai uralmuk utolsó évtizedeire a normannok 
kedvelt célpontjaivá váltak. 

1185 júniusában egy jelentős létszámú szicíliai flotta II. Vilmos unokatest- 
vére, Leccei Tankréd parancsnoksága alatt kihajózott Messinából. Ezúttal is 
a Bizánci Birodalom legfontosabb adriai kikötővárosát, Durazzót foglalták el 
elsőként. A Balkánon való gyors átkelés után a normann szárazföldi sereg au- 
gusztus 6-án tábort ütött Szaloniki falainál, 15-én pedig a flotta - miután 
megkerülte a Peloponnészoszi-félszigetet - blokád alá vonta a várost a kikö- 
tő felől, s ezzel kezdetét vette Szaloniki ostroma. Augusztus 24-én a normann 
csapatok mindkét oldalról behatoltak a Bizánci Birodalom második városá- 
ba és kifosztották, polgárait pedig lemészárolták. Ez volt a normann történe- 
lem egyik leggyalázatosabb epizódja. Niketasz így ír az eseményekről: 


Ezek a barbárok még az oltár mellett, a szentképek jelenlétében is erőszakosan 
viselkedtek. . . de azért különösnek találtuk, hogy el akarták pusztítani az ikon- 
jainkat, tüzelőnek használva azokat a főzéshez. Ennél is nagyobb bűn, hogy 
táncra perdültek az oltárokon, ahol maguk az angyalok is megremegtek, s köz- 
ben istenkáromló dalokat énekeltek, majd összevizelték a templomot, hogy 
mindenütt vastagon állt a szennylé. 


A normannok ezután kelet felé vették az irányt, ám mialatt a flotta a Már- 
vány-tengeren állomásozott a szárazföldi haderőre várva, mely bármely pil- 
lanatban megérkezhetett, a szicíliaiakat támadás érte. A normannok veresé- 
get szenvedtek, Szaloniki visszakerült bizánci fennhatóság alá, a kimerült se- 
regnek pedig a Balkánon keresztül vissza kellett térnie Itáliába. A szicíliai ha- 
jóhad azonban sértetlen maradt, és a hazafelé vezető úton megtámadta Ciprus 
szigetét. Az ezt követő hektikus küzdelemben hallunk először a hajóhad új 
vezéréről, Brindisi Margaritusról, a normann Szicília utolsó nagy flottapa- 
rancsnokáról. 

1187 őszén Margaritust visszarendelték Szicíliába, ahol azt az utasítást kap- 
ta, hogy minél gyorsabban javítsa ki a hajóit, és a lehető leghamarabb indul- 
jon el a Szentföldre. Október 2-án, egy pénteki napon a Szaladdin vezette mu- 
zulmán csapatok elfoglalták Jeruzsálemet, mire válaszul sor került a harma- 
dik keresztes hadjárat meghirdetésére. A szicíliaiak részvétele ezúttal nem ké- 
pezhette vita tárgyát, mi több, az európai uralkodók közül egyedül II. Vilmos 
rendelkezett bevethető sereggel egy előhad formájában. A szicíliai hajók fe- 

délzetén kétszáz lovag tartózkodott, és 1188-89 folyamán javarészt ők voltak 
az egyetlen szervezett haderő a szaracénok elleni küzdelemben. Margaritus 
hajói egyfolytában járőröztek a partok mentén, és jó néhányszor feltartóztat- 
ták Szaladdin erőit. 1188 júliusában annak hírére, hogy a flottaparancsnok 
Tripolisz partjaihoz érkezett, Szaladdin még nagyobb erőket vetett be Crac 
des Chevaliers ostromára, ám 1189. november 18-án II. Vilmos király meg- 
halt, s ezzel kezdetét vette a dél-itáliai normann uralom gyors összeomlása. 

Ugyanebben az évben II. Henrik angol király is elhunyt, de utóda, 
I. (Oroszlánszívű) Richárd rátermettnek bizonyult a hadjárat vezetésére. 
II. Fülöp Ágost francia király és I. Richárd 1190 szeptemberében megérkezett 
Messinába. Richárd húga, II. Henrik legfiatalabb lánya II. Vilmos özvegye 
volt. Két hét alatt Richárd elfoglalta és kifosztotta Messinát, a sziget második 
legnagyobb városát, majd miután áttelelt a városban, megegyezésre jutott 
Tankréddel, Szicília új királyával, amit kölcsönös ajándékozással pecsételtek 
meg. Richárd öt gályát és négy szállítóhajónyi lovat kapott, Tankréd pedig 
Artúr király kardját, az Excaliburt kapta meg, melyet alig néhány héttel ko- 
rábban találtak a néhai király földi maradványai mellett Glastonburyben. Ér- 
dekes történet, de igen csekély a valószínűsége, hogy valós alapja van. 

Végül 1191 kora tavaszán Fülöp Ágost és Richárd is elhajózott a Szentföld 
felé. Az angol flotta 1194-ben tért vissza a pisai és a genovai hajók társaságá- 
ban, akik a , Két Szicília" vonatkozásában VI. Henrik német-római császár 
trónigényét támogatták. Maga Richárd csak nem sokkal korábban szabadult 
ki Henrik egyik németországi vazallusának fogságából, és a váltságdíj egy ré- 
szét arra fordították, hogy anyagi támogatást nyújtsanak a császárnak célja 
eléréséhez. 


A NORMANNOK ÉSZAK-AFRIKÁBAN 

Figyelembe véve a sziget kiváló stratégiai elhelyezkedését (Szicília a Földkö- 
zi-tenger közepén fekszik), talán nem meglepő, hogy a normannok Észak- 
Afrika felé is terjeszkedni próbáltak. II. Roger észak-afrikai hatalmának leg- 
főbb építőmestere Antiochiai György volt, aki 1146-ban elfoglalta Tripolit, 
betetőzve ezzel a rendszeres portyázó rabló hadjáratok és kisebb területi hó- 
dítások tizenkét éven át tartó folyamatát. A győzelem révén Roger az egész 
partszakaszon megszerezte a hatalmat egészen Tuniszig, ám a normannok itt 
nem igazán akartak politikai uralomra szert tenni, sokkal jobban foglalkoz- 
tatták őket a Földközi-tenger déli partján elhelyezkedő gyarmatokban rejlő 
gazdasági és stratégiai lehetőségek. Ami a hódítás kereskedelmi vonatkozá- 
sait illeti, a legfontosabb kikötők megszerzésével ki lehetett iktatni a közvetí- 

tő kereskedőket, különösen azáltal, hogy a király kereskedelmi ügynökeit tet- 
ték meg a dél felé tartó karavánok vezetőivé. Stratégiai tekintetben a Szicília 
és Tunisz közötti nem túl széles vízi út s ezzel a Földközi-tenger középső ré- 
sze fölötti dominancia megszerzése volt a cél, 

Mint a XII. században oly gyakran előfordult, a hatalmi törekvéseknek ez 
alkalommal is kerülőúton igyekeztek érvényt szerezni. Egy Mahdia urával, 
Hasszán herceggel való nézeteltérést követően Antiochiai György egy 250 ha- 
jóból álló flottát vezényelt a kikötőváros ellen. Antiochiai György 1153-ban 
bekövetkezett halála azonban véget vetett a normannok észak-afrikai expan- 
ziójának, és alighogy sikerült megszilárdítaniuk a hatalmukat, a felbomlás je- 
lei szinte azonnal mutatkozni kezdtek. 1156 februárjában Sfax lakói az összes 
keresztényt lemészárolták a településen. 1158-ban a tunéziai partok mellett 
fekvő Dzserba és Kerkinna szigete lázadt föl, aminek hatására maga Tripoli 
is fölkelt a normannok ellen, és 1159 közepére már csak Mahdia volt a szici- 
liaiak kezén. Az észak-afrikai partszakasz még megmaradt keresztényei mind- 
annyian ebbe a városba igyekeztek, és az újonnan érkezőktől Mahdia lélek- 
szárna úgy felduzzadt, hogy a jövevények egyházi szertartásainak levezénylé- 
sére külön érseket kellett kinevezni. A muzulmánok elszántak voltak abban, 
hogy teljesen fölszámolják a keresztény hatalmat a kontinensükön. Miután 
minden oldalról körülvették a várost, július 20-án megkezdődött Mahdia ost- 
roma. A normann király hajóhadat küldött a város felmentésére, de ismeret- 
len okok miatt a flotta nem ütközött meg az ellenséggel, hanem visszahajó- 
Zott Itáliába. Palermóból nem érkezett segítség, és 1160. január 11-én Mah- 
dia megadta magát. A helyőrség szabad elvonulást kapott, a katonák fegyve- 
reikkel és felszerelésükkel együtt visszatértek Szicíliába. 

Az észak-afrikai gyarmatok elvesztését I. Vilmos király és főminisztere, 
Maio terhére rótták, akik a vélekedés szerint túl könnyen hagyták ezeket a te- 
rületeket elveszni. Az általánosan elfogadott, , jóhiszemű" vélemény szerint 
azonban Vilmos előtt épp elég megoldandó feladat tornyosult ahhoz, hogy 
elhúzódó utóvédharcot folytasson Észak-Afrikában. Még mindig harcban állt 
a német-római és a bizánci császárral, csakúgy mint a pápasággal és egy sor 
független és félfüggetlen állammal, s akkor még nem is szóltunk a saját or- 
szágában kialakult forrongásokról. Könnyen arra a következtetésre juthatott, 
hogy amennyiben az Almohad-dinasztia seregeivel is felvenné a harcot, az 
már túl sok lenne, 

A normann királyoknak az igencsak kedvezőtlen kilátások ellenére sike- 
rült megszervezniük a Dél-Itáliát és Szicíliát magában foglaló királyságukat. 
A , Két Szicília" jelentős hatalommá nőtte ki magát a Földközi-tenger térsé- 

gében, mely ellenőrzése alatt tudta tartani a kereskedelmet, és katonai téren 
is figyelemre méltó teljesítményre volt képes. Ám a normannok királyságának 
csak kevés természetes szövetségese volt, ugyanakkor bizonyos tekintetben 
mindenki természetes ellenségének számított. Létrehozása után önnön fel- 
ségterületén a saját túléléséért kellett küzdenie, állandóan külső fenyegetéssel 
kellett szembenéznie. Soha nem élvezhetett hosszabb nyugalmi periódust, 
amikor gazdaságilag megerősödhetett volna, és kiaknázhatta volna erőforrá- 
sait ahhoz, hogy elérje célját, és a Földközi-tenger valódi nagyhatalmává 
váljon. 


A SZICÍLIAI NORMANN KIRÁLYSÁG 


SZICÍLIA MEGHÓDÍTÁSA (14. ábra) 

Mialatt a normannok Dél-Itáliában és a Balkánon hadakoztak, abban is eltö- 
kéltek voltak, hogy visszafoglalják Szicíliát a kereszténység számára. A nor- 
mannok hallottak Szicília termékenységéről és gazdagságáról, s a sziget jól 
láthatóan fölkeltette érdeklődésüket, ráadásul alighanem úgy érezték, hogy a 
muzulmánok szicíliai jelenléte állandó fenyegetést jelent újonnan megszer- 
zett dél-itáliai birtokaikra. Malaterra ezt írja: 


. . amikor a pogány uralom alatt álló Szicíliáról hallott, és arra gondolt, hogy a 
sziget annak az igen keskeny tengerszorosnak a túloldalán terül el, Roger-t — 
akit mindig mohó hatalomvágy fűtött - hatalmába kerítette Szicília elfoglalá- 
sának gondolata. Úgy vélte, lelkének és testének egyaránt üdvére válik majd, 
ha visszaadhatja a hamis isteneknek behódolt országot az egy igaz Isten szol- 
gálatába, és világi birtokába veheti az ország gyümölcseit és terményeit, ame- 
lyeket azok az Isten előtt nem kedves emberek jogtalanul bitorolnak. 


Malaterra szerint Róbert és Roger már azelőtt elkezdte tervezgetni a szicíliai 
hadjáratot, hogy elfoglalták volna Reggio Calabriát, és Roger felderítő utat 
tett volna Messinába. 1061 februárjában Roger szövetségre lépett Siracusa és 
Catania emírjével, Ibn Thimnával, aki riválisával, Ibn Hawwasszal, Castrogi- 
ovanni és Agrigento emírjével szemben kívánta igénybe venni Roger segítsé- 
gét. Roger márciust és áprilist a hadjáratra való felkészüléssel töltötte, a kö- 
vetkező hónapban pedig Guiscard Róbert és az általa hozott erősítés is meg- 
érkezett Reggióba, de egy Palermóból átvezényelt muzulmán hajóhad meg 

14. Szicília a normann korban 


tudta akadályozni a normann flotta átkelését. Róbert a normann sereg de- 
rékhada mögött maradt csalétekként, miközben Roger egy sokkal kisebb had- 
erővel átkelt a szoroson, mely meglepte és elfoglalta a gyakorlatilag védtelenül 
maradt Messina városát. A muzulmán flotta visszavonult Palermóba, lehető- 
vé téve Róbert számára, hogy a normann sereg fennmaradó részével kövesse 
Roger-t Messinába. Az év hátralévő részében a két normann, Róbert és Roger, 
hadműveleteket folytatott Szicíliában, ám azonkívül, hogy sikerült bevenniük 
Troina városát, nem tudták szilárdan megvetni lábukat a szigeten. 

A következő év (1062) tavaszán Roger és Ibn Thimna megostromolta és 
elfoglalta a Troinától mintegy 30 mérfölddel keletre található Petraliát, de 
még ugyanebben a hadműveleti évadban, azután, hogy Roger visszament Ca- 
labriába, muzulmán szövetségese orvtámadás áldozata lett. Amikor 1062 nya- 
rának derekán Roger visszatért Szicíliába, Troinába ment, ahol megköny- 
nyebbüléssel tapasztalhatta, hogy a normann helyőrség távozta ellenére a mu- 
zulmánok nem foglalták vissza a várost. Ám a garnizon újjászervezése során 
Roger elidegenítette a helyi görög és keresztény lakosságot. A helybéliek — bi- 
zonyára alappal - azt állították, hogy a katonák erőszakoskodtak a nőkkel, s 
ezért fellázadtak. A troinaiak egy szomszédos erőd muzulmán katonáinak se- 

gítségével négy hónapon keresztül tartották ostrom alatt a grófot, a feleségét 
és embereit, és a normannok csak ezután tudták helyreállítani a rendet. 
1063 nyarán Ibn Hawwas erősítést kapott Afrikából, a normannok azon- 
ban a kedvezőtlen kilátások ellenére vereséget mértek a muzulmánokra az 
egész szicíliai hadjárat legjelentősebb csatájában, a Ceraminál vívott ütkö- 
zetben. Malaterra szerint , a hadizsákmánytól roskadozó normannok beren- 
dezkedtek a mohamedánok sátraiban, magukhoz véve a tevéket és minden 
egyebet, amit ott találtak", Roger állítólag négy tevét küldetett II. Sándor 
pápának a muzulmán táborban talált zsákmányból, viszonzásképpen pedig 
pápai lobogót kapott. Palermo emírje elesett a cerami csatában, így a muzul- 
mán főváros sebezhetővé vált, ráadásul egy pisai követ felkereste a Troiná- 
ban tartózkodó Roger-t azzal a javaslattal, hogy indítsanak közös hadműve- 
letet Palermo ellen. Roger tétovázása azzal kapcsolatban, hogy a lehető leg- 
jobban kiaknázza a szituációban rejlő lehetőségeket, egyedül azzal magya- 
rázható, hogy állandóan emberszűkében volt, ami eleve kizárta a nagyobb 
szabású hadműveleteket, hacsak nem számíthatott erősítésre fivérétől, Ró- 
berttől. Mivel azonban nem volt remény arra, hogy a félszigetről azonnali se- 
gítség érkezzen, Roger beérte a kisebb zsákmányszerző akciókkal, míg végül 
1064-ben Róbert megérkezett Apuliából és csatlakozott Roger-hoz a Palermo 
elfoglalására indított hadjáratban. Róbertnek azonban hamarosan vissza kel- 
lett térnie a félszigetre ottani ügyei rendezéséhez, mely jó néhány évet vett 
igénybe. Roger ezalatt folytatta a portyázó hadjáratokat Szicíliában, de kevés 
maradandó eredményt tudott felmutatni. Amikor 1068-ban seregével Paler- 
mo közelében fosztogatott, Roger váratlanul egy Afrikából érkezett, jelentős 
muzulmán haderővel találta magát szembe, melyet Temin kalifa fia, Ayub ve- 
zetett. A kedvezőtlen esélyek ellenére a normannok nyerték az ütközetet. 
Roger a hadizsákmány között postagalambokat is talált, melyeket Goffredo 
Malaterra szerint arra használt, hogy hírt adjon a palermóiaknak a muzul- 
mán vereségről. A csata fordulópontot jelentett, megtörte a muzulmánok el- 
lenállását Szicíliában, és arra késztette Ayubot, hogy visszatérjen Afrikába. 
Miután Róbert helyreállította hatalmát Calabriában (1071), a két fivér 
újabb hadjáratot tervezett Palermo bevételére. Roger-nak sikerült visszasze- 
reznie a sziget keleti részén fekvő Catania városát, ahol Róbert csatlakozott 
hozzá. A két vezér calabriai és görög hajókból flottát szervezett, melyet lát- 
szólag Málta ellen akartak bevetni, de a hajóhad Palermo felé vette az irányt, 
és augusztusban a normann seregek a szárazföld és a tenger felől is meg- 
kezdték a város ostromát. Ezután észak-afrikai kontingens érkezett a körül- 
zárt metropolisz megsegítésére, és sikerült is áttörnie a blokádot, ám eköz- 

ben súlyos veszteségeket szenvedett. Az ostrom több hónapig elhúzódott, de 
a város 1072. január 10-én végül megadta magát Róbertnek, Apulia hercegé- 
nek, aki ünnepélyes külsőségek között bevonult Palermóba, majd követte őt 
fivére, Roger és a szicíliai hadjáratban részt vett normann főurak. A hódítók 
keresztüllovagoltak a városon a hajdani Santa Maria-székesegyházhoz, melyet 
most nagy sietve újra felszenteltek, miután 240 éven át mecsetként funkcio- 
nált. A hálaadó misét Palermo agg érseke celebrálta görög szertartás szerint, 
aki , ugyan bátortalan görög volt, de a lehetőség szerint követni igyekezte a ke- 
resztény vallást". Mint Amatus fogalmaz, a kereszténység visszaállításának 
ünnepén , a mennyország angyalainak a hangja is fölcsendült a gyülekezet- 
ben", 

A normann hódítás idején Palermo nyüzsgő kereskedőváros volt, mely 
nem kevesebb mint háromszáz mecsettel büszkélkedhetett - a legnagyob- 
bikban közülük, egy egykori keresztény templomban egy kupolára felfüg- 
gesztett érckoporsóban állítólag Arisztotelész földi maradványai voltak elhe- 
lyezve -, emellett számtalan piactérrel, pénzváltóhellyel és kézművesutcával 
is rendelkezett, s Európa egyik legelső papírmalma is itt működött. Valószí- 
nűleg ebből az üzemből került ki a legrégebbi datálású, papírból készült eu- 
rópai okirat, egy 1102-ből származó szerződés Roger szignójával. A várost 
parkok és ligetek övezték. Amatus lelkesen számol be arról, hogy Palermo el- 
foglalása után a normannok hogyan , osztották föl maguk között a palotákat 
és a városon kívül talált javakat. A nemesek megkapták a gyümölcsökben és 
forrásokban bővelkedő díszparkokat, és még a lovagokat is királyian megju- 
talmazták ebben a földi paradicsomban" (26. kép). A normannok és a helyi 
muzulmánok kapcsolatát kezdettől fogva a békés egymás mellett élés jelle- 
mezte, ami a szicíliai normann uralom egyik fontos ismérve volt. A muzul- 
mánok ígéretet kaptak arra, hogy nem éri őket bántódás, valamint saját tör- 
vényeik és vallásuk szerint élhetnek. Szicília elfoglalásának körülményei és a 
hadjárat keresztes jellege ellenére a normannok Dél-Európában többnyire tü- 
relmesek voltak a más vallásúakhoz, bár e tekintetben a más keresztény fele- 
kezetek figyelemre méltó kivételt képeztek. 

Palermo elfoglalását követően Guiscard Róbert sosem tért vissza Szicíliá- 
ba, így Roger lehetőségei katonai téren igen behatároltak voltak. A nagyobb 
szabású hadműveletek helyett a grófnak be kellett érnie a stratégiai jelentő- 
ségű helyeken épült erődökből indított kisebb akciókkal, az egyes települé- 
sek elfoglalására pedig ki kellett várnia a megfelelő alkalmat. Másrészt viszont 
a sziget déli felén elhelyezkedő muzulmán városok nem léptek föl egységesen, 
és csak ritkán működtek együtt az észak-afrikai erőkkel, így Roger-nak nem 

kellett összehangolt védekezéssel szembenéznie. A muzulmánok megtorló 
hadjáratai is általában inkább emlékeztettek rajtaütésekre, mint szabályos üt- 
közetekre. 1076-ban Siracusa emírje kihasználta az egyik alkalmat, amikor 
Roger átkelt a félszigetre, és támadást intézett Catania ellen, melyben Roger 
veje, Hugó is életét vesztette. Roger válaszul egy sor heves támadást indított 
Noto vidékén, és olyan sok, mezőgazdasági művelés alatt álló területet pusz- 
títottak el, hogy őt tették felelőssé a Szicíliában kitört súlyos éhínségért. Ro- 
ger-nak 1077-ben Trapani és Castranova is megadta magát, két évvel később 
pedig Taorminát is sikerült ostrom árán bevennie. 1086 áprilisában Roger 
ostromot indított Agrigento elfoglalására, mely júliusban nyitotta meg ka- 
puit. A normann sereg ezután Castrogiovanni (Enna) felé vette útját, ahol 
Roger tárgyalásos úton elérte, hogy a város megadja magát. A megállapodás 
értelmében az emír és családja áttért a keresztény hitre és áttelepült Calab- 
riába, ahol egy területet kapott Maletto közelében. Noto és Buterra városokat 
leszámítva Roger így Szicília teljes területét megszerezte, de 1091-ben e két te- 
lepülés is kapitulált, amivel teljessé vált a normann uralom a szigeten. 
Miután teljesen átvette a hatalmat Szicíliában, Roger követni igyekezett 
Hódító Vilmos angliai példáját, és hozzáfogott a szicíliai görög egyház leépí- 
téséhez, illetve latin kereszténységgel való felváltásához. Személyesen fel- 
ügyelte a templomépítéseket, és nyugati püspököket nevezett ki a kulcspozí- 
ciókba, így vált Savoyai Guerland Agrigento, Roueni István Massara, Pro- 
vence-i István Siracusa, Bretagne-i Angenius pedig Catania püspökévé. Ezzel 
egyidejűleg a nyugati szerzetességet is igyekezett meghonosítani, ezért szá- 
mos bencés szerzetest hívott Szicíliába a félszigetről. Roger nagyon ügyelt 
arra, hogy egyházi ügyekben övé legyen a legfőbb hatalom, olyannyira, hogy 
1098 júliusában biztosította a maga és utódai számára a pápai legátusi posz- 
tot Szicíliában. A szicíliai arab uralom két évszázada alatt a görög egyház je- 
lentősen meggyengült, mindazonáltal nem sok kétség férhet ahhoz, hogy a 
nyugati egyház erőltetett módon történő helyzetbe hozása a keresztény kö- 
zösség széles rétegeiben igen erős ellenérzéseket szült. Az egyházi változások 
tekintélyes része nem közvetlenül a normannok műve volt, hanem a félszi- 
getről, nevezetesen Campaniából, Apuliából, Liguriából, Toszkánából, sőt az 
Alpokon túlról érkezett nagyszámú menekült megtelepedésével ment végbe, 
A normann és frank hódítók következetes törekvése arra, hogy a Földközi- 
tenger egész keleti térségében a latin kereszténységgel váltsák föl az ortodo- 
xot, mély elkeseredés forrásává vált a bizánciak körében, akik gyakran érez- 
ték úgy, hogy jobban megértik magukat a muzulmánokkal, mint keresztény 

hittestvéreikkel, akiknek a reformtevékenysége állandó konfliktusforrást je- 
lentett egészen Konstantinápoly 1453. évi török elfoglalásáig. 

A Szicíliát elfoglaló normann sereg etnikailag vegyes képet mutatott: az 
arisztokrácia normann származású volt, a legénységben azonban jelentős szá- 
mú itáliai is helyet kapott. A két fivér felosztotta egymás között a szicíliai fog- 
lalásokat: a legfőbb hűbéri hatalom, valamint Palermo fele Guiscardt-t illette 
meg, a többi terület pedig Roger-nak jutott, akit kineveztek Szicília grófjává. 
Guiscard hűbérbirtokokat hozott létre a fennhatósága alatt álló területeken, . 
majd szétosztotta ezeket családtagjai és emberei között. Az igen jelentős gö- 
rög és muzulmán lakossággal rendelkező szigeten így kiépült a feudális föld- 
birtokrendszer. 

Szicília meghódítása harminc évet (1061-91) vett igénybe, és nagyrészt 
egyetlen ember, Roger gróf nevéhez fűződik, bár ő többször is nagyon fontos 
segítséget kapott fivérétől, Guiscard Róberttől. A hódítást talán gyorsabban is 
végre lehetett volna hajtani, de Roger csak azokat az erőket vethette be, me- 
lyeket a normannok a jelentősebb dél-itáliai és földközi-tengeri hadművele- 
teik idején nélkülözni tudtak. Fivére, Guiscard Róbert 1085-ben bekövetke- 
zett halála után Roger gróf egyre nagyobb hatalomra tett szert. Stabilitást te- 
remtett, és erőt mutatott az általános anarchia közepette, mely a normannok 
többi itáliai gyarmatánál általánosnak számított. 1090-ben, kevéssel Szicília 
teljes meghódítása előtt Roger a még mindig muzulmánok uralta Málta és 
Gozo szigetét is elfoglalta, bár muzulmán irányítás alatt hagyta őket. Roger a 
szolgálataiért cserében döntőbíráskodás útján kikényszerítette unokaöccsétől, 
Roger-tól - Guiscard Róbert birtokainak örökösétől -— néhány calabriai erőd- 
nek és Szicília Guiscard birtokába tartozó felének az átadását. Noha Apuliá- 
ban, Capuában és Tarantóban továbbra is önálló hercegek uralkodtak, a fő- 
hatalom Roger-nál, Szicília grófjánál volt, aki Európa egyik leghatalmasabb 
uralkodójának számított. 


SZICÍLIA NORMANN KIRÁLYAI 

Roger gróf 1101. június 22-én, hetvenesztendős korában hunyt el az Appen- 
nini-félszigeten fekvő székvárosában, Miletóban, és ugyanitt, az általa alapí- 
tott Santa Trinita apátságban temették el, mely az 1783. évi földrengésben tel- 
jesen elpusztult. Roger-nak számos törvénytelen gyermeke mellett mindössze 
három törvényes fia született. A legidősebb, Goffredo leprában szenvedett, fe- 
leségétől, Adelaidétól, egy észak-itáliai arisztokrata hölgytől született két má- 
sik fia, Simon és Roger pedig még kiskorúak volt. Férje, Roger halála után 
Adelaide Szicília régensuralkodója lett, és a kormányzásban főként görög és 

arab minisztereire támaszkodott. Adelaide idősebbik fiának, Simonnak a ha- 
lála után (1105. szeptember) Roger gróf egyetlen férfi örököse, a kilencéves 
Roger került a trónra. II. Roger gyermekkoráról keveset tudunk. Egy doku- 
mentumokkal alá nem támasztott hagyomány szerint Szent Brúnó, a kar- 
thauzi rend alapítója keresztelte meg. Élete első éveit Calabriában és Messi- 
nában töltötte, 1112-ben pedig a még mindig csak tizenhat éves fiatalembert 
lovaggá ütötték az emírek régi palermói palotájában, és rögtön ezután kor- 
mányozni kezdett. Apja, I. Roger és az Hauteville családból származó nagy- 
bátyjai lényegében még normann kalandoroknak tekinthetők. Velük ellentét- 
ben az ifjú király tősgyökeres déli fiatalember volt, aki ötéves kora óta nem állt 
atyai felügyelet alatt, hanem a görög és muzulmán nevelők sokszínű, több- 
nyelvű világában élt, ahol az államügyek intézése négy nyelven zajlott. Ural- 
kodása idején II. Roger szívesebben nyúlt a diplomácia, mint az erőszak esz- 
közéhez, és kortársai hamar megtanulhatták - sokszor a saját kárukon -, hogy 
a király karakterében a délies vonások erős keleties beütésekkel ötvöződnek. 
Az udvari földrajztudós kissé különös megállapítása szerint Roger , többet vitt 
véghez alvás közben, mint mások ébren: Noha Roger a latin kereszténység 
jeles képviselője volt, aki meghonosította Dél-Itáliában az észak-európai egy- 
házi rendeket (elsősorban a cisztercitákét), életvitele a keleti kényurakéra em- 
lékeztetett; háremet tartott (ahol feltehetőleg csak muzulmán nők voltak), me- 
lyet eunuchok őriztek. Multikulturalizmusának megvolt az az előnye, hogy 
harmonikusabb kapcsolatokat ápolt keleti szomszédaival, mint apja és nagy- 
bátyjai, s ez megteremtette a lehetőséget egy nagyratörő terjeszkedő politiká- 
hoz. 

Normann elődeitől Roger az energikusságot és a becsvágyat örökölte. E jel- 
lemvonások a kiváló államférfiúi adottságokkal karöltve lehetővé tették, hogy 
kihasználja unokatestvérei gyengeségét, és egy fellázadt báró elleni katonai 
segítségnyújtásért cserébe rátegye kezét a félszigeten elterülő birtokaikra. 
1122-re egész Calabria az ellenőrzése alá került, 1127-ben pedig, amikor Vil- 
mos apuliai herceg utód nélkül halt meg, Roger bejelentette igényét a her- 
cegségre. Roger jelentős ellenállásra számíthatott. A normann bárók közül 
sokan nem nézték jó szemmel az Hauteville-ek túlzott hatalmát, felkapasz- 
kodottnak tartották őket, akik semmivel sem jobbak náluk, a pápaság pedig, 
mely kisebb-nagyobb megszakításokkal csaknem egy évszázada állt konflik- 
tusban az Hauteville-ekkel, igencsak aggódott, hogy erős állam jött létre a ha- 
táraitól délre. Roger ellenlábasai azonban nem voltak méltó ellenfelek a fia- 
tal fejedelem sajátos fegyveres diplomáciájában, és 1128-ban II. Honorius pá- 
pának el kellett őt ismernie Apulia, Calabria és Szicília korlátlan hatalmú her- 

cegének. A szóban forgó területek ily módon egyetlen uralkodó hatalma alatt 
egyesültek, amire utoljára hat évszázaddal korábban volt példa, amikor a nagy 
bizánci császár, Justinianus elfoglalta Itáliát. 

32 esztendős korára Roger herceg Európa leghatalmasabb, legbefolyáso- 
sabb uralkodói közé tartozott. Ahhoz, hogy a három hercegséget egyéges ál- 
lammá kovácsolja, és egyenlőként tárgyalhasson más államfőkkel, már csak 
egyetlen feladata maradt: a királyi korona megszerzése. Két év múlva elis érte 
célját. 1130-ban Honorius pápa korai halála után szokatlanul heves vita bon- 
takozott ki az utódlás kérdésében. Clairvaux-i Szent Bernát erőteljes fellé- 
pésének köszönhetően II. Ince hamarosan maga mögött tudhatta a nyugati 
keresztény hatalmak zömének támogatását. Riválisa, II. Anaklét Roger-hoz 
fordult segítségért, amit királlyá koronázásáért cserébe Roger meg is ígért. 
A hercegnek a kedvezőtlen kilátások ellenére sikerült keresztülvinnie Anak- 
lét megválasztását, aminek eredményeként 1130 karácsonyán II. Roger-t Szi- 
cília első királyává koronázták Palermóban. A ceremónián jelen lévő telesei 
apát szavaival , Európa legkozmopolitább városában olyan hatalmas ünnep- 
ségek zajlottak, hogy olybá tűnt, mintha az egész várost koronázták volna 
meg". Lényegében Roger hozta létre azt az államalakulatot, melynek a kirá- 
lyává vált, és mely , Két Szicília?" néven vonult be a történelembe. 

Anaklét pápa 1138-ban meghalt, a következő évben pedig a Garigliano- 
folyó mentén fekvő Gallucciónál lezajlott ütközetben II. Ince pápa vereséget 
szenvedett és fogságba esett. Roger kikényszerítette Incénél, hogy ismerje el 
szicíliai hatalmát, valamint a Gariglianótól délre található itáliai területek 
fölötti hűbérúri befolyását. Ezt követően hamar helyre tudta állítani a rendet 
a félszigeten fekvő birtokain, ahol vazallusai II. Lothar német-római császár 
támogatásával szinte egyfolytában lázadoztak. 

II. Roger király uralkodása idején Szicília egyre gazdagabbá és erősebbé 
vált. Roger a szellem embereként komolyan vette a kormányzati felelősséget, 
s bár nem kedvelte túlzottan a Bizánci Birodalmat, mely továbbra is fönntar- 
totta egykori itáliai területeire vonatkozó igényét, neveltetése folytán inkább 
a monarchikus államforma bizánci változata állt hozzá közelebb: az a fajta 
berendezkedés, ahol az uralkodó - Isten földi helytartója — az alattvalóitól tá- 
vol, magasan fölöttük áll, hatalmát tekintve valahol a föld és a mennyország 
között helyezkedik el. Nem véletlen, hogy a róla fennmaradt mindössze két 
arckép egyikén, a palermói Martorana templom mozaikján bizánci császári 
palástban ábrázolják, amint Krisztus éppen királlyá koronázza (27. kép). Ami 
azt illeti, kétségtelen, hogy Roger úgy gondolta, a bizánci hagyományt viszi to- 

vább, és a szicíliai normannoknak komoly ambícióik voltak Konstantiná- 
pollyal és a gyengélkedő Bizánci Birodalommal kapcsolatban. 


ROGER URALKODÁSA 

Roger igénybe vehette az apja által kiépített kormányzati struktúrát, és olyan, 
a normann, a görög és az arab modell elemeit ötvöző közigazgatást hozott lét- 
re, mely egyedülállónak számított Európában. A Palermóban található kor- 
mányzat két szervezeti egységre tagolódott: a Dohana de Secrelisre (a pénzügyi 
igazgatásért felelős hivatal) ésa Dohana Baronorumra (helyi igazgatás), mely 
a békebírák irányítása alatt állt, és e testületek tagjai között a latinok mellett 
gyakran kaptak helyet görögök és arabok is. Az idősebb normann nemesi ré- 
teg egyre kevésbé vett részt a központi kormányzat munkájában, ám ez bizo- 
nyos tekintetben a saját elhatározásuk volt, de így is megtartottak egyes ha- 
talmi pozíciókat, ami a Roger utódai, I. és II. Vilmos ellen általuk szított lá- 
zadások idején mutatkozott meg. 

Palermo, a szicíliai normann királyság fővárosa virágzó céhes ipart, palo- 
tákat, kormányhivatalokat és pénzverdét mondhatott magáénak. A normann 
uralom alatt a szicíliai pénzügyi igazgatásban nagyrészt muzulmánok dol- 
goztak görög elöljárók vezetése alatt. A normann pénzérmék nem kis részé- 
re továbbra is arab felirat került, sőt muzulmán tartalmú feliratokra is akadt 
példa - bár időnként a keresztmotívum vagy a bizánci , Krisztus győzelmet 
arat" felirat is megjelenik rajtuk (23. kép). A zecca (pénzérme) szó ekkor ke- 
rült át az olasz nyelvbe az arabból. A hadsereg támadó élét is arabok alkották, 
míg a hadiflottában döntően görögök szolgáltak. A flotta parancsnoka, akit 
arab titulussal az , emírek emírjének" neveztek (a kifejezés latin megfelelőjé- 
ből l[ammiratus ammiratorum] származik egyébiránt az admirális szó) egy- 
ben a kormányífői tisztet is ellátta, így a szicíliai normann kormányzati hie- 
rarchiában a második legfontosabb posztot töltötte be a király mögött. 

Bár az észak-európai normannok stratégiája döntően a szárazföldi hadse- 
regre épült, a Földközi-tenger térségében a bizánciak és az arabok révén a 
tengeri hadviselés haditechnikai vívmányai is visszakerültek a repertoárjuk- 
ba, és olyan flottát állítottak föl, mely meglehetős sikerrel vette föl a harcot az 
ellenséggel. Ettől a hajóhadtól függött a normann Szicília biztonsága és fejlő- 
dése, Roger pedig energikusan és eredményesen használta a flottát. Legkivá- 
lóbb flottaparancsnoka, Antiochiai György vezetése alatt a hajóhad elfoglal- 
ta a mai Tunézia nagy részét, lerakva ezzel a hasznot hajtó, bár csak rövid ide- 
ig fennálló észak-afrikai normann hatalom alapjait. Emellett Korfu szigetét is 
sikerült elfoglalniuk, végigfosztogatták a görög partokat, selyemszövő nőket 

ejtve foglyul Thébában, akiket átszállítottak a palermói udvari selyemkészítő 
műhelyekbe, 1149-ben pedig felhajóztak a Boszporuszon, és meglepetéssze- 
rű támadást intéztek a konstantinápolyi császári palota ellen. Fontos megje- 
gyezni, hogy a normann Szicília nem vett részt közvetlenül sem az első, sem 
a második keresztes hadjáratban, mivel a szicíliai tanácsadók, orvosok és tu- 
dósok tekintélyes része muzulmán volt, márpedig a királyi udvarban nagy 
hangsúlyt fektettek a vallási türelemre. 

A második hadjáratból való kimaradás másik, személyesebb oka abban ke- 
resendő, hogy anyja 34 évvel korábban Jeruzsálem királyával, I. Baldwinnal 
való végzetes újraházasodása óta Roger őszintén megvetette Jeruzsálem frank 
urait, és nem volt hajlandó segíteni a közel-keleti latin keresztényeket. Bou- 
logne-i Baldwint, Edessza egykori grófját 1100 karácsonyán koronázták Je- 
ruzsálem királyává. Első két házassága nem sikerült túl jól, de 1112-ben tu- 
domást szerzett arról, hogy Adelaide szicíliai grófnő fia Roger nagykorúvá 
válása miatt leköszönt a régensi tisztről, és szeretne újból férjhez menni. Bald- 
win úgy látta, elérkezett a kedvező alkalom gyengécske királysága gyarapítá- 
sára. Adelaide rendkívül gazdag volt, és a friggyel a szicíliai flotta támogatá- 
sát is megszerezhette volna, mely már ekkoriban is olyan erőt képviselt, 
amellyel számolni kellett. Az asszony azzal a feltétellel egyezett bele a házas- 
ságba, hogy amennyiben nem születik gyerekük, a jeruzsálemi trón Roger- 
ra száll. 1113-ban így Adelaide grófnő elhagyta Szicíliát és a Közel-Keletre 
ment. Aacheni Albert, az első keresztes hadjárat krónikása így ír az utazásról: 


Két darab három evezősoros görög gálya érkezett vele, fedélzetükön ötszáz-öt- 
száz harcossal, emellett hét hajó megrakva arannyal, ezüsttel, bíborral, drága- 
kővel és pompás díszruhákkal, nem is beszélve az aranyozott fegyverekről, pán- 
célokról, kardokról, sisakokról, pajzsokról, a hadviselés többi kellékéről és más 
effélékről, amiket a hatalmas fejedelmek használnak hajóik védelmére. Az elő- 
kelő hölgy által az utazáshoz kiválasztott hajó árboca a legtisztább arannyal volt 
befuttatva, s már messziről csillogott a napfényben, de a hajó orra és tatja - 
melyet a hozzáértő kézművesek szintén bevontak arannyal és ezüsttel — is le- 
nyűgöző látványt nyújtott. A hét hajó egyikén szaracén íjászok utaztak, rend- 
kívül délceg férfiak nagy értékű, fénylő öltözetben: valamennyiüket ajándékul 
szánták a királynak, s e harcosoknál nem akadt különb íjász egész Jeruzsálem- 
ben... Miután tájékoztatták nemes arája érkezéséről, a király a birodalma összes 
főnemese és udvari embere kíséretében lement a kikötőbe, mindannyian kü- 
lönféle díszes ruhákat viseltek. (Baldwint) királyi pompa övezte, mögötte ha- 
ladó lovai és öszvérei pedig bíborszínű és arany takarókkal voltak leterítve. 

A királyi zenészek trombitaszóval hirdették jövetelét, és mindenféle hangsze- 
ren játszottak, hogy öröm volt hallgatni. Így fogadta hát a király a hajóról le- 
szálló hercegnőt. Az utakra mindenhol színes szőnyegeket terítettek le, az ut- 
cákat pedig bíborral ékesítették a nemes hölgy tiszteletére, aki maga is hozzá 
volt szokva az efféle pompához. 


Ám nem sokkal a házasságkötés után Baldwin elköltötte Adelaide szinte ösz- 
szes hozományát, mivel ebből rendezte adósságait, de a bárókat, a lovagokat 
és a katonákat is ebből fizette ki. Az is kitudódott, hogy Baldwin formálisan 
nem vált el második feleségétől. A jeruzsálemi közhangulat Adelaide ellen 
fordult, és 1117-ben a megalázott, elszegényedett királynét hazaküldték Szi- 
cíliába, ahol a következő évben meg is halt, és Patti székesegyházában temet- 
ték el. A keresztes hadjárat egy másik krónikása, Türoszi Vilmos később azt 
írta, hogy az anyjával való bánásmód és a jeruzsálemi trónra vonatkozó ígé- 
ret be nem tartása miatt Roger egész életében izzó gyűlöletet táplált a Jeru- 
zsálemi Királyság és lakói iránt. 

Maga II. Roger háromszor nősült. Kétszer is megözvegyült: első hitvese, 
Elvira, VI. Alfonz kasztíliai király lánya és második felesége, Burgundiai Sibyl 
egyaránt előtte távozott az élők sorából. Harmadik feleségét, Retheli Betrice-t 
élete utolsó évében vette el, aki férje halála után hozta világra kislányukat, 
Constance-t. Constance a későbbi VI. Henrik német-római császár felesége 
lett, ami oda vezetett, hogy Szicília a Hohenstauf-dinasztia uralma alá került. 
Roger 1154. február 26-án, 58 éves korában halt meg, és élete úgy ért véget, 
ahogy kezdődött: viszonylag keveset tudunk róla. Halálának oka nem isme- 
retes, bár Hugo Falcandus, a normann Szicília talán legjobb ítélőképességű 
krónikása annak tulajdonítja, hogy , túlságosan kimerült a megfeszített mun- 
kában, és a korai szenilitás jelei mutatkoztak rajta, mivel túlságosan átadta 
magát a testi élvezeteknek, ami már az egészsége rovására ment". Noha azt 
szerette volna, ha az általa építtetett cefalúi székesegyházban (29. kép) teme- 
tik el, ahol már kilenc éve várta őt egy hatalmas porfírszarkofág, a királyt a pa- 
lermói érsekkel való régóta fennálló vitája miatt Palermo katedrálisában he- 
lyezték örök nyugalomra. Egy másik, egyszerűbb porfír sírboltba temették, 
amelyet azóta számos alkalommal megnyitottak, hogy az érdeklődők megte- 
kinthessék Roger királyi palástba és koronázási ruhába öltöztetett testét, fe- 
jén tiarával és gyöngyfüggőkkel, ahogyan az a Martorana templom mozaik- 
portréján is látható (31. kép). Kardjának markolatába a következő szöveg van 
gravírozva: , Az apuliaiak, a calabriaiak, szicíliaiak és afrikaiak mindannyian 
engedelmeskednek akaratomnak." 

I. (ROSSZ) VILMOS 

II. Roger-t fia, I. Vilmos (1154-66) követte a trónon, akit a , rossz" jelzővel il- 
letnek. Vilmost egyébiránt már három évvel korábban Roger társuralkodójá- 
vá koronázták, ami afféle megelőző lépésnek tűnik, hogy ily módon biztosít- 
sák számára a trónt. Mint hírlik, messze nem volt olyan tetterős, mint apja, 
életrajzírói szerint minisztereire hagyta az államügyek intézését, kiváltképp 
Maio di Bari nevű szürke eminenciására; e kört , palotai pártként" tartották 
számon (39. kép). Vilmos uralkodása idején a bizánciaknak jó néhány dél- 
itáliai várost sikerült a normannoktól visszafoglalniuk, ráadásul a királynak a 
pápai sereggel is meg kellett küzdenie, és saját vazallusai is többször fellázad- 
tak ellene. 1156-ban azonban Vilmos leverte a zendülést, és a bizánciak által 
elfoglalt városokat is visszaszerezte, s végül IV. Adorján pápa is megerősítet- 
te őt szicíliai és itáliai birtokaiban. Ám a gondjai ezzel nem oldódtak meg, az 
ország kezdett széttagolódni az egymással szemben álló érdekcsoportok kö- 
zött. Az elégedetlen bárókból álló csoportosulás - ahol a normann hódítók jó 
néhány leszármazottját is ott találjuk - élén Maio miniszter állt, Palermo la- 
kói viszont másik tábort alkottak. Maio végül gyilkosság áldozata lett, Vilmos 
pedig helyreállította a rendet. Uralkodása azonban nem volt sikeres, a szicí- 
liai zavaros viszonyok mellett Észak-Afrikában is problémák adódtak, és 
1160-ra I. Vilmos elvesztette az apja és annak flottaparancsnoka, Antiochiai 
György által kiépített előretolt állásokat. 

A korabeli krónikaírók szerint Vilmos nemtörődöm, kegyetlen ember volt, 
az azonban vitatható, hogy joggal érdemelte-e ki a Falcandus történetíró ál- 
tal ráaggatott , rossz" jelzőt. Vilmos még az apjánál is jobban belevetette ma- 
gát a muzulmán életstílus élvezetébe, melynek központjában a csábítás és a 
hárem állt. Apjához hasonlóan előszeretettel vitatta meg irodalmi és filozófiai 
tárgyú kérdéseit görög és muzulmán tudósokkal. 1166-ban bekövetkezett ha- 
lála előtt I. Vilmos a feleségét, Margitot nevezte ki régensnek a királyság kor- 
mányzására, a hatalmat azonban a lázadó nemesek által létrehozott Tízek Ta- 
nácsa bitorolta, Ekkoriban rendkívül fontos szerep jutott egy bizonyos Wal- 
ter of the Mill (olasz elnevezéssel Gualtiero Offimiglio) nevű, kissé machia- 
vellisztikus felfogású angol papnak, aki megfosztotta a Tízek Tanácsát a 
hatalomtól, és visszatért II. Roger kormányzati irányvonalához. Saját kezébe 
vette a kormányzást, és azután is élvezte II. Vilmos bizalmát, hogy a fiatal 
uralkodó elérte a nagykorúságot. 


II. (JÓ) VILMOS 
Apjával ellentétben II. Vilmos (1166-89) állítólag népszerű uralkodó volt, a 

történetírásban a , jó" jelzővel illetik. Trónra lépése idején még kiskorú volt (13 
éves), így valódi uralkodása csak 1171-ben kezdődött. Miniszterei tanácsai 
ellenére hadjáratokat indított a Földközi-tengeren keresztül a muzulmán te- 
rületek irányába. E politika mögött elsősorban vallási mozgatórugókat kell 
keresnünk, egyúttal azonban azt is el akarta elérni, hogy a hajózás és a keres- 
kedelem terén fölényre tegyen szert: ezzel igyekezett megteremteni a Szicília 
és a közel-keleti normann keresztes állam, az Antiochiai Fejedelemség közötti 
kereskedelem biztonságát. Alapvető céljai közé tartozott, hogy biztosítsa az 
Európa és a Szentföld közti közlekedés zavartalanságát, és kiterjessze a nor- 
mann védelmet a Szentföld keresztény közösségeire. A harmadik keresztes 
hadjárat kezdetén II. Vilmos az elsők között vette föl a keresztet, bár ő maga 
személyesen nem vett részt a hadjáratban, és 1189-ben meghalt. Vilmos soha 
nem vezette seregét ütközetbe, de okos politikusnak számított, és uralkodása 
viszonylagos békében telt. 

A normann katonai hagyományokat alapul véve Vilmos nem tekinthető 
nagy vezérnek, sőt a nyilvánosság előtt is csak ritkán mutatkozott. Mint 
mondják, szerette a , kényelmet és a fényűzést", s mivel állandóan ki volt téve 
az arab kultúra hatásának, számos arab szokást vett át. Arabul írt és olvasott, 
muzulmán ágyasokat és színes bőrű muzulmán szolgákat tartott. Egy kor- 
társa ezt írta róla: , Nagyon odafigyelt muzulmán orvosaira és csillagjósaira, 
nagy becsben tartotta őket." És valóban, Vilmos uralkodása idején állítólag 
egész Palermót , az iszlám szellem járta át". Mintha csak alá akarta volna húz- 
ni, hogy a normann Szicília mekkora könnyedséggel képes lavírozni az eltérő 
kultúrák között, 1172-ben majdnem feleségül vette a bizánci császár lányát, 
végül azonban Joanra, II. Henrik angol király és Aguitaniai Eleonóra leányára, 
Oroszlánszívű Richárd húgára esett a választása. 


A SZICÍLIAI NORMANN URALOM VÉGE 

Vilmos 1189-ben bekövetkezett korai halála után a dél-európai normann ki- 
rályság hamar a dicstelen bukás sorsára jutott. II. Vilmos utód nélkül halt 
meg, és kívánsága szerint Constance-nak, ÍI. Roger lányának, VI. Henrik né- 
met-római király feleségének kellett volna követnie Szicília trónján. Ám a szi- 
cíliai nemesek megosztottak voltak az utódlás kérdésében, és 1190-ben II. Ro- 
ger unokája, Tankréd lépett a trónra, aki ellen számos lázadás tört ki, többek 
között a sziget muzulmánjai is fölkeltek ellene, uralkodása első évében ez kö- 
tötte le a király erőit. Miután vérfürdőt rendezett Palermo muzulmánjai kö- 
zött, az iszlám hitűek közül sokan bevették magukat a sziget középső részén 
magasodó hegyek közé, és elfoglaltak néhányat az itteni megerősített várak- 

15. XII. századi térképábra Cefalúról: jól látható az utcák négyzethálós 
elrendezése 


ból, melyeket elődeik több mint egy évszázaddal korábban a beözönlő nor- 
mannok ellen védtek. A normann uraiktól elszökő muzulmán szolgálók szin- 
tén csatlakoztak hozzájuk, de a lázadás és annak leverése a szicíliai muzul- 
mán jelenlét felszámolásának kezdetét jelentette. 

A harmadik keresztes hadjárat már Szicília ajtaján kopogtatott, és Orosz- 
lánszívű Richárd bevette Messinát, de Tankréd tárgyalásokba bocsátkozott 
és megegyezésre jutott vele. VI. Henrik német-római császár eközben Szicí- 
lia elfoglalását tervezgette, felesége, Constance örökösödési jogát jelölve meg 
követelése alapjául. Szerződést kötött Genovával és Pisával a semlegesítésük- 
re, 1191-ben pedig ostrom alá vette Nápolyt és Salernót. Ám a császárnak a 
seregében kitört járvány miatt vissza kellett térnie Németországba, a nor- 
mannok pedig Salernónál foglyul ejtették a császárnét. 

Leccei Tankréd, Szicília utolsó normann királya 1194-ben halt meg. Kis- 
korú fia, III, Vilmos követte a trónon, aki mellett Tankréd özvegye, Sibylla lát- 
ta el a régensi teendőket. 1194-ben VI. Henrik ismét délnek vette az irányt se- 
regével, megegyezésre jutott a lombardiai városokkal, megszerezte a pisai és 
a genovai flotta támogatását, és rövid idő alatt könnyűszerrel elfoglalta a Szi- 

cíliai Királyságot, lezárva ezzel a sziget és Dél-Itália történelmének egyedülálló 
normann fejezetét. Amikor VI. Henrik német-római császárt 1194 karácso- 
nyán a palermói székesegyházban Szicília királyává koronázták, a szicíliai 
normann hatalmat a német Hohenstauf-dinasztia uralma váltotta föl. Hen- 
rik utódja, I. Frigyes a származását tekintve félig normann volt, de a normann 
befolyás többé nem volt közvetlen, és Szicília megszűnt önálló királyságnak 
lenni, mindössze másodrendű szerephez jutott Frigyes császár hatalmas Szent 
Római Birodalmában. Sokan érezték úgy, hogy a normann égbolt legfénye- 
sebb csillaga megalázó körülmények között hunyt ki. 


A NORMANN SZICÍLIA GAZDAGSÁGA 

A Római Birodalomban Szicília Róma egyik , éléskamrája" volt. Termékeny- 
sége és éghajlata folytán a Mediterráneum egyik legjobb mezőgazdasági ter- 
móterületének számított, és ez különösen vonzó volt az észak-afrikai muzul- 
mánok szemében, akik a IX. század folyamán el is foglalták. Tény, hogy a nor- 
mann uralom idején jelentős mennyiségű gabonát exportáltak Észak- A friká- 
ba. A búzatermesztés mellett X. századi forrásokban narancs-, citrom-, 
dinnye- és mandulatermesztésre is akadnak utalások, a hennagyökeret és az 
indigót pedig színezésre használták. A feljegyzések szerint Palermo környé- 
kén piacra termelő veteményeskertek és öntözőberendezések voltak. Al- [dri- 
si arab földrajztudós több tucat olyan helyet sorol föl, mely bővelkedett gyü- 
mölcsfákban. Emellett a szigeten található erdőknek is fontos szerep jutott, 
lévén hogy tüzelő- és építőanyagot szolgáltattak. II. Ince pápa Szicíliából ho- 
Zatott szálfákat a lateráni Szent János-bazilika tetőszerkezetének kijavításá- 
hoz, és az innen származó faanyagot a királyi flotta sem tudta nélkülözni. 
A normannok az épületfa-utánpótlás biztosítására erdőket telepítettek Mon- 
reale, Patti és Cefalú mellett (15. ábra). 

Egyetlen európai király sem rendelkezett akkora állami jövedelemmel, mint 
Roger, akinek állítólag egyedül a Palermóból befolyó bevétele meghaladta a 
normann uralkodótársai által egész Anglia területéről begyűjtött összes jö- 
vedelmet. A királyi hatalom többnyire elég erős volt ahhoz, hogy kikénysze- 
rítse az adók befizetését, bár egyes adóztatási technikák másutt kivihetetle- 
nek lettek volna. Jelentős bevétel származott például a közfürdőkből, az arab 
múlt egyik továbbélő intézményéből, mely a feudális Európában máshol is- 
meretlen volt. A király a saját jogán a kereskedelembe is bekapcsolódott, és a 
mezőgazdaságból befolyó jövedelme is tekintélyes összeg lehetett, sőt az igaz- 
ságszolgáltatás bevételei is hozzá kerültek. 

Roger kiváló érzékkel csapolta meg a lehetséges jövedelemforrásokat, ami- 

vel az utána következő uralkodók nem tudtak versenyre kelni. A bőséges 
pénzforgalomhoz az Afrikából hozott arany szolgáltatta az alepot, a dukát 
ekkor jelenik meg a történelemben. A király anyagi támogatásával kereske- 
delmi flottát állítottak föl, a hadiflotta pedig továbbra is ellenőrzése alatt tar- 
totta a tengereket, és tizedet vetett ki a Földközi-tenger középső részén átha- 
ladó hajókra. A gyapottermesztés volumene a jelek szerint csökkent, ami ta- 
lán arra vezethető vissza, hogy a távozó arab földművesek helyére észak-itá- 
liaiak költöztek. A selyemipar ugyanakkor a bevándorló szakképzett görög 
munkaerőnek és a szertartások miatti udvari megrendeléseknek köszönhe- 
tően fellendült. Bécsben még most is látható egy finom selyempalást, melybe 
arab nyelven az van belehímezve, hogy 1133-ban készült Roger számára a pa- 
lermói királyi üzemben: ez utóbbi magában a palotában kapott helyet, és a 
selyemszövőkön kívül aranyművesek és ékszerészek is dolgoztak benne. 
A vas-, só- és kénbányászat változatlanul folytatódott, a korallhalászat pedig 
már régóta jelentős méreteket öltött. A halászat jelentősen hozzájárult a ki- 
rályi bevételekhez: a szicíliai sózott tonhal a szicíliai búzából készült kétszer- 
sült mellett az egész Földközi-tengeren a matrózok mindennapi eleségei közé 
tartozott. Egy speciális lista sorolta föl azokat a tengerparti szakaszokat, ahol 
a tonhalhalászat májusban, a halrajok megjelenésének idején megengedett 
volt, de a halászcsónakok és a halászok számát is meghatározták, miként azt 
is, hogy a fogásból mennyi rész illeti a királyt. Ezzel ellentétben a félszigeten, 
ahol Roger konfliktusban állt a pápával, és Apuliában lázadás tört ki ellene, 
mindkét fél kifosztotta a falvakat, a terményt felgyújtották, de a bort és az ola- 
jat sem kímélték. Ugyanakkor a szigetre látogató idegenek azt láthatták, hogy 
egyetlen uralkodónak sincs olyan békés és virágzó birodalma, mint amilyen 
Szicília szigete. 

A szicíliai változásokra a szomszédos földközi-tengeri államokhoz fűződő 
gazdasági kapcsolatokból és e kötelékeknek a szicíliai városok összetételére és 
kereskedelmi forgalmára gyakorolt hatásaiból is következtethetünk. A szi- 
gethez hasonlóan a kereskedelmi útvonalak is , latinizálódtak". A XII. század 
elejétől kezdve a genovai, pisai és velencei kereskedők kereskedelmi báziso- 
kat hozhattak létre Palermóban és Messinában, részben azért, hogy köny- 
nyebben karbantarthassák a Szíriába és Afrikába vezető hosszabb kereske- 
delmi útvonalakon közlekedő hajóikat, részben pedig hogy hozzáférhessenek 
a szigeten termő gabonához, gyapothoz és különféle nyersanyagokhoz. Az 
1156-ban a szicíliaiak és a genovaiak között létrejött egyezmény értelmében 
biztonsági garanciát nyújtottak a Messinán át a Közel-Keletre tartó keresztény 
hajóknak, és szabad hozzáférést biztosítottak a szigeten termett, illetve előál- 

lított búzához, nyersgyapothoz és állatbőrökhöz. Az itáliai normannok foko- 
zatosan döntő befolyásra tettek szert a sziget kereskedelmében, aminek kö- 
vetkeztében Észak-Afrika és a muzulmán világ helyett egyre inkább Észak- 
Itália és a keresztény nyugat lépett elő Szicília legfontosabb kereskedelmi part- 
nerévé. A Szicília és Észak-Afrika között bonyolódó kereskedelem, melyet 
kezdetben a muzulmánok és a zsidók felügyeltek, latin származású kereske- 
dők kezébe ment át, akik közül sokan nem is rendelkeztek lakhellyel Szicíliá- 
ban. A XIII. században toszkán borkereskedők látták el Tuniszt alkohollal, 
Palermót pedig közvetlen kereskedelmi útvonal kötötte össze Champagne- 
nyal és Flandriával. Mindezek ellenére a XII. század végén Palermo kereske- 
dői nagyrészt muzulmánok voltak, egy évszázaddal később pedig jórészt már 
latin származásúak. Már 1160-ból van feljegyzésünk arról, hogy egy nyugati 
kereskedő kölcsönt ajánlott araboknak Szicíliában. Ibn Jubayr azt írja a pa- 
lermói muzulmánokról, hogy ,a saját városnegyedeikben, a keresztényektől 
elkülönülve élnek, a piacok tele vannak velük, és ők tartják kézben a keres- 
kedelmet". Jubayr arról is beszámol, hogy a helyi muzulmánok megtarthat- 
ták a mecseteiket, de néhányat, köztük a pénteki mecsetet, beépítettek a ka- 
tedrálisba, a San Giovanni delle Arimeti-templomnak pedig egy mecset ké- 
pezi a központi részét. 

A szigeten nemcsak Itália nagy kereskedővárosai képviseltették magukat, 
a XI. század végén Bolognából, Piemontból és Liguriából is jelentős számú 
telepes érkezett, akik benépesítették Közép- és Kelet-Szicília egyes területeit. 
II. Roger anyja, Adelaide családját különleges kapcsolat fűzte Liguriához, ami 
magyarázattal szolgálhat a kolonizációra. Szicília néhány kisvárosában ma is 
fellelhetők északnyugat-itáliai helységnevek és dialektusok: a Lucca Sicula és 
a Novara di Sicilia elnevezések jól példázzák e tényt. 

Al-Idrisi az 1150-es években ,,a világ legnagyobb és legcsodálatosabb met- 
ropoliszának" nevezte Palermót. És valóban, Palermo dúsgazdag, nyüzsgő 
város volt, sokkal nagyobb és gazdagabb Rómánál, mely néhány évvel ko- 
rábban a normannok jóvoltából a lángok martaléka lett. A sziget másik végén 
Messina aprócska halászkikötőből fontos kereskedelmi központtá fejlődött. 
A Földközi-tenger medencéjében ez a település rendelkezett az egyik legmé- 
lyebb vizű, legnagyobb, legkönnyebben védhető kikötővel, ráadásul a köze- 
lében hajóépítésre alkalmas fák nőttek. A keskeny Messinai-szoros a Nyugat- 
Európát kelettel összekötő tengeri út egyik szakaszát képezte, így Jeruzsálem 
1099. évi elfoglalása után a város virágzásnak indult, lévén hogy ez volt a ke- 
resztesek egyik gyülekezőhelye, és innen látták el Krisztus katonáit a hadvi- 
seléshez szükséges élelemmel és lovakkal. Messina - elsősorban a francia és 

a spanyol hajók számára - félúton feküdt a Közel-Kelet felé. A kikötőben je- 
lentős létszámú zsidó közösség élt, emellett számos észak-itáliai város létesí- 
tett képviseletet és kirakodóhelyeket. 


MUZULMÁNOK, ZSIDÓK, GÖRÖGÖK, LATINOK 

A XII. századi szicíliai kultúrának jellegzetes keleties vonásai voltak, ami cso- 
dálat tárgyává tette a sziget uralkodóit, ugyanakkor el kell mondanunk, hogy 
emiatt mind az északiak, mind a keletről érkezett látogatók nem kis gyanak- 
vással tekintettek rájuk. Ibn Jubayr muzulmán szerző, aki 1184-ben Paler- 
móban tartózkodott, megállapítja, milyen sok muzulmán tölt be fontos kor- 
mányzati tisztséget és udvari pozíciót, s hogy meglehetősen szabadon gyako- 
rolhatják vallásukat. 

Azokon a helyeken, például Toledóban és Szicíliában, ahol a keresztények 
és a muzulmánok napi kapcsolatban álltak egymással, nyelvtudósok is tevé- 
kenykedtek, akik arabról latinra és görögre, illetve görögről latinra fordítot- 
tak. Szicíliában Henricus Aristippus, Catania főesperese volt az egyik legelső 
nyelvtudós, ő fordította le valamikor 1150 után görögből Platón Phaidónját 
és Menónját, de a Meteorologica negyedik könyvét is ő ültette át latin nyelv- 
re, nagyjából szintén ekkortájt. A XII. század vége felé jó néhány görög nyel- 
vű munkát fordítottak latinra Szicíliában, többek között Claudius Ptolemaios, 
Euklidész és Proklosz műveiből. E hagyomány a XIII. században, a normann 
uralom bukása után is folytatódott, amikor további görög művek mellett arab 
munkákat is lefordítottak (latin nyelvre), például Ar-Razi Liber Continens 
című orvosi enciklopédiáját. 

Szicíliában, Konstantinápolyban és a Pireneusi-félszigeten a fordítói tevé- 
kenység olyan méreteket öltött, hogy a XIII. század közepére a görög tudo- 
mány jóformán összes jeles alkotása elérhetővé vált latin nyelven is. Egyes 
munkákat az őshonos nyelvekre is átültettek, elsősorban olaszra, kasztíliaira, 
franciára, később pedig angolra. Ezek közül is Arisztotelész műveinek volt a 
legnagyobb hatása, aki lerakta a görög és az arab természettudomány alapja- 
it, és munkái révén most a nyugati kereszténység vonatkozásában is ilyen sze- 
rep várt rá. Az ő munkáiról készített fordításoknak köszönhető, hogy 1200 tá- 
ján megélénkült az érdeklődés a filozófia és a természettudományok iránt. 
Salisbury János (1115 körül-1180), az ünnepelt angol tudós, aki Apuliába 
utazott görög filozófiát tanulni, arról panaszkodott, hogy az újonnan lefordí- 
tott klasszikus szövegek népszerűbbek az ő fiatalkorának verseinél és törté- 
netírásánál. 

Az iszlám vallású al-Idrisit, egy Marokkóból Szicíliába menekült herceget 

azzal a feladattal bíztak meg, hogy adjon leírást a világ összes tájának termé- 
nyeiről és természeti kincseiről, valamint készítsen egy ezüst térképet. Ez 
utóbbit 1161-ben a királyi palotát kifosztó lázadók megsemmisítették, Geog- 
rafia című könyve azonban - mely egyaránt tartalmaz útleírásokat, az arab 
földrajztudományból vett megállapításokat és személyes megfigyeléseket - 
fennmaradt. A híres tudósok között találjuk a görög Neilos Droxpatriót is, 
aki Konstantinápolyban, a császári udvarnál kezdte pályafutását, bár lehet- 
séges, hogy szicíliai felmenőkkel rendelkezett. A Pápai Állam ellen vívott ál- 
landó harcaiban II. Roger a görög történetíró öt pátriárkáról szóló művét 
használta , útmutatóként", Eugenius görög tudós pedig Claudius Ptolemaios 
Optika című könyvét fordította le arabról latinra. Ők valamennyien I. Vil- 
mos király (1154-66) udvarában tevékenykedtek, mások pedig Európa leg- 
jobb orvosi fakultásának, a salernóinak a vendégei voltak. A normann hódí- 
tással az Appennini-félszigeten beszélt olasz dialektus Íriss hajtásaként egy 
újlatin nyelv alakult ki és terjedt el. 

Roger udvara a tudomány fellegvára volt. A király különleges érdeklődést 
mutatott a csillagászat és a csillagjóslás iránt, egy arab mesterember pedig 
klepszidrát (idő mérésére szolgáló vízóra) is készített számára. Egy a normann 
udvarba ellátogató angol szerzetes szerint a király búvárt is felfogadott a Mes- 
sinai-szoros és veszedelmes áramlatai tanulmányozására (egyébként az itt ka- 
vargó örvények miatt kapott szárnyra Szkülla és Kharübdisz legendája). Fá- 
radságot nem kímélve törekedett az egészségügyi ismeretek oktatásának sza- 
bályozására, és arra kényszerítette az orvosokat, hogy királyi tisztviselő je- 
lenlétében vessék alá magukat a szakértők által végrehajtott vizsgáztatásnak. 

Az irodalom és a klasszikus műveltség terén a szicíliai arabok nem tudtak 
ilyen jeles eredményeket felmutatni. A néhány tudományelméleti íráson, or- 
vos- és jogtudományi értekezésen, valamint Korán-értelmezésen kívül egy 
1150 táján készült felsorolás maradt fönn, mely mintegy száz szicíliai arab 
költő nevét tartalmazza. A legismertebb közülük, Ibn Hamdis 1056 körül szü- 
letett Siracusában, később pedig a Pireneusi-félszigeten és Afrikában élt. Ver- 
seiben nosztalgiával emlékezik a ,gyönyörök paradicsomára", a szicíliai bor 
által felszított érzéki örömökre és a virágzó kertekre. Költeményeiből csak 
kevés maradt az utókorra, de a Roger udvarát felkereső francia vándoréne- 
kesekről sem tudunk sokat, akik Nagy Károly császár lovagjainak és Roland- 
nak a történeteiről regéltek. A normann francia nyelv sem beszélt, sem írott 
formában nem maradt fönn olyan tisztán, mint a korabeli Angliában, de a 
francia és az arab költészet együttesen ösztönzést jelentett a szicíliai dráma- 

irodalom kialakulásához, mely a XII. század végén kezdte bontogatni szár- 
nyait. 

A normann hódítás idején nagyjából negyedmillió muzulmán élhetett Szi- 
cíliában, ami az összlakosságnak kb. a felét jelentette; a fennmaradó hánya- 
dot nagyrészt görögök tették ki, de zsidók is laktak a szigeten. A Szicíliai Ki- 
rályságot hosszú ideje a tolerancia szigeteként tartják számon, ahol a leírások 
szerint a görögök, újlatinok, zsidók és muzulmánok a normann uralom alatt 
békében élhettek egymás mellett. Ám e harmónia többnyire csak a királyi ud- 
varban volt megfigyelhető, a Palermón a XII. század közepén többször is vé- 
gigsöprő erőszakhullám azt mutatja, hogy a különböző etnikumú közössé- 
gek között a béke a normann királyok idején is törékeny volt. A XII. század 
folyamán a Kelet-Szicíliában élő muzulmán földműveseket kiszorították az 
itáliaiak, akik többnyire a félsziget északi részéről származtak. A betelepülők 
egy viszonylag gyéren lakott szigetre érkeztek, s bár sokan közülük a váro- 
sokban találtak otthonra, arra buzdították őket, hogy vonják művelés alá a 
még fel nem tört vagy elhagyott földterületeket. A lombardok megjelenésé- 
nek az lett az egyik következménye, hogy felszámolták a szomszédos parasz- 
ti közösségeket. Az 1160-as években a jövevények vezetőjük, Roger Sclarvus 
irányítása alatt egy sor pogromot indítottak a muzulmánok ellen, arra kény- 
szerítve őket, hogy elmeneküljenek a biztonságos nyugati területekre, ahol a 
lakosság még túlnyomórészt arab volt. Ugyanakkor elmondható, hogy Szicíi- 
liában új muzulmán települések is létesültek, különösen a XII. század köze- 
pe táján, amikor Észak-Afrikában éhínség tört ki, igaz, ebevándorlók nagy ré- 
sze később visszatért a szülőföldjére. 1200 környékén az iszlám vallású la- 
kosság elsősorban a sziget nyugati részén, valamint a Palermótól délre és ke- 
letre elterülő magasabb fekvésű területeken összpontosult. Létszámuk 
csökkenésével az Afrikából magukkal hozott és a Monreale környéki föld- 
birtokokon kifejlesztett mezőgazdasági szakértelem is eltűnőben volt, ami- 
nek következtében a különleges szaktudást igénylő művelési ágak és mester- 
ségek helyét 1200 táján egyre inkább a búzatermesztés vette át. 

A muzulmán lakosság létszámcsökkenése részben a keresztény hitre való 
áttérésnek tudható be, Nyugat-Szicíliában, a Monreale környéki uradalmakon 
újkeresztény vallású földműves-generáció nőtt fel, melynek tagjai közül jó 
néhányan Philippos és ehhez hasonló neveket viseltek, s akik egyértelműen 
muzulmán nevű (pl. Ahmed vagy Mohammed) apáktól származtak. Ugyan- 
ilyen megkeresztelkedési hullám Palermo muzulmán elitje körében is lezaj- 
lott. Ibn Jubayr kitart amellett, hogy II. Vilmos nagyon sok muzulmánt al- 
kalmazott az udvarában, és közülük , mindannyian vagy majdnem mind- 

annyian titokban tartották hitüket, ám szilárdan tartották magukat az iszlám 
isteni törvényeihez". Az is megfigyelhető azonban, hogy az újlatin származá- 
sú földesurak még a XIII. század közepén is időnként arab vagy görög nevet 
adtak gyermeküknek, amennyiben ilyen nyelvet beszélő közösségben éltek. 

Az arab nyelv a királyság legtávolabbi szegleteiben maradt fönn, különösen 
a Szicílián kívüli területeken, Málta és Pantelleria szigetén, melyek nyelvi- 
kulturális téren szokatlanul széles körű önállósággal rendelkeztek. A Pantel- 
lerián élő muzulmán lakosság viszonylag zavartalanul élhette életét, és fenn 
is tudott maradni. Az arab nyelv Szicíliában is használatban maradt, mégpe- 
dig meglehetősen különös módon a zsidók jóvoltából. A szicíliai zsidóság kö- 
rében XV. század végi kiűzetésükig az arab a mindennapok nyelve volt. Gyer- 
mekeiknek a héber mellett arab nevet is adtak, jóllehet egy ideig, a XIII. szá- 
zad végéig sem gazdaságilag, sem társadalmilag nem különültek el keresz- 
tény szomszédaiktól. A középkori zsidóság más diaszpóráihoz hasonlóan a 
szicíliai is átvette és használta a helyiek nyelvét, miközben zsidó nyelvtani 
szerkezetekkel és fordulatokkal gyarapította. A mesterségek és foglalkozások 
tekintetében az ericei zsidó közösség nemigen különbözött a keresztényektől. 
Jó néhány helybéli zsidó orvosról van tudomásunk, mint ahogy Szicília más 
területein is szép számmal voltak zsidó orvosok. A jelek szerint az arany- és 
ezüstművesség is a zsidók felségterületének számított. Ugyanígy megtaláljuk 
őket az ácsok és szőlőtulajdonosok között is, de fejlesztési hitelek nyújtásával 
is foglalkoztak, akárcsak a keresztények. Bizonyos jelek arra mutatnak, hogy 
az észak-afrikai zsidóság egy része áttelepült Szicíliába, s bevándorlásukat 
azért igyekeztek ösztönözni, hogy újra meghonosítsák a szigeten a datolya- 
pálma- és indigótermesztést, miután az arab lakosság száma csökkenésnek 
indult. 

A normann kori Angliával ellentétben a rabszolgaság intézménye jelen volt 
Szicíliában, de az itteniek vagy házi rabszolgák voltak (ideszámítva az ágya- 
sokat is), vagy ideiglenesen tartózkodtak a szigeten, hogy Palermo vagy egy 
másik város rabszolgapiacán vevőt találjanak rájuk és elszállítsák őket (több- 
nyire muzulmán területre). E tranzakciókban elsősorban katalán rabszolga- 
kereskedők vettek részt, akik viszonteladói szerepet játszottak, kihasználva, 
hogy Szicília közel fekszik az észak-afrikai , rabszolgalelőhelyekhez". 

A XII. század vége felé a királyi udvarban és az országban is latinizálódási 
hullám ment végbe. Amint az Hugo Falcandus krónikásnak a római stílust 
felelevenítő, gazdag írói eszköztárat felvonultató írásaiból is kiderül, II. Ro- 
ger uralma után nagyobb hangsúlyt fektettek az újlatin kultúrára. Ezzel egy 
időben az udvarban is jelentősen megnőtt az újlatin erők politikai befolyása. 

A normann és itáliai bárók növelték hatalmukat a kormányzatban, nyomás 
alá helyezve az állami hivatalokban megmaradt görög és muzulmán tisztvi- 
selőket, akik a görög és arab kultúra legjelentősebb támogatói voltak. Épp 
ezért háttérbe szorulásukkal az udvar kulturális kapcsolatai is jelentősen be- 
szűkültek. Ugyanebben az időben szoros politikai és kulturális kapcsolatok 
épültek ki a szicíliai és az angol udvar között a közös normann múlt talaján. 


KÉPZŐMŰVÉSZET ÉS ÉPÍTÉSZET 

A földközi-tengeri hatalom megszerzéséért a bizánciakkal versengő szicíliai 
normannok a hatalmas keleti nagyhatalom művészeti stílusjegyeivel elegyít- 
ve alkalmazták a normann kultúra művészi megoldásait. A szicíliai normann 
hatalmasságok bizánci stílusú díszruháira arab nyelvű hímzések kerültek. 
A latin bazilika stílusú épületeket görög hagymakupolával fedték, belül mo- 
zaikkal burkolták, az arab munkások pedig a perzsa mitológiából vett témá- 
kat ábrázoló dekorációkkal díszítették a keresztény templomok fáalfelületeit. 
A tanult muzulmán rétegek távozásával és a görögök fokozatos asszimiláció- 
jával nyilvánvalóvá vált, hogy a különféle kulturális hagyományok keveredtek 
ugyan, de soha nem olvadtak teljesen egybe. Ami azt illeti, ehagyományokat 
bizonyos mértékben olyan emberek tartották fönn és ápolták, akik nem Szi- 
cíliából származtak. Az 1150-es években több jel mutatott arra, hogy a stílu- 
sok ötvöződését lehetővé tévő vallási türelem szűnőben van. 

A normann-arab művészet a felvilágosult despotizmus mesterséges szüle- 
ménye volt, nem pedig a kultúrák kölcsönös és szerves egymásra hatásának 
az eredményeként létrejött, életképes jelenség. A latin kultúra nem volt ha- 
tással az arab költőkre, akik továbbra is az Afrikából és a Pireneusi-félsziget- 
ről hozott hagyományos témákat dolgozták föl műveikben. Hozzájuk ha- 
sonlóan a bizánciak is a Konstantinápolyból , importált" tartalom és forma 
szerint alkottak, anélkül hogy változtatásokat hajtottak volna végre. A valódi 
szintézis teljes hiánya sebezhetővé és múlékonnyá tette ezt a kultúrát, így 
Franciaország és Róma hatása a vallás és a nyelv mellett a művészetben is egy- 
re jobban érvényesült. Roger betelepítette Szicíliába a cisztercitákat, az Ágos- 
ton-rendieket, a templomosokat és az ispotályosokat, akik az Alpokon túli 
építészeti elgondolásokat is magukkal hozták. Az északról érkezett főurak és 
papi személyek hatalmuk biztosítéka és szimbóluma gyanánt előszeretettel 
építettek várakat, Girgenti (a mai Agrigento) püspökei pedig hamar felfe- 
dezték, hogy erre a célra a régi görög templomok kövei is alkalmasak. A feu- 
dalizmus ily módon a hatalmi struktúrákon és a társadalmi berendezkedé- 
sen kívül az építészetben is dominanciára tett szert. 

Mindazonáltal a normann-arab képzőművészet és építészet a XII. század 
nagy részében virágzó kulturális jelenség volt. A különféle fafaragások és mo- 
zaikok, érmék és díszruhák, szobrok és feliratok jól mutatják, hogy a hetero- 
gén stíluskavalkád majdhogynem önálló stílust is képezhet. Kelet-Európa és 
Kis-Ázsia kora bizánci kori mozaikjai és freskói a képrombolások idején 
nagyrészt megsemmisültek, a későbbi idők alkotásai pedig a török inváziók 
idején jutottak erre a sorsra. Épp ezért a Szicíliában fennmaradt mozaikok a 
XII. századi bizánci művészet legnagyszerűbb alkotásai közé tartoznak. Míg 
a legjobb állapotban fennmaradt kora bizánci mozaikokat Ravennában, a 
késő bizánci periódus ilyetén alkotásait Palermóban találjuk. 

A Roger által az 1130-as években építtetett Remete Szent János-templom 
öt vörös kupolájával legalább annyira emlékeztet mecsetre, mint keresztény 
templomra. Ugyanebből az időszakból származik a Martorana templom is, 
melyet Antiochiai György építtetett görög apácák számára zárdának, és egy 
nagy értékű könyvtárat is alapított benne. E lenyűgöző épület a klasszikus 
építészet jegyeit viseli magán, elsőrangú példáját szolgáltatva ennek a stílus- 
nak. Más XII. századi szicíliai templomoknál a bizánci stílusjegyek a nyugat- 
európai építészeti megoldások mellett kapnak helyet. A Martorana alaprajza 
görög keresztet formál, a kupola alsó részén pedig körben görög keresztény 
egyházi ének szövege olvasható arabul. A szicíliai mozaikművészet legkivá- 
lóbb alkotásai közül kettű szintén ugyanebben a templomban látható: az egyik 
Roger királyt ábrázolja (27. kép), a másik pedig Antiochiai Györgyöt, amint 
leborul Szűz Mária előtt. 

A Roger nevéhez fűződő legnagyszerűbb építészeti alkotás az 1143-ban el- 
kezdett palermói Palatinus-kápolna, mely egy centrális elrendezésű közép- 
bizánci templom és egy bazilika sajátosságait ötvözi, ennek megfelelően mo- 
zaikdíszítésének témaválasztása is vegyes. A nyugati székesegyházak mozaik- 
ábrázolásai elbeszélő jellegűek: ószövetségi témákat, illetve Szent Péter és 
Szent Pál életéből vett történeteket jelenítenek meg (36. kép). A templom kö- 
Zépső részében a klasszikus építészet legtöbb stílusjegye megfigyelhető; a ku- 
pola belsejében a Mindenható (Pantokratór) Krisztus képmása tárul elénk, 
akit angyalok vesznek körül, ugyanakkor a templom hossztengelyének ellen- 
súlyozására a Pantokratór az apszisban is megjelenik. A nyugati stílusú kö- 
Zéphajó arab csúcsívekbe torkollik egy bizánci stílusú kupolában, a temp- 
lombelsőt pedig mindenütt gazdag mozaikdíszítés és festett márvány borít- 
ja. A jelek szerint a mozaikokat görög mesteremberek rakták le, akik egyaránt 
használták a görög és a latin ikonográfia megoldásait. Szent Péterrel, Róma 
püspökével szemközt Szent Jakab, Jeruzsálem püspöke jelenik meg. A lépsejt 

mintázatú kupolabelső díszes fafaragásai között szárnyas dzsinneket, lefá- 
tyolozott hurikat (igéző szüzek), turbánt viselő sakkozókat, elefánton utazó 
hölgyeket és tevén ülő harcosokat láthatunk, néhányan közülük indiai és per- 
zsa legendákból elevenednek meg. 

A szicíliai-bizánci építészet legkiemelkedőbb alkotásainak sorában két ha- 
talmas bazilikát is találunk: az 1131 táján elkezdett cefalúi katedrálist és a Szi- 
cília utolsó jelentős mozaiktemplomának számító monrealei székesegyházat 
(kb. 1160-90). Az előbbit II. Roger építtette Ágoston-rendi templomként, és 
az újlatin püspökséghez tartozott, melyet a király alapított az Ince pápával 
fennálló viszálya idején. A katedrálist II. Anaklét pápa szentelte föl, és fran- 
cia egyházi személyzettel működött. Számos szicíliai székesegyházzal ellen- 
tétben a cefalúi román stílusban épült, és nyugati minta szerint kereszthajó- 
val is rendelkezett. A homlokzati részt közrefogó két torony északi, vagy leg- 
alábbis apuliai hatást tükröz (38. kép). 

A monrealei székesegyház egy újonnan épített bencés kolostort és egy ki- 
rályi palotát magában foglaló (a település neve is innen ered: a latin Mons 
Regalis királyi hegyet jelent) hatalmas épületegyüttes, mely a Conca dOróra 
és Palermóra néz. Az apátot püspökké nevezték ki, a székesegyházhoz tarto- 
Zó területeket pedig már 1183-ban az érsekség rangjára emelték. A király pri- 
vilégiumokkal és nagy kiterjedésű földbirtokokkal ruházta föl az általa alapí- 
tott templomot, így a monreali érsekség gazdagabb volt a palermóinál. Az 
uralkodó ráadásul úgy rendelkezett, hogy a királyi dinasztiának ez a katedrá- 
lenére a Monrealét érsekséggé emelő, III. Lucius által 1183-ban kiadott pápai 
bulla megállapítja, hogy II. Vilmos , rövid idő alatt templomot emeltetett az 
Úrnak, mely hatalmas csodálatot érdemel, mivel időtlen idők óta egyetlen ki- 
rály sem vitt véghez ekkora munkát". Vilmos száz bencés szerzetest hozatott 
a félszigetről, hogy részt vegyenek az építési munkálatokban, akik egy királyi 
három evezősoros gályán érkeztek 1176 márciusában. A király fogadta a szer- 
zeteseket, majd velük tartott új otthonukhoz, ahol Monreale első apátja és 
püspöke, Theobald rendelkezésére bocsátotta őket. A székesegyházban ren- 
dezett egyházi szertartások egészen 1867-ig a bencések felügyelete mellett zaj- 
lottak. 

A két oldalhajóval rendelkező, kereszt alaprajzú katedrális 102 m hosszú, 
40 m széles és 35 m magas. A székesegyház nyugati oldalán az európai nor- 
mann építészetre oly jellemző, kéttornyú homlokzat látható, a befejezetlenül 
maradt bal oldali torony előtt pedig oszlopcsarnokos udvar állt. Ám míg a 
nyugati oldal hagyományos nyugat-európai stílusban épült, a keleti a maga 

három apszisával lényegében az itáliai román stílust idézi, egymás fölött el- 
helyezkedő álboltozatokkal, továbbá mészkőből és fekete lávakőből készült 
változatos díszítőelemekkel. Szintén figyelmet érdemel a két bronzkapu: a 
nyugati oldalon található, a kor legnagyobb bronzkapujának számító bejárat 
Bonnano Pisano munkája (1186), melynek mind a 42, négyzet alakú betétjén 
egy-egy a Bibliából vett jelenet szerepel. A kapu alsó részén négy dombormű 
kapott helyet, ezek az emberi ostobaságot megtestesítő állatokat ábrázolják. 
Az északi oldalon lévő, nagyjából szintén ekkortájt készült kapu Trani Bara- 
Zano műve, ám ez kisebb az előzőnél, és a 28 panelen szentekről és evangé- 
listákról készített képeket láthatunk. 

A székesegyház belseje egy főhajóra és három oldalhajóra tagolódik, me- 
lyeket nagyrészt korintoszi vállkővel rendelkező, ismeretlen eredetű oszlo- 
pok választanak el egymástól. A tágas főhajót gazdagon festett tetőszerkezet 
borítja, mely az 1811-es tűzvész után restaurálásra szorult. Valószínűsíthető, 
hogy a hajókeresztezés fölötti részre nyolcszögletű kupolát terveztek, amely 
azonban soha nem épült meg. A márványpadlózat az eredeti épület idejéből 
származik. A főhajóban, a hajókeresztezés oszlopai előtti részen, a II. Vilmost 
ábrázoló mozaikok alatt baloldalt a királyi, jobboldalt pedig a püspöki trón 
látható. A jobb oldali mellékhajóban a fehér porfírszarkofágban I. Vilmos 
(1154-66), a márványból készült díszkoporsóban pedig II. Vilmos (1166-89) 
alussza örök álmát. A bal oldali falon lévő urnában a szentté avatott francia 
király, IX. Lajos szíve van elhelyezve, aki egy Észak- Afrikába indított keresz- 
tes hadjárat során halt meg 1270-ben az egykori Karthágó mellett. 

A legmélyebb benyomást azonban a mozaikképek teszik a látogatóra, me- 
lyek a bizánci kultúra szellemét árasztják, és az összes falfelületet beborítják. 
A nem kevesebb mint 6500 m?-nyi mozaikdíszítést mindössze három év alatt 
készítették el Konstantinápolyból érkezett és helyi alkotóművészek. A főha- 
jóban ószövetségi jeleneteket, a két oldalhajóban Jézus csodatételeit ábrázo- 
ló mozaikok sorjáznak, a kereszthajót pedig Jézus életének és szenvedésének, 
a feltámadásnak, valamint Péter és Pál apostolnak szentelték. A kórust a szo- 
kásoknak megfelelően a Mindenható Jézus képmása uralja, mely Mária alak- 
ja fölött látható. Különleges érdeklődésre tarthat számot az apszisban lévő, 
Becket Tamást ábrázoló mozaik is. A normann származású főpap 1170-ben 
halt mártírhalált, és 1173-ban avatták szentté, vagyis az őt ábrázoló mozaikot 
akkor rakták le, amikor meggyilkolásának híre eljutott Palermóba a pápa 
Anagniban lévő nyári rezidenciájából (a gyilkosság egyébiránt az itteni sek- 
restye zománcozott perselyén is meg van örökítve), és lehetséges, hogy ez je- 
lentette a modellt a monrealei mozaikhoz. A Becket-mozaik elkészítésének lo- 

gikai szálait kissé nehéz felfejteni. Figyelembe véve, hogy Vilmos viszonya a 
pápasággal nem volt teljesen zavartalan, azt gondolhatnánk, hogy az angol 
király és a pápa közötti konfliktusban apósa, II. Henrik mellett sorakozik föl. 
Ugyanakkor Szicília az érsek száműzetése idején Becket barátainak és roko- 
nainak kedvelt célállomása volt. Ugyancsak meglepő módon a szicíliai egy- 
házi személyeknek fontos szerepük volt abban, hogy II. Henrik méltó felesé- 
get találjon. 

Monreale másik lenyűgöző építészeti alkotása az árkádsor (40. ábra), az 
egykori bencés apátság legjelentősebb építészeti emléke. A négyzet alakú, ol- 
dalanként 26 boltívből álló kerengő egy kertre néz, ami a szicíliai normann 
építészet jellegzetes megoldásának számít. A boltíveket dupla vállkővel ren- 
delkező, kettős oszlopok tartják, melyek simára vannak csiszolva, vagy pedig 
színes kövekkel vannak kirakva, ugyanakkor nincs két egyforma oszloppár. 
A kerengő sarkainál négy kisebb oszlop látható, melyek domborművekkel 
vannak díszítve. A délkelet felé eső sarokban a kápolna kapott helyet, ahol 
díszes oszlopokkal ellátott szökőkutat is építettek. Középen cikcakkos min- 
tázatú, mór stílusú tartóoszlop magasodik, tetején faragott díszítéssel, ahon- 
nan a víz folyik. Az oszlopfők gazdag alkotói fantáziáról tesznek tanúbi- 
zonyságot: növényeket, állatokat, embereket, artistákat, íjászokat, griffmada- 
rakat és egyéb mesebeli lényeket ábrázolnak, de a bibliai témák sem hiá- 
nyoznak róluk, vagyis a nyugat-európai normann ábrázolóművészet teljes 
repertoárját felvonultatják. A kerengő nyugati oldalának egyik oszlopfőjén 
H. Vilmos szerepel, amint fölajánlja atemplom makettjét Szűz Máriának. Az 
itt alkalmazott építészeti megoldások eredetéről kisebb vita bontakozott ki. 
Egyes vélemények szerint a francia vidéki építészet stílusjegyei köszönnek 
vissza, más tudósok viszont úgy vélik, campaniai hatást tükröznek, a harma- 
dik álláspont képviselői pedig amellett törnek lándzsát, hogy bár egyértel- 
műen Nyugat-Európából kölcsönzött megoldásokról van szó, ez önálló szi- 
cíliai normann stílusnak tekinthető. A székesegyháztól balra a városháza lát- 
ható, mely magában foglalja a királyok nyári rezidenciájának megmaradt ré- 
szeit is. 

A normann uralkodók Palermo nyugati falain túl nagy kiterjedésű, fényű- 
ző vadaskertet hoztak létre. E királyi parkot szökőkutakkal, tavacskákkal és 
különféle épületekkel - például a Ziza- (34. kép), a Cuba- és a Cubula-palo- 
tával - tették még otthonosabbá. Az egykorú krónikás, Romuald salernói ér- 
sek a következő leírást adja Roger parkjáról: 


Hasonlóképpen bizonyos Palermo környéki hegyeket és erdőket is fallal vett 

körül, ahol létrehozta a Parcót - egy gyönyörű, elragadó helyet, ahol számta- 
lan fafajta adott árnyékot, s mely bővelkedett szarvasban, kecskében és vad- 
kanban. A park területén palotát is építtetett, ahová az enyhet adó, tiszta for- 
rásvizet föld alatti csöveken keresztül vezették be. A király bölcs és megfontolt 
ember lévén igyekezett is kihasználni a különböző évszakok és helyek kínálta 
örömöket. A téli és tavaszi hónapokra az ígéretes halászzsákmány reményében 
Favarában rendezkedett be, a nyári forróságban pedig a Parcóban keresett eny- 
hülést, ahol vadászat közben kis időre megfeledkezhetett a nyomasztó állam- 
ügyekről (28. kép). 


Egyesek azt állítják, hogy ez a szökőkutakkal és mesterséges tavakkal díszí- 
tett park szolgáltatta az ihletet II. Henrik angol királynak, hogy woodstocki ki- 
rályi palotája szomszédságában megépíttesse a Rosamund-labirintus nevű lu- 
gast, mely valószínűleg az angliai tájépítészet első alkotásának tekinthető. 


A NORMANN HÓDÍTÁS KÖVETKEZMÉNYEI 

Hogyan értékelhetjük a normannok dél-itáliai és szicíliai jelenlétét, melynek 
hatásai alig maradtak el az angliai hódítás következményeitől? Annyi bizo- 
nyos, hogy egységes államot hoztak létre, és a II. Roger által 1130-ban alapí- 
tott királyság gyakorlatilag a XIX. századig fennmaradt. A normannok dél-eu- 
rópai megjelenése azonban más vonatkozásban is változást idézett elő a tör- 
ténelem menetében. Katonai akcióik hozzájárultak a latin és a görög egyház 
közötti, ekkoriban bekövetkezett hitszakadás elmélyüléséhez. Ugyanakkor ők 
voltak azok, akik Dél-Itáliát és Szicíliát szilárdan a latin keresztény kultúr- 
körhöz kapcsolták, ami a Nyugat első jelentősebb pozíciószerzését jelentette 
az iszlámmal szemben, mely azelőtt elözönléssel fenyegette Európát. A nor- 
mannok Angliában és Szicíliában is a pápa zászlaja alatt küzdöttek, Itáliában 
pedig Róma szövetségeseként aktívan hozzájárultak az új alapokra helyező- 
dött pápaság diadalához és ennek összes következményéhez, ideszámítva a 
középkori Német-római Császárság hatalmának a XIII. században történt fel- 
számolását is. A legkiemelkedőbb eredményük talán mégis a XII. századi ki- 
rályságukban általuk létrehozott csodálatos kultúra és műveltség, ahol a nor- 
mann fennhatóság afféle kötőnyagot jelentett a latin, a görög, a zsidó és a mu- 
zulmán kultúrkörök sokrétű gazdagsága között. A tudósok véleménye eltér 
abban, hogy az így létrejött vegyes kultúrára alkalmazható-e a , normann" jel- 
ző, ám ettől függetlenül kevesen vitatják, hogy a különféle közösségek egy- 
másra hatása következtében a művészet terén az egész középkori keresztény 
világ egyik legkülönlegesebb, legszínesebb kultúrája jött létre. 

